
I 
PAVASARĖLIS 


Roma! Senoji civilizacijos sostinė miegojo prislėgta niūraus liūdesio. 

Kažkokia paslaptinga, gili baimė siautė puikųjį miestą. Roma tylėjo, Roma 
meldėsi, Romai trūko kvapo. 

Ten, kur kadaise iš klegančiame forume pastatytos tribūnos skambėjo 
galingas Cicerono balsas, niūrūs vienuoliai dabar murmėjo psalmes. Ten, kur 
broliai Grakchai kovojo dėl laisvės, viešpatavo niūraus ir laukinio despoto 
Rodrigo Bordžijos valdžia. 

Jis buvo vienas iš rūstaus trejeto, valdančio Miestų Miestą! Rodrigas turėjo 
sūnų, kuris dar labiau negu jis pats įkūnijo Smurtą, ir dukterį, kuri simbolizavo 
Veidmainystę. 

Sūnus buvo vardu Cezaris. 

Duktė - Lukrecija. 


Buvo 1501 metų gegužis, XVIšimtmečio aušra. Skaisti saulė budoiš miego; 
visas pasaulis alsavo beribiu džiaugsmu. 

Tačiau Roma buvo šalta, suledėjusi. Ties didžiaisiais Angelo Pilies vartais, 
kurios šlykštūs bokšteliai stiebėsi prie pat Vatikano, susirinko smalsumo veda- 
ma minia. 

"Basa, skudurais apsisiautusi, galvas uždengusi nešvariomis frigiškomis ke- 
puraitėmis, spietėsi minia, su pagarba žiūrėdama į būrį jaunų dvariškių, kurie, 
triukšmingai kalbėdami ir balsiai juokdamiesi, paradavo aikštėje, nesiteikdami 
mesti bent vieno žvilgsnio į juos su pavydu spoksančią nuskurėlių minią. 

Šitie riteriai, pasipuošę šilkais ir aksomu, dengiančiu plonus šarvus, kurie 
retsykiais buvo matomi iš po blizgančių, auksu siuvinėtų apsiaustų, ant gražių 
žirgų susirinko ties rūmų vartais... Staiga šie vartai triukšmingai atsidarė. 

Viskas nutilo. Visi nudengė galvas. Pasirodė smarkiai įdegusiu veidu vyras, 
apsirengęs juodoaksomo rūbais. Jodamas gražiu bėru žirgu,jis artėjo prie būrio 
didžponių, kurie sustojo į eilę, kad pasveikintų atjojantį. 

Paskui, nuleidęs galvą, vos girdimu kuždesiu murmtelėjo: 

- Toji meilė mane degina... Primavera! Pavasarėli mano... Kodėl aš tave 
sutikau! Šiandien... Šiandieną atiduočiau sielą amžinai pražūčiai, kad tik galė- 
čiau tave turėti! 

Mostelėjo ranka susirinkusiems ties juo riteriams ir visas spalvingas, links- 
mas, smagiais žirgais jojantis būrys sujudo vienų iš daugelio Romos vartų link. 

Susilenkusią ir nusižeminusią minią perbėgo nerimo drebulys. Iš lūpų į 
lūpas sklido kuždesys, pilnas neapykantos ir baimės: 

- Popiežiaus sūnus! Galingasis Cezaris Bordžija! 


Tą patį gegužės rytą, maždaug septynių mylių atstumu nuo Romos, Vlorcn- 
cijos plentu miesto link jojo kažkoks dvidešimt keturių metų jaunuolis. 

Jorūbai buvo smarkiai aptrinti ir suplyšę. Tačiau nepaisant to, jo gražiame 
veide, ant kurio krito natūralios plaukų garbanos, atsispindėjo išdidumas, pasi- 
tikėjimas su atmiežtu šiek tiek naivoku linksmumu, - ir tai nenoromis traukė 
visų dėmesį. 

Nors vienišas raitelis neatrodė esąs mąstytojas-filosofas, tačiau šiuo metu 
buvo giliai susimąstęs... Jo abejingas žvilgsnis klaidžiojo po saulės išdegintus, 
tuščius ir nuogus Romos Kampanijos slėnius. 

- Dievaži! - sušuko, - kaip šis reginys nepanašus į artimiausiųjų Paryžiaus 
apylinkių vaizdą, su ūksmingais miškais, karčiamomis ir užeigomis, kur yra 
puikaus vynelio ir malonių mergiočių... Na, mano ištikimasai Kapitone, dar 
valandėlė tokios risčios ir gal užtiksime užeigą, kur tokia pora gerų krikščionių, 
koksesi tu ir aš, galėsi numalšinti troškulį... | 

Kapitonas - tai jo žirgas. Išgirdęs savo pono balsą, pastatė ausis ir paspartino 
žingsnius. 

Nepraslinko nė dešimties minučių, kai raitelis, pasikėlęs balno kilpose, 
pastebėjo tolumoje baltus dulkių debesis, stenkančius jo linkui. Praslinkus dar 
porai sekundžių, jis pamatė du arklius, lekiančius zovada. 

Ant vieno arklio plevėsavo juodas apsiaustas, ant kito baltavo moteriška 
suknelė. 

Jojantieji susilygino su juo. 

Jaunas prancūzas jau rengėsi mandagiai pasveikinti baltąją amazonę, kai 
staiga, didžiamjo nustebimui, ji sulaikė lekiančio žirgo pavadžius ir ėmėjoti visai 
greta mūsų jauno keleivio. 

- Pone, - sušuko drebančiu balsu, - kas tamsta bebūtumei, gelbėk mane! 

- Ponia, - atsakė karštai, - esu jūsų paslaugoms, ir jei tamsta suteiksi man 
garbę pasakydama, kuo galiu patarnauti... 

- Išvaduok mane, pone, iš to žmogaus! 

Parodė pirštu į vienuolį, kuris taip pat sulaikė arklį, paniekinančiai gūžtelė- 
jęs pečiais... 

- Dvasiškis! - sušuko prancūzas. 

- Šėtonas! Meldžiu, padaryk tamsta, kad galėčiau ramiai vykti savo keliu! 

- Alio! Pone vienuoli, ar girdėjai? 

Juodai apsirengęs dvasiškis net nepažvelgė į kalbantį, tik kreipėsi į moterį: 

- Pasigailėsi, ponia, šito, bet bus jau per vėlu! 

- Tylėk, vienuoli! - pasipiktino raitelis, - tylėk! Kitaip teks tau susipažinti su 
mano špaga. 

- Drįsti grąsinti dvasiškiui! - tarė vienuolis niekinančiu tonu. 

-Otu drįsti grąsinti moteriai! Šalin iš kelio! Grįžk tamsta tuoj pat, nes kitaip 
jau niekad nebegalėsi kam nors grąsinti! 

Tuo laiku jaunasis prancūzas ištraukė špagą ir prijojo prie vienuolio. Tas 
metė į jį kupiną baisios neapykantos žvilgsnį, pasuko arklį ir nudūmė Romos 
link. 

Dar akimirką plevėsavo jo juodas apsiaustas, kaip piktą lemiančio paukščio 
sparnai. Greit dingo. 

Tada jaunuolis atsigręžė į baltąją amazonę. Jo žvilgsnis buvo kupinas pasi- 
gėrėjimo. 

Tai buvo jauna aštuoniolikos metų mergina, stebėtinai graži. Žavūs plieni- 
nės spalvos plaukai supo jos gražų veidą. Juodos akys žvelgė drąsiai ir saldžiai. 
Ji visa dvelkė išdidžiu grožiu, elgesys buvo malonus ir kilnus. 

Merginos veidas iš pasipiktinimo paraudo - ji pasidarė dar gražesnė. Nusi- 
gandusi žiūrėjo į baisųjį vienuolį, kuris tolo plasnodamas apsiausto sparnais, 
panašus į skrendantį apuoką. Atsigrįžo į savo išvaduotoją: 

- Esu tamstai dėkinga, - tarė švariu ir skambiu balsu, - pone..! 

- De Ragastenas, - atsakė, žemai lenkdamasis. 

- Prancūzas! 

- Paryžietis, ponia... 

- Taigi...pone kavalieriau de Ragastenai, tūkstantį kartų dėkoju užtą milži- 
nišką paslaugą, kurią man suteikei... 

- Paslauga labai menka, noriai griebčiau špagą prieš rimtesnį priešą, kad 
galėčiau ginti tokią puikią esybę, kokia esi tamsta!..bet ar galiu sužinoti, kodėl 
tas vienuolis?.. : 

- Ach! Tai labai paprastas dalykas, - tarė nepažįstamoji lengvai drebančiu 
balsu. - Neatsargiai pasielgiau per daug nutoldama nuo savo gyvenamos vie- 
tos... Šis žmogus staiga prijojo... įžeidė mane žodžiais... norėjau bėgti... jis mane 
vijosi... ir... tai viskas. 

Buvo galima pastebėti, kad baltoji ponia nenori sakyti visos teisybės. 

- Ponia jį pažįsti? - paklausė jaunuolis. 

Dvejojo... 

- Taip, pažįstu... mano nelaimei! Tai niekšingas įrankis žiauraus ir galingo 
žmogaus rankose... ach! Pone, tamsta pasakei, kad šis priešas nėra baisus... 
priešingai, šis vienuolis dabar jau yra tamstos baisiausias priešas... kai jį sutiksi - 
bėk... jei likimas tave suves su juo, nepriimkiš jo nieko... saugokis stiklovandens, 
kurį tau siūlytų, vaisiaus, kuriuo norėtų su tamsta pasidalyti, ginklo, kurį norėtų 
tau padovanoti, o labiausiai saugokis, kad nelieptų tamstą pagrobti ir įmesti į 
vieną baisiųjų Angelo Pilies rūsių. Šio vienuolio vardas Garkonio... sakau jo 
vardą, kad galėtumei tamsta būti atsargus... 

- Ponia, - atsakė de Ragastenas, - dėkoju, kad teikėtės rūpintis mano 
saugumu... Tačiau nebijau nieko, - pridėjo išdidžiai išsitiesęs. 

- Tad lik sveikas, pone... Turiu dar paprašyti tamstos vienos paslaugos... 

- Sakyk, ponia! 

- Prašau, nesistenk tamsta sekti, į kurią pusę vyksiu. Nesistenk sužinoti, kas 
esu... 

- Kaip?! Vadinasi, neturėsiu nieko prisiminimui iš šio susitikimo, kurį 
laiminu... vadinasi, nežinosiu net vardotos, apie kurios žavingąjį veidelį nuo šios 
dienos svajosiu! 

Jaunuolis kalbėjo sujaudintu ir lipšniu balsu. 


Pažvelgė į jį aiškiai susidomėjusi. 

Jos lūpose pražydo šypsena. 

- Klausyk, pone, - tarė, - negaliu pasakyti savo vardo, rimtos priežastys verčia 
mane jį laikyti paslaptyje... net prieštamstą, mano gelbėtoją. Tačiau gali sužino- 
ti, kaip vadina mane mano pažįstamieji. 

- Klausau! - skubiai sušuko jaunasis prancūzas. 

- Kartais... vadina mane... Primavera... Pavasarėliu!.. 

Mastelėjusi atsisveikinimui ranka, baltoji amazonė paleido žirgą zovada ir 
dingo kelyje, vedančiame į Florenciją. 

Jaunasis raitelis liko vietoje, sujaudintas ir sužavėtas šio puikaus reginio. Jo 
žvilgsnis sekė baltą suknelę, mirgančią dulkių debesyje. 

Pastebėjo, kad staiga pasuko dešinėn, ir lėkdama lauku dingo už kelio 
posūkio. | 

Tada giliai atsiduso. - 

- Primavera! -sukuždėjo. - Gražus vardas! Primavera... Pavasarėlis... Pava- 
saris! Iš tikrųjų, graži kaip pavasaris, pasipuošęs žiedais... bet kuriam galui apie 
ją galvoju? Ji tikriausiai užmirš mane per valandą... ojeigu ir ne, ko galiu tikėtis 
aš, vargšas nuotykių ieškotojas, kuris atvykęs į Italiją pasiūlyti vienam kuriam 
didžiųjų ponų savo paslaugas! 

Po to, vedamas melancholiškų minčių, kavalierius de Ragastenas pasuko 
Romos link. 


II 
RAGASTENAS 


Puikus ekskortas, susidedantis iš Romos jaunuomenės pažibos, lydintis 
Cezarį Bordžiją, jau dvejetą valandų slinko plentu, vedančiu į Florenciją. Popie- 
žiaus sūnus neramiu žvilgsniu tyrė apylinkę, retkarčiais nusikeikdamas. 

- Pagaliau! - staiga sušuko. 

Metėsi atjojančio raitelio pusėn. 

- Garkonio! 

- Aš, šviesiausias pone! 

- Kokios naujienos? - paklausė įsakmiu tonu. 

- Geros ir blogos. 

- Ką tai reiškia? Pasiaiškink dėl Madonos! 

- Kantrybės! Mano draugas Makiavelis dar vakar įtikinėjo mane, kad kant- 
rybė yra neįkainojamoji kunigaikščių dorybė... 

- Niekše! Saugokis, kad negautum lazdų... 

- Gerai jau... gerai... Mačiau merginą... 

Bordžija pabalo. 

- Matei ją?! - paklausė drebančiu iš susijaudinimo balsu. 

- Kalbėjau su ja. 

- Garkonio! Išrūpinsiu tau iš savo tėvo Marijonų Mažesniųjų vienuolyno 
beneficijas... 

- Šviesiausias pone, esi labai kilnios širdies... 

- Tai ne aš moku! - murmtelėjo Cezaris į ūsą. - Baik! Taigi... kalbėjai su ja? 
Ir ką gi ji tau pasakė? 

- Dabar naujienos bus blogos. 

- Atsisako? 

- Bėga! Bet tas reikalas bus sutvarkytas. 

- Ar sužinojai jos tikrąjį vardą? 

- Nieko nesužinojau, tik tiek, kad tuo tarpu dar nėra prijaukinta... tuo tarpu. 

- Bet sekei ją? Žinai, kur slepiasi? Sakyk, nes mirštu iš nekantrumo... 

- Šviesusis pone, sekiau merginą pagal tavo nurodymus, būk tikras, bet jei ir 
nesusekiau jos lizdelio - nesu kaltas. 

- Po velnių! Sprunka nuo manęs! 

- Sutikau ją ties alyvų miškeliu, tai buvo tikras stebuklas... Sekiau ją žingsnis 
po žingsnio, pradėjau kalbą, kaip buvo mūsų sutarta... Norėjo bėgti - pavijau; 

išgąsdinta kaip stirna, kurią veja medžiotojai, jau beveik buvo mano rankose, 
kai staiga!.. 

- Tikriausiai, paspruko. Ach! Niekšingas vienuoli... 

- Sutikome, - tęsė nesijaudindamas Garkonio, - sutikome kažkokį poną, 
jauną banditą, kuris pradėjo su manimi ginčą ir puolė mane špaga... Tuo tarpu 
žavus baltas paukštelis nuskrido. 


- Prakeikimas! Na, o tas nepažįstamasis... tas niekšas... Kur jis yra? Kas jį 
ištiko? Jį irgi paleidai, tu, baily? 

- Visai ne! Sekiau jį iš tolo... Šiuo metu niekšas pusryčiauja užeigoje “Po 
šakėmis“, per dvidešimt minučių kelio nuo čia. 

- Jokime toliau! - murmtelėjo Cezaris, suspaudęs pentinais žirgo šonus, 
kuris pasileido zovada. 

- Prancūzas, kaip man atrodo, savo atsiims! - sukuždėjo vienuolis. 

Lėkdamas pašėlusia zovada, būrelis greit atvyko į vienuolio minėtą užeigą. 

Tai buvo žemiausios rūšies karčiama, kurioje nuvargęs keleivis galėjo nu- 
malšinti troškulį tik bjauriu vynu ir drungnu vandeniu. Aplink šią smuklę, išilgai 
kelio, nuo kurio karčiamos neskyrė nei tvora, nei griovys, žydėjo sodas. Sode 
kyšojo pastatas, primenantis altaną. 

Šiojealtanoje, po stogu, nes jos nesiautė jokie vijokliniai augalai, pusryčiavo 
Ragastenas. “ 

- Štai jis, - tarė vienuolis. 

Cezaris metė niūrų žvilgsnį į jaunuolį, kuris, matydamas gausų atjojančiųjų 
būrį, pasveikino juos nusilenkdamas ir tęsė ramų pasistiprinimo darbą. 

Jis iš karto pažino vienuolį ir tuoj, bet neskubėdamas, pasirišo špagą, 
prikabintą prie odinio diržo, kurį, pradėdamas pusryčiauti, buvo nusisegęs. 

Jo pastabus žvilgsnis, kuriuo apžvelgė atvykelius, sustojo ties Cezariu Bor- 
džija. Pažino jį iš karto. 

- Povelnių! - iškošė per dantis, - žavėtinas susitikimas. Arba aš klystu, arba 
mano laimės žvaigždė paruošė man malonų netikėtumą. 

Tuo tarpu Bordžija kreipėsi į vieną jį apstojusių jaunuolių: 

- Ką pasakysi, - tarė pašiepiančiu tonu, apie šį įžymų asmenį, kuris pusryčiau- 
ja šiuose rūmuose? Būk atviras, mano Astorre. 

Ragastenas nepraleido nei vieno šio klausimo skiemens ir suprato panieki- 
nantį toną. 

- Oho! - pagalvojo, - esu dabar tikras, kad netikėtumas nebus vykęs ir kad 
laimės žvaigždė neturi nieko bendra su šiuo susitikimu. 

Jaunas didikas, į kurį kreipėsi Bordžija, priėjo prie Ragasteno. 

Tai buvo trisdešimtmetis vyras, milžiniško sudėjimo, jaučio kaklu ir krauju 
pasruvusiomis akimis. Romoje buvo laikomas pavojingu kirtiku. Penkiolika 
dvikovų, apie kurias buvo žinoma, baigėsi penkiolikos jo priešų mirtimi. 

Milžinas akimirką žiūrėjo į kavalierių ir prapliupo nemandagiu juoku. 

- Pasakysiu, - pareiškė, - kad turėsiu šiam kilniam riteriui duoti adresą 
batsiuvio, kuris taiso mano tarnų batus. 

Pasigirdo bendras juokas. Tik Bordžija stengėsi išlaikyti rimtį, tačiau davė 
ženklą Astorre, kuris, nepasižymėdamas lakia vaizduote, pasitenkino pakarto- 
jęs tą patį sąmojį: 

- Taip pat duosiu jam adresą savosiuvėjo, kuris pataisys jo švarką... arba dar 
geriau, - pridėjo staiga prieidamas dar arčiau prie Ragasteno. - Mano pone, 
noriu tau pasitarnauti, nes man patinki... 

Tada Ragastenas atsikėlė ir paėjo porą žingsnių į priekį: 

- Kaip gali man pasitarnauti, pone? Gal kartais nori man paskolinti truputį 
savo sąmojaus, kuriuo trykšta tavo žodžiai? 

- Ne, - atsakė Astorre, nesuprasdamas jo pašaipos, - bet jeigu su manim 
eitum... man atrodo, kad mano tarnas jau numetė savo rūbus... liepsiu tau juos 
padovanoti, nes tavieji atrodo labai jau prastai. 

- Tamsta, turbūt, turi galvoje gausius lopus, kurie puošia mano švarką? 

- Įspėjai tamsta iš karto! 

- Taigi matai, tamsta... šitie lopai tai nauja mada, kurią noriu įvesti Italijoje. 
Man asmeniškai nepatinka tamstos švarkas, nes yra visiškai sveikas, taigi noriu 
padaryti jame tiek skylių, kiek lopų yra manajame... 

- O kuo, jei galima žinoti? - pašiepiančiai paklausė milžinas. 

- Štai šituo! - atsakė kavalierius. 

Tuo pat metu išsitraukė špagą. Astorre nušoko nuo žirgo ir apnuogino savąją. 

- Pone, - tarė, - esu baronas Astorre, bajoras, žinomas visoje Romoje. 

- Aš, mano pone, nuo Bastilijos, kurios pakopoje išvydau pasaulį, iki Luvro 
esu žinomas Rapiros Riterio pravarde, nes mano rapira ir aš - viena neperski- 
riama pora... Ar šio vardo tamstai pakanka? 

- Prancūzas! - sukuždėjo nustebęs Cezaris Bordžija. 

- Tebūnierapira, - atrėžė Astorre. - Padarysiu dvigubą biznį... nu galėsiu tave 
ir persmeigsiu. 

Priešininkai sustojo gynimosi pozicijoje, sukryžiuodami špagas. 

- Pone barone Astorre, pats turi geras akis, ar suskaičiavai, kiek lopų ant 
mano švarko? 

- Pone Rapiros Riteri, matau jų tris, - atsakė Astorre, atmušdamas smūgį. 

- Klysti, pone... Jų yra šešios... Tamsta turi teisę gauti šešis įdrėskimus... Štai 
pirmas! 

Astorre atšoko, surikęs iš skausmo: buvo sužeistas į krūtinę, ir kraujo lašas 
nudažė pilką jo švarko šilką. Žiūrovai, stebį šią sceną, nustebę susižvalgė. 

- Atsargiai, Astorre! - sušuko Bordžija. 

- Po šimts velnių! Prismeigsiu jį prie žemės... 

- Antras įdrėskimas! - tarė Ragastenaskvatodamasis. 

Dar tris kartus puolė jis priešininką ir kiekvieną kartą nauja kraujo dėmelė 
pasirodydavo ant šilko švarko. Herkulis piktai urzgė, šokinėjo, sukosi apie savo 
priešininką, lakstė ratu, tačiau Ragastenas nesijudino iš vietos. 

- Pone, štai penktas... saugokis tamsta, tuoj bus šešta skylė! 

Astorre kovojo sukandęs dantis, pagaliau pasirengė ypatingam smūgiui, 
kurį saugodavo rimčiausiems priešininkams. Bet tuo metu suriko iš skausmo 
bei pasiutimo, ir išmetė špagą. Ragastenas kiaurai pervėrė jo dešinįjį petį. 

- Šešios! - tarė ramiai. Paskui, kreipdamasis į žiūrovus, pareiškė: 

- Gal dar kuris iš jūsų norėtų madingai pasipuošti... 

Keli raiteliai nušoko nuo žirgų. 

- Mirtis jam! - pradėjo šaukti. 

- Alio! Tylos ir ramumo! 

Tai buvo Bordžijos balsas. Tas didysis banditas savo sieloje reiškė pagarbą 

jėgai ir vikrumui. Šios kovos metu jį stebino nepažįstamojo miklumas, šaltas 
kraujas ir drąsa. Pagalvojo, kad galės įsigyti puikų karį. 

- Pone, - tarė priėjęs prie Ragasteno, tuo tarpu jo palydovai triūsė apie 
Astorre. - Kuo tamsta vardu? 

- Jūsų kunigaikštiškoji didenybe, esu kavalierius de Ragastenas... 

Bordžija suvirpėjo. 

- Kodėl mane vadini “kunigaikštiškąja didenybe"? 

- Nes pažinau tave, kunigaikšti. Na, bet jeigu ir nebūčiau pažinęs, paž- 
velgęs į tave atspėčiau, jog esi tas garsusis karys, kuris stebina Prancūziją 
kaip didis diplomatas, kuriame Italija mato šių laikų Cezarį, turintį Bordži- 
jos pavardę. 

- Dangau! - sušuko Cezaris Bordžija. - Tie prancūzai yra dar vikresni kalbos 
mene, negu elgsenoj su ginklu... Patinki man, jaunuoli... Sakyk atvirai. Ko 
atvykai italuosna. 

- Atvykau vildamasis, kad priimsi mane tarnybon, kunigaikšti. Vargšas 
pinigų atžvilgiu, turtingas viltim, pagalvojau, kad didžiausias mūsų laikotarpio 
riteris panorės tinkamai įvertinti mano špagą... 

- Ilgai gyvenau Milane, Pizoje ir Florencijoje, iš kurios dabar atvykstu. Be 
to, daugelį kartų skaičiau Dantės kūrinius, antrąją šių laikų Italijos pažibą. Italų 
kalbą išmokau iš jo “Dieviškosios komedijos". 

Tą akimirką Garkonio prisiartino prie Bordžijos. 

- Kunigaikšti, šis žmogus išdrįso pakelti ranką prieš dvasiškį. Pagalvok, 
kunigaikšti, jei ne jis, Primavera būtų tavo rankose. 

Ragastenas negirdėjo jo žodžių, tačiau nuspėjo jų reikšmę.Iš niūrios ir 
griežtos Bordžijos veido išraiškos suprato, kad jo reikalas krypsta į blogas vėžes. 

- Šviesusis kunigaikšti, - pasakė, - nepaklausei manęs, kur ir kada esu pirmą 
kartą tave matęs. Jei nori, papasakosiu. 

- Sakyk! - aštriai tarė Cezaris. 

Ragastenas greit numovė dešinės rankos pirštinę. Ant mažojo piršto žibėjo 
deimantas, įtaisytas į aukso žiedą. 

- Ar pažįsti šį deimantą, šviesusis kunigaikšti? 

Bordžija neigiamai papurtė galvą. 

- Tai mano talismanas, - tęsė toliau, - jis man tiek brangus, kad neparduodu 
jo net tam, kad įsigyčiau padorius rūbus jūsų šviesybei prisistatyti... Vieną 
vakarą, prieš ketverius metus, atvykau į Chinoną. 

- Į Chinoną! - sušuko Bordžija. 

- Taip, kunigaikšti. Atvykau ten tą patį vakarą, kai įvyko iškilmingas tavo 
įvažiavimas į šį miestą, įvažiavimas, apie kurį iki šios dienos kalba visa Prancūzi- 
ja. Niekas niekad nepamatys ko nors iškilmingesnio... Tavo palydovų asilėnai 
buvo pakaustyti sidabro pasagomis... Arklių pasagos buvo prikaltos aukso 
vinimis... Vinys vos laikė pasagas, asilėnai ir arkliai smarkiai sėjo auksą ir 
sidabrą. Minia puldinėjo ir rinko tas tavo didybės liekanas... 

- Taip, - tarė susimąstydamas Bordžija, - atsimenu. 

- Tą kartą, apie vidurnaktį, pasielgei labai neatsargiai. Tikriausiai buvai 
paskyręs pasimatymą... Pagaliau nežinau, ką turėjai susitikti, vyrą ar moterį... 
Išėjai iš rūmų vienas... ir, išėjęs už miesto vartų, ėjai link vienų nuošaliai 
stovinčių namų, kurie atrodė gana padorūs... tada staiga... 

- Užpuolė mane keli driskiai, kurie, be abejo, norėjoatimti mano brangenybes... 

- Tikrai taip, kunigaikšti. Ar atsimeni, kas paskiau įvyko? 

- Dėl Dievo! Kaip galėčiau tai užmiršti! Jau buvau beveik nugalėtas. Staiga 
atsirado kažkoks nepažįstamasis, kuris taip vikriai dirbo špaga, kad greit tuos 
niekšus išvaikė... 

- Tada, šviesusis pone, davei man si deimantą... 

- Tai buvai tamsta?! 

- Duodamas man jį pasakei, kad jis bus ženklu, pagal kurį mane pažinsi visur 
ir visada, jei tik būsiu reikalingas tavo pagalbos ir globos. 

- Jaunuoli, štai mano ranka... turi mano pagalbą ir protekciją... Nuo šios 
minutės esi mano tarnyboje ir vargas tam, kas išdrįs linkėti tau blogo!.. 

Baigęs apsižvalgė. Visi jo palydovai, neišskiriant nei Astorre, kuriam jau 
perrišo petį, nei Garkonio, nusilenkdami pasveikino prancūzą, kuris staiga įgijo 
Cezario Bordžijos malonę. 

- Pirmyn, ponai, - įsakė susirinkusiems. - Grįžtame į Romą. Lauksiu tavęs, 
jaunuoli, šiandien vidurnaktį... Vidurnaktis, - pridėjo su keista šypsena, - tai 
mano valanda! 

- O kur tave rasiu, kunigaikšti? 

- Manosesers Lukrecijosrūmuose. Juoko rūmuose. Romoje kiekvienas tau 
juos parodys. 

- Juoko rūmuose! Vidurnaktį! Atvyksiu! 

Ragastenas nusilenkė. Kai pakėlė galvą, pamatė visą būrelį, dingstantį 
dulkių debesyje. Nepaisant greičio, kuriuo tolo, Ragastenas pastebėjo jam 
mestus du neapykantos kupinus žvilgsnius: vienas buvo barono Astorre, kitas 
vienuolio Garkonio. 

Gaūžtelėjo pečiais ir ramiausiai baigęs pusryčius, užsimokėjo ir LEO ant 
žirgo. 

III 
JUOKO RŪMAI 


Apie ketvirtą valandą po pietų kavalierius de Ragastenas įjojo į Amžinąjį 
Miestą. Nuo pat užeigos visą laiką jojožingine, kad nepavargtų Kapitonas, kuris 
buvo geras ir patikimas draugas. 

Kavalierius de Ragastenas, Paryžiaus gatvių vaikas, anuo laiku ne visai 
tvarkingai gyveno. Jis nepažino nei tėvo, nei motinos, kuri mirė jam išvydus 
pasaulį. Tėvas, neturtingas gaskonų bajoras, atvyko į Paryžių, norėdamas pada- 
ryti karjerą, bet mirė varge, kai jo mažas sūnelis dar žindo auklės krūtį. 

Jo auklė buvo senų daiktų prekiautoja, kurios sankrovėlė stovėjo prie Šv. 
Antano gatvės, beveik ties didžiaisiais Bastilijos vartais. Ji nuoširdžiai pamilo 
senais skarmalais. 

Taigi anoji prekiautoja liko našlė ir pasigavo sau meilužį. Mažasis Ragaste- 
nas tada tebuvo septynerių metų amžiaus. 

Prekiautojos meilužis buvo tikras mokslo žmogus, nors turėjo raštininko 
pareigas; jis mokėjo rašyti , skaityti ir net skaičiuoti. Mažasis Ragastenas išmoko 
iš jo visų šitų gudrybių. ' 

Turėdamas keturiolika metų, mokėjo beveik tiek, kiek vidutinio išsilavini- 
mo kunigas. Pagarbos verta prekiautoja jau svajojo užtikrinsianti jam šviesią 
ateitį, bet staiga raupų epidemija nutraukė jos gyvybės siūlą. 

Jaunikaitis, gailiai verkdamas, nulydėjo į kapus jos palaikus. Grįžęs į namus, 
suvaldė susijaudinimą, nusišluostė ašaras, išsirinko mirusiosios sankrovėlėje rūbų, 
kurių svarbiausioji puošmena buvo milžiniška špaga, kuri einant, tarškėdama ir 
skambėdama, vilkosi gatvės grindiniu. Taip jis pradėjo savarankišką gyvenimą. 

Kaip jis gyveno? Anų laikų metraščiai nedaug smulkmenų apie tą jo gyve- 
nimo laikotarpį tepasako. Dažnai tupėdavo daboklėje, o kartais įvairiose, vardo 
neturinčiose, landynėse. 

Būdamas aštuoniolikos metų, jau kėlė baimę menkiausių užeigų ir karčia- 
mų lankytojams, kaip geras kirtikas. Lakstė paskui mergiotes, noriai tuštino 
vyno ąsočius, dar didesniu noru lindo į muštynes. Jo špaga būdavo iki pusės iš 
makštų ištraukta, vaidijosi su miesčionimis, kovėsi su miesto sargais. Vienu 
žodžiu, buvo puikus kandidatas į kartuves. 

Tačiau nebuvo jis nei valkata, nei vagis, nei latrelis be širdies ir proto, kaip 
daugelis ano laikotarpio driskių. 

Mėgo nuotykius... Mielai dalijosi su vargšesniais už save tuo, ką turėjo, jei 
apskritai ką nors turėjo; gynė silpnesniuosius savo puikia špaga. Nepadarė jokio 
blogo darbo, tačiau gyvendamas be globos ir pinigų, vedamas vien nuotykių 
troškimo, tarp abejotinos moralės žmonių ėmė tai, kas pakliuvo. 

Vieną gražią dieną, tą dieną, kai įgijo Rapiros Kavalieriaus pravardę ir tapo 
Bastilijos ir net Luvro apylinkių pabaisa, staiga dingo. 

Gal kuo nusikalto, gal persmeigė špaga kokį nors bajorą arba gal paviliojo 
kurio nors žymaus miestiečio žmoną? Nežinia! Aišku tik, kad pradėjo keliauti 
povisą Prancūziją, o baigė šią kelionę po Europą. 

Surimtėjo. Geri būdo ypatumai nugalėjo bloguosius. Dabar galėjo būti 
laikomas pavyzdingo bajoro tipu. 

Šiuo metu, artėdamas į Romą, galvojo apie audringą savo gyvenimo laiko- 
tarpį. Jaudindamasis pergyveno mintyse savo praeitį, kaip žmogus, kuris mato 
prieš save atsiveriančias geresnio gyvenimo perspektyvas. Jo rytojus buvo įkū- 
nytas viename varde. 

- Bordžija! 

Prajodamas miesto vartus, papurtė galvą, lyg norėdamas nublokšti visą, jau 
mirusią, praeitį, tarė sau: 

- Turiu dabar du priešus: poną Astorre ir vienuolį Garkonio. Vienam jų 
grasinau, kitą niekinau. Tarnaujant garbiajam Cezariui Bordžijai, tik velnias 
gali sukliudyti man pasiekti geresnės ateities... Norėčiau jau po metų vadovauti 
kuriam nors padoriam būreliui... o gal, kas gali žinoti! 

Pažvelgė prieš save nugalėtojo žvilgsniu. Tačiau ta jo auksinė ateitis turėjo 
vieną juodą dėmę. Nors stengėsi suvaldyti savo jausmus, bet vis galvojo apie 
paslaptingą nepažįstamąją, turinčią tokį malonų veidą; nuolat matė jos švelnų 
veidelį ir giliai atsidusdamas kartojo: 

- Primavera! Žavingoji kunigaikštyte... ji mažiausiai yra kunigaikštytė... ar 
ją dar kada nors pamatysiu? Kur jiyra? Kodėl tas bjaurus vienuolis ją persekio- 
jo? O! Kodėl negaliu sužinoti, koks paslaptingas liūdesys ją slegia ir trykšta išjos 
gražiųjų akių... gausiu, išmelsiu jai galingojo Bordžijos apsaugą. 

Kad jis, nelaimingasis, būtų viską žinojęs. Staiga, pakėlęs galvą, pastebėjo, kad 
praciviai žiūri į jį aiškiai susidomėję. Apsidairęs aplink, pamatė, kad yra ant tilto. 

- Kas tai per tiltas? - paklausė pirmo pasitaikiusio vaikėzo, mesdamas jam 
smulkų pinigą. 

- Tai Keturių Galvų tiltas, ekselencija... 

- Ar žinai Juoko Rūmus? 

- Ponios Lukrecijos rūmus? - sušuko vaikas su aiškia baimės išraiška. 

- Taip, ar žinai, kur jie yra? 

- Ten! - atsakė vaikas, rodydamas ranka. 

Atsakęs spruko, lyg jį vytų ištisa velnių gauja. 

Ragastenas pasuko parodyton pusėn, stebėdamasis vaiko išgąsčiu. 

Dar kartą paklausė sutikto praeivio kelio. Šis, išgirdęs Juoko Rūmų vardą, 
metė į klausiantį niūrų žvilgsnį ir nusikeikęs nuėjo savo keliu. 

- Keista! Keista! -sukuždėjo Ragastenas. 

Pagaliau sustojo tuščioje aikštėje, kurios gale buvo matomas puikus pastatas. 

Dvi eilės marmuro kolonų, kuriose atsispindėjo besileidžianti saulė, sudarė 
savotišką galeriją, besitęsiančią prieš rūmus. 

Tos galerijos gilumoje, atvirame plote, matėsi milžiniški marmuro laiptai. 
Rūmų fasadas buvo papuoštas ornamentais, atsitiktinai rastais tarp senosios 
Romos iškasenų. 

Ragastenas nusprendė tai būsiant Juoko Rūmus. Savo vardą jie būsią gavę 
dėl daugybės baltų besijuokiančių stovylų, kurios juos puošė, ir dėl retų augalų 
ir gėlių, sudarančių po kolonų skliautu neregėto grožio sodą. 

Ties šiuo sodu, nejudėdami ir tylūs, ant žirgų sėdėjo du sargybos raiteliai, 
panašūs į dvi raitas stovylas. 

Ragastenas kreipėsi į vieną iš jų. 

- Ar čia yra Juoko Rūmai? - paklausė. 

- Taip... iš kelio! - atsakė stovyla griežtu tonu. 

- Po velnių! - sušnibždėjo Ragastenas, lenkdamas sargybą, - matyti, kad 
rūmai gerai saugomi. 

Aikštė buvo tuščia: nei vieno praeivio... nei vienos atidaros krautuvės... 
Sakytum, kažkokią prakeiktą vietą prijojo... Juoko Rūmai atrodė esą Raupsuo- 
tųjų rūmais. 

Ragastenas, paspaudęs pentinais žirgą, įjojo į gatvę, kuri vedė iš aikštės. 
Sustojo ties užeiga. Čia jau gyvenimas virė greitesniu tempu, tačiau dar tebebu- 
vo pastebima baimė ir netikrumas. 

Ragastenas nulipo nuo arklio ir įėjo į užeigą, kuri, savininko noru, vadinosi 
“Užeiga po Gražiuoju Janusu". 

Pareikalavo arklidėje vietos Kapitonui ir kambario sau. Tarnas paėmė savo 
globon arklį, o užeigos šeimininkas nuvedė Ragasteną į parteryje esantį kamba- 
rėlį. 

- Čia labai drėgna, - pastebėjo svečias. 

- Šiuo metu neturiu kitokambario. 

- Tiek to, imu šitą, nes tavo užeiga arti Juoko Rūmų. 

- Na! -atsakė nustebęs smuklininkas. - Jei tas turi svarbos, tai tamsta turi čia 
viską, ko reikalaujį. Iš šio kambario lango gali tamsta matyti užpakalinį rūmų 
fasadą. 

- Pažiūrėkime! 

Šeimininkas atidarė langą, tikriau sakant, stiklines duris, ir Ragastenas 
pajuto drėgną dvelkimą. 

- Kas tai? 

- Tai? Tai juk Tiberis! 

Iš tikrųjų, tarp dviejų eilių namų, be jokio lentomis apmušto pakraščio, 
ritosi upės bangos. Ragastenas pastebėjo, kad iš kiekvieno namo į vandenį 
leidosi laipteliai. Prieš pat jo kambario duris matėsi ketveri tokie laipteliai, iškalti. 
iš žalsvo akmens. 

- Žiūrėk, tamsta, - tęsė šeimininkas, - matai ten, ties upės posūkiu, žiūrėk, 
anie laiptai platesni negu kiti, jie veda į Juoko Rūmus. ; 

- Gerai! - tarė Ragastenas, įeidamas į kambarį ir uždarydamas duris, - šis 
kambarys man tinka, nors ir drėgnas. 

- Nuoma iš anksto, mano pone, - ramiai pastebėjo šeimininkas. 

Kavalierius Ragastenas patenkino jo norą. 

Pareikalavo adatos, siūlų ir stropiai ėmė taisyti savo suplyšusius rūbus, 
kuriuos rūpestingai išsivalė. Tai atlikęs, su apetitu pavalgė pietus. 

Visi šie darbai truko iki devintos valandos. Po valandos, susitvarkęs, su 
špaga prie šono, nekantriai laukė, kada galės eiti į Lukrecijos Bordžijos rūmus. 

Smarkiai plakė širdis, kai galvojo, kad iš arti pamatys tą moterį, kurios grožis 
buvo apdainuotas legendose, kurios žavumas suko galvas protingiausiems 
žmonėms. 

Gili tyla supo seniai miegantį miestą. Tik namo pamatus skalaujantis Tibe- 
rio vanduo neramiai ūžė, tarsi skųsdamasis savo dalia. Sujaudintas klausėsi 
Ragastenas to niūraus skundo, negalėdamas suvaldyti jį apėmusių jausmų. 
Nervingai krūptelėjo. Tuoj bus vidurnaktis. 

Užgesino žvakę ir, apsisiautęs apsiaustu, rengėsi eiti. Staiga nuo upės pasi- 
girdo aiškus, širdį veriantis, skausmingas vaitojimas. Ragastenas suvirpėjo. 

- Šį kartą, - sukuždėjo, - tai jau ne vaizduotė... tai iš tikrųjų žmogaus balsas, 
vaitojąs nakties tamsoje. 

Pasigirdo naujas sielvarto šauksmas. Ragasteno kaktą suvilgė šaltas prakai- 
tas. Trečią kartą išgirdo duslų vaitojimą, lyg mirštančio krenkštimą. 

- Balsas eina nuo Tiberio pusės! - sušuko Ragastenas. 

Prišoko prie stiklinių durų ir atidarė jas. Naktis buvo tamsi. Tiberis, įspraus- 
tas tarp namų, virš kurių matėsi visai mažutis lopinys žvaigždėto dangaus, rito 
pojo kojomis savo juodą vandenį. Apčiuopomis Ragastenas pradėjo leistis prie 
vandens, pasilenkė ir ištiesė ranką. 

Užčiuopė šilką... Ši medžiaga dengė vyro kūną. Vyras vaitojo, sunkiai gaudė 
orą. Ragastenas pagriebė jį už pečių. 

- Kas esi? - paklausė nepažįstamasis. 

- Nebijok nieko, esu svetimnšalis... draugas... 

- Nėra draugų... ach! Mirštu... Išklausyk mane... 

Mirštantis draskė nagais plytas... Ragastenas norėjo ištraukti jį iš vandens... 

- Nereikia, - tarė mirštantis, tampomas priešmirtinio žagsėjimo... - nerei- 
kia... aš... mirštu... bet noriu... atkeršyti... Išklausyk mane. 

- Klausau, - tarė Ragastenas, jausdamas, kad plaukai jam stoja piestu iš 
pasibaisėjimo. 

- Kunigaikštis Alma... perspėk jį... perspėk jo dukterį... nori ją sakiobiis 
nereikia, kad... 

- Kas tas kunigaikštis Alma? Kas yra jo duktė? 

-Jo duktė... Beatričė... Primavera!.. 

Ragastenas, siaubo apimtas, krūptelėjo. 

- Sakai, - tarė kimiu balsu, - kad nori ją pagrobti... Kas? 

- Tas, kuris nužudė mane... mano... 

Mirštantis pasipurtė... sustingo... rankos nusilpo, kūnas nuslydo į vandenį... 
dingo putojančiose upės bangose. 

Ragastenas išsitiesė. Veltui stengėsi jo žvilgsnis perskrosti nakties tamsą... 

Grįžo į kambarį šluostydamas prakaitą nuo pasibaisėjimo iškreipto veido. 

- Ach! -tarė dusliu balsu, - kodėl negaliu išsiaiškinti tos paslapties. Jos vardas 
Beatričė... ji duktė kunigaikščio Almos... Kažin kas nori ją pagrobti... Bet kas? 
Kas? 

Staiga šv.Petro katedros bokštas išmušė dvyliktą. 

- Vidurnaktis, - tarė kavalierius de Ragastenas sujaudintas. 

Puolė į gatvę, bėgdamas Juoko Rūmų link, kur jo laukė galingasis protek- 
torius... Cezaris Bordžija. = 


IV 
ROMOS NAKTYS 


Maždaugtuo laiku, kai kavalierius de Ragastenas baigė pietauti ir taisė savo 
rūbus, apie devintą valandą vakaro, Cezaris Bordžija, lydimas keturių jaunų 
bajorų, įėjo į Juoko Rūmus. 

Rūmai dalijosi į dvi skirtingas dalis. Pirmąją sudarė vadinami tarnybiniai kam- 
bariai; jų buvo apie dvytika, visi dideli, iš aikštės pusės, apstatyti prabangiais baldais. 

Cezaris ir jo palyda skubiai perėjo puikius salonus, kuriuose buvo italų 
meno stebuklai. 

Sustojo ties bronzinėmis, gausiai paauksuotomis durimis, prie kurių stovėjo 
sargyboje du nubiečiai, juodi kaip naktis ir nebylūs kaip tyla. 

Cezaris davė ženklą ir vienas iš nubiečių paspaudė mygtuką, bronzinės 
durys atsidarė. 

Įėjo į privačius rūmų kambarius. 

Kai tik peržengė slenkstį, durys tyliai užsidarė. Jie atsidūrė prieškambaryje, 
kurio aukštos sienos buvo išklotos jaspiu. 

Pro lubų langus krito rausva šviesa, sukeldama svajingą nuotaiką. 

Prieškambario pasieniais stovėjo balto marmuro stovylos, vaizduojančios 
nuogus žmones įvairiose, nerūpestingose pozose. 

Vidury patalpos didelis fontanas mušė į viršų tyliai krentančio vandens 
sroves. Jis teikė malonų pavėsį. Tarp daugybės vertingų raižinių dėmesį traukė 
raižinys, vaizduojąs Amūrą, vainikuojantį ir plakantį jausmingumo deivę. Šis 
raižinys tryško nuostabiu gyvumu. Tai buvo jauno, Lukrecijos proteguojamo 
skulptoriaus kūrinys. Jo kūrėjas buvo Mykolas - Angelas Buonarotti. 

Prieš bronzines duris buvo gražiai sidabru išpuoštos rožinio medžio durys. 
Davus Cezariui ženklą, šios durys atsidarė taip pat paslaptingai, kaip ir pirmosios. 
Cezaris, lydimas savo palydos, įėjo į mažesnį, bet taip pat puikiai apstatytą kambarį. 

Jis buvo apšviestas vaško žibintų, kurie degdami skleidė svaiginantį kvapą. 

Saldi, iš tolo plaukianti muzika, kurioje išsiskirdavo fleitos, smuikų ir gitaros 
garsai, darė vos girdimo šlamėjimo įspūdį. Ta paslaptingomis bangomis plau- 
kianti muzika jungėsi su garbę ir meilę apdainuojančių moterų balsais. 

Šiame kambaryje, be didelio bufeto ir milžiniško stalo, kitų baldų nebuvo. 
Tačiau daugybė šen bei ten išmėtytų plačių, minkštų pagalvių, turtingai siuvinė- 
ti gauruoti kilimai, kvietė poilsiui. 

Stalas jau buvo paruoštas; jis linko nuo daugybės brangių indų, kuriuose 
kūpsojo cukruoti vaisiai, rytų uogienės, virtos Egipto burtininkų, trapūs pyra- 
gaičiai, kurių receptus turėjo pati Lukrecija ir kuriuos gamino jos rūmuose. 

Keli vyrai jau gulėjo prie stalo ant sofų, panašių į senovės romėnų suolus. 

Jų tarpe buvo tik viena moteris: rūmų ponia, šios užburtos uolos Kirkė, 
žavingoji burtininkė, valdanti vyrų jausmus - Cezario sesuo, popiežiaus duktė, 
Lukrecija Bordžija! 

Matydama įeinantį Cezarį, truputį pasikėlė ir ištiesė jam ranką, kurios 
kiekvienas pirštas, nusagstytas brangiais akmenimis, sudarė tikrą lobį. 

- Kodėl taip vėlai ateini, mano broli? 

- Atleisk man, brangioji Lukrecija, - atsakė Cezaris, - bet šie ponai ir aš vėlai 
grįžome iš ilgo jodinėjimo arkliais Florencijos plentu. 

Cezaris atsigrįžo į greta Lukrecijos sėdintį vyrą, kuris, pamatęs įeinantį, 
neramiai krūptelėjo. Tai buvo Pranciškus Bordžija, antrasis popiežiaus sūnus, 
Cezario ir Lukrecijos brolis. 

Broliai šypsodamiesi pasisveikino, tačiau kiekvienas jų atidžiai sekė mažiau- 
sią kito judesį. 

Tąpačiąakimirką Lukrecija pasilenkė prie Pranciškaus,suėmė rankomis jo 
galvą ir aistringai pabučiavo jį į lūpas. 

- Štai pavyzdys... seseriškos meilės, - pašiepiančiai nusijuokė Cezaris, - aš 
gerai pažįstu šios rūšies bučinius... 

- Tiesa, - tarė Lukrecija, - myliu Pranciškų... jis yra visų mūsų geriausias. 

- Perdedi, mano sesute, - pasakė tyliai Pranciškus... - užmiršti, kad tik mūsų 
brangaus Cezario ginklo dėka mūsų giminė yra garsi ir mūsų tėvo šventasis 
sostas stovi ant nepajudinamų pamatų... 

- Tai tiesa! - atsakė Cezaris. - Pakankamai gerai moku elgtis su ginklu... 
šaltas ginklas, tai mano specialybė... špaga arba durklas... į 

Ištraukė durklą ir staigiu judesiu įbedė jį į stalą; jo akys pasruvo krauju. 
Šiurpas nupurtė susirinkusius; Pranciškus pabalo. Lukrecija pratrūko juokais. 

- Valgykime! - tarė linksmai. 

Metė greitą žvilgsnį į lengvai judančią šilko uždangą. 

Tuoj tarnaitės pradėjo pilstyti į taures iš Sirakūzų ir Chijo atvežtą vyną, 
kvapujįalikantą, blizgantį, kaip deimantas Lacrima - Christi, kuris taurę pakeitė 
rubinu. Tarnaitės buvo visai nuogos. Kambaryje buvo dešimt puotaujančių ir 
devynios tarnaitės. 

Lukrecija Bordžija buvo apsirengusi, bet tik tiek, kad dar labiau keltų 
susirinkusiųjų geidulius. Lengva permatoma medžiaga vos dengė jos Klasių 
nuogumą, moters kūnas atrodė esąs iškaltas iš marmuro. 

Kartkartėmis mesdavo vos pastebimą žvilgsnį į šilko uždangą, kuri lengvai 
sujudėdavo, nors medžiagos virpėjimas buvo labai lengvas. Lukrecija suprato, 
kad kažkas žiūri į ją ir klauso jos žodžių. 

- Kas girdėti mūsų gerajame mieste, Romoje? - paklausė. 

- Mano Dieve, pasakoja fantastiškus, neįtikėtinus, keistus dalykus. 

- Ką gi pasakoja, kunigaikšti de Rienzi? 

- Kunigaikšti! - pertraukė Pranciškus Bordžija beveik maldaujamu tonu. 

Bet stiprus vynas jau veikė susirinkusiųjų protą; kažkoks keistas svaigulys 
apėmė besikalbančius. 

- Tai meilės istorija! - tęsė toliau kunigaikštis. 

- Papasakok, tamsta... - tarė Lukrecija. 

- Meilė!.. och! Meilė... tai vienintelis rimtas dalykas, vienintelis dalykas, 
vertas gyvybės ir mirties! 

Apkabino rankomis savo brolio Pranciškaus kaklą. 

- Papasakok, kunigaikšti! - įsakė meiliu balsu. 

- Taip, taip! - sušuko likusieji, - kalbėk apie meilę! Kalbėkime tik apie meilę. 

Totimos muzikos garsai sklido harmoningais, saldžiais, jaudinančiais akor- 
dais. Tarnaitės palengva virto meilės vaidilutėmis. Kai kurios jų, sėdėdamos ant 
kelių tų ponų, kuriems turėjo patarnauti, spaudė juos savo glėbyje. 

- Och! - pasakojo toliau kunigaikštis de Rienzi, - tai yra istorija švarios ir 
nekaltos meilės. Beveik gėda apie ją čia kalbėt... 

- Sakyk, - tarė aštriu tonu Cezaris. 

- Jei jūsų, kunigaikštiškoji didenybė įsakys...Pasakoja, kad vienas garsus 
kapitonas, kilniausiųjų kilniausias įsimylėjo... 

Visų žvilgsniai nukrypo į Cezarį. 

- Įsimylėjo, kaip lig šiolei nebuvo mylėjęs. Turėjo jis, kaip tikina žmonės, 
akmens širdį, o dabar turi karvelio širdį... dūsauja, dejuoja... ir kas įdomiausia, 
kad jo meilės objektas yra kažkokia laukinukė, kažkokia nepažįstamoji, prie 
kurios niekas negali prisiartinti... pagaliau, ši istorija darosi neįtikėtina, bet vis 
dėlto teisinga: toji laukinukė, vietoj to, kad sutiktų su džiaugsmu ir padėka 
didžiojo kapitono jai reiškiamą pagarbą, atmeta ją ir niekina! 

„ Na, o vardas to įsimylėjusio gražuolio? - paklausė ks dar labiau 
glausdamasi prie Pranciškaus. 

- Įspėk, ponia! -sušvebeldžiojo jau visiškai girtas kunigaikštis de Rienzi, - jis 
yra mūsų tarpe... 

- Nėra reikalo spėlioti! -suurzgė Cezaris Bordžija. - Tas įsimylėjėlis esu aš!... 
Ir vargas tam, kas išdrįs tą neigti! 

- Tikėk manim, kunigaikšti... - Kas dėl tos laukinukės, kaip ją teisingai 
pavadinai, tai prisiekiu, kad greit nustos ožiuotis! 

Lukrecija pradėjo kvatoti. 

- Taigi, mano brangusis Cezari, - tarė, - pameti mane? Palieki? 

- Ne! -atrėžė Cezaris, jausdamas, kad jį apima vyno, geidulių ir... nesuval- 
domo išdidumo svaigutys. 

Kalbėjo toliau: 

- Ne, Lukrecija, neapleidžiu tavęs... esi mano! Kaipir ji bus mano, ji taip pat! 
Kaip tavo žmona, Rienzi buvo mano! Kaip viskas buvo mano! Kaip viskas turi 
būti mano! Mano! Tik mano! Ar girdit, jūs, visi! 

Duso, apimtas įniršio priepuolio... jo akys svaidė žaibus. 

Tą akimirką Lukrecija pasikėlė ir apkabino Pranciškų, Gandijos kunigaikš- 
tį, aistringai kuždėdama: 

- Mano laimei tu man likai, Pranciškau, mano ištikimasis... Tu, kuris vienin- 
telis žinai mano glamonių aistrą... 

Pranciškus, jos bučinių apsvaigintas, išbalo ir veltui stengėsi ištrūkti iš jos 
glėbio. 

- Pragaras! - sustaugė Cezaris Bordžija su pasiutimu nublokšdamas stalą. 

Griebė į stalą įbestą durklą ir beprotiškai puolė savo brolį Pranciškų. Vienu 
šuoliu atsidūrė prie jo. 

- Ach! -šaukė įniršio, pykčio ir girtumo slopinamu balsu, - tu vicnasžinai visą 
Lukrecijos glamonių saldumą! Gerai! Nusinešk savo paslaptį į šėtono sostą! 

Jo ranka pakilo ir žaibo greitumu nusileido. Durklas iki rankenos sulindo 
Gandijos kunigaikščio krūtinėn; jis krito ant grindų. 

- Mirštu! - suvapaliojo, o iš jo lūpų pasipylė kraujo srovė. 

Matą šią sceną, siaubo sukaustyti, tylėjo, negalėdami ištarti nei žodžio. 
Lukrecija pasitraukė, 0 jos veide, kuris nei akimirkai nepabalo, pasirodė keista 
šypsena. 

- Pas mane! -krenkštelėjo nelaimingasis Gandijoskunigaikštis... -pas mane! 
Och! Degu... Vandens! Pasigailėkite! Truputį vandens... 

- Tu nori vandens? - sušniokštė klaikiai šypsodamasis Cezaris. - Palauk, 
mano broli, pagirdysiu tave! 

Visi pamatė baisų reginį. Cezaris Bordžija pasilenkė, griebė brolį už kojų ir 
vilko bejėgį kūną, kurio kruvini pėdsakai dažė grindis. 

Vilkdamas kūną, staugė: 

- Vandens mano broliui! Pranciškui! Vandens Lukrecijos meilužiui! Tibe- 
rio vandens kunigaikščiui! 

Taip perbėgo per kambarius ir pasiekė paskutines duris, Pats jas atidarė. 
Ten, už durų, bangavo Tiberis... bangavo nakties tamsoje, niūrus, vaitojantis... 
Cezaris pakėlė bejėgį kūną ir staigiai metė jį į upės bangas. 


Pabalę iš siaubo ir baimės, šios scenos liudininkai pabėgo. Lukrecija puolė 
prie šilko uždangos, pakėlė ją ir įėjo į mažą, silpnai apšviestą kambarėlį. 

Fotelyje sėdėjo aštrių, suktų veido bruožų senis. 

Šis senis viską girdėjo, viską matė. 

Tai buvo Pranciškaus ir Cezario tėvas, tėvas Lukrecijos, kunigaikštienės de 
Bisaglia, tai buvo Radrigas Bordžija... popiežius Aleksandras VI. 

- Ar esi patenkintas, mano tėve? - paklausė Lukrecija. 

- Per Bacco, mano dukrele, truputį per toli nuėjai... Tas vargšas Pranciš- 
kus!... Bet!... Mes svarbesni! Pagaliau pats atlaikysiu mišias už jo vėlę! Gaila jo 
peccato! Geras buvo berniokas... bet kliudė mano sumanymams:. Lik sveika, 
mano dukrele... teikiu tau ganytojišką palaiminimą, kad ši nauja tavo nuodėmė 
būtų tau atleista. 

Lukrecija nusilenkė tėvui... Vos priklaupė. 

Popiežius atsistojo ir ištiesė dešinę ranką. 

Kai Lukrecija atsikėlė, jos tėvas buvo dingęs. 


V 
LUKRECIJOS UŽGAIDA 


Lukrecija Bordžija, grįžusi į puotos salę, pamatė ją visai tuščią. 

- Bailiai,-sukuždėjo, - visi pabėgo... Jausmų svaigulį jų gyslose pakeitė siaubas... 
Ach! Nebėra vyrų! Mano tėvas buvo tikras vyras!.. Bet dabar jis jau senas. Kodėl 
gamta nesukūrė manęs vyru?! Vyru, kuris norėtų užkariauti visą pasaulį... 

Krito į krūvą minkštų pagalvių; pasiražė, nusižiovavo ir tęsė toliau: 

- Nuobodžiauju... nuobodumas mane ėda... Veltui kas dieną išgalvoju 
naujų malonumų; veltui stebinu Romą savo puotų prabanga. Širdyje jaučiu 
tuštumą. Nuobodumas palengva ėda mano smegenis, kaip jūra graužia Kapre- 
ros uolas ties mano rūmų papėde. 

Staiga prieš ją išdygo kažkoks šešėlis. Tingiai atsisuko į jo pusę. 

- Ar tai tu, mano broli? - paklausė, ištiesdama Cezariui ranką. 

Tai iš tikrųjų buvo Cezaris Bordžija. 

Jis įėjo į kambarį ir niekas iš jo veido išraiškos negalėtų suprasti, kad šis 
žmogus prieš valandėlę nužudė tikrą brolį. 

"Jo veidas buvo linksmas, o jo sesuo, į jį žiūrėdama, taip pat šypsojosi. Šios 
pragariškos poros šypsena buvo baisi. 

- Negeras! - tarė Lukrecija, - kodėl nuskriaudei tą vargšelį? Ar esi pavydus? 

- Duodu žodį, Lukrecija, taip. Man nepatinka, kad bet kur ir bet kokiomis 
aplinkybėmis savo draugų akyse nebūnu pirmas. Žinoma, nesu toks kvailas, 
kaip manai, kad pasiduočiau paprastam pavydo jausmui. Argi man gali rūpėti 
tai, kad priklausai kitiems, jei visa tavo kūno aistra priklauso man, kai esu su 
tavim! 

Lukrecija papurtė galvą ir susimąstė. 

- Pagaliau, - sušuko staiga, - tu, Cezari, dabar paveldėsi jo turtus, nors ir be 
toesi turtingas... Šis “įvykis" daro tave Gandijos kunigaikščio įpėdiniu. 

- Tai tiesa, sesut, bet tu gausi savąją palikimo dalį. Skiriu tau milijoną aukso 
dukatų... Ar esi patenkinta? 

- Na, žinoma, - atsakė žiovaudama Lukrecija. - Noriu pastatyti šventyklą... 
Tavo dukatai padės man šią užgaidą įvykdyti. 

- Šventyklą! - sušuko nustebęs Cezaris. 

- Taip... Veneros šventyklą... Noriu atgaivinti jos garbinimą Romoje... noriu, 
kad ši šventykla būtų pastatyta tarp šv. Petro Katedros ir Vatikano... Ar supranti, 
broli,- Venerosšventykla prie šv. Petro Katedros! Kai perateinančias Velykasmūsų 
tėvas laikys mišias krikščioniškoj šventovėj, aš noriu laikyti savo mišias stabmeldžių 
šventovėj. Pažiūrėsime, kuris iš mūsų turės daugiau tikinčiųjų! 

- Lukrecija, - sušuko Cezaris, - tu esi iš tikrųjų nepaprasta moteris. Tavo 
sumanymas puikus. 

- Mažiau puikus, negu tavo sumanymas nukariauti visą Italiją ir sudaryti iš 

jos vieną valstybę, kurios vieninteliu valdovu būtumei tu... 

- Kai įvykdysiu savo sumanymą, abu viešpatausime pasautyje ir pakeisime jį... 

Tą akimirką jų ausis pasiekė tolimų šūvių aidas. Sukluso. Triukšmas sklido 
iš tarnybinių kambarių pusės. 

- Kas ten? - paklausė Cezaris. 

- Pamatysime. 

Lukrecija užsimetė ant savo marmurinių pečių šilko apsiaustą ir, Cezario 
lydima, puolė į stovylomis papuoštą prieškambarį, paskui atidarė bronzines 
duris. Brolis ir sesuo sustojo ant slenksčio. 

Du nubiečiai, tylūs ir nejudą kaip visados, stovėjo sargyboje su nuogais 
jataganais* rankose. Salės gilumoje vyko kažkas nepaprasta. 

Keliasdešimt staugiančių, keikiančių, besistumdančių ir griuvinėjančių 
tarnų sukinėjosi po salę, stengdamiesi apsupti kažkokį nepažįstamą vyrą, kuris, 
drąsiai priešindamasis, daužė visą jų būrį. 

- Kas tas įžūlus vyras? - sušuko Lukrecija. 

Šoko prie jo, bet Cezaris griebė ją už rankos ir sulaikė. 

- Oo! -sušuko, - tai mano prancūzėlis... Paskyriau jam vidurnaktį pasimaty- 
mą... Po velnių! Koks puikus vyrukas! Kaip kerta! Viens! Į dešinę! Du! Į kairę! 
Gerai! Gerai! Jau du guli!.. Gerai! Pora kitų spjaudo dantimis! Drąsiau! Mušk! 
Užmušk! Valio! Valio! 

Cezaris sužavėtas plojo rankomis! 


Tas drąsus riteris buvo kavalierius de Ragastenas. 

Išmušus dvylikai, išbėgo iš “Gražiojo Januso" užeigos. 

- Oo! Baisus reginys! - galvojo bėgdamas. - Tas žmogus Tiberyje! Tas 
nužudytas nelaimingasis... Och! Tos rankos, besikabinėjančios už akmens laip- 
tų... tas dingęs juodose bangose kūnas...ir tie paslaptingi žodžiai... Nori pagrobti 
Primaverą! Tas, kuris nori ją pagrobti, tikriausiai,yra žudikas! Bet,kastai galėtų 
būti? Kur jo ieškoti? Kaip įspėti grovą Almą? Turiu papasakoti šį nuotykį 
garsiajam kapitonui**, kuris manęs laukia. Jis vienintelis Romoje gali sužinoti 
tiesą ir gali sulaikyti naująjį nusikaltimą! 

Taip galvodamas priėjo Lukrecijos rūmus. Norėjo įeiti į galeriją, bet du raiti 
sargybiniai pastojo jam kelią. 

- Traukis! - įsakė. 

- Ramiau, mano draugai, ko šokinėjat, po velnių: Šiuose rūmuose manęs 
laukia. 

- Traukis! - pakartojo, piktai judindamas savo juodus ūsus sargybinis. 

- Esi labai užsispyręs, mano mielasai! Karioju, kad manęs laukia... Jo 
didenybė kunigaikštis Cezaris Bordžija, aišku! Taigi pasitrauk! 

Raitasis sargybinis ne tik nepaklausė šio įsakymo, bet, išgirdę ginčą, išbėgo 
iš rūmų dar keliolika tarnų ir visi puolė Ragasteną. 


* Jataganas - rytiečių kardas, panašus į kreivą durklą. 
** Kapitonas - nereiškia laipsnio; viduramžiais buvo vadinami garsūs vadai. 

- Oho! - sušuko, - atrodo, kad šiame gražiarhe krašte tarnai serga pasiuti- 
mu... Po šimts velnių! Nejaugi išdrįs pakelti prieš mane ranką! Šalin, vergai, 
šalin! 

Atrodė toks piktas, kad tarnai DUGBAnIS pasitraukė. Tačiau sargybinis 
puolė Ragasteną. 

Ragastenas suprato, kad jo pergalė bus labai'trumpa ir tuojau jį apsups, jei 
nebus tinkamai pamokytas. 

Šoko prie sargybinio ir, pagriebęs už kojų, mėgino nutraukti nuo arklio. 

Pirmą kartą patraukus, sargybinis taip nusikeikė, kad net gretimų namų 
langai sudrebėjo ir įsikibo žirgo karčių. 

Antrą kartą, užsimojošpagos rankena, norėdamas įžūlųjį priešą apsvaiginti. 
Tačiau nespėjo. 

Ragastenas truktelėjo trečią kartą, dar smarkiau. Sargybinio lūpos, kurios 
rengėsi dar smagiau nusikeikti, liko praviros, neišleidusios nė vieno garso. 
Sustingo nustebęs. Ragastenas staiga pasitraukė keletą žingsnių atgal, svyruo- 
damas... 

Kas gi atsitiko? Pasirodo, Ragastenas, traukdamas milžiną už kojos, nut- 
raukė jam batą, o nustebęs sargybinis liko ant arklio tik su viena apauta koja; 
Ragastenas, netekęs pusiausvyros, staigiai susvyravo, mėšlungiškai įsikibęs į 
milžinišką batą. 

Tarnų nustebimas atslūgo. Pagaliau atvyko jiems pagalba; jų būrys dabar 
susidėjo iš trisdešimties lazdomis ginkluotų kareivių. 

Ragastenas apsižvalgė ir pamatė, kad yra apsuptas iš visų pusių. 

Tada staigi mintis šovė jam. 

- Ach! Niekšai! - sušuko. - Ach! Nelaimingi bailiai! Bato smūgiais jus 
išvaikysiu... 

Po žodžių sekė veiksmas; griebė batą už pado ir pradėjo švaistytis aulu, kaip 
buože, sukdamasis ratu. Tuo pat metu žengė laiptų link, užbėgo ant jų keliais 
šuoliais, jį sekė staugianti tarnų gauja. Laiptų gale pamatė milžinišką salę; 
pasirinko kovos vietą ir įsispraudė į kampą. Didvyriškai kovojo. Švaistėsi batu 
kaip Biblijos Samsonas asilo žandikauliu, kai kovojo su pilistinais. Aulas švilp- 
damas raižė orą ir smogdavo į galvą, veidą arba į sprandą. Sklido skausmo 
šauksmai, dantų griežimas ir baisūs grasinimai nusigandusios tarnų gaujos. 
Kova virė, kol keliolika tarnų nebegalėjo tęsti mūšio, o kiti netvarkingai pasit- 
raukė, šaukdami pagalbos... 

Palikęs vienas plikame kovos lauke, be mažiausio įdrėskimo, tik su suglam- 
Žytu apsiaustu, Ragastenas pasileido juokais ir sušuko: 

- Ei,jūs! Eikite pranešti savo ponui, kad kavalierius de Ragastenas laukia jo 
įsakymų... Kitaip saugokitės bato! 

- Man jau pranešta, - pasigirdo vyro balsas, - moki, pone, pats prisistatyti! 

Ragastenas atsisuko ir pamatė Cezarį su Lukrecija. Akimirką buvo sužavė- 
tas jos pavojingo grožio. 

Ji, pastebėjusi, kokį įspūdį padarė jaunuoliui, nusišypsojo. Tačiau Ragaste- 
nas susivaldė, ir, sveikindamas ją nusilenkimu, tarė: 

- Jūsų kunigaikštiškoji didenybe ir jūs, ponia, atleiskite, kad truputį aplam- 
džiau jūsų tarnus. Visas mano pasiaiškinimas glūdi įsakyme atvykti vidurnaktį... 
Taip, kad išlaikyčiau žodį, turėjau prasiveržti pro ištisą velnių legioną... 

- Sek paskui mane, pone, - tarė Cezaris, - tai aš esu kaltas, kad neįspėjau tų 
kvailių, jog tamsta atvyksi... 

Ėjo į tolimesnius kambarius, o dvilinkai susilenkę tarnai nustebę žiūrėjo, 
kaip maloniai sutinkamas tas blogai apsirengęs įsibrovėlis. 

Einant pro šalį nubiečių, stovinčių prie bronzos durų, Lukrecija akimirkai 
sustojo. Abu stovėjo sustingę. Privalėjo saugoti duris, taigi saugojo. 

- Ką padarytumėt, jei kas stengtųsi peržengti šio kambario slenkstį? - 
paklausė jų. : 

Cezario sargai plačiai nusišypsojo, parodydami dvi eiles akinančiai baltų 
dantų. Pirštų galais pabraukė per RRBIDo ašmenis ir parodė į kavalieriaus 
kaklą. 

- Aišku! - tarė jis šypsodamasis, - Peiiaiių man gerklę. Bet norėdamas 
tamstą parnatyti, nebočiau to pavojaus... 

Lukrecija vėl nusišypsojo, paskui patapšnojo nubiečiams per veidus, kas 
teikė jiems neapsakomą malonumą. Nuėjo, Cezaris ir Ragastenas pasuko 
kartu. 

Nuvedė juos į mažą saloniuką, labai skoningai įrengtą, kas sukėlė Ragaste- 
no nusistebėjimą. Tačiau neparodė jausmų. 

- Mano sesute, - tarė Cezaris, - šis ponas, tai kavalierius de Ragastenas, 
prancūzas, kurio tėvynę labai myliu. Tebūnie tau geriausia jo atestacija tai, kad 
yra prancūzas. Bet tai dar ne viskas... man esant Chinone, šis kavalierius 
išgelbėjo mano gyvybę. 

- Ach! Kunigaikšti, esi tamsta pernelyg malonus, prisimindamas tokius 
niekus, - tarė Ragastenas, - pasakojau tau apie tai tik tam, kad prisimintum 
mane... 

- Myliu prancūzus, - pareiškė Lukrecija, - o kavalierių mylėsiu ypatingai iš 
meilės tau, mano broli... Remsime tamstą, kavalieriau... 

- Ach! Ponia, esu sugėdintas garbės, kuri man taip staigiai tenka. 

„ Užsitarnavai tamsta to, - gyvai atsakė Lukrecija. - Bet... bet... po to didelio 
mūšio, tamstai reiktų truputį atvėsti... Einam, einam, kavalieriau! 

Pagriebė jį už rankos ir nutempė paskui save. Kavalierius krūptelėjo: jos 
šilta, kvapi rankutė paspaudė jo ranką. 

Ar tai buvo atsitiktinumas, ar tai sąmoningas veiksmas? 

Akimirkai užsimerkė, neapsakomo svaigulio jausmas suspaudė jam gerklę. 

- Tuo blogiau! - pagalvojo. - Galbūt smarkiai rizikuoju, bet lošimas vertas 
žvakių. ! 

Jo delnas beveik brutaliai suspaudė Lukrecijos rankutę. Po sekundės įėjo į 
pasakišką puotų salę... į orgijų šventovę. 

Sujaudintas, manė patekęs į Mahometo rojų. Lukrecija savo rankutėmis 
statė prieš jį keptas citrinas, cukruotus arbūzus, pagamintus pagal j jos receptus, 
paskui pradėjo pilstyti putojantį ir šniokščiantį vyną. 

- Gerk pone, - ragino jį žvilgsniu, kuris visai apšvaigino jaunuolį. - Tai jūsų 
krašto vynas... jis pagamintas ypatingu būdu... 

- Manosesuo, - tarė juokdamasis Cezaris, - visą savo laiką skiria išgalvojimui 
įvairių skanėstų. Tai skanumynų mėgėja... 

- Taip, - tarė ypatingu tonu Lukrecija. - Smalsumas, dar labiau kerštas, yra 
dievų jausmai... Gerk tą vyną, kavalieriau... tai nektaras*... ragaukšių uogienių: 
tai ambrozija**... 

Kavalierius išlenkė savo taurę vienu mauku. Jo gyslose, rodėsi, iekėjo ugnis. 

Paragavo Lukrecijos siūiomos uogienės. Smilkiniai pradėjo tvinksėti, o 
vaizduotėje pasirodė nepaprasti vaizdai... 

- Ponia, - sušuko, - valgau, geriu, žiūriu ir klausiu savęs, ar tai nėra puikus 
sapnas, po kurio seka baisi tikrovė! Kur esu? Kokiuose užburtuose rūmuose? 
Kažkokios žavėtinos burtininkės bute? 

- Deja! tamsta esi pas paprastą mirtingąją... pas vargšę Lukreciją Bordžiją, 
kuri stengiasi išsiblaškyti ir kuriai tas retai pasiseka. 

- Nejaugi ponia esi nelaiminga? Padarei kokius apžadus?.. Neišpildė kuris 
tavo norų?.. Po velnių, jei reikėtų pajudinti žemę... jei turėčiau, kaip senovės 
Titanai, įsibrauti į Olimpą ir pagrobti laimės paslaptį!.. 

- Bravo, kavalieriau! - sušuko Cezaris. - Jei neužteks Olimpo, įsibrausime į 
dangų, kad gautume pas Praamžį idealios uogienės receptą, kad sudarytume 
Lukrecijai malonumą. 

- Esu tik neturtingas bajoras, - atsakė atgavęs šaltą kraują Ragastenas. - 
Tačiau turiu širdį, kuri keistai moka plakti, ranką, kuri nedreba, ir kardą; 
atiduodu visa tai tavo nuožiūrai ir būsiu laimingas, jei ponia teiksies šį kuklų 
pagarbos pareiškimą priimti! 

- Priimu:! - rimtai tarė Lukrecija. 

- O dabar, kai esi kunigaikštienės de Bisaglia draugas, - įsikišo Cezaris, - 
pagalvosime apie tai, kaip surasti tau valdišką tarnybą, kurioje galėtum panau- 
doti savo gabumus. Galiu gauti iš savo tėvo aktą, kuriuo tau bus suteiktas 
popiežiaus valdininko titulas. 

- Kunigaikšti, - atsakė kavalierius, - prisipažinsiu, kad norėčiau ko kito. 

- Po velnių! Sunku su tavimi kalbėti, mano brangusis! Bajoras, kad įgytų šį 
titulą, turi įrodyti šešių kartų bajorystę, o pagaliau, - pridėjo brutaliai, - net 
nežinau kas esi... 

Ragastenas atsistojo ir išdidžiai išsitiesė. : 

- Kunigaikšti, - aštriai tarė, - Chinone neklausei manęs dokumentų. 

- Ai! Įkirto man! - tarė Cezaris. 

- Kas dėl mano bajoriškumo, tai jis išrašytas mano veide; pas mus bajorus 
pažįsta iš pirmo žvilgsnio... O dokumentai yra mano špagos smaigaly. 

- Bravo! Gerai atsakei! 


* Nektaras - mitinių graikų dievų gėrimas. 
** Ambrozija - mitinių graikų dievų valgis. 

- Kadangi manai, pone, kad atvykau į Italiją tam, jog saugočiau maldas 
kalbantį senį, lik sveikas, kunigaikšti! 

- Palauk, tamsta! Ar velnias tave apsėdo?! Žinau, po velnių, kad esi vertas 
ko geresnio! Siūlau tau šį titulą, tik norėdamas tave išmėginti. Patinki man... 
Nugalėjimas Astorre, kurį vadina “nenugalimuoju", tavo išvaizda, tavo puikūs 
atsakymai ir neseniai įvykusi kova su mano tarnais... visa tai... ach! Dar ir dabar 
mane ima juokas... 

Cezaris atsirėmė į kėdės atramą, juokdamasis visa gerkle. Kavalierius šyp- 
sodamasis atsisėdo. 

- Vadinasi, - pradėjo vėl Cezaris, - nori man tarnauti? 

- Jau pasakiau tamstai, kunigaikšti! 

- Taigi taip ir bus, mano pone. Greit pradėsiu karą prieš kai kuriuos 
kunigaikštukus, kurie įsivaizduoja, kad jiems viskas leista... Pamatysime... Nuo 
šios dienos pasitikiu tavimi, kavalieriau.'Protingi ir veiklūs žmonės retai tepasi- 
taiko... Vos keletą valandų tave pažįstu, bet jau tavimi pasitikiu. Kavalieriau de 
Ragastenai, vyksi į tą žygį mano vadovaujamas, ir pats vadovausi būriui. 

- Ach! Kunigaikšti, - sušuko Ragastenas, pašokdamas iš vietos, - ką sakai? 
Tikriausiai juokies iš manęs... 

- Poryt ateik į Angelo pilį, gausi paskyrimą. 

Girtas iš džiaugsmo, nes tikrovė viršijo visas jo svajones, kavalierius de 
Ragastenas pasilenkė, griebė Cezario ranką ir pakėlė ją prie lūpų. 

- Dabar gali tamsta eiti. Palauk, dar vienas žodis. Šiandien rytą, kai taip 
išgąsdinai tą padorųjį Garkonio, sutikai... vieną jauną moterį baltais amazonės 
rūbais ir ant balto žirgo..? 

Šie žodžiai staiga priminė Ragastenui baisią sceną prie Tiberio... Prieš akis 
iškilo skaistus nepažįstamosios veidas, ji pasakė, kad vadinasi Primavera. Prisi- 
minė taip pat sužeistojo ties Tiberiu pasakojimą... Akimirką jau norėjo papasa- 
koti viską Cezariui ir prašyti globos jaunai merginai. 

- Tai tiesa, kunigaikšti, - atsakė iš susijaudinimo virpančiu balsu, - ir... 

Norėjo kalbėti... Teškojo žodžių, kurie galėtų užtikrinti Primaverai malonią 
Cezario globą... Staiga pabalo... žodžiai įstrigo gerklėje... 

Lenkdamasis, pripuolamai metė žvilgsnį į marmurines salės grindisir pama- 
tė plačią kraujo dėmę... 

Kodėl šis reginys sulaikė jo lūpose besiveržiančius žodžius? Kokia staigi 
nuojauta sukėlė jo įtariame prote norą tylėti? Iš kur tas keistas, paslaptingas 
ryšis, kuris jam pasirodė esąs tarp kraujo dėmės ant grindų ir scenos prie 
Tiberio? Visu kūnu virpėdamas nutilo. 

- Taigi, mano pone, - tarė Cezaris, - pradėjai sakyti... 

- Pradėjau sakyti, kunigaikšti, kad tikrai sutikau asmenį, kurį minėjau ir kad 
man labai nemalonu, jog pertraukiau jos pasikalbėjimą su tuo maloniu veideliu, 
kuris, kaip sužinojau, yra tavo žmogus! 

- Tai jos nepažįsti? - tarė niūriai Bordžija. 

- Iš kur galiu ją pažinti? Net nežinau, kurion pusėn nuvyko. 

- Gerai, mano pone... Gali eiti. Poryt Angelo pily. Neužmiršk. 

- Povelnių, kunigaikšti, turėčiau išeiti iš proto, kad užmirščiau. 

Paprasčiausiai, žemai ir elegantiškai, nusilenkė Lukrecijai, kuri leido jam 
pabučiuoti ranką. Išėjo, nutaręs išaiškinti savo atradimą. 

Dabar, kai jį apėmė įtarimas, klausė pats savęs, ar visas šis nuotykis, panašus 
į puikų sapną, nesibaigs kokiais nors spąstais. Nejučiomis virpėdamas prisiminė 
Primaveros įspėjimus. Tą akimirką maža, minkšta rankutė pagriebė jo ranką, o 
kažkoks balsas sukuždėjo į ausį. 

- Sek paskui mane ir nekelk triukšmo. 

Ragastenas buvo drąsus. Paslaptingas balsas neturėjo savyje nieko niūraus, 
priešingai... tačiau pajuto keistą nerimą. 

Greit susivaldė ir, tikėdamas savo laimės žvaigžde, sekė moterį, kuri rodė 
jam kelią. 

Perėję keletą kambarių, atsirado toje pačioje salėje. Dabar ji buvo silpnai 
apšviesta vienintelio baigiančio degti žibinto. Ragasteno širdis nebetilpo krūtinėje. 

- Nesijudink iš čia, niekur neik, -šukuždėjo palydovė, - lauk, kol ateisiu. 

Dingo. 

Ragasteno žvilgsnis bėgo kraujo dėmės pusėn. Dar buvo... Prisiartino prie 
jos ant pirštų... palietė kraują... dar ne visai buvo sukrešėjęs... 

- Vos prieš valandą čia pralietas kraujas! -sukuždėjo. - Och! O čia kas? 

Truputį toliau pastebėjo kitą dėmę... Paskui dar... ištisas kraujo kelias... 
kraujo pėdsakai! Ėjo žingsnis po žingsnio, palinkęs prie grindų. 

Prisiartino prie durų ir paspaudė rankeną... durys atsidarė... pėdsakai ėjo 
toliau... 

Ragastenas perėjo keletą salių ir sustojo ties paskutinėmis durimis. Atidarė 
jas, vos sulaikė siaubo šauksmą. Jis stovėjo ant Tiberio kranto. 

- Och! -tarė kimiai, - nejaugi taipbūtų! Taip! Taip tikrai yra! Per daug aiškus 
atsitiktinumas! Matau šlykščią tiesą... Ji mane slegia... anas sužeistasis iš Tiberio 
į vandenį buvo įmestas čia! Agonijos valandą jis ištarė Primaveros vardą. Čia 
buvo nužudytas! Dabar suprantu, kodėl šiuos rūmus gaubia pasibaisėjimo 
atmosfera! Čia žudomi žmonės! O toji sirena, toji burtininkė... tai tigrė, ištroš- 
kusi kraujo! Kas žino, ar neseka manęs! Kas žino, ar jau nepastebėjo! 

Buvo momentas, kai norėjo šokti į Tiberį ir pabėgti, bet mintis apie pabėgi- 
mą - pabėgimą nuo moters, sugėdino jį. 

Pasitaisė špagą, uždarė duris ir greitais, tyliais žingsniais grįžo į vis dar tylią 
ir tamsią pasikalbėjimų salę. Praslinko keletas nerimo minučių. 

Pagaliau grįžo ta pati tarnaitė. Kaip ir pirma paėmė jį už rankos ir nuvedė per 
keletą tamsių kambarių. Pagaliau sustojo ties vienomis durimis ir trumpai tarė: 

- Gali tamsta įeiti! 

Ragastenas akimirką dvejojo, paskui, gūžtelėjęs pečiais, pastūmė duris. 

Sustojo ant slenksčio paslaptingo kambarėlio, apšviesto silpna šviesa, pana- 
šiai, kaip koplyčia vakaro maldų metu. 

Kambarėlio gilumoje, ant panterų kailių krūvos, gulėjo moteris! Visai nuoga 
moteris, kuri šypsojosi jam, tiesdama rankas. Tai buvo Lukrecija. Sukuždėjo: 

- Ateik, mano brangusis... ateik... laukiu tavęs... myliu tave... esi mano!.. 

VI 
IDILIJA PO ORGIJOS 


Apie trečią valandą ryto grįžo Ragastenas į “Gražiojo Januso" užeigą, krito 
nuvargęs į lovą ir kietai užmigo. Miegojo net iki aštuonių. Jį pažadino šeiminin- 
kas. 

Pagarbos vertas romietis atėjo priminti svečiui, jog reikia apmokėti kitos 
dienos išlaidas. Jo įstaigoje vyravo taisyklė mokėti iš anksto. 

Ragastenas perkratė kišenes ir prisipažino, kad yra plikas kaip bažnyčios 
žiurkė. Atsiduso, metė žvilgsnį į savo deimantą ir paprašė šeimininką atvesti bet 
kokį auksakalį. Šeimininkas pastebėjo jo žvilgsnį ir viską suprato. 

- Žydas gyvena per du žingsnius nuačė, už penkių minučių jį atvesiu; jis yra 
brangiųjų akmenų pirklys. 

- Atvesk taip pat ir rūbų pirklį. 

- Tas pats viską sutvarkys, - atsakė smuklininkas, bėgdamas pildyti Ragas- 
teno paliepimo. 

Greit grįžo, lydimas senio ilga, bet suvelta barzda; žydelis, trilinkai lenkda- 
masis, metė į lovą didžiausią rūbų glėbį. Ragastenas padavė jam deimanto 
žiedą. 

Pirklys išsiėmė iš kišenės mažas svarstykles, pasvėrė puikųjį brangakmenį ir 
apžiūrėjo jį per padidinamą stiklą. 

Prasidėjo derybos. Žydas pasiūlė ketvirtąją dalį vertės, tačiau pastebėjęs, 
kad turi reikalą su sumaniu žmogumi, stenėdamas ir skųsdamasis nusileido, 
pasilikdamas sau tik pelną, neviršijantį trečdalio tikros brangakmenio vertės. 

Ragastenas išsirinko visai naujus drabužius, derėdamasis su pirkliu dėl 
kiekvieno daiktelio. Skubiai persirengė. 

Pagaliau pasipuošęs gražiais šilko rūbais, išdidus atsistojo vidury kambario. 
Kaisumokėjo žydui už rūbus ir šeimininkui už tris dienas į priekį, beliko jam keli 
taleriai. 

Jau rengėsi išeiti, kai šeimininkas įvedė į jo kambarį kažkokį keistą individą, 
kuris panoro jį matyti. 

Tai buvo senas, menkos išvaizdos žmogelis, labai liesas, Mefistofelio veidu. 
Atrodė, jog jis, norėdamas atpirkti visas savo nuodėmes, visą amžių badavo. 

Senis įėjo į kambarį, keletą kartų nusilenkęs. Šeimininkas, įvedęs jį įkamba- 
tį, elgėsi su juo pagarbiai, su nesuprantama baimės priemaiša. Sustojo prie 
durų, norėdamas patenkinti szvo smalsumą, senio vizito sukeltą, tačiau Ragas- 
tenas įsakomu rankos judesiu parodė jam duris. 

Smuklininkas dingo, tačiau nepasidavė ir tuoj prikišo akį prie raktoskylutės, 
norėdamas matyti viską, kas vyks kambaryje. Kai pasiliko vieni du, Ragastenas 
klausiamai pažvelgė į svečią. 

- Esu sinjoras Džiakomo, - tarė mažas senukas, - Džiakomo jūsų paslau- 
goms. 

- Taigi, pone Džiakomo, kam galiu būti dėkingas, kad turiu progossu tamsta 
susipažinti? 

- Man įsakyta įteikti tamstai šitą... 

Tai pasakęs, Džiakomo pakėlė plataus apsiausto skverną ir padėjo ant stalo 
mažą, pasipūtusį maišiuką. Jame kažkas suskambo. 

- Čia yra šimtas pistolių*, - kalbėjo toliau Džiakomo, dvigubindamas nusi- 
lenkimų skaičių, - o gal Tamsta būsi malonus patikrinti... 

- Ką? -sušuko Ragastenas. - Sakai, tamsta, čia šimtas pistolių? 

- Tamsta esi kavalierius de Ragastenas? 

- Aš, nors man atrodo, kad aš nuo vakar vakaro sapnuoju arba nesu savimi. 

- Vadinasi, šis šimtas pistolių tikrai priklauso tamstai. 

- Bet kas man juos siunčia? Sutinku būti pakartas, jei ką nors iš viso 
suprantu. 

- Šaa! Suskaityk, tamsta. 

Ragastenas nustebęs atrišo maišelį; raukšlėtame Džiakomo veide atsirado 
karti šypsena. 

Patenkintas Ragastenas supylė auksą į odinį kapšą, kuriuo buvo persijuo- 
sęs. Baigęs šį darbą, norėjo iškvosti keistąjį svečią, bet šis jau buvo dingęs. 

Pašaukė šeimininką. 

- Kur dingo tas ponas Džiakomo? 

- Nuėjo, gerbiamas pone, - atsakė žemai nusilenkdamas smuklininkas. 

Tokia pagarba Ragasteną nustebino. 

- Och! - tarė, timptelėjęs už ausies smuklininką, - vadinasi, viską matei. 

- Atleisk, garbingas pone, atleisk vargšui smuklininkui, nežinojusiam, kokį 
galingą poną turi garbę vaišinti po savostogu. Buvau paskutinis asilas, reikalau- 
damas iš tamstos užmokesčio. Grąžinu.jį tamstai. Gyvenk tamsta pas mane, 
miegok, valgyk, gerk vyną ir trauk mane velniai, jei kada nors pareikalausiu iš 
tamstos nors vieno skatiko. 

- Ach šitaip? - pertraukė jį nustebęs Ragastenas, - gal man paaiškinsi, ką visa 
tai reiškia? 

- Tai reiškia, kad dabar žinau tai, ko prieš valandą nežinojau... kad po mano 
stogu gyvena šalininkas, draugas... o galbūt net giminaitis garbingiausiųjų ir 
garsiausiųjų Romos ponų... Žinau tai, nes prieš valandėlę iš čia išėjo sinjoras 
Džiakomo... 

- Na, kas tas sinjoras Džiakomo? 

- Tai ponios Lukrecijos Bordžijos patikimas žmogus... Juoko Rūmųintendantas. 

Tai taręs, kilnusis smuklininkas, lenkdamasis iki žemės, išėjo iš kambario. 

Valandėlę Ragastenas galvojo apie tai, kas jį ištiko. Paskui papurtė galvą ir, 
nuėjęs į arklidę, pabalnojo Kapitoną. Šio darbo, kaip tikras arklių mėgėjas, 
niekam kitam nepatikėdavo. Užšoko linksmai ant žirgo, kaip žmogus, kuris 
džiaugiasi savo sėkme, paskui žingine nujojo link Florencijos vartų, per kuriuos 
vakar įjojo į Amžinąjį Miestą. 


* Pistolis - aukso pinigas. 

Kas traukė jįį Florencijos plentą? Kokia viltis šaukė jį joti į tą pusę, kur buvo 
sutikęs paslaptingąją amazonę balta suknele? 

Negalėjo sau to paaiškinti... Tačiau Primaveros išvaizda padarė jam didžiulį 
įspūdį, kuris neišsisklaidė, o dar labiau sustiprėjo ir laikui bėgant įsmigo į jo 
atmintį. 

Stengėsi save įtikinti, kad nori tik ją perspėti apie gręsiantį pavojų. O iš 
tikrųjų norėjo ją pamatyti dar kartą. 

- Susikaupkime, - tarė sau, išjojęs už miesto. - Atrodo, kad ligšiolei viskas sekėsi 
puikiausiai! Dvikova su geriausiuoju Romos kardu, aiški žymiausiojo kapitono 
malonė, apie kurią negalėjau net svajoti... ir keisti šios nakties nuotykiai... Dvi 
stebuklingos valandos, kurias ilgai atminsiu, Lukrecija! Garsioji Lukrecija - mano 
meilužė vienai nakčiai! O dabar, kaip aiškus jos palankumo įrodymas - šitie pistoliai, 
taip gražiai skambą kapšetyje! Taip, viskas atrodo labai gražiai... Būsiu būriovadu... 
Rytoj kunigaikštis Bordžija įteiks paskyrimo raštą... Truks iš pavydo visi Astorrei... 
Atrodo, kad nei vienas avantiūristas, nei vienas nuotykių ieškotojas nėra taip gerai 
pradėjęs... Iš kurgi tas keistas jausmas, kurio negaliu nusikratyti ? 

“ Ragastenas tikrai jautė širdies gelmėse kažkokį tylų nerimą. Tačiau nieko 
nebijojo... Dėl savo kailio nedrebėjo... Jis nerimavo dėl gražios nepažįstamosios 
likimo. 

Staiga prisiminė sceną prie Tiberio. Galbūt normaliomis aplinkybėmis už- 
miršių Primaverą po kelių dienų, jei paslaptingas mirštantysis nebūtų jam 
pasakęs apie gręsiantį jai pavojų. Niūrūs mirštančiojo žodžiai visą laiką skam- 
bėjo ausyse. 

Suspaudė pentinais Kapitono šonus, lyg norėdamas greičiau lėkti ten, kur 
galėtų ją sutikti, išgelbėti ir apsaugoti nuo pavojų. Puikusis žirgas gerai suprato, 
ko nori jo ponas, ir pagreitino žingsnius. 

Pagaliau pasiekė vietą, kur Primavera, persekiojama vienuolio Garkonio, 
prisiartino prie kavalieriaus, prašydama pagalbos. 

Jojo dar toliau ir pasuko į lauką, dešinėn, ta kryptimi, kuria vakar nujojo 
Primavera. 

Greitai prijojo alyvų miškelio aikštelę, kur turėjo nulipti nuo arklio, nes iš 
dirvos kyšojo jaunų medelių daigai. Pradžioje retas miškelis virto nepereinamu 
tankumynu. 

Vesdamas arklį už pavadžio, priėjo tarp medžių čiurlenantį šaltinį. Kampe- 
lis buvo žavus; šaltinio krantai apaugę jovarais ir gluosniais; žemę dengė tanki, 
švelni žolė, o iš jos kyšojo lauko gėlių pumpurai. 

Ragastenas nebuvo poetiškai nusiteikęs, tačiau šis kampelis buvo toks 
gražus, kad nutarė čia pailsėti, be to, pajuto vilko apetitą. . 

Taigi sustojo, nubalnojo “Kapitoną" ir pagirdė jį. Dabar arkliui reikėjo 
ištiesti kaklą, kad galėtų pasisotinti kvapiomis gėlėmisir jaunais medelių daigais; 
sprendžiant iš stropumo, kuriuo kramtė, galima buvo padaryti išvadą, kad 
maistas jam patiko. Dabar raitelis pagalvojo apie save, išėmė duoną, gabalą 
šaltos mėsos ir gerą, karnomis apipintą, buteliuką balto vyno. Įstatė butelį į 
šaltinį, kad vynas atvėstų, o pats ėmė gardžiai valgyti šaltą mėsą. 

-Po velnių! - sušuko beveik balsiai, - puikus šilas ir puikus šaltinis! Stebėda- 
mas visus šiuos stebuklus, susidarau įspūdį, kad skaitau Pranciškaus Villono 
poeziją, kurią kadaise mano mokytojas kalė man į galvą. Stinga tik kokios nors 
undinės arba kitos deivės. 

- Stinga, nes Tamsta jos nematai! O ji yra čia ir stebi, P Tamsta valgai, - 
atsiliepė skambus balsas. 

Kartu pasigirdo lengvai pašiepiantis juokas. 

Kavalierius išgąsdintas pašoko... Sumišo, pamatęs kitoje šaltinio pusėje 
merginą, išeinančią iš tankumyno, kuriame pynėsi žydinčios ir kvapios kaprifo- 
lijos... nepažįstamąją balta suknele... Primaverą! 

Šitoj poetiškoj aplinkoj atrodė dar labiau negu kitąkart atitinkanti savo 
poetišką vardą. Buvo tikra gėlių deivė, tikras spinduliuojantis pavasaris. 

- Bet, bet, - kalbėjo toliau, - man atrodo, kad šio šaltinio deivė tikrai kelia 
tamstai baimę!.. 

- Ponia, - atsakė Ragastenas, dar ne visai suprasdamas, ką sako: - Bijau tik 
vieno dalyko... kad šis stebuklas... šis saldus regėjimas, džiuginantis mane... 
nepražūtų... 

Jo žvilgsnis, karštesnis ir drąsesnis negu prieš valandėlę, pervėrė merginą. 
Kažkoks liūdesys aptemdė Primaveros veidą. Dabar ji atrodė sumišusi. 

- Ką čia tamsta darei vienas? - paklausė. 

- Ieškojau tavęs, ponia! O tamsta? 

- O aš... laukiau tamstos, - atsakė. 

Ragastenas, džiaugsmingai sušukęs, vienu šuoliu peršoko siaurą šaltinį ir 
jau norėjo pulti prie merginos kojų, bet ji sulaikė jį pilnu žavingos didybės 
judesiu. 

- Laukiau tamstos, kavalieriau, - pakartojo susijaudinus, - nes pirmą kartą 
tamstą sutikus, pažinau, jog esi vienas tų žmonių, kurie nebijo stoti skriaudžia- 
mųjų pusėn ir paskelbti kovą skriaudėjams. Laukiau tamstos, nes man atrodė, 
kad norėsi sužinoti, ką vakar apgynei; laukiau, pagaliau, tamstos, nes jutau, kad 
galiu tamsta pasitikėti... Nejaugi klystu? 

- Och, ne! - sušuko Ragastenas, su pagarba jai nusilenkdamas, - nesuklydai, 
ponia, pasitikėdama žmogum, kuris, tave pamatęs, galvoja tik apie tai, kad 
galėtų gyventi ir mirti tau tarnaudamas, o vieninteliu atlyginimu laiko laimę būti 
tamstos gynėju... 

- Deja, kavalieriau, tikrai esu reikalinga gynėjo! 

- Žinau! 

- Tamsta žinai? 

-Jau tamstos žodžių užtektų, kad susiprotėčiau... tačiau žinau daugiau ir tai 
mane čia atvedė, nes noriu tamstai pasakyti... 

- Ką tamsta sužinojai? - sušuko baimingai nustebusi mergina. 

- Pirmiausia žinau, kas tamsta iš tikrųjų esi! Žinau, kad tavo vardas Beatri- 
čė... ir kad esi kunigaikščio Almos duktė. 

Tai išgirdusi, nubalo ir pasitraukė; baimingai apsidairė. Staiga jos žvilgsnyje 
blykstelėjo nepasitikėjimas. 

- Och! Nusiramink, tamsta, - sušuko Ragastenas su įkarščiu, sudėdamas 
rankas lyg maldai... - to vardo niekas neišgirs iš mano lūpų, jei tamstai svarbu jį 
slėpti; jei man įsakysi, užmiršiu jį net slapčiausiuose ir brangiausiuose savo 
sapnuose; atminsiu tik žaviąją pravardę: Primaverą - Pavasarėlis - Pavasaris, 
kurią man pati pasakei. 

Dar virpanti priėjo ir padavė jam ranką, kurią jis pakėlė prie lūpų. 

- Atleisk man, kavalieriau... už įtarumą, bet esu apsupta pinklių ir priešų... 
mano vardas iš tikrųjų yra paslaptis; išgąsdino mane, kad kas nors, net ir toks 
doras ir drąsus bajoras, koks esi tamsta, galėjo tai sužinoti! 

- Atsitiktinai sužinojau šią paslaptį... tai buvo labai tragiškas nuotykis... 

Smulkiai papasakojo apie siaubingą sceną prie Tiberio, kurios liudytoju 
buvo, ir pažodžiui pakartojo mirštančiojo pasakojimą. 

Jam pasakojant, Primaveros veidas vis labiau balo. Jos akis uždengė ašarų 
rūkas, nors stengėsi susivaldyti, keli sidabro perlai pakibo ant blakstienų. 

- Žuvau! - -sukuždėjo. 

- Prisiekiu saule, kuri mums šviečia, - sušuko Ragastenas, - kad dienos to 
niekšo, kuris yra tamstos ašarų priežastis, yra suskaitytos! Pasakyk tik tamsta jo 
vardą. 

Primavera papurtė neigiamai galvą; suvirpėjo... paskui metė žvilgsnį į Ra- 
gasteną. į 

- Gerai! -tarė. - Sužinosi tamsta viską! Bet ne šiandieną... ne čia! Šiandieną... 
pirmadienis... Taigi penktadienį pirmą valandą nakties būk tamsta ant via 
Appia... suskaityk dvidešimt du kapinynus iš kairės pusės... sustok prie dvide- 
šimt trečio, prieik prie žmogaus, kurį pamatysi ir kuris tave pasveikins žodžiu: 
Roma, atsakyk: Amor. Tada, kavalieriau, sužinosi, kokių baisių turiu priešų, 
koks sunkus ir baisus yra darbas, kurį privalau padaryti ir kokie pavojai gręsia 
man... ir mano artimiesiems. Bet dabar, kavalieriau, užmiršk, kad yra Florenci- 
jos plentas. Užmiršk, kad yra alyvų miškas... Nė judesio, nė žodžio, kurie galėtų 
sukelti įtarimą, kad mane pažįsti... Meldžiu to, kaip didžiausios malonės, ir būk. 
toks, kokiu tave laikau. Mano prašymą išpildysi... jei jauti man nors mažą 
dalelę... draugiškumo, kurį matau tavo žvilgsnyje... 

Ragastenas pridėjo ranką prie širdies, kuri atrodė nebetilpsianti krūtinėje, 
norėjo atsakyti, tačiau, lengva ir vikri kaip stirna, Primavera jau buvo dingusi 
tankumyne. 

Dar nespėjo atsipeikėti nuo paskutinių merginos žodžių sukelto susijaudi- 
nimo, kai išgirdo zovada lekiančio arklio kanopų bildesį. 

Susimąstęs, tūkstančio priešingų minčių kankinamas, kavalierius pabalnojo 
Kapitoną, paliko mišką ir užšoko ant arklio. Grįžo į Romą. Bet turėdamas 
galvoje ką buvo išgirdęs, elgėsi atsargiai ir grįžo į miestą pro visai kitus vartus 
negu buvo išvykęs. 

VII 
ALEKSANDRAS BORDŽIJA 


Kitą rytą Ragastenas, pasipuošęs naujais rūbais, rengėsi vykti į Angelo pilį. 

Išėjęs iš užeigos, pamatė minią, kuri, juokdamasi ir linksmai klegėdama, ėjo 
pilies link. 

- Kur jie traukia? - paklausė smuklininką, kuris su didele pagarba palaikė 
jam kilpą. 

- Įšv.Petro katedrą, gerbiamas pone. 

-Įšv.Petro katedrą? Ar šiandienąkokia šventė? Dar ne Velykos ir ne Sekminės... 

- Taip, tačiau katedroj bus didelės iškilmės!.. Sako, kad bus labai puiku! Trum- 
pai kalbant, šiandieną laidotuvės jo kunigaikštiškosios didenybės Pranciškaus Bor- 
džijos, Gandijos kunigaikščio, kuris žuvo nuo niekšingo žudiko rankos... 

- Deja, taip! Rastas jo durklo pervertas lavonas!.. 

- O kur rado tą lavoną? - smalsiai paklausė Ragastenas. 

- Tiberyje! Daugiausia per tris šimtus žingsnių nuo mano užeigos. 

- Tiberyje!? 

- Niekšai ne tik nužudė nelaimingąjį, bet dar įmetė jo kūną į upę, tikėdamie- 
si, kad srovė jį nuneš jūron! Tačiau Dievo Apvaizda budi, lavonas įstrigo į žvejų 
puikus kąsnelis... ir jei tamsta... 

' - Taigi lavoną rado Tiberyje! - pertraukė smuklininką Ragastenas, prisimi- 
nęs sužeistąjį, kurį matė aną naktį. Jam stojo prieš akis kruvinas kelias, einantis 
per puikius Juoko Rūmų kambarius. 

- Kaip jau turėjau garbės pareikšti, apie tris šimtus žingsnių nuo Čia... 
Lavoną rado praeitą dieną, apie rytą, už valandos, tamstai išėjus iš užeigos. 

- Naaar spėja, kas tai bus padaręs? 

- Suimti keli valkatos... tikriausiai žudikas bus surastas, nes pats kunigaikštis 
vadovauja jo ieškojimui... 

- Dėkoju užinformaciją, mano brangus pone Baltramiejau. 

Didžiuodamasis, kad žymus svečias teikėsi įdėmiai klausyti jo plepėjimo, 
padorusis smuklininkas staiga pridėjo paslaptingu tonu: 

- Ar žinote, gerbiamasis pone, ką žmonės patylomis kalba? 

- Ką gi? - tarė Ragastenas, pasilenkdamas iš balno prie smuklininko. 

- Taigi... sako... 

Staiga nutilo. Prisiminė vakarykštį Juoko Rūmų intendanto Džiakomo 
apsilankymą; tikriausiai kavalierius de Ragastenas bus Bordžijų draugas. Nusi- 
gandęs žvilgterėjo į Ragasteną. 

- Nieko... nieko... - sušvebeldžiavo - tikriau sakant, nieko nesako... 

- Tai aš tau pasakysiu, ką žmonės kalba! - atsakė kavalierius, - kalba, kad 
Juoko Rūmai yra prie Tiberio, ties ta vieta, kur rastas Gandijos kunigaikščio 
lavonas. Ar taip? 

Baltramiejus paraudo, o paskui pabalo iš išgąsčio. 

- Aš nieko nežinau, ekselencija... Prisiekiu! Nieko nekartoju... nedarau 
išvadų, visiškai nieko nežinau, visiškai negalvoju... visiškai... 

Ragastenas jau buvo toli, o nelaimingas Baltramiejus vis jį tikino absoliučiai 
nieko nežinąs - nežinojimas anais laikais buvo lygus nekaltumui. 

Tuo tarpu kavalierius žingine prijojo šv. Petro katedrą. Ten, akmens plyto- 
mis išgrįstoje aikštėje, rinkosi murmanti minia, traukdama visomis, į aikštę 
vedančiomis, gatvėmis. į 

Žinia apie Pranciškaus Bordžijos mirtį visiems padarė stiprų įspūdį. Ne dėl 
to, kad Gandijos kunigaikštis būtų liaudies mylimas. Tačiau buvo žinoma, kad 
jis yra Cezario varžovas ir priešas, kad jis - Cezario priešingybė. Buvo tikimasi, 
kad tyli dviejų brolių kova baigsis vyresniojo nugalėjimu, o galbūt net mirtimi, 
nes Cezaris Bordžija, nenugalimas kovotojas ir Romos pabaisa, gyveno visuo- 
tinos neapykantos atmosferoje... 

Ragastenas stebėjo minią, kuri traukėsi prieš jo Kapitoną. Minia ūžė, kaip 
debesis prieš audrą arba kaip viesulas, atūžiąs nuo jūros. Drąsesnieji kalbėjo, 
kad reikia atkeršyti už Pranciškaus mirtį. Išgirdus žodį “kerštas", žvilgsniai 
svaidė žaibus, o akys krypo į Angelo Pilies pusę. Matėsi, kad minia buvo 
priešinga Cezariui. 

Nejaugi įtarė jį brolžudyste? 

Užsiėmęs minios stebėjimu, Ragastenas nepastebėjo vienuolio, kuris bėgo 
nuo vieno būrio prio kito, vieniems kažką kuždėdamas į ausį, kitiems rodyda- 
mas kažkokius paslaptingus ženklus. Tas vienuolis buvo Garkonio. 

Ragastenas, galvodamas apie susitikimą su Primavera, jo visai nematė. 
Merginos vaizdas stovėjo prieš akis. 

Kai prijojo pilies vartus, minios elgesys visai pasikeitė. Svaidomi į jį žvilgsniai 
buvo tokie kupini neapykantos, pusiau pravirų lūpų šypsenos tokios piktos, kad 
kiekvienas drąsuolis būtų sudrebėjęs iš baimės. Bet tas jo nejaudino; į nieką 
nekreipdamas dėmesio, ramiai įėjo į pilną tarnų, kareivių ir dvasiškių rūmų, 
kiemą. 

Tik čia buvo galima pažinti visą Cezario Bordžijos galybę. Net Prancūzijos 
karalius neturėjo tiek tarnų ir dvariškių, kiek popiežiaus sūnus. 

Ragastenas nulipo nuo arklio ir pradėjo dairytis, nežinodamas į ką kreiptis, 
kai staiga ties juo pasigirdo skardus balsas. 

- Ach, latrai, ar nematot, kad kavalierius de Ragastenas neturi kur pastatyti 
savo arklio! 

Pusberniai, kuriems šie žodžiai buvo tarti, pribėgo prie svečio ir žemai, su 
didžia pagarba lenkdamiesi, griebė už pavadžių arklį, vesdami jį į erdvią rūmų 
arklidę. 

Tada Ragastenas atsigrįžo į išgelbėjusį jį nuo rūpesčių. 

- Baronas Astorre! - sušuko nustebęs. 

- Aš! - atsakė milžinas, - džiaugiuosi, kad galėjau tamstai patarnauti; dabar 
būsiu tamstos vadovu po mažą miestelį, kokia yra Šventojo Angelo Pilis. 

- Dievaži, ponas barone, esu tamstai labai dėkingas... Leisk tamstą paklaus- 

ti, kaip jautiesi? Nors dar ranka parišta, tikiuosi, kad ne per daug smarkiai tave 
sužeidžiau? 

- Matai, kavalieriau, kad nesu panašus į numirėlį, po šimts velnių! Kardas, 
kuris mane nuvarytų ad patres*, dar nėra nukaltas! Eik, Tamsta, nuvesiu tave į 
kunigaikščio Cezario kambarius, kuris dabar tariasi su savotėvu, mūsų visų tėvu 
Kristuje. 

Baronas padarė kryžiaus ženklą. 

Ragastenas laikė savo pareiga padaryti tą pat bent iš mandagumo, po to 
nusekė paskui savo vadovą, stebėdamasis, kad jo priešas staiga virto draugu. 

Kartu su baronu kopė puikiais rausvo granito laiptais, kurių gale buvo 
matyti nemaža salių, papuoštų taip pat prabangiai, kaipir Juoko Rūmų kamba- 
riai. 

Pagaliau sustojo milžiniškoje salėje, kuri buvo pilna karininkų, popiežiaus 
sargybos ir dvariškių, labai laisvai tarpusavyje kalbančių. 

- Ponai, - sušuko Astorre, - prieš jus prancūzų bajoras kavalierius de 
Ragastenas, kuris atvyko į Italiją parodyti mums, kaip reikia vartoti špagą, o 
pradėjo nuo manęs, „nenugalimojo", duodamas man labai skaudžią ir nemalo- 
nią pamoką! 

Susirinkusiųjų žvilgsniai nukrypo į Ragasteną. 

Ragastenas pasijuto nesmagiai, nes jam pasirodė, kad Astorre tone buvo 
ironijos ir kad dvariškių žvilgsniuose blykstelėjo pašaipa. 


Cezaris Bordžija tikrai buvo pas popiežių, kaip jau buvo Ragastenui sakęs 
Astorre. 

Aleksandras VI buvo 72 metų amžiaus. Jo veidas turėjo tipiškų diplomato 
bruožų. Juodos, kartais dar labai gyvos akys, blizgėjo kažkokia įžūlia ugnimi. 
Aštrūs veido bruožai rodė būdo staigumą. Buvo vidutinio ūgio, laikėsi tiesiai, 
kartais nulenkdamas lyg nuo minčių sunkią galvą. Tai buvo įstabiai stiprus senis. 

Aštrus ir didingas žvilgsnis, siauros ir suspaustos lūpos, tankūs ir beveik 
nepražilę antakiai, rodė jį esant ispanų kilmės. 

Šiuo metu popiežius buvo erdviame, rimto stiliaus baldais apstatytame, 
kambaryje; sėdėjo giliame fotelyje su aukšta, raižiniais papuošta, atrama; fotelis 
buvo apdėtas aksomo pagalviais. 

Prieš Aleksandrą VI išsitempęs stovėjo dvidešimtmetis jaunuolis. Baigė 
prieš pusvalandį pradėtą pokalbį. Blizgančios Aleksandro akys buvo nukreiptos 
į ką tik pakabintą paveikslą. 

- Žavus! - tarė popiežius. - Stebuklingas! Rafaeli! Mano brangus vaikeli, 
būsi didis dailininkas. Ką sakau? Tavo kūriniuose matau genijaus ranką. 

- Tai jūsų šventenybė esate patenkintas Madona? 

- Žavu, mano sūnau! Nerandu kito apibūdinimo: spalvos sultingos, veidas 
saldus ir tokia paprasta, kaip motinos rankų glamonės! O vaikelis Jėzus! Ar 


* Ad patres - pas protėvius. 

begalima įsivaizduoti kilnesnį ir šventesnį kūdikėlį! Eik, Rafaeli, pas mano 
iždininką su bonu, kurį tau duosiu. Visais turtais, kuriuos turiu, negalėčiau 
pakankamai apmokėti tavo genijui. Nes esu labai neturtingas! Eik, mano 
brangus Rafaeli, tu būsi Italijos garbė. 

Kilnios išvaizdos ir svajingų akių jaunuolis, kuris atrodė kažkokios didžios 
minties, o gal slapto liūdesio slegiamas, kukliai klausė šių pagyrimų. 

Jau norėjo eiti, bet popiežius rankos judesiu jį sulaikė. 

- Na, o paskutinis paveikslas, - paklausė, - ar pasistūmėjo? 

Rafaelis Sancio tik atsiduso. 

- Tas darbas teikia man tik nusiminimą, - tarė tyliai. - Nežinau, ar įstengs kada 
mano ranka įkūnyti mintį! Kažin ar teptukas įsengs išreikšti mano svajones! 

- Na, na! Drąsos, per bacco! - Gali eiti, mano vaike, esi laisvas. Ach, Ach! 
Dar vieną žodį, iš kur imi savo modelius? Kur randi tas visas gražuoles, kurias 
įamžini drobėje? Kas pozavo šiai Madonai? Tikriausiai kokia nors garbinga 
ponia, nes Madonos veidas turi labai kilnią išraišką. 

- Jūsų Šventenybė man atleis, - pasakė Rafaelis, - bet tarp žymių ponių 
nerasčiau tokių puikių veido bruožų, tokių švelnių ir harmoningų linijų! bei tokio 
gilaus kilnumo išraiškos, kuo pasižymi tikrai skaisčios sielos. 

- O kurgi visa tai galima rasti, per bacco?! 

- Liaudyje! Liaudyje, kuri moka mylėti, kentėti ir galvoti. 

- Taigi tavo Madona?.. 

- Yra paprasta liaudies mergaitė, paprasta Fornarina*. 

Popiežius susimąstė ir užsimerkė, pagaliau pridėjo. 

- Mano Rafaeli, turiu ją pažinti! O dabar gali eiti. 

Jaunuolis išėjo iš kambario nustebęs, beveik neramus. 

Popiežius, žiūrėdamas į paveikslą, sukuždėjo: 

- Taip, turiu pažinti tą tyrą merginą! Atrasti dar keletą žiežirbų ataušusiuose 
mano senosširdies pelenuose! Pamylėti dar kartą. Gyventi bent valandą, gyven- 
ti dar kartą širdimi ir jausmais! Jei kopija man padarė tokį įspūdį, tai kas bus, kai 
pamatysiu gyvą modelį?! Fornariną? Tiek to! Suteiksiu jai kunigaikštytės titulą, 
sukursiu jai kunigaikštiją ir bus verta Bordžijos guolio! 

Pasigirdo beldimas į duris, į kurį atsakė trumpai: 

- Įeik! 

Ant slenksčio pasirodė Cezaris. Popiežiaus išvaizda keistai pasikeitė. Galva 
nusviro, su skausmo išraiška suspaudė rankas - atrodė baisiai kenčiąs. Tačiau 
sunku buvo pasakyti, ar tai kūno, ar dvasios skausmas. Paragintas rankos 
mostelėjimu, Cezaris atsisėdo. Apsirengęs šarvais, apsiavęs ilgais batais, stebė- 
tinai aštriu veidu, ranką padėjęs ant sunkaus kardo rankenos, budriu žvilgsniu, 
ciniškos šypsenos iškreiptomis lūpomis, jis smarkiai skyrėsi nuo savo tėvo. Tai 
buvo kareivis, stovįs prieš diplomatą. 

Senis, nors atrodė užsimerkęs, permetė atėjusį pro vokų plyšius aštriu 
žvilgsniu. Cezaris nekantriai tūpčiojo ir laukė. 


* Fornarina - mergina, kuri kepa duoną. 

- Taigi, mano sūnau, - tarė popiežius, - mus ištiko didelis smūgis! Mano 
gyvenimo vakarą man buvo lemta pamatyti vieną iš mano vaikų, žūvantį nuo 
kažkokio niekšo dūrio! Klusniausiąjį iš mano vaikų, galbūt geriausiąjį! Koks 
nelaimingas esu! Dangus skaudžiai nubaudė už mano nuodėmes! 

Cezaris neatsakė nė žodžio. Popiežius nušluostė visai sausas akis. 

- Bet mano kerštas bus baisus! Ar žinai, kokią bausmę užsitarnavo nusikal- 
tėlis? Sakyk, ar žinai? 

Cezaris suvirpėjo, jo veidas apsiniaukė, tačiau vis tylėjo. Aleksandras VI 
griebė jį už rankos: 

- Trokštu baisios bausmės, net jei žmogžudys būtų koks nors įžymus ponas, 
net mūsų giminaitis, jis atliks bausmę, kurios vykdymą jau esu pavedęs atitinka- 
miems asmenims. Jam ištrauks nagus, nupjaus liežuvį, išdurs akis, paskui bus 
viešai pastatytas po gėdastakte iki mirties nuosprendžio įvykdymo. Budelis 
išplėš jam iš krūtinės širdį bei kepenis ir mes šunims suėsti, niekšo lavonas bus 
sudegintas, o pelenai išberti į Tiberį. Ar manai, Cezari, kad to užteks? Sakyk! 

Cezaris tylėjo, tik truputį pabalo. Popiežius kalbėjo toliau: 

- Mano nelaimingas Pranciškus! Kai pagalvoju apie paskutinį vakarą, kai 
kupinas gyvybės ir džiaugsmo mane aplankė, patariau jam, kad nuvyktų į 
Lukrecijos puotą. Ach! Nelaimingas patarimas. Tikriausiai jį nužudė išeinant iš 
jos rūmų. Neiaimingasis Pranciškus! Toks geras! Toks jautrus! Mano širdis 
plūsta krauju, bet tu neverki? 

"Tėvas ir sūnus pažvelgė vienas kitam į akis. Tik tada Cezaris prabilo: 

- Mano tėve, laukiu, kada pradėsi kalbėti rimtai ir nustosi vaidinęs komediją. 

- Per bacco! Ką reiškia šie žodžiai? 

- Tik tiek, kad Pranciškaus mirtis tave labai džiugina, arba jau aš visai nieko 
nesuprantu! 

- Nelaimingas vaike! Kaip gali taip galvoti?! Įžeidi mano skausmą! 

- Pranciškus tau kliudė, mano tėve, - tęsė pakeldamas balsą Cezaris. - 
Klastingas bailys, nevertas Bordžijos vardo, nepatenkintas tavo garbe ir didybe, 
tikro brolio priešas, niekšingas sąmokslininkas, nemokantis nei mylėti, nei 
neapkęsti, darė mūsų šeimai gėdą! Jo mirtis atėjo laiku! 

- Sąmokslininkas? Sakai, ruošė sąmokslą?! 

- Tą žinai taip pat gerai, kaip ir aš, mano tėve! 

- Tiek to! - tačiau nusikaltimas yra baisus ir turi būti išaiškintas! Ar girdi, 
Cezari? Kad ir kažin ką būtų padaręs mūsų nelaimingas Pranciškus, neleistina, 
kad kas nors išdrįstų pakelti ranką prieš Bordžiją! Pavyzdinga bausmė turi 
įrodyti pasauliui, kad Bordžijos yra neliečiami! 

- Sutinku su tavo nuomone, tėve, - šaltai tarė Cezaris. - Taigi prisiekiu tau, 
kad nusikaltėlis bus sugautas, aš pats tuo užsiimsiu! 

- Nuraminai mane, Corpo di bacco! Jei numalšinę bajorus ir užvaldę liaudį, 
jei nugalėję Italiją ir visą Romą, leisime save žudyti, tai nebuvo prasmės atlikti 
tai, ką atlikome. Tik Bordžija gali pakelti ranką prieš Bordžiją! 

Cezaris pažvelgė į tėvą ir dar begėdiškesnė šypsena nušvietė jo veidą balz- 
gana šviesa. 

Suprato! 

« Mano tėve, - tarė, - nuolankiai lenkiu galvą prieš tavo genijų, Pranciškus 
buvo mums neištikimas. 

- Apvaizda nubaudė jį visu griežtumu, skausmu veriančiu mano tėvišką 
širdį. 

Nutilo. Kiekvienas apie kažką galvojo, kiekvienas mintyse savęs klausė, ar 
turi reikalą su stipresniu, ar silpnesniu už save priešu. Pagaliau Cezaris pradėjo 
kalbą: 

- Dabar, kai nustatėm keršto vertą reikalą... 

- Suseksi žudiką? Tiesa? Pažadėk man, kad būčiau ramus. 

- Prisiekiu, mano tėve, o žinai, ką reiškia Bordžijos priesaika, jei ji liečia jo 
paties reikalus. Dabar, kai tas reikalas jau sutvarkytas, noriu sužinoti vieną 
smulkmeną, kurios negaliu suprasti. 

- Sakyk, Cezari. 

- Pasakei man, kad Pranciškus ruošė ašiai) ir jo mirtis pašalino pavojų... 

- Per bacco! Juk tai tavo žodžiai! 

- Taip, aš pasakiau, bet tu pagalvojai; sakykime, kad tu pasakei mano 
lūpomis. Ą 

- Sutinku! 

- Taigi, mano tėve, paaiškink man, su kuo Pranciškus ruošė sąmokslą? 
Būtinai turiu tai žinoti. 

Popiežius akimirkai susimąstė. 

- Mano sūnau, - pagaliau tarė, - aišku, kad nelaimingasis Pranciškus palaikė 
ryšius su didžiausiais mūsų priešais... 

- Išvardink juos, mano tėve. 

Cezario veidą iškreipė tokia žiauri ir pilna neapykantos išraiška, kad Alek- 
sandras VI didžiuodamasis pasižiūrėjo į jį ir pagalvojo: 

- Tasyra tikras mano sūnus. 

Paskui, grįždamas prie nutrauktos minties, sušuko: 

- Turiu juos išvardinti! Geras esi! Jei galėčiau juos išvardinti, dalykas būtų 
visai paprastas. 

- Vadinasi nežinai tų sąmokslininkų vardų? 

- Žinau, kad ruošia sąmokslą, daugiau nieko! Žinau, kad mano ir tavo 
gyvybė pavojuje! Žinau, kad tie išgamos pasitikėjo tavo broliu Pranciškum, 
kurio sielą pavedu Apvaizdos malonei. 

- Galvokime apie save, mano tėve! 

- Tavo tiesa, per bacco! 

- Taigi pasakysiu vieną mintį... 

- Klausau, mano tėve! - tarė kiek nerimaudamas Cezaris. 

Aleksandro VI mintys dažniausiai būdavo nepalankios tiems, apie kuriuos 
galvojo. Cezaris tą gerai žinojo. 

- Manau tave apvesdinti! - staiga tarė senasis Bordžija. 

Cezaris nurimo ir prapliupo juokais. 

- Ką tau blogo padariau, mano tėve, kad nori mane taip nubausti? - sušuko. 

- Nekrėsk juokų, Cezari... Žinau tavo skonį, žinau, kad moterystės Sakra- 
mentas sukelia tau pasišlykštėjimą, nenorėčiau tau daryti nemalonumų. Jei 
kalbu apie tokią galimybę, tai tik kaip apie priemcnę išlaikyti amžiną mūsų 
giminės galybę... 

Senio balsas pasidarė kimus, veidas apsiniaukęs. 

- Cezari, susidarau įspūdį, kad mane supa kažkokie vaiduokliai! Kunigaikš- 
čiai, grovai, vyskupai, kardinolai... ištisa pragariška minia išblyškusių veidų 
grąsina man... Visi tie, kurie dėl mūsų kaltės žuvo nuo stileto ar nuodų... 
Malatestos, Manfredai, Viteli, Sforcos... visi išeina iš savo karstų ir sako man: 
“Rodrigai Bordžija, kas pakelia kardą, nuo kardo ir žūva! Tu, Bordžija, žūsi nuo 
nuodų..." 

- Tėve, nepasiduok tai vaikiškai baimei! 

- Cazari! Cezari! - sukuždėjo senis, griebdamas sūnų už rankos, - baisus 
nujautimas mane slegia: greit mirsiu... mirsiu nunuodytas! Tylėk! Leisk man 
baigti! Tiek to, žūsiu - man vis tiek! Bet tu! Tu! 

- Ar ir man gręsia pavojus? 

Popiežius metė įsūnų tiriantį žvilgsnį ir suprato, kad baimė veržiasi į jo širdį. 

„ „Vaike! - sušuko. - Ar tu įsivaizduoji, kad man reiškia pretenzijas?! Tai tau! 
Jei tik aš jiems rūpėčiau, leistų man ramiai užbaigti savo dienas! Jau esu senas 
ir išvargęs! Bet tu! Tu! Vertas mano galybės įpėdinis! Tu, nenugalimas kovoto- 
jas! Tu, kuris galvoji apie Nerono ir Kaligulos laikų imperijos atstatymą. Tai 
tave, Cezari, mano sūnų, tave nori pasiekti, o kad to neatsitiktų - aš turiu žūti 
pirmas... Ar dabar mane supratai? 

- Po velnių! - murmtelėjo Cezaris, o akys pasruvo krauju, - pirmiau, negu 
kas nors išdrįs pajudinti bent vieną tavo galvos plauką, mano tėve, sudeginsiu 
Italiją nuo Spartivento kyšulio iki Aipių. 

- Galime atlikti ką geresnio, Cezari! - atsakė Aleksandras VI, o jo žvilgsnyje 
blykstelėjo pasitenkinimas ir suktumas. 

- Sakyk, esu pasiruošęs viskam! 

- Taigi, tavo vedybos viską sušvelnins! 

- Tačiau turiu sužinoti... 

„ -Kasyra toji, kuri savo kraityje atneš tau visos Italijos nuraminimą ir mūsų 
galybės sustiprinimą. Pasakysiu tau: tai yra grovo Almos duktė... Beatričė! 

- Grovo Almos duktė! - pakartojo nustebęs Cezaris. 

- Pažįsti ją? 

- Net nežinojau, kad grovas turi dukterį! Bet, mano tėve, kaip galėjai net 
pagalvoti, kad ryšys tarp Bordžijų ir Almų giminių yra galimas?! Pasakei, kad 
esu didis nugalėtojas. Tai tiesa, bet vis dėlto negalėjau paimti Monteforte pilies, 
kuri atlaikė šešis puolimus ir vieną keturiolikos mėnesių apgulimą! Monteforte 
ponas grovas Alma laikosi nenugalimas, išdidus, puikus. Mums jisyra nepaliau- 
jamas, amžinas priešas... 

„Per bacco! Palietei kruviną žaizdą! Monteforte yra visų sąmokslų židinys... 
visų nepatenkintųjų slėptuvė... visų tų, kuriuos apiplėšėm ir atėmėm titulus. 
Grovas Alma, tas judrus ir drąsus intrigantas, surinko pas save visą neapykantą. 

Pats matai, kiek daug laimėsime, jei Beatričė taps tavo žmona? 

- Grovas niekada nesutiks! 

- Priversi jį. 

- Kuriuo būdu? 

- Pirmiausia, pagrobdamas jo dukterį. 

Cezaris susirūpinęs, suraukta kakta ieškojo mintyse argumentų, kuriais 
galėtų sugriauti tėvo sumanymą. Įsigalinti jo širdyje laukinė meilė nepaliko 
vietos tėvo numatytam žygiui. 

- Žygis į Monteforte su atitinkama pajėga, paskutinių priešo įtvirtinimų 
paėmimas, grovo įkalinimas, paskui vedybų pasiūlymas - būtų puikus laimėji- 
mas... būtų visų riaušių pabaiga... galutinis neapykantos numalšinimas... nusi- 
minusio priešo nugalėjimas... 

Cezaris piktai prikando ūsą. 

Aleksandras VI atsisėdo prieš jį, paėmė už rankos, ir tiriamai žiūrėdamas, 
tarė: 

- Merginayra graži, žinok! Ta Beatričė yra tokia graži, kad gali sugundyti net 
patį popiežių! 

Cezaris gūžtelėjo pečiais. Popiežius atsikėlė iš vietos. 

- Matau, kad šis dalykas tau nepatinka... 

Cezaris užsispyręs tylėjo. 

- Tai gerai! - pareiškė senasis Bordžija, žiūrėdamas į sūnų su keistosuktumo 
išraiška. - Atsižadu šio sumanymo... Rasiu kitą savisaugos ir tavęs apsaugojimo 
priemonę... nebzsiūlysiu tau tų nemalonių vedybų su ta vargšele Primavera... 

Cezaris pašoko, baldamas iš susijaudinimo. 

- Ką pasakei, mano tėve? - sušuko kimiu balsu. 

- Pasakiau: su Primavera... Tai - Beatričės pravardė. 

- Sakai, kad Primavera, - tai grovo Almos duktė? 

- Kartoju tai, per bacco! Kas čia tokio jaudinančio? 

Cezaris garsiai atsiduso, pataisė diržą ir kreipėsi į tėvą: 

- Mano tėve, kada žygiuoti į Montefortę? 

- Pasakysiu tau po keturių dienų... Tai sutinki? 

- Taip! - iškošė per dantis Cezaris. 

- Gerai... Dabar eik, užsiimk šito nelaimingo Pranciškaus laidotuvėms. 
Man sakė, kad tas dalykas kiek sukėlė liaudį... 

Cezaris, paniekinančiai gūžtelėjęs pečiais, išėjo iš kambario. Popiežius va- 
landėlę klausėsi žingsnių atgarsio ir pentinų skambėjimo, paskui trumpai tarė: 

- Kvailys!... 


Cezarisperėjęs keletą salių, nusileidovienais laiptais, paskui kitais, pagaliau 
pasiekė erdvius Vatikano rūsius. Niekas jo nelydėjo. 

Rūsių gilumoj, kurie sudarė daugybę požeminių koridorių, atidarė dangtį 
ir nusileido dar žemiau. Pasiekė apvalų rūsį. 

Abiem rankom paspaudė išvaizda nuo kitų nesiskiriantį akmenį - siena 


42 


persiskyrė, atidarydama praėjimą, kuriame galėjo tilpti vienas žmogus. Tai 
buvo tamsus, siauras ir drėgnas koridoriukas. Cezaris įėjo į jį, nedegdamas 
jokios šviesos. 

Tas praėjimas jungė Vatikaną su Angelo Pilimi. Anuo laiku tik trys žmonės 
žinojo jį esant. 

"Tai buvo: popiežius, Cezaris ir Lukrecija. 

VIII 
VIENUOLIS IMASI DARBO 


Taigi, Ragastenas įėjo į didžiąją priėmimų salę, esančią prieš privačius 
Cezario Angelo Pilies apartamentus. Po pompastiško ir pikto Ragasteno pris- 
tatymo, atlikto barono Astorre, dvariškių minia atsigrįžo į atvykusį. Kavalierius 
pasveikino visus įžūliu nusilenkimu, tik jam vienam žinomu. 

- Ponai, - pagaliau Ragastenas tarė beveik įžūliai, - baronas Astorre per 
daug malonus, atsimindamas, kad jį sužeidžiau šešis kartus iš eilės. 

Astorre pabalo ir, lyg prašydamas vieno iš savo draugų pagalbos, apsižvalgė 
aplink. Matėsi, kad kalboje neatsilaikys prieš savo priešą. Kažkoks jaunuolis 
prisiartino prie Ragasteno, nusilenkė prieš jį ir paklausė Astorre: 

- Tai šis ponas atvyko į Italiją... Kaip pasakei, mielas Astorre? Kad išmokytų 
mus kautis dvikovose? 

- Kiekvieną akimirką esu tamstos paslaugoms, - labai mandagiai pareiškė 
Ragastenas. 

- Saugokis, brangus Rinaldo, - tarė kvatodamas Astorre. - Šis ponas turi 
labai baisų vardą: vadinasi Rapiros Kavalieriumi. 

Aplink pasigirdo juokas. 

- Dievaži! -sušuko Rinaldo, - būčiau labai patenkintas, jei turėčiau galimybę 
įsitikinti, kiek teisingas yra šis vardas... 

Tas tamstai nepasiseks, - atrėžė Ragastenas. 

- Kodėl, jei galima sužinoti? 

- Nes nenoriu su tamsta kautis. 

- Pasakyk, tamsta, kad visai nenori kautis! 

- Neįspėjai tamsta... Degu noru duoti mažą pamoką, kuri tamstai taip pat 
reikalinga, kaip buvo reikalinga mūsų draugui baronui Astorre... 

Visi nutilo. Laukė tos žodžių dvikovos tąsos. Kavalierius tęsė toliau: 

- Tačiau, deja, vakar padariau tam tikrą apžadą... 

- Nestatyti savęs į pavojų? 

- Nes pamačiau, koks lengvas darbas su jumis, romiečiais... 

Pasigirdo grūmojantis kuždesys. 

- Pajutau sąžinės graužimą ir... gailestį, - tęsė su šypsena lūpose Ragaste- 
nas... 

 -Nair?.. - suriko siusdamas Rinaldo. 

- Na ir nutariau nesikauti Romoje kitaip, kaip tik su dviem priešininkais 
vienu metu. Girdit, ponai, prieš vieną špagą mažiausiai dvi! 

- Jėzus Marija! Po velnių! Kad tau susisuktų žarnos, kad tave drugys 

užkratytų! 

Išsusirinkusiųjų lūpų pasipylė šauksmai ir dievobaimingi linkėjimai. Vienu- 
kart sužibo trijų špagų ašmenys, tarp jų ir Rinaldo. 

- Prašiau dviejų špagų, tuo tarpu siūlote man tris... Imu tai, ką duoda! 

Ištraukė iš makšties špagą ir atsistojo gynimosi pozicijoje. Jo veidas švytėjo 
drąsa. 

Aplink besikaunančius susidarė ratas. Trys draugai užpuolė Ragasteną 
kartu. Sumirgėjo ore plienas; grąsiai žybčiojo ilga Ragasteno špaga. 

- Ponai, -šiurpiai nusikvatojo, - šiandieną pasitenkinsiu paprasta pamoka... 
Pamatysite, kaip priverčiami trys kardai daryti ore elegantiškas kreives... Dėme- 
sio... viens! 

Vienas iš trijų priešininkų sustaugė iš pasiutimo; iš jo rankos išlėkė kardas. 

- Du! - kalbėjo toliau kavalierius. 

Šį kartą iškrito Rinaldo kardas. 

- Mano kardas! Mano kardas! - šaukė sugėdintas ir pasiutęs. 

Verždamasis pro žiūrovų ratą, pribėgo prie savo ginklo. Kardas buvo su- 
lenktas. 

Tą akimirką, kai lenkėŠi prie žemės pakelti ginklą, kažkoks iš tamsaus 
kampo išlindęs vienuolis, kuris stebėjo visą kautynių eigą, prisiartino prie nuga- 
lėto. Pakėlė apsiausto skverną ir, paduodamas Rinaldui nuogą kardą, tarė: 

- Štai, šitas nesulinks. Vardan Romos garbės, vardan „mūsų išganymo, 
paliesk šitą akiplėšą nors visai lengvai. 

Rinaldo neklausė jo žodžių. Griebė paduotą ginklą ir puolė kavalierių de 
Ragasteną. 

- Trys! 

Tą pačią akimirką Ragastenas nuginklavo trečiąjį priešininką. 

- Ach! - kreipėsi Ragastenas į atakuojantį, - man atrodo, kad vienos pamo- 
kos bus tamstai mažai... Patinka man toks karštumas... Žiūrėkite! Vėl turi 
ginklą! Man atrodė, kad tavąjį sulenkiau... 

Rinaldo nieko neatsakė ir kovojo su šaltu užsispyrimu, nutaręs nors įdrėksti 
nenugalimąjį priešininką. 

- Matau, kad tamsta dar nevisai supratai mano pamoką, - kalbėjo Ragaste- 
nas... - Žiūrėk, tikžiūrėk įdėmiai... Pirmiausia, noriu šitais kirčiais nuvarginti tau 
ranką... gerai! Paskui dvigubais smūgiais baigsiu tave nugalėti... paskutinis 
puolimas... ir... keturi! 

Dar kartą kardas išlėkė į orą ir, brėždamas kreivę, nukrito ant žemės, 
perskridęs virš žiūrovų rato... Pasigirdo lengvas šauksmas, kai smaigalys krisda- 
mas įdrėskė vienam per salę einančiam tarnui ranką. 

- Tai niekai! - tarė puldamas prie tarno vienuolis. - Tylėk ir eik su manim. 
Tuoj tave išgydysiu. 

Tarnas nusekė paskui vienuolį labai nustebęs, nes įdrėskimas buvo vos 
pastebimas ir negalėjo būti jokių rimtų pasekmių. 

Tuo tarpu dvariškių minia suklego. Visi nudengė galvas. Kambaryje pasiro- 
dė Cezaris Bordžija. 

- Ant arklių, ponai, - sušuko, - ant arklių! Šiandieną vyksime į laidotuvių 
iškilmes... bet po kelių valandų sėsime ant žirgų ir vyksime į kovą! 

Pasipylė garsūs valio! Dvariškių minia apsupo Cezarį. 

- Taip, mano ponai, - kalbėjo jis toliau... - greit vyksime į kovą... visi pasiruoš- 

kite žygiui... dalykas bus rimtas... Tuo tarpu dalyvausime mano brangaus brolio 
Pranciškaus laidotuvėse... Kavalieriau de Ragastenai, - tarė pamatęs svečią, 
kurio jau žvilgsniu ieškojo, - tamsta liksi prie manęs, girdi tamsta! Ponai, tai 
kavalierius de Ragastenas, mano draugas... vienas geriausių mano draugų! 

Žengėįpilies kiemą vedančius didžiuosius iškilmių laiptus. Dvariškių minia, 
skambėdama kardais ir pentinais, nusekė paskui jį. 

Daugybė rankų išsitiesė į Ragasteną. Vieni skubėjo pasveikinti savo pono 
favoritą, kiti tiesiog norėdami pareikšti savo simpatiją, jo drąsos sukeltą. 


Garkonio, kuris padavė Rinaldo kardą, nusitempė su savimi į ranką sužeis- 
tąjį tarną. Nors žaizda buvo visai menka, tačiau sužeistasis, žengęs kelioliką 
žingsnių, sustojo lyg apsvaigęs. Pabalo, lūpų kampeliuose pasirodė putos; sten- 
gėsi prabilti, bet iš gerklės išsiveržė tik duslus garsas. Susiūbavo, kojos sulinko ir 
griuvo ant grindų. 

Pasilenkęs Garkonio stebėjo agoniją. Agonija buvo trumpa. “ 

Mėšlungiškai pasipurtė, užmerkė akis; jo kūnas paskutinį kartą suvirpėjoi ir 
nurimo, lyg perkūno trenktas. 

Buvo nebegyvas. 

- Gerai! -sukuždėjo Garkonio. - Kaip ir buvau manęs, šie nuodai paralyžuo- 
ja kalbą, vos pasireiškus pirmesiems apsinuodijimo požymiams. Taigi jokių 
nereikalingų plepalų mirties valandą. Tačiau mirtis per greit ateina... Maniau, 
kad mirs tik po dviejų valandų. Reiks sumažinti dozę... 

Garkonio metė paskutinį žvilgsnį į nelaimingo tarno lavoną ir nuleidęs galvą 
palengvėle nuėjo. 


Pranciškaus Bordžijos, Gandijos kunigaikščio, laidotuvės buvo labai iškil- 
mingos. Po iškilmingų mišių, auskyių šv. Petro katedroje, gedulinga eisena 
patraukė miesto gatvėmis. 

Jau buvo apie penkią valandą, kai karstas su kunigaikščio kūnu, apkeliavęs 
nemaža gatvių, gaudžiant laidotuvių varpams, grįžo į šv. Petro Kaas Tenjį 
uždarė ir padėjo požemyje, bažnyčios kriptoje. 

Per procesiją žmonių minios, pamačiusios jojantį Bordžiją, murmėjo, bet 
jis į tai nekreipė dėmesio. 

Tačiau greit pasigirdo šūkavimai, lyg grėstų kažkoks maištas. Tada Cezaris, 
atrodęs susimąstęs, pakėlė galvą. 

- Och! - tarė sau, - mūsų romiečiai šiandieną labai drąsūs! Turi drąsos 
pažvelgti man tiesiai į veidą! 

Tačiau nustebęs pastebėjo, kad ne jam buvo skiriami minios grasinimai. 

- Corpo di bacco! Kaip sako mano garbusis tėvas! Ko jie nori? 

Iš dešinės, greta jo, jojo Ragastenas, truputį toliau nuvainikuotas pono 
favoritas baronas Astorre, jam įkandin Rinaldo, dar toliau kunigaikštis de 
Rienzi ir apie šimtas kitų dvariškių. 

Cezaris peržvelgė susirinkusius greitu žvilgsniu... Keistas dalykas, dvariš- 

kiai, kurie kitomis aplinkybėmis jau stovėtų prie jo su paruoštais kovai kardais, 
dabar net nepajudėjo iš vietos. Jis net pastebėjo, kad kai kurie iš jo palydovų 
metė į minią reišmingus žvilgsnius. 

Cezaris išbalo. Nejaugi jis būtų išduotas? 

Tačiau tuoj susivaldė. Ne! Ne prieš jį tai buvo nukreipta! Dabar pasigirdo 
staigūs ir reikšmingi šūkavimai: 

- Mirtis Pranciškaus žudikui! 

- Į Tiberį prakeiktąjį prancūzą! 

- Teisingumo! Atiduoti žudiką budeliui! 

Dešimtyskumščių nukrypo į Ragasteną. Bordžijos lūpas iškreipė pikta šypsena. 

- Poveinių! Ar girdi, kavalieriau? 

- Girdžiu, kunigaikšti, bet nesuprantu! 

- Bet juk kalba taisyklinga italų kalba! 

- Tai žemojo luomo italų kalba. 

- Bet ką tamsta jiems pAgarei? 

- Velniai juos žino! Alio! Pasiuto! Dėmesio, Kapitone! 

Padėtis darėsi pavojinga. 

Slenkanti ir tolstanti nuo aikštės minia staiga apsupo Ragasteną ir atskyrė jį 
nuo Bordžijos būrio. 

Staigiai užpultas, kavalierius suspaudė keliais arklio šonus ir suveržė pava- 
džius, ruošdamasis kovai. 

Bordžija norėjo grįžti ir įsakyti pulti minią, bet dvariškiai apsupo jį ratu, o 
Rinaldo griebė jo arklį už pavadžių, šaukdamas: 

- Į pilį, kunigaikšti! Grįšime su didesne jėga ir numalšinsime maištą... Dabar 
mus sumindžiotų... 

Ragastenas pasiliko vienas. Negalėjo suprasti, kodėl minia jį kaltino nužu- 
džius Gandijos kunigaikštį. Nepastebėjo vienuolio Garkonio, kuris, persirengęs 
kaimiečiu, bėgiojo nuo būrio prie būrio, kurstydamas minią. 

Nutarė brangiai parduoti savo gyvybę. i 

Tą lemiamą savo gyvenimo akimirką pamatė vaizduotėje šviesų Primave- 
ros veidą; gailesčio banga pripildė krūtinę. 

- Tai! - sukuždėjo, - truputį anksčiau ar truputį vėliau, koks skirtumas?! 
Parodykim šiems niekšams, kaip moka mirti vargšas nuotykių ieškotojas, kurio 
visą turtą sudaro špaga ir mirties panieka! 

Įbedė pentinus į Kapitono šonus. 

Neįpratęs prie panašaus elgesio, arklys šoko į minią ir pradėjo lėkti pirmyn 
milžiniškais šuoliais, mindydamas užpuolikus. Po poros minučių aplink kavalie- 
rių ir jo žirgą pasidarė laisva vieta. 

Kilo pasiutęs staugimas ir dejavimai nukentėjusių, kuriems Kapitonas savo 
kanopomis sulaužė kaulus. 

Į minios riksmą Ragastenas atsakė juoku. 

Net neištraukė špagos, kuri jam tokiose aplinkybėse mažai tegalėjo pagel- 
bėti; tvirtai įsitaisęs balne, išdidžiai išsitiesęs, balsiai juokdamasis, atrodė esąs 
Herkulis, kuris nutarė vienas sumindžioti visą tautą. 

Kapitonas, kurį tvirtai laikė geležinė raitelio ranka, siusdamas mindžiojo, 
putojo ir garsiai prunkštė; jo plačiai pravertos šnervės atrodė užuodžiančios 
kovą. . 

Staiga Ragastenas atleido pavadžius... 

Žirgas šoko, metėsi pirmyn, nešdamasis milžiniškais šuoliais, stojo piestu, 
kirsdamas pasagomis orą. 

- Vietos! Iš kelio! Niekšai! Iš kelio, elgetų gauja! Iš kelio, nykštukai! - šaukė 
Ragastenas. 2 

- Mirtis žudikui! Mirtis prancūzui! - atsakė beprotišku riksmu minia. 

Pasigirdo šautuvų šūviai. Tačiau nei viena kulka nepasiekė kavalieriaus. Jis 
jau buvo arti Pilies aikštės, į kurią stengėsi prasiveržti. Nuo aikštės jį dar skyrė 
žmonių kūnų ratas, nepereinamas, gyvas barjeras, siuntanti ir staugianti minia. 

Tačiau Ragastenas vis slinko pirmyn. Staiga pastebėjo kažkokį individą, 
klastingai slenkantį prie jo arklio, su plačiu durklu rankoje. Suprato jo tikslą; 
niekšas norėjo perpjauti Kapitono kojų gyslas. | 

Suprato esąs žuvęs. Tačiau kartu pajuto, kad jo jėgos šimteriopai padidėjo. 
Tą akimirką, kai žmogus su durklu prišoko prie Kapitono, raitelis pasilenkė, 
griebė niekšą už diržo, pakėlė ir permetė jį ant balno. 

Tas žmogus buvo Garkonio, bet Ragastenas jo nepažino, visai į jį nežiūrė- 
jo... vėl puolė gyvą barjerą; minia pakėlė dar didesnį triukšmą ir pradėjo pulti 
raitelį. 

Tada paleido pavadžius, griebė abiem rankom balne besiblaškantį ir stau- 
giantį užpuoliką, pakėlė jį virš galvos, pats atsistojo kilpose ir, sukaupęs visas 
raumenų ir nervų jėgas, įsiūbavo vienuolio kūną ir išvisų jėgų sviedė jį, kaip gyvą 
taraną, į žmonių kūnų sieną. 

Vėl griebė pavadžius ir privertė Kapitoną šokti. Išgąsdintas žirgas sukaupė 
visas jėgas ir peršoko puolančiųjų eiles... krisdamas ant žemės jau kitoje gyvo 
barjero pusėje. 

Vienuolis krito kaip kaladė, pargriaudamas su savimi keletą arčiausiai 
stovinčių vyrų, kurį laiką gulėjo ant žemės be sąmonės, paskui atsipeikėjo ir 
atsikėlė. 

- Tai velnias - ne žmogus! - sukuždėjo. Tuo tarpu, sustingusi iš nustebimo, 
minia žiūrėjo į didžiųjų pilies vartų link tolstantį Ragasteną. 


IX 
MAGA 


Romoje, kaip ir daugelyje tuometinių didelių miestų, buvo kvartalas vadi- 
namas Ghetto*. Tą kvartalą sudarė keletas tamsių gatvelių, grįstų grindiniu, 
kurio viduriu plaukė srovės atmatų ir nešvarumų, sudarydamos balas, kuriose 
visos tos liekanos puvo, nuodydamos orą. 

Tos gatvelės knibždėte knibždėjo pusplikiais vaikais, ant slenksčių susėdu- 
siomis senomis moterimis... ten slankiojo šunų ir kačių... 

Čia galėjai išgirsti visas pasaulio kalbas, atrodė, kad sunaikinus Babelio 
bokštą, čia susirinko visos tautos. 

Kiekvienos durys vedė į krautuvę, o kiekvienoje krautuvėje galėjai gauti 
visko. į 

Tas kvartalas, kurio gyventojai tik tiksliai nustatytomis valandomis galėjo 
išeiti už jo ribų, tas Ghėtto, kurio krikščionys vengė su pasišlykštėjimu ir baime, 
- buvo skirtas netikėliams. 

Čia galėjai rasti pirklių, prekiaujančių talismanais, čigonų, užsiimančių 
būrimu, žydų, parduodančių ir perkančių brangakmenius ir medžiagas, maurų, 
dirbančių ginklus, šarvus ir plieninius marškinius. 

Mušė vienuoliktą, kai kažkoks, keturių tarnų lydimas, vyras įžengė į kreivų 
Ghetto gatvelių labirintą. 

Vienas tarnų ėjo priešaky, žibintu šviesdamas kelią, trys likusieji, ginkluoti 
pistoletais ir durklais, sudarė palydą. 

Paslaptingasis nakties svečias peržengė per uždarančią įėjimą į gatveles 
grandinę, kurią su žibintu einąs tarnas prieš tai atrišo; paskui visi įėjo į Ghettą. 
Ponas kartkartėmis davinėjo tarnui įsakymus ir tas, pildydamas pono valią, 
sukdavo tai į vieną, tai į kitą siaurą gatvelę, šviesdamas savo ponui kelią. 

Pagaliau sustojo ties žema suirusia bakūže, kurios sienos buvo sutrūkusios 
ir išraižytos; tas namelis atrodė dar vargingesnis ir liūdnesnis negu gretimi. 

Nakties svečias rankos mostelėjimu liepė tarnams laukti jo gatvėje; nedve- 
jodamas pradėjo vikriai lipti labai stačiais, mediniais laiptais. Pasiekė duris ir jas 
atidarė. 

Įėjo įvidų ir užtrenkė duris. 

Sustojo balzgana balanos šviesa apšviestame kambaryje. Kampe sėdėjo 
susigūžusi kažkokia labai sena moteris, kurios veidas buvo išvagotas raukšlių; 
tačiau pastabus žmogus pasakytų ją turint nedaugiau šešiasdešimt metų - toks 
judrus buvo jos žvilgsnis. 

Pamačiusi įeinantį į kambarį svečią, net nepajudėjo, neištarė nė žodžio. Tik 
vos pastebimas virpėjimas rodė, kad šio žmogaus išvaizda sužadino jos sieloje 
kažkokias gilias ir paslaptingas kančias. 


* Ghetto - viduramžių miestuose specialus kvartalas žydams. 

- Lauki manęs, Maga, tai gerai... 

- Perspėta apie apsilankymą, užkeikimais pasiruošiau duoti tau tikrą atsa- 
kymą... Jau esu pasiruošus... 

Įėjęsatsegė apsiaustąir nusimetė gobtuvą, kuris dengė jo galvą. Bet ir dabar 
negalėjai matyti jo veido... Buvo užsidėjęs kaukę... 

Ilgos pirštinės dengė jo rankas, o plaukai slėpėsi po kepuraite, kuri užpaka- 
lyje siekė net pečius. Senė vėl suvirpėjo. 

Paslaptingas svečias atsisėdo į fotelį ir atsirėmė. Klaidžiojo susimąsčiusiu 
žvilgsniu po kambarį. 

Kampe stovį žmogaus griaučiai atrodė bjauriai išsišiepę. Ant skeleto peties 
tupėjo juodas gaidys, kuris kartkartėmis suplasnodavo sparnais ir pražiodavo 
snapą. Prie senės kojų raitėsi du žalčiai, keldami šnypščiančias galvas. Palubėje 
kabojo susipynusių driežų kamuoliai, o virš durų buvo pelėda išskėstais spar- 
nais. Ant plataus stalo stovėjo taurės, ragai ir prietaisas destiliavimui, o virš 
degančio židinio kabojo garuojantis katilas, kuriame virė keistas kvapių žolių 
mišinys. 

Gyvenanti šioje bakūžėje burtininkė buvo apsirengusi įvairiaspalviais rū- 
bais, kokius dėvi Rytų moterys. Niekas nežinojo, nė kaip ji vadinasi, nė iš kur ji 
atsikraustė. 

Gyveno čia jau daug metų. Eidavo pas ją pasitarti įvairiais reikalais, bijojo 
jos, sakydami, jog palaikanti ryšius su velniu ir davė jai Magos (burtininkės) 
vardą. Iš jos veido bruožų galima buvo pažinti ją esant ispanų kilmės. 

- Ar žinai, su kuo kalbi? - paklausė svečias. 

Senė tylėjo. 

- Esu Lorenco Vičini, turtingas miestietis, kuris nepagailės pinigų, jei suge- 
bėsi išpildyti jo norą... 

Burtininkė palingavo galvą. 

- Daug man pasakojo apie tavo žinojimą... ir nors esu tikintis ir smerkiu 
burtus, nutariau į tave kreiptis... Duok Dieve, kad nesigailėčiau įtave kreipęsis... 
pirmą, ir tikiuosi, paskutinį kartą gyvenime. 

Senė gudriai nusišypsojo. 

- Na! Ką tai reiškia? Ar manim netiki? 

Staiga gaidys, sėdįs ant skeleto peties, sujudėjo ir pradėjo triukšmingai 
plasnoti sparnais. 

- Nurimk, Altairai! - įsakė senė. 

Paskui ramiai kalbėjo toliau: 

-Jau trečią kartą ateini pas mane, pone. 

Svečias krūptelėjo. 

- Pirmą kartą buvai čia seniai... och! Labai seniai! Atėjai prašydamas pata- 
rimo, kaip kažką užmušti nesukeliant įtarimo, kad atrodytų miręs natūralia 
mirtimi! Paruošiau tau vandenį, kuris užmuša. Kiekvienas išgėręs nors keletą jo 
lašų, įmaišytų į bet kokį gėrimą, atrodo visai sveikas ir ramus; užnuodytas 
gėrimas nekeičia nei spalvos, nei skonio, nei išvaizdos. Bet po aštuonių dienų 
prasideda drugys, karštis, gydytojai nustato kraujo išsiliejimą į smegenis... lei- 

džia pacientui kraują, bet viskas veltui: ligonis miršta pasiutimo priepuolyje, 
nužudytas bespalvio vandens, kuris yra negailestingas. Ligonis nežino, kas jį 
nužudė, net nežino, kad yra nunuodytas... miršta, kaip jau sakiau, išgėręs mano 
pagamintų nuodų, vadinamų “agua toffana*. 

Nakties svečias sėdėjo fotetyje tylus, tyg jos žodžių sutriuškintas. 

- Antrą kartą, pone, atėjai pas mane, prašydamas vaistų prieš ėdantį tavo 
organizmą nuovargį. Kvietei Prancūzijos ir Vokietijos medikus, bet niekas 
nesugebėjo tau grąžinti nustotų jėgų... Įteikiau tau buteliuką vaistų, kuriuos 
paruošiau per keletą naktų. Per mėnesį jau vėl buvai sveikas ir stiprus, kaip 
jaunystėje. Tas buvo prieš dešimtį metų, pone! 

- Tu ištikrųjų esi burtininkė! - sušuko siaubo apimtas svečias. 

Senė nusišypsojo ir pasilenkė prie jo: 

- Pirmą kartą pasisakei esąs Stefano, antrą - Džiulio de Faenca, šiandieną 
Lorenco Vičini... Taigi! Pasakysiu tau tavo tikrą, baisų vardą... taip baisų, nes tu 
pats jį išgirdęs jauti baimę! + 

Pasilenkė dar arčiau. įr-kažką sukuždėjo į ausį. Svečias krūptelėjo, lyg 
įkaitintos geležies paliestas. 

- Dangau! Sene, per daug žinai... Mirsi!.. 

Staigiu judesiu siekė durklo. Bet senė ištiesė ranką ir sulaikė jį. 

- Nemirsiu! - tarė keistai iškilmingu tonu... - nenužudysi manęs, nes dar 
mano valanda neatėjo... nes dar nei tavo, nei mano likimas neišsisprendė... 
Nenužudysi manęs, nes žinai, kad tavęs neišdaviau... ir kad tau dar esu reikalin- 
ga! 

Nepažįstamasis svečias akimirką dvejojo, pagaliau nusiramino. 

- Tavo tiesa, ragana: galėjai mane išduoti, nepadarei to... pasitikiu tavim! 
Bet mano vardas... vardas, kurį tau atidengė tavo pragariškas žinojimas... 

- Pone, - pertraukė jį Maga, -tas vardas mano širdyje yra labiau slaptas negu 
tavo mintyse... 

- Tikiu tavim... 

- Taigi pirmą kartą, - kalbėjo toliau Maga, - norėjai iš manęs mirties, antrą 
kartą - gyvybės... ko nori dabar? 

- Meilės! - dusliai atsakė. 

"Senė sudrebėjo, jos išblyškęs veidas dar labiau nubalo. Aštrus žvilgsnis 
sužibo keista ugnimi. Raukšlėtą veidą iškreipė skausmas. Tačiau greit atgavo 
senąjį paslaptingą ramumą. Nepažįstamasis tęsė karštu tonu toliau: 

- Suteikei man galią užmušti, suteikei man galią prailginti gyvenimą, o, 
Maga, suteik man galią priversti mylėti! Ieškok, galvok, paruošk man meilės 
gėrimą, dieviškąjį gėrimą, kuris ne tik priverstų merginą, kurią myliu, mane 
pamilti, bet taip pat atnaujintų mano nervus, priverstų karščiau bėgti gyslomis 
mano kraują. Esu senas, Maga, tu tą žinai! Mano kraujas šąla, bet dar noriu 
bučinių ir meilės... noriu mylėti... nors vieną naktį, nors vieną valandą, net jei ta 


* Agua toffana - garsūs nuodai, kuriais naudojosi Bordžijos ir kurių sudėtinių dalių 
nesusekė net didžiausieji chemikai toksikologai. 

meilės valanda užgesintų silpną mano gyvybės liepsną... vieną meilės naktį, 
Maga, ir mesiu prie tavo kojų turtus... 

Maga neigiamai palingavo galva. Nežinomasis bejėgiškai nuleido į ją išties- 
tas rankas. 

- Atsisakai? - karčiai tarė. 

- Atsisakau priimti tavo turtus! Gėrimas, kurio prašai, man vieni niekai. 
Rytoj galėsi jį gauti. 

- Žinok, kad mergina nuo to gėrimo turi užsimiršti... Privalo užmiršti, kad 
€su senas... privalo mane pamilti... 

- Turiu žinoti, kas ji tokia! - tarė skausmingai atsidususi senė. 

- Kas ji tokia! Pats to beveik nežinau! Mačiau ją tik vieną kartą, šiandieną! 
Šiandien rytą nė nežinojau tokią esant... bet jos portretas sukėlė norą ją pama- 
tyti. Tai buvo angelo portretas! Bet kas yra portretas palyginus su dievišku 
grožiu! Mačiau ją šiandieną po pietų... pasislėpęs savo ložėje šv. Petro katedro- 
je, galėjau įdėmiai įsižiūrėti, galėjau stebėti jos karališką grožį... niekad... niekad, 
per visą savo gyvenimą nebuvau taip susijaudinęs. 

- Niekad! - pertraukė jį burtininkė keistai niūriu balsu. 

- Taip, niekad! 

- O kuoji vardu? 

- Tai vargšė liaudies mergaitė... Fornarina... niekas nežino jos vardo, nė jos 
šeimos. 

Senė sudrebėjo, prispaudė prie širdies ranką, norėdama sustabdyti jos 
plakimą. 

- O kas tapė jos portretą? - paklausė dirbtinai abejingu tonu. 

- Jaunas dailininkas... Rafaelis Sancio... bet tas nesvarbu. Ar sutinki, Maga? 
Ar padarysi tai, ko prašau? 

- Padarysiu! 

„ Kiek tau reikia laiko? 

- Mėnesio. 

- Mėnesio! Nepajėgsiu taip ilgai laukti. 

- Taip reikia! 

- Bet ar pasiseks? 

- Man pasiseks! 

- Na, tai sutinku. Po mėnesio, lygiai po mėnesio pamatysi mane vėl. 

- Viskas bus paruošta. 

Paslaptingas svečias atsikėlė ir nuėjo durų link. Dar kartą sustojo ir pažvelgė 
į Magą, o jo žvilgsnyje buvo maldavimas ir kartu grasinimas. Nulipo laiptais ir, 
savo sėbrų lydimas, nuėjo tamsiomis gatvelėmis į Angelo Pilies pusę. 

Atsidūręs aikštėje, davė kiekvienam jį lydėjusių žmonių po sidabrinį pinigą. 
Apdovanotieji, jam padėkoję, nuėjo. 

Kai jie dingo, nepažįstamasis vyras nuėjo tiesiai į Pilį ir, pasakęs slaptažodį, 
įėjo į vidų. 

Pokelių minučių įėjo įslaptą praėjimą, kuriuo tos pačios dienos rytą Cezaris 
Bordžija išėjo iš rūmų. Perėjęs Šventojo Angelo Pilies požemius, paslaptingasis 

vyras įėjo pro duris į vieną Vatikano kambarių ir nusiėmė kaukę. Nusirengė ir 
atsigulė į plačią lovą, papuoštą herbais, tijara ir dviem raktais. Jau gulėdamas 
lovoje, sudavė mažu plaktuku į sidabrinį gongą. 

Įbėgo tarnas. 

„ Mano žoleles! - įsakė gulįs lovoje vyras. 

Tarnas skubiai išpildė įsakymą. 

- Dabar atsiųsk man lektorių! 

Tarnas dingo tyliai kaip šešėlis, o akimirkai praslinkus, į kambarį įėjo jaunas 
kunigas. 

X 
MADONA 


"Paslaptingam svečiui išėjus, Maga nepasijudino iš kampo, kur sėdėjo susi- 
gūžusi prie savo žalčių. Jos plačiai praviros akys, rodėsi, godžiai žiūrėjo į 
kažkokius neaiškius vaizdus. 

Šitie vaizdai buvo neabejotinai liūdni, tai buvo vaizdai skausmingų prisimi- 
nimų, nes sausas akis, netinkančias ašaroms lieti, šiuokart uždengė rūkas, 
paskui suvilgė lašas po lašo krentančių ašarų karštos srovės, bėgančios per 
raukšlėtą veidą. Maga verkė. 


- Greit bus diena! - sukuždėjo, kai kambaryje pragydo gaidys, sveikindamas 
saulės tekėjimą, kuri, ten, už lango, uždegė rausvus savo žibintus tamsioje 
dangaus mėlynėje, apšviesdama gretimų namų stogus. 

Pakilo iš vietos, nelygiais žingsniais priėjo prie senos skrynios ir atidarė ją. 
Paspaudė spyruoklę, atsidarė slaptas stalčius. 

Įšėmė iš stalčiaus stebuklingais raižiniais ir sidabru papuoštą dėžutę. 

Toje dėžutėje buvo du dalykai. 

Siauras maurų darbo durklas. Tas durklas buvo labai kuklus, raudono 
aksomo makštys buvo jau labai nublukusios. 

Antras daiktas buvo miniatiūra, deimantais ir rubinais papuoštuose sidab- 
riniuose rėmeliuose. Tie rėmeliai turėjo didelę vertę, jų savininkė galėtų užjuos 
gauti stambią sumą, jei tik norėtų juos parduoti. 

Miniatiūra vaizdavo jaunikaitį, XV šimtmečio ispanų studento rūbais. Jau- 
nuolio ryškus veidas dvelkė ryžtu, jo juodų akių išraiška buvoaštri; išlenkti siauri 
antakiai, lūpose žaidė ironiška šypsena, o veidas buvo įžūlus, staigus ir užsispy- 
ręS. 

Jo aštrią ir žiaurią išraišką mažino jaunystė. Maga žiūrėjo į miniatiūrą su 
beribiu skausmu. 

- Jaunyste mano! Meile! - sukuždėjo. - Kur jis? Čia, dėžutėje, kurios 
nedrįsau atidaryti jau dešimt metų, nuo paskutinio jo apsilankymo... Čia guli 
mano širdis! Nelaiminga širdis, per daug jauna, per daug senoje krūtinėje... 
kodėl neturėjau drąsos ją išplėšti... kai... 

Staiga puolė ant kelių ir gailiai pravirko...prispaudė drebančias lūpas prie 
šaltų miniatiūros lūpų... 

- Motule! Vargše motule! Visą laiką verki, vėl verki. 

Kažkoks neapibūdinamai švelnus balsas ištarė šiuos žodžius. Maga skubiai 
pakilo, uždarė stalčių ir skrynią, o paskui atsigrįžo į duris, vedančias į gretimą 
kambarį. 

- Kur esi, motut? - pakartojo balsas. - Girdėjau tavo verksmą... 

Maga uždegė balaną. Duryse pasirodė jauna, šešiolikos metų mergaitė. 

Buvo žavinga, akys šviesios ir skaisčios, lūpose klaidžiojo nekalta šypsena. 

Balanai suliepsnojus, basa mergaitė prisiartino prie motinos, apkabino jos 
raukšlėtą kaklą savo baltomis, lyg iš marmuro ištekintomis rankomis, ir padėjo 
gražią galvutę ant jos sausos krūtinės. 

- Rozita! Mano lobi! Mano vienintelis džiaugsme! - tarė Maga. 

- Kaip smarkiai plaka tavo širdis, vargše motute Rože! 

Mergaitė pakėlė akis į burtininkę, jos žvilgsnis rodė didelį susirūpinimą, 
užuojautą. 

- Verki, motute Rože! - kalbėjo toliau. - Kenti didelį skausmą ir nenori 
pasisakyti man, savo dukrai! 

Burtininkė suvirpėjo. 

- Mano duktė! Taip, duktė!.. mano dukrelė! 

"Mintyse pridėjo: 

- Tebūnie “jis" prakeiktas, “jis", sužeidęs šiandien mano, motinos, širdį, kaip 
kadaise sužeidė mano - meilužės širdį! 

O balsiai tarė: 

- Tai tiesa, mano Rozįita, esu labai nuliūdus, tas liūdesys mane palengva 
žudo. Tačiau negaliu tau pasisakyti, nes tada, mano vaikeli, turėčiau papasakoti 
tau visą savo gyvenimą, o tai aptemdytų tavo laimę ir nekaltumą, ar supranti 
mane? 

- Suprantu tik tiek, - kad myliu tave be galo ir kad kenčiu, matydama tavo 
kančias; norėčiau sužinoti tavo liūdesio priežastį, kad galėčiau jį palengvinti... 
tave paguosti... 

- Rozita, esu laiminga tave turėdama... tavo glamonės nustelbia baisų 
skausmą, kuris graužia mano širdį... Žiūrėk, jau nebeverkiu, o kadangi jau 
nubudai, pasikalbėsime truputį... Daug ką turiu tau pasakyti... Jau seniai dvejo- 
ju, dabar manau, kad atėjo tinkama valanda. 

Dienos šviesa pradėjo veržtis į kambarį. Rozita atsisėdo. Maga užpūtė 
balaną. 

- Apie ką nori kalbėti, motute? - paklausė mergaitė. 

Akimirką senė į ją žiūrėjo, pagaliau atsakė: 

- Deja! Kodėl iš tikrųjų nesu tavo motina! 

Liūdesio debesys aptemdė mergaitės akis. 

- Esi ja! - atsakė. - Esi mano motina, nes tikroji motina... mane pametė. 

- Taip! Pametė tave... Apie tai noriu su tavimi kalbėti, mano vaikeli. 

- Ar verta, motute Rože! Kam žadinti tuos prisiminimus... 

- Taip reikia, mano dukrele! Pasakyk, ar eisi šiandieną pas Rafaelį? 

Išgirdusi šiuos žodžius, Rozita džiaugsmingai šūktelėjo. Jos veidas nušvito. 

- Rafaelis! -sukuždėjo. 

Senė paėmė ją už rankos. 

- Labai jį myli? : 

- Taip, motute Rože! Myliu jį visa siela, jis taip pat mane myli... Jis toks 
gražus... toks geras... 

- Tai tiesa, turi gražią poeto ir artisto sielą, yra vertas meilės tokio angelo 
kaip tu. 

- Jau paskyrėme mūsų jungtuvių datą, motut! Aišku, tau sutikus! Rafaelis 
ryt ateis pas tave pasitarti... 

- Brangus vaikeli! Nesvarbu data! Būk laiminga, tik tas man rūpi... Bet 
neatsakei man, ar pasimatysi šiandieną su juo? 

- Ne, motut, vakar baigė Madonos paveikslą, tokį gražų... paveikslą, kuriam 
aš pozavau, - pridėjo naiviai. - Pasakė man, kad pasimatysime rytoj pas tave. 
Rengėsi nunešti savo paveikslą šventam Tėvui. 

- Popiežiui! - dusliai suriko Maga. 

- Taip, motut! Rafaelio paveikslas yra vertas būti tarp garsiausiųjų Vatikano 
kūrinių. 

Nutilo. 

Pagaliau mergaitė svajingai nusišypsojo ir tarė: 

- Kai pagalvoju apie savo laimę, klausiu savęs, ar nelaukia manęs kokia nors 
nesėkmė, kokia nors katastrofa... 

Maga krūptelėjo. 

- Ką tuo nori pasakyti, mano vaikeli? - paklausė su nerimu. 

- Ocho! Nieko... tai kvailystė... bet, pagalvok pati, ar nesu iš tikrųjų per daug 
laiminga... jau šešeri metai, nuo to laiko, kai esu su tavimi. Prisimink, kaip 
kentėjau, iki tave pažinau. 

Maga skausmingai krūptelėjo. 

- Dėl mano kaltės! -sukuždėjo taip tyliai, kad mergaitė jos žodžių nenugirdo. 

- Buvau tada dešimties metų, - kalbėjo, žiūrėdama prieš save, Rozita, - kiek 
tik atmenu, matau save mušamą, niekinamą ir pašiepiamą. Vieni vadino mane 
pamestinuke, kiti tikino mane esant nekrikštytą... tačiau visa tai dar nieko... 
moteriškė, mane globojusi, baisiai mane mušė; už mažiausią nusižengimą mano 
nugarą talžydavo sunkia lazda. 

Nejudėdama, prakaito suvilgyta kakta, įdėmiai klausė senė šito pasakojimo, 
nors jau daug kartų buvo jį girdėjusi. 

- Ta pikta moteriškė buvo vadinama Vampyru, nežinojau kito jos vardo, 0 
ji sakė, kad aš neturiu jokio. Žmonės įprato vadinti mane Fornarina. Tas vardas 
prigijo, net Rafaelis dažniausiai mane taipvadina. Och! Motut, liūdnas buvo tas 
mano gyvenimo laikotarpis. Skudurais apsigaubusi, basa turėjau visą dieną 
dirbti prie krosnies. Buvau tokia liesa, kad net mano išvaizda kėlė gailestį. 
Vampyrė beveik neduodavo man valgyti, kartais kovodavau su šunimi dėl 
valgio liekanų, kuriuos jam duodavo. Vieną dieną man jau atrodė, kad atėjo 
paskutinė valanda. Mačiau Vampyrės krosny duonos kepaliukus, kurie dar 
labiau didino mano alkį. Taip seniai buvau nieko nevalgiusi. Sulaukiau nakties, 
įslinkau į kepyklą ir pavogiau kepalėlį, mažutį... tą akimirką, kai norėjau pasis- 
lėpti savo guolyje, prieš mane išdygo Vampyrė. Sekė mane, matė, kaip pavogiau 
duoną! Vienu smūgiu permetė mane ant žemės... buvau labai nusilpusi! Pradė- 
jo mane spardyti, pagaliau pasilenkė ir įkando man taip smarkiai, kad net 
ištryško kraujas! Siaubo ištikta - apalpau. Kai atgavau sąmonę, jau buvau čia, 
tavo glėbyje, motute Rože... verkei tada taip, kaip prieš valandėlę! Ko verki, 
motut? Viskas jau seniai praėjo! 

Maga nubraukė ašaras. 

- Viskas jau praėjo, bet prisiminimas liko mano širdyje ir degina jų, lyg 
įkaitinta geležimi... 

- Geroji motule! -sušuko mergaitė. - Kokiaaš esu kvaila, kad dar didinu tavo 
skausmą, kalbėdama apie dalykus, kurių visai nežinotumei, jei jų neišplepė- 
čiau... vyk šalin tuos prisiminimus... jau viskas baigta!.. 

- Bet nebaigtas sąžinės graužimas, - tarė senė. 

- Sąžinės graužimas! - sušuko Fornarina. 

- Taip, mano dukrele! Jau tau pasakiau, kad išmušė valanda, kurią turi 
sužinoti tai, ko dar nežinojai... 

- Gąsdini mane, motut... 

- Och, kad galėčiau sukelti tavyje baimę, tai būtų man teisinga bausmė! 

- Motut! Motut! - išstenėjo Fornarina, - kas tau? Susivaldyk... tavo žodžiai 
mane gąsdina... ' 

- Tačiau turi sužinoti viską! - tarė Maga, užlauždama rankas. - Taip reikia, 
toreikalauja teisingumas, tas yra būtina: klausyk manęs... jei buvai kankinama, 
mano nelaimingas vaikeli, jei kentėjai, jei tavo vaikystė buvo ilgas skausmų 
kelias, tai buvo su mano žinia... 

Magaaatsiklaupė, paliesdama kakta dulkėtas grindis... 

- Prakeik mane, Rozita! Tai aš buvau tavo budeliu... 

- Aš turiu tave prakeikti! Prakeikti tave, mane išgelbėjusią, kurios dėka 
pažinau laimę, gyvenimą ir meilę! 

- Klausyk: tai aš atidaviau tave į Vampyrės rankas! 

- Tai kažkoks baisus sapnas! - sušvebeldžiavo Fornarina. 

- Ne tik atidaviau tave į tos šėtonės rankas, bet dar jai mokėjau, kad tavęs 
neapkęstų, kad muštų ir kankintų. 

- Och! Motute Rože! Išėjai iš proto! Nustok... prašau tavęs.. 

- Palauk, turi viską sužinoti! Stebėjau iš tolo tavo kančias, džiaugiausi, tavo 
ašaros plovė mano širdies žaizdą. Taip buvo iki anos nakties, kurią pamačiau 
tave beveik mirštančią nuo Vampyrės įkandimo. Tada mano širdyje įvyko 
nesuprantama permaina. Sugriebiau tave, atnešiau į savo butą ir būčiau atida- 
vusi gyvybę, kad galėtumei užmiršti pergyventas kančias... bet tu negalėjai 
užmiršti... neužmiršai... Och, baisios valandos, klausiau tavo saldaus balso, 
kuriuo pasakojai apie išgyventą vargą... Sąžinės priekaištai spaudė man gerklę... 
aš buvau ta niekšė, kuri liepė tave kankinti. Dabar, kai jau viską žinai... prakeik 
mane! 

Fornarina suriko, pasilenkė, pakėlė seną moterį ir suspaudė ją savo švelnia- 
me glėbyje. 

- Motule! - tarė drebančiu baisu, - motule, myliu tave... o tu ... ar nebemyli 
savo dukrelės? 

Maga suvaitojo, jos balse pasigirdo keistas skausmo ir beribio džiaugsmo 
atgarsis. 

- Viešpatie! Viešpatie! - sušuko. - Ji man atleidžia! Ji Timan neatstumia... ji 
mane dar vadina savo motina... 

Dar akimirką sulūžusioje bakūžėje girdėjosi vaitojimas moterų, kurios taip 
kentėjo ir kurios kartaus džiaugsmo valandą dar juto senojo skausmo likučius! 

Senoji Rožė pirmoji nusišluostė akis, suvaldydama susijaudinimą, kuris ją 
smaugė, paskui tarė: 

- Dabar, mano dukrele, turi sužinoti viską iki galo. 

-„ Motut, - atsakė Fornarina, - jau turiu eiti pas Nuncių. 

- Neisi ten šiandieną, mano vaikeli.. 

- Bet, motut, jei neisiu, pritruks mums pinigų, kuriuos gaunu už darbo 
dieną. 

- Rozita! Jau tau pasakiau, kad viską sužinosi, - „tarė Maga liguistu gyvumu. 
- Tavo menkutis uždarbis! Štai, žiūrėk! 

Nutempė mergaitę prie skrynios, atidarė kitą slėptuvę. Slėptuvė buvo pilna 
aukso ir sidabro pinigų. Fornarina nustebusi žiūrėjo į senę. 

- Argi nesupranti? - sušuko burtininkė. - Ar nematai, kad liepiau tau 
tarnauti tik tam, kad niekas nejtartų... kad niekas neįspėtų... >aodeną mano 
vaikeli, į kepyklą neisi, neisi nė rytoj, niekad... 

Staiga nutilo. 

- Och! -sukuždėjo. - Buvo čia! Atėjo! Sėdėjo štai šitame fotelyje. 

Paskui, kreipdamasi į visu kūnu drebančią Fornariną, pridėjo: 

- Klausyk manęs, Rozita! Sužinosi, kodėl esi apleistas kūdikis, be vardo ir be 
šeimos. Sužinosi, kodėl pavadinau tave “Rozita", aš, turinti Rožės vardą. Suži- 
nosi, kodėl tavęs taip nekenčiau, aš, kuri atiduotų savo gyvybę, kad tik tu būtum 
laiminga. Sužinosi viską, nes išmušė valanda! Baisi valanda. Nelaimė, kuri tau 
gręsia, yra šlykštesnė už viską, ką vaikystėje iškentėjai. Net pati Vampyrė tau 
atrodo gera, palyginus su tigru, kuris seka tave iš pasalų. 


XI 
POPIEŽIAUS KRYŽELIS 


Buvo apie dešimta valanda ryto. 

Prie Florencijos vartų, netoli kėlių ąžuolų, kurių pavėsyje galima buvo 
pasislėpti nuo saulės, sustojo pašto karieta. Iš jos išlipo kažkokia juodai apsiren- 
gusirnoteris, kuri, įėjusi į miestą, nuėjo Vatikano link. Tačiau nėjo per didžiąsias 
duris. Už rūmų buvo didelis sodas, apsuptas mūro siena. Į tą Vatikano dalį vedė 
seniai jau nebeatidaromi varteliai. 

Juodoji ponia, tankiu vualiu uždengtu veidu, ėjo palei sieną, pasiekė varte- 
lius ir ėmė rakinti spyną. Surūdijęs užraktas sugirgždėjo, užsikirto, pagaliau, 
rakto spaudžiamas, pasidavė. | 

Moteris įėjo į sodą. Akimirkai sustojo, norėdama nuraminti smarkiai pla- 
kančią širdį, paskui greitu žingsniu nuėjo prie tarp tankių oleandrų krūmų 
esančio elegantiško paviljono. 

Ties pavilionu melancholiškai vaikščiojo senas tarnas, kuklia juoda livrėja. 
Staiga pamatė nepažįstamąją ir piktai suriko: 

- Ponia! Per kur įėjai! Šalin! Greitai! 

Nieko neatsakydama, moteris išėmė mažą auksinį kryželį ir padavė tarnui, 
tas su pagarba nusilenkė. 

- Paduok šį kryželį..., be abejo, jau žinai kam... - tarė moteriškė iš susijaudi- 
nimo virpančiu balsu. 

- Žinau, sinjora! - sukuždėjo šypsodamasis tarnas. 

Paėmė juodosios ponios kryželį, pasitraukė iš kelio, įleisdamas ją į paviljoną, 
o pats nudūmė rūmų link. 

Nepažįstamoji įėjo į kambarį, atsisėdo ir laukė, įdėmiai klausydama... Jos 
širdis smarkiai plakė. 

Praslinko valanda. Ilga mirtinos tylos ir vienumos valanda. Pagaliau, sodo 
takelio žvyras sugirgždėjo; ant slenksčio pasirodė kažkoks vyras ir pažvelgė į 
nepažįstamąją smalsiu, įtariamu ir neramiu žvilgsniu. 

Nepažįstamoji staiga atsistojo. Lėtu judesiu atidengė veidą.. 

- Grovienė Alma! - dusliai sušuko vyras. 

- Kadaise, Rodrigai, vadinai mane Onorata! - atsakė moteriškė. 

- Ponia, čia nėra nė Rodrigo, nė Onoratos... matau prieš save tik grovienę 
Almą... priešingą Bažnyčiai moterį... aš pats esu tik vargšas nusidėjėlis, kuris 
paskutines savo dienas praleidžia atgailaudamas Aukščiausiajam, kad parodytų 
savo mielaširdingumą ir atleistų visas nuodėmes ir klaidas, bet... sėsk... ponia... 

Moteriškė, virpėdama iš susijaudinimo, atsisėdo. Jos akyse sužibo ašaros. 
Vyras žiūrėjo į ją tiriamai. 

- Septyniolika metų! - sukuždėjo, dairydamasi aplinkui moteriškė. - Jau 
praslinko septyniolika metų nuo to laiko, kai buvau čia paskutinį kartą...kalbi 
apie savo nuodėmes... Bet kas man atleis mano nuodėrnę! 

- Dievas yra didis! 

- Och! - kalbėjo toliau juodoji ponia, - nuo ano laiko kenčiu, verkiu; neišti- 
kima žmona, sulaužiusi priesaiką... išdidumo ir ambicijos minutė pastūmė 
mane į tavo glėbį. Kokios baisios susilaukiau bausmės! Kūdikis! Mano kūdikis, 
kurį kaip paskutinė paleistuvė pamečiau ant bažnyčios slenksčio... kiek kartų 
galvojau apie nelaimingą, apleistą kūdikį! Kiek kartų sakiau sau, kad visos mūsų 
šeimą ištikusios nelaimės, tai tik teisinga bausmė už mano nuodėmę! 

- Dievas yra teisingas! 

-Ir tai tu man tą sakai! - suriko pasipiktinusi grovienė Alma. - Tu, Rodrigai, 
kuris pats man patarei pamesti kūdikį. Tu, kurio dėka tiek daug tekokęsti Almų 
šeimai! Rodrigai! 

- Popiežius nėra atsakingas už meilužės klaidas, - išgirdo atsakymą. 

- Och! - karčiai tarė kunigaikštienė... - Taip... Šventasis Tėve...tikrai nebesi 
jau Rodrigas, o aš Onorata... Taigi kreipiuosi į Šventąjį Tėvą, į Aukščiausiąjį 
ganytoją, kreipiuosi maldaudama... 

- Sakyk, mano dukrele... ir jei tik galėsiu, pagelbėsiu tau. 

- Šventasis Tėve, - atsakė grovienė negalėdama susivaldyti, - jei tas liestų tik 
mane, tuoj išsižadėčiau šio pasaulio... Už vienuolyno vartų, kaip kapuose, 
paslėpčiau savo gėdą ir skausmą... na ir mano prisiminimus... 

- Tai kilnus noras! - gyvai sušuko popiežius. 

- Tačiau neturiu teisės jį įvykdyti! Šiaudadūšis grovas Alma greitai prisitai- 
kytų prie permainos, kurią Jūsų Šventenybė gali jam pasiūlyti: pakeisti Monte- 
fortę į pilies rūsį. 

- Grovas Alma, - pertraukė ją taip pat gyvai popiežius, - gali būti tikras, kad 
ras Romoje ir pačiame Vatikane puikiausią situaciją, kai tik apleis savo aro 
lizdą... įgalioju tave tą pranešti. 

- Tai visai netikslinga, Šventasis Tėve. Grovas puikiai žino, kokia nauda jo 
laukia, jei pasiduotų... Dažnai apie tai galvoja! 

- Taip?! Tai kas jam kliudo įvykdyti tą norą?! Sutiksiu jį išskėstomis ranko- 
mis... 

- Kas jam kliudo atiduoti Montefortę? Kas kliudo man palaidoti save gyvą 
vienuolyne? Mano duktė... Beatričė... 

- Tas kūdikis?.. Duosiu jai karališką kraitį... Suteiksiu kunigaikštystės titulą. 
Padarysiu jai dar daugiau... Rasiu jai vyrą, kuris, galimas dalykas, užims kada 
nors sostą. Tada tavo duktė bus karalienė! Ar girdi, Onorata! Karalienė! 

„Jūsų Šventenybė, pavadinote mane Onorata! 

- Tas vardas netyčia man išsprūdo! 

- Na, okas yra tas kandidatas Beatričės rankai, ką turi galvoje? 

-- Tas kandidatas vadinasi Cezaris Bordžija, tuo tarpu kunigaikštis... 

- Tavo sūnus?! 

- Taip! Ach! Groviene, pagalvok, kad šiandieną esu tauypatingai palankus... 

- Nepažįsti Beatričės! Ji iš manęs paveldėjo kraują, kilnų išdidžiųjų Sforcų 
kraują. Nors aš užmiršau, kad mano gyslose jų kraujas teka, jos gyslose jis 
pasireiškė taip audringai, kad net mane gąsdina. Manai, Šventasis Tėve, kad tai 


60 


grovas Alma gynė Montefortę, vienintelę pilį, kuri nepasidavė Cezariui Bordži- 
jai. Visi mano, kad tai jis gynė... Tai Beatričė kėlė įgulos drąsą, tai ji yra priežastis 
tavo sūnaus nepasisekimo... Dar ir šiandieną ji pasirengusi kovoti. Ach! Šventa- 
sis Tėve, - kalbėjo toliau, puldama ant kelių kunigaikštienė, - apie šiuos dalykus 
norėjau su tavim pasikalbėti. Atėjau prašyti pasigailėjimo mano kūdikiui. Tavo 
sūnus rengia naują žygį prieš Montefortę... žinau. apie tai... Vardan Dievo, 
Šventasis Tėve, vardan meilės, kuria kadaise liepsnojai Onoratai, Rodrigai, 
vardan tos, galbūt jau mirusios, mūsų apleistos mažytės... išgelbėk man likusį 
kūdikį... Neleisk savo sūnui įvykdyti savo sumanymo... Montefortės kunigaikš- 
tija bus dar viena kukli gėlelė, įdėta į tavo vainiką. Šventasis Tėve, palik mums 
tą uolėtą kampelį... Leisk man ten baigti savo dienas, kurios, kaip gali spręst iš 
mano žilų plaukų, buvo labai karčios... Leisk grovui toliau tęst ramų medžiotojo 
gyvenimą... Už tai aš prisiekiu, kad iki esu gyva, Montefortėje nebus ruošiamas 
joks sąmokslas.prieš Bordžijos galybę. 

Popiežius minutėlę patylėjo, kunigaikštienė tuo tarpu raudojo prie jo kojų. 

Pagaliau stebėtinai vįikriaratsakė klausimu į klausimą... 

- Vadinasi, nenori Cezario ir Beatričės jungtuvių? 

Kunigaikštienė staigiai užklupta pakėlė galvą. 

- Nieko neturiu prieš, tačiau jos yra negalimos... Beatričė jaučia jums 
didžiausią neapykantą, kurią jai diktuoja Sforcų kraujas. 

- Tesie Aukščiausiojo valia! 

- Šventasis Tėve! Laukiu tavo sprendimo. Kokį atsakymą turiu nuvežti į 
Montefortę, iš kurios atvykau ir į kurią grįžtu? 

- Deja, mano dukrele, neturiu jokios įtakos Cezariui. jau seniai yra visai 
savarankiškas... Savo žygius ruošia prieš manovalią... Manau, kad jokios pasau- 
lio jėgos jo nesulaikys nuo žygio į Montefortę... 

Kunigaikštienė lėtai atsikėlė. Metė į popiežių paskutinį pilnąsielvarto žvilgs- 
nį. 

- Lik sveikas, Rodrigai! 

- Tesaugo tave Dievas, mano dukrele! 

Grovienė Alma sverdėdama išėjo. Vos jai išėjus iš kambario, popiežius 
išsitiesė. 

- Per bacco! - sušuko. - Kas per vaiduoklis! Tai vizitas, kurio visai nesitikė- 
jau... Ta padorioji Onorata! Beveik buvau ją pamiršęs! Pati man priminė savo 
egzistavimą. 

Piktai nusišypsojęs, atidarė duris į gretimą kambarį ir įėjo. Prietemoje 
sėdėjo kažkoks vyras. 

Tai buvo Cezaris Bordžija, kurį popiežius, eidamas į pasimatymą su grovie- 
ne Alma, čia atsivedė. 

- Girdėjai? - paklausė senasis Bordžija. 

- Viską... Pašauksiu pragarą į pagalbą... nušluosiu nuo žemės paviršiaus tą 
varnų lizdą... Montefortę! 

- Jei tik toji amazonė Beatričė... 

- Primavera! - tarė baldamas Cezaris. 

- Girdėjai, kokią tau jaučia simpatiją? 

- Priversiu ją! -sumurmėjo niūriu balsu Cezaris. 

- Tačiau dabar - po nesėkmės, kuri čia ištiko grovienę, turime vienu priešu 

-daugiau. Ta grovienė! .. Tikrai sakant, tikėjaus, kad ji mums pagelbės sutvarkyti 
tą jungtuvių klausimą, bet dabar, vietoj mūsų sąjungininkės, bus mūsų priešas 
ir taip paveiks Beatričę, kad jos paprastos antipatijos jausmas, kokį galėjo jausti 
tavo atžvilgiu, virs mirtina neapykanta. 

- Taip bus, jei ji grįš į Montefortę.. Bat grįždama ji gali dukters nesutikti... 

- Ką nori tuo pasakyti? 

- Kad matė Beatričę Romos apylinkėse. 

„ Romos apylinkėse! - sušuko krūptelėjęs popiežius. - Ach! Tie Sforcos, tai 
baisūs rizikantai... Eik, Cezari... Eik, mano sūnau... Aš noriu pasimelsti, kad 
dangus neleistų motinai susitikti dukterį! 

- Aš tuo pasirūpinsiu! - murmtelėjo Cezaris. 

Puolė prie durų. Aleksandras VI jį sulaikė. 

- Bet, bet, - tarė, - kunigaikštienė čia užmiršo mažą brangenybę... Matai... 
šitą auksinį kryželį... Manau, kad privalai ją pavyti ir grąžinti jį jai; mano 
manymu, jis jai labai reikalingas... 

Cezaris pažvelgė į tėvą tiriamu žvilgsniu. 

- Be to, - kalbėjo toliau senas Bordžija, - jei net tai ir nėra jos kryželis, yra 
labai į jį panašus... tik truputį skirtingas... Žiūrėk, Cezari... Grovienės kryželyje 
Kristaus vainikas neturi erškėčių... čia, ant Nukryžiuotojo galvos yra aštrus 
erškėčių vainikas... Žiūrėk... štai vienas spyglys, labai smailas... per bacco!.. gali 
labai skaudžiai įdurti... 

- Duok jį man, tėve! - suriko kimiu balsu Cezaris. 

Ištraukė jam iš rankų auksinį kryželį ir išbėgo iš paviljono. 

Grovienė Alma skubiu žingsniu grįžo prie Florencijos vartų jos laukiančio 
pašto vežimo. Vežimas pajudėjo iš vietos. 

Dar nenuvažiavo net penkių šimtų žingsnių, kai pastebėjo iš miesto pusės 
zovada lekiantį raitelį, kuris rodė vežėjui sustoti. Vežėjas sustojo. 

Tada raitelis pasilenkė prie karietos durelių ir su pagarba nusilenkė. Gro- 
vienė pakėlė galvą ir pažino ją prisivijusį vyrą. 

- Cezaris Bordžija! -sukuždėjo baldama. 

- Taip, aš. Nors mūsų šeimas skiria neapykanta, tačiau norėjau, ponia, pareikšti 
tamstai savo pagarbą; taigi, kai mano tėvas norėjo tamstai per tarną grąžinti šį 
užmirštą daiktelį, nenorėjau, kad tuo pasiuntiniu būtų kas kitas, one aš! 

- Mano užmirštą daiktelį! - suriko grovienė. 

- Štai šitą kryželį. Tėvas mane užtikrino, kad jo netektis padarytų tamstai 

-nemalonumą... Norėjau to išvengti... 

Grovienės lūpose pasirodė liūdna šypsena. 

- Dėkoju tamstai! - tarė rausdama. 

Ištiesė ranką paimti Cezario duodamą kryželį. Staiga lengvai suriko. Nely- 
gus kryželio paviršius įdrėskė jos deiną. Įdrėskimas buvo toks menkas, kad jį vos 
galėjai pastebėti. 

- Koks aš nevikrus! - sušuko Cezaris. - Ar labai tamstą sužeidžiau? Niekad 
sau to neatleisiu! 

- Tai niekai... 

- Sudiev, ponia! Mano misija atlikta. Leisk man, ponia, pridurti dar keletą 
žodžių: kas bebūtų, kokios bebūtų politinės ar karo sąlygos, tamstai ir tamstos 
artimiesiems visad jausiu didžiausią simpatiją. 

Tai pasakęs, pasuko arklį ir nujojo zovada atgal. Prieš įjodamas į miestą 
sustojo, atsigrįžo ir pažiūrėjo į tolstantį vežimą. 

- Per tris dienas ši lektika atvyks į Montefortę, - sukuždėjo, - bet atveš tik 
grovienės lavoną. 

Tačiau lektika į Montefortę nevyko. Greitai sustojo ties užeiga “Po Šakė- 
mis“, kurioje kavalierius de Ragastenas susipažino su Cezariu Bordžija. 

Grovienė Alma užsidarė kambaryje, kur praleido visą dieną. Tik užėjus 
nakčiai, sėdo ant žirgo ir, niekieno nelydima leidosi į tolimesnę kelionę. 

Greit pasuko iš Florencijos plento ir po dviejų valandų kelionės per laukus, 
prijojo tarp dviejų uolų bęsitęsiantį tarpeklį. Tarpeklio gilumoje stovėjo mažas, 
labai kukliai atrodantis namelis. 

Grovienei prisiartinus prie namelio, tarp uolų šlaitų pasirodė baltai apsiren- 
gusi moteris. ' 

- Beatričė! - džiaugsmingai suriko grovienė. 

-Motutė! Kiek nerimo man sukėlei! Kaip vėlai grįžti! - atsakė, apkabindama 
grovienę. 

Abi moterys skubiai įėjo į namelį; nuo galvos iki kojų ginkluotas tarnas 
atidžiai uždarė visas duris. 

- Na, ir kaip, motut? Ar tau pasisekė? - paklausė Beatričė, įėjusi į esantį 
parteryje kambarį. - Ar mateisi su asmenimis, su kuriais norėjai pasimatyti? 

- Dabar jų nėra Romoje! - atsakė dusliu balsu grovienė. 

- Ach, motut, kaip džiaugiuos... kai vakar pasakei, kad nutarei vykti į Romą 
ir stengsies sudaryti su Bordžijais tariamą taiką, negalėjau suvaldyti savo liūde- 
sioir baimės... Negali dabar būti kalbos apie bet kokią taiką Italijoje, iki ją valdo 
tokios baidyklės... 

- Nusiramink, - karčiai tarė grovienė, - manau, kad karas yra neišvengiamas. 

- Drąsos, motute! Esu pasiryžus kovoti iki galo! Bet pasakyk man, ar esi 
tikra, kad niekas nesuras šios slėptuvės, kad niekas nesekė tavęs? 

- Esu tikra, kad ne! Elgiaus pagal tavo nurodymus. Vežimas pasiliko užei- 
goje “Po Šakėmis". 

- Gerai, motut! Bet pagaliau ši slėptuvė jau mums nebebus reikalinga Ryt 
vakare bus Romoje paskutinis susirinkimas... Poryt, auštant, apleisime šį kam- 
pelį, kuriame jau mėnesį laiko slepiamės, ir grįšime į Montefortę... 

- Turi didvyrišką sielą, Beatriče. 

- Taip turi būti, jei vyrai turi moteriškas širdis. 

Grovienė krūptelėjo. 

- Turi galvoje savo tėvą... 

- Taip, tėvas neišdrįso čia atvykti... Bet kas tau, motut... Išbalai... 

- Tai niekai... Norėjau paimti į ranką tą stiklinę vandens, nes kankina mane 
deginantis troškulys ir mano ranka... nebeišlaiko stiklinės... ij 

- Atsigerk, motute, - tarė Beatričė, paduodama grovienei stiklinę vandens. 

Ištiesta ranka buvo sustingusi, pirštai nutirpę... stiklinė iškrito iš rankos ir 
sudužo. 

- Nežinau... kas man yra... Jau pora minučių mano ranka lyg suparaližuota... 

- Tikrai, motut, - sušuko siaubo apimta Primavera, - tavo ranka balta kaip 
vaškas... pirštai sutraukti... Motut!.. motut!.. Kas tau? Drebu dėl tavęs... 

- Ach! Jaučiu, kad nutirpo petys... šaltis...mirtinas šaltis veria mane... siekia 
alkūnę... Sukasi galva... Och! Suprantu! 

Tas šūkis buvo kupinas baimės ir sielvarto. Primavera apkabino motiną, lyg 
norėdama ją apsaugoti nuo pavojaus. 

-Ką daryti? Ką daryti? - kuždėjo nusiminusi. 

- Nieko, mano vaikeli... - atsakė grovienė. - Nieko. Visos pastangos bergž- 
džios; nuodai, kurie bėga mano gyslomis, nežino pasigailėjimo... 

- Nuodai! - suriko siaubo apimta Primavera. 

- Bordžijų nuodai! 

Mergaitė sustingo. Nusigandusi ir nustebusi klausė savęs ar motina neišėjo 
iš proto... Tačiau kunigaikštienė kalbėjo toliau, kaskart labiau silpstančiu balsu: 
- Pažiūrėk, prie krūtinės yra kryželis; aš negaliu, mano rankos nutirpo. 

Primavera skubiai išpildė jos norą. 

- Štai jis... motut... 

- Parodyk... Dabar matau... tai ne mano kryželis... jį pamainė... Čia slepiasi 
nuodai... erškėčių vainike... Beatriče... saugokis šito kryžiaus... 

- Och! Tai negali būti! - vos ištarė mergaitė, - tai kažkoks baisus sapnas. 

- Tai baisi tikrovė, mano dukrele. Paklausyk manęs... Mirštu... 

- Ne! Och! Ne! 

- Kartoju tau - mirštu. Valandai praslinkus, jau būsiu nebegyva. Klausyk 
manęs nepertraukdama... Tai, ką turiu tau pasakyti, yra labai svarbu. 

Beatričė atsiklaupė... apkabino rankomis motinos liemenį, padėjo galvą ant 
jos kelių ir pradėjo tyliai verkti. 

- Beatriče, - kalbėjo grovienė, - esi jauna mergina... bet tvirtos, drąsios 
dvasios. Esi viena iš tų, kurios gali viską išklausyti... 

- Och, ką aš sužinosiu?! 

- Žinau, kad neišvengiamai artėja mirtis... tik įsitikinimas, kad jau tavęs 
niekad nebematysiu ir kad neteks prieš tave raudonuoti... teikia man drąsos 
pasakyti tau tai, ką išgirsi... 

- Raudonuoti!.. Tu... Mano motina!.. Sforcų giminės dukra! 

- Beatriče, esu moteris, kuri padarė didelę nuodėmę! Paklausyk, kadaise, 
jau labai senai, atvyko vienas vyras... tavo tėvas buvo išvykęs iš Montefortės... O, 
kad dangus atleistų man už tą mintį, kuri aną akimirką pervėrė mano smegenis! 
Tavo tėvas išvyko savaitei... Vieną vakarą apėmė mane kažkoks svaigulys... tas 
vyras sugundė mane... pasidaviau... 

Baisus verksmas suspaudė Beatričės krūtinę. Tačiau neištarė nė žodžio. 

- Susitikau su tuo vyru... taip pat... Romoje... jo rūmuose. Pasakoju šita tau 
todėl, Beatriče, kad šis ryšis turėjo pasekmių, apie kurias turi žinoti... Tapau 
motina... Pagimdžiau dukrelę... 

* Taisakydama, grovienė metė į Beatričę degantį žvilgsnį. Tačiau toji klūpojo 
įrėmusi galvą į motinos kelius taip, kad nesimatė jos veido. 

Klausėsi siaubo apimta. Visas motinos kultas virto griuvėsiais. . 

-Išištvirkusios žmonos, - kalbėjo toliau grovienė, -virtau ištvirkusia motina. 
Išsižadėjau savo mažo, nelaimingo, nekalto kūdikio, ano vyro prikalbėta... 
pamečiau jį! Padėjau ant slenksčio mažos bažnytėlės, esančios prie Ghetto 
kvartalo, ant slenksčio Angelų bažnytėlės. Nuo tos dienos, sąžinės graužimo 
kankinama, veltui ieškau. Tai buvo didžiausias mano nusikaltimas. Ar girdi, 
mane, mano vaikeli? 

Primavera teigiamai linktelėjo galvą. 

- Tą nusikaltimą atpirkau ne mirtimi, bet baisiais sąžinės priekaištais, kurie 
griaužia man širdį... Tas kūdikis... Beatriče... tavo sesuo... gyva...jaučiu tą... ir 
galbūt...net, be abejo,... kenčia... yra nelaiminga! Taigi...įvykdyk tai, ko aš nega- 
liu įvykdyti... to tavęs prašo tavo mirštanti motina... Ieškok! Surask ją!.. Pasis- 
tenk, kad tavo sesuo nebūtų nelaiminga, kad nekeiktų nežinomą motiną, kuri 
ją atvedė į šį pasaulį! O Beatriče, mano dukrele... laukiu... 

Primavera pakėlė į grovienę Almą pilnas ašarų akis.- Mano sesuo! - sukuž- 
dėjo. 

- Taip! Tavo sesuo! Ar padarysi, ko prašau? 

- Padarysiu, motut! - atsakė Primavera. - Padarysiu! Ta sesuo, apie kurią 
sužinojau tokią skausmingą valandą, rasiu ją... mylėsiu ją... mano motut! 

Grovienės akyse sužibo begalinis džiau gsmas ir dėkingumas. 

- Och! -įstengė dar pasakyti, nors sunkiai, nes liežuvis kaskart labiau pynėsi, 
-och! Mirštu, gavusi tavo atleidimą... 

- Myliu tave, motut, taip, kaip visados mylėjau! 

Primavera pakilo, priglaudė savo nekaltas lūpas prie nusikaltusios motinos 
kaktos ir pabučiavo ją ilgu, švelniu bučiniu. 

- Nebegalvok apie praeitį, - sukuždėjo maldaudama. 

Mirštančioji papurtė galvą. 

- Turiu pasakyti... vardą! 

- Vardą! 

- Taip... Turi žinoti, kas yra tėvas kūdikio..., tavo sesers! Tai žmogus, 
užtvindęs Italiją kraujo upėmis... tai tas, kuris pavedė savo sūnui mane nunuo- 
dyti! Tai...Bordžija... Rodrigas Bordžija!.. 

Siaubo šauksmas išsiveržė iš merginos lūpų. 

Griebė motiną už rankos ir smarkiai ją papurtė. 

- Turbūt blogai išgirdau... pakartok... Ar tai gali būti, ką pasakei? 

Bet grovienės Almos lūpos jau nutilo amžinai. Priešmirtinio drugiosukrėsta 
atsiduso paskutinį kartą... nusiminimo ir siaubo apimta, iš skausmo pamišusi, 
Primavera puolė ant kelių. 


65 


XII 
RAFAELIS SANCIO 


Dabar persikelsime į didelį ir gražų namą, stovintį Pincio pašlaitėje - vienoj 
iš Romos kalvų. 

Pirmame to namo aukšte buvo didelis kambarys, į kurį, pro langą nuo 
terasos pusės veržėši dienos šviesa. Tai buvo Rafaelio Sancio darbo kambarys. 

Dailininkas, padedamas maždaug su juo vienodo amžiaus jaunuolio, gyvai 
nuiminėjo nuo sienų paveikslus. Nuimtą nuo sienos paveikslą jaunuoliai pritvirtin- 
davo prie ilgos virvės ir nuleisdavo iš balkono į stovintį apačioje, ties durimis, 
vežimėlį. Darbininkai labai atidžiai, iš eilės, krovė į vežimėlį virve nuleistus paveiks- 
Jus. Ši ruoša darė skubaus kraustymosi ar rengimosi bėgti įspūdį. 

Darbu užimti jaunuoliai labai gyvai kalbėjosi. 

- Taigi, - sakė Rafaelio draugas, - visą šitą turiu atsiųsti tau į Florenciją? 

- Taip, brangus Makiaveli... į Florenciją... Ten tikiuosi rasti pagalbą ir 
protekciją mano gerbiamojo mokytojo Perudžino* įtakingumo dėka. 

- Vėliausiai per dvi savaites visas tavo turtas bus Florencijoje, gali būti tikras, 
mano Sancio! 

- Dėkoju tau, Makiaveli. Žinau, kad galiu tikėti tavo draugiškumu. Bet 
kodėl, užuot siuntęs mano mantą į Florenciją, nenori pats ją ten nugabenti? 
Atvažiuok pas mane... Roma miręs miestas... Florencija - tai Italijos smegenys... 

Makiavelis neigiamai papurtė galvą. 

- Taip, - pasakė, - myliu Florenciją, kaip ir tu... Vyksiu ten kurią dieną 
sutvarkyti savo užrašų ir rašyti veikalą, kuris neleidžia man miegoti... Tačiau čia 
turiu medžiagos, kokios niekur kitur nerasiu. 

- Apie ką kalbi? 

- Apie tai, kad norėdamas sukurti savo veikalą, nerasiu geresnio modelio už 
Bordžiją. Koks puikus kriminalisto tipas! Ar galima įsivaizduoti puikesnį žiau- 
rumo,suktumoir prievartos junginį? Koks puikus despoto pavyzdys. Ach! Koks 
esu laimingas neįvykdęs savo sumanymo jį nudurti! Tiesa, išlaisvinčiau Italiją!.. 
Bet noriu, kad mano veikalas būtų durklo smūgis, perveriantis tironus. Noriu 
duoti žmonijai tokį aštrų despoto karaliaus, kunigaikščio portretą, kad siaubo 
apimta pasiryžtų visam laikui nusikratyti savo karalių ir savo kunigaikščių... Ar 
supranti mane, Rafaeli? Noriu likti Romoje, noriu iš arti pažinti sąžinę ir darbus 
baidyklės, turinčios Bordžijos vardą! 

Staiga Makiavelis nutilo. Įkaitusiu delnu perbraukė kaktą ir tarė nenulei- 
džiančiam nuo jo akių Rafaeliui: 

- Atleisk man, drauge, kad pasidaviau savo svajonėms, kai tau gręsia rimtas 
pavojus... Bet apie ką tu galvoji? 


* Vanučis, vadinamas Perudžinu, italų dailininkas (1446-1524), gimęs Perudžinoje, 
vienas iš Rafaelio mokytojų. Jo paveikslai daugiausia tikybinio pobūdžio. 

Rafaelis Sancio krūptelėjo. 

- Rozita! -sukuždėjo kupinas staigaus nerimo. 

- Tavoji Fornarina! - baigė Makiavelis. - Bet, norėjai man pasakyti šio 
staigaus išvykimo priežastį... šio pabėgimo. 

- Makiaveli... laikas yra brangus... Tą dieną, kai atvyksi pas mus į Florenciją 
ar į Urbino, sužinosi viską... Šiandieną tau tegaliu pasakyti, kad Rozitai gręsia 
didelis pavojus... Tai, ką man vakar papasakojo Maga iš Ghetto, yra siaubinga. 
Rytoj auštant Fornarina ir aš jau būsime už Romos sienų, plente, vedančiame 
į Florenciją. Bet prieš išvykstant, mūsų širdžių ryšys bus Bažnyčios palaimintas, 
tai bus slaptos jungtuvės, atliktos naktį, dalyvaujant tik būtiniems liudininkams. 

- Gerai! O kur bus jungtuvės? 

- Šią naktį mažoje Angelų bažnytėlėje, netoli Ghetto kvartalo. Ten Maga 
kadaise atrado Fornariną, ten Rozita, kažkokio jaudinančio prietaringumo 
vedama, nori tapti mano žmona. 

- Kelintą valandą? 

- Per pirmąsias rytmetines mišias... antrą valandą ryto... tuoj po jungtuvių 
pėsti apleisime Romą ir eisime prie pašto vežimo, kuris mūsų lauks tavo 
nurodytoje vietoje, brangus Makiaveli. 

- Būkramus, viskas bus paruošta... vežimas stiprus, arkliai vikrūs... Apsiimu 
šį reikalą sutvarkyti... Tiesa, turiu apie penkiasdešimt dukatų, paslėptų stalčiu- 
je..., gal bus tau reikalingi? 

- Ne, esu turtingas; gavau iš popiežiaus iždininko užmokestį už savo Mado- 
ną. 

Paveikslus baigė krauti. 

Du draugai nulipo apačion ir atsisveikino, paskirdami pasimatymą jungtu- 
vių apeigose Angelų bažnyčioje. Nutarė, kad Makiavelis bus Fornarinos liudi- 
ninkas. 

Rafaelis nuvyko į Angelų bažnyčią ir įėjo į vidų. Dailininkas žvilgsniu paieš- 
kojo kunigo, bet, jo neradęs, pasuko į zakristiją. Staiga pamatė iš jos išeinantį 
vienuolį, kuris, nuleidęs ant veido gobtuvą, ėjo bažnyčios navos link. Rafaelis jį 
sustabdė. 

- Mano tėve, - paklausė vienuolio, - gal galėtumei pasakyti, ar šios bažnyčios 
vikaras yra čia šiuo metu? 

Vienuolis metė į jaunuolį įtarų žvilgsnį. 

- Tas garbusis ganytojas serga, - atsakė, - bet aš jį pavaduoju... Ar esi 
reikalingas tikybos paslaugų ? 

- Mano tėve, - tarė truputį dvejojęs Rafaelis... - Čia jungtuvių reikalas... 

- Gerai, mano vaikelį .... Taigi? 

- Jungtuvės... be jokių iškilmių... be triukšmo... Sužieduotinės... užgaida... 
jos turi būti atliktos naktį. ' 

- Tamsta esi sužieduotinis? 

- Taip, garbusis tėve. 

- O kasyra sužieduotinė? 

- Tai neturi reikšmės... Vardus sužinosi atitinkamu laiku... 


67 


- Gerai... gerai... mano vaikeli... Tai nori, kad jungtuvės įvyktų naktį! O gal 
tai turi būti visai slaptai? Gali man viską papasakoti, mano sūnau... Paslaptis bus 
išlaikyta... 

- Taip, garbusis tėve... Šis ryšys turi likti paslapty. 

- Beje, beje... Pirmąsias mišias laikome pirmą valandą nakties... antrąsias 
antrą... 

- Šitos man tinka... 

- Tai gerai... kurią dieną? 

- Šiąnakt, mano tėve! Ar yra kokių kliūčių? 

- Jokių! Jokių! Būk čia antrą valandą nakties su sužieduotine ir liudinin- 
kais... sujungsiu jus. 

Rafaelis padėkojo vienuoliui ir išbėgo iš bažnyčios. Garbusis tėvas palaukė kol 
jaunuolis nutolo, paskui skubiai grįžo į zakristiją. Ten esantis kunigėlis buvo užsiė- 
męsspintos tvarkymu, kurioje buvo sudėti visi mišioms laikyti reikalingi EE 

- Broli Dominikai, - tarė vienuolis, - grįši namo. 

Kunigas pakėlė į kalbantį nustebusį žvilgsnį. 

- Nes sergi... 

- Aš? Sergu, tėve Garkonio? 

- Taip! Net iki rytdienos! Ar girdi? - pakartojo įsakomu tonu. 

Kunigas nuolankiai nusilenkė. 

- Tesie tavo valia, tėve Gorkonio! -sukuždėjo. 

- Rytoj iš ryto gali grįžti į bažnyčią. Bet iki to laiko, tikėk manim, bus 
geriausia, jei atsigulsi į lovą. 

Kunigas atsiduso, įteikė vienuoliui bažnyčios raktus ir išėjo. Vienuolis taip 
pat išėjo iš bažnyčios, užrakino duris ir nuskubėjo į Vatikaną. 


- Pirma valanda... Ponai miestiečiai, miegokite ramiai! 

Taip sušuko panaktinis prie pat įėjimo į Ghetto, tačiau pats neperžengė šio 
kvartalo ribos. 

"Tamsiame Magos butuko kambarėlyje Rafaelis Sancio ir Rozita, mažoji 
Fornarina, jo sužieduotinė, atsisveikino su sena burtininke. Rami ir beveik 
abejingai atrodanti Maga glamonėjoir ramino verkiančią jos glėbyje Fornariną. 

- Motut, - meldė - važiuok su mumis... - Dar yra laiko... 

- Turiu pasilikti! - atsakė ryžtingu balsu burtininkė. - 

Vėliau atvažiuosiu pas jus... galbūt! Bet dabar mano užduotis dar neatlik- 
ta... Privalau ją atlikti! Kitaip nebūtų pasaulyje teisingumo! 

Šie žodžiai, ištarti sa nenusakomu ryžtingumu, atrodė dveikią dusliu grąsi- 
nimu. Kam? Rafaelis nejučiomis iškėlė sau tokį klausimą, tačiau paskui, grįžda- 
mas į kasdienybę, tarė sujaudintu balsu: 

- Padarysi taip, kaip panorėsi, Maga! Rozitos laimė nebus pilna, jeigu 
negyvensi su mumis kartu. Tą akimirką, kurią pasiryši, kurią panorėsi skirtis su 
tuo baisiu gyvenimu Ghette, turėsi du vaikus, kurie palengvins tavo senatvę ir 
padarys tave laimingą. 

„ Motut, motut! Kaip aš be tavęs gyvensiu! - sušuko Fornarina. 

Magaatsiduso, jos veidas apsiniaukė. 

- Eikit, manovaikai! Jau laikas!- Paskutinį žodį! - tarė Rafaelis. - Nepamiršk, 
kad žadėjai man pasakyti, kokie priešai grąso Rozitai ir kas yra jos tėvas. 

- Kas yra Rozitos tėvas! Taip! Sužinosi, bet tinkamu laiku... Dabar, mano 
vaikeliai, galvokite tik apie savo meilę. O pirmiausia! Pirmiausia bėkite iš 
Romos... kuo skubiausiai... 

- Pašto vežimas mūsų laukia. Už kelių dienų būsime Florencijoje. 

- Tik tada ramiai atsikvėpsiu... Eikite... Jau pats laikas... 

Maga stipriai priglaudė Rozitą prie krūtinės. Paskui nubėgo į gretimą 
kambarėlį, kuriame gyveno Fornarina. Pravirko. 

Likusi vieną namie, susigūžė savo papratimu ant žemės, atrėmusi į kelius 
galvą; beribis skausmas iškreipė jos veidą. 

- Dabar jau galas, - sukuždėjo, - Visas mano džiaugsmas žuvo, visa mano 
paguoda dingo, viskas, kas dar buvo tyra ir šviesu mano gyvenime, išsiblaškė 
kaip dūmas. Grimstu tamsoje, nes keršto valanda išmušė... 

Rafaelis ir Rozita' greit nuėjo kelią, skiriantį juos nuo Angelų bažnyčios. 
Buvo lygiai antra, kai įėjo į koplyčią. 

Bažnyčios gilumoje šoninis altorius mirkčiojo atėjusiems balzgana dviejų 
žvakių šviesa. Liudininkai, Makiavelio ir Rafaelio draugai, laukė jaunųjų... 
kunigas, berniuko-ministranto lydimas, išėjo iš zakristijos. 

Virš susirinkusiųjų galvų pakibo kraują šaldanti tyla. Rozita virpėjo, bet 
Rafaclio rankos paspaudimas suteikė jai drąsos. 

Kunigas atlaikė mišias. Jaunavedžiai pasikeitė žiedais. Kai viskas baigėsi, 
Makiavelis priėjo prie Sancio: 

- Vežimas laukia ties Florencijos vartais, už miestosienų... bėgu pirmyn, kad 
atidarytų jums vartus. Skubėk... 

Dingo. Sancio ir Rozita išėjo iš bažnyčios. Trys likę liudininkai priėjo prie 
jaunosios poros, pasveikino jaunąją ir skubiai nuėjo. 

Rafaelis ir Fornarina pasiliko vieni. Skubiu žingsniu įėjo į siaurą ir duobėtą 
gatvelę. 

Staiga juos apsupo virš dešimties tylių šešėlių; išslinkę iš nakties sutemų, 
puolė iš priešakio , iš užpakalio, ir iš šonų. Rozita baimingai suriko. 

Tylėdamas, lyg sukaupdamas visas jėgas kovai, Rafaciis viena ranka apka- 
bino savo jauną žmoną per liemenį ir, pakėlęs ją, su durklu puolė užpuolikus. 
Bet dar nespėjo žengti dviejų žingsnių pirmyn, susiūbavo, suklupo ir griuvo ant 
grindinio... baisus smūgis į galvą atėmė jam sąmonę... 

Neaiškiai, lyg kažkur labai toli, išgirdo sielvarto šauksmą... Tą pačią akimir- 
ką nualpo. 


Kai atsipeikėjo, dar buvo naktis. Ten, viršuje, tarp beveik vienas su kitu 
susisiekiančių stogų, pamatė spiečių blizgančių žvaigždžių. 
- Rozita! - sušuko baimės apimtas. 

Jorankos veltui klaidžiojo aplink, jos ieškodamos. Po pirštais jautė tik šaltus 
grindinio akmenis. Baimės jausmas suteikė jam jėgų. Pajėgė atsiklaupti... Aps- 
tulbęs žiūrėjo prieš save. 

-Rozita! - sušuko vėl. 

Tačiau nieko nepamatė ir niekas neatsiliepė. 

Tik tada baisios tikrovės žaibas apšvietė jo protą. Rozita dingo! Rozitą 
pagrobė! 

Sancio neišdavė nė vieno garso, tik vaitojimas išsiveržė iš jo krūtinės... 
Teliko viena viltis - perspėti Magą! 

Senoji burtininkė daug žinojo. Žinojo, be abejo, kam rūpėjo pagrobti 
Fornariną, nes pati tikino, kad pasilikus Romoje jai gręsia didelis pavojus, pati 
juk patarė, beveik liepė, bėgti į Florenciją! 

Dar nuo špagos smūgio į galvą apsvaigęs, Rafaelis siūbuojančiu žingsnių 
nuėjo Ghetto link ir greit sustojo ties Magos bakūže. 

Uždusęs sustojo ant slenksčio. Kambarėlio kampe baigė degti smaluota 
balana. Prie jos šviesos pamatė atidarytą skrynią ir netvarkingai ištraukytus 
stalčiukus. 

- Maga! Maga! - suriko užkimusiu iš susijaudinimo balsu. 

Puolė į Rozitos kambarį, manydamas ten rasiąs senę... Iš jo lūpų išsiveržė 
skausmo šauksmas. Kambarėlis buvo tuščias. 

Maga dingo! 


XIII 
VIA APPIA 


Tą pačią naktį, kai Rafaelis Sancio ir Fornarina susituokė, kavalierius de 
Ragastenas išėjo iš “Gražiojo Januso" užeigos, kurioje tebegyveno. 

- Andželo, mano vaikeli, jau dvi valandas vartausi lovoje negalėdamas 
užmigti. Paskaityk man... paimk ketvirtąją “Eneidos" knygą. 

- Tuoj, Šventasis Tėve! - atsakė kunigas. 

Prasiskverbė per minią nebodamas, kad buvo laikomas Pranciškaus Bor- 
džijos žudiku. Tiesa, Cezaris Bordžija buvo jam pasiūlęs butą Šv. Angelo Pilyje, 
bet Ragastenas, norėdamas turėti visišką laisvę, atsisakė. 

- Kunigaikšti, - pasakė, - uždusčiau man pasiūlytame puikiame narvelyje. 
Turiu truputį valkatos polinkių, toks esu buvęs jaunystėje... mėgstu priklausyti 
tik nuo savęs, grįžti namo, kai man patinka, o tavo rūmų durys uždaromos 
devintą valandą vakaro. 

Cezaris Bordžija jo nevertė, stebėdamasis kavalieriaus nerūpestingumu, 
kaip jau turėjo progos stebėtis jo drąsa kovoje su minia. 

Kavalierius, perėjęs tuščias gatveles, pagaliau įėjo į Via Appia. Gatvė buvo 
visiškai tamsi, iš abiejų jos pusių stiebėsi senovės antkapiai, kuriuos mėnulis 
apšvietė baltomis šviesos dėmėmis. 

- Pasakė: dvidešimt trečias antkapis iš kairės, - sukuždėjo kavalierius. - Kas 
dėl slaptažodžio, tai mielai jį pasakysiu, manau, kad tai bus geras ženklas! 

Ėjo pirmyn, skaičiuodamas antkapius, čia esančius vienas greta kito, čia 
atskirtus dideliais, tamariskų krūmų ir mastikso medžių priaugusiais tarpais. 

Galvojo, kad jau trečia kartą susitiks tą puikiąją merginą, kuri vis dar 
tebebuvo paslaptis, tą Primaverą, apie kurią nenustoja galvojęs. Kai sustojo ties 
dvidešimt trečiuoju antkapiu, jo širdis pradėjo smarkiau plakti. 

Apėjo aplink antkapį, bet nieko nepamatė. 

- Atėjau arba per anksti, arba per vėlai, - pamanė. 

Tą pačią akimirką iš tamsių tankumynų ties juo pasigirdo kuždesys. 

- Roma! 

- Amor! - atsakė džiaugsmingai virpėdamas kavalierius. 

Iš laukinių krūmų tankmės išėjo kažkoks vyras. Tylėdamas pastūmė mažas 
bronzines dureles, uždarančias įėjimą į antkapį ir pasitraukė į šalį, praleisdamas 
Ragasteną. 

Kavalierius įėjo į vidų ir sustojo siaurame kambaryje, menkai apšviestame 
deglu. Grindys buvo iš plačių akmens plytų. Viena jų, išimta iš vietos ir atremta 
įsieną, atidarė įėjimą į tamsų, siaurą koridorių. 

Ragastenas pasilenkė ties anga ir pamatė pusiau sugriuvusius laiptus, ve- 
dančius į požemio gilumą. Nedvejodamas pradėjo jais leistis žemyn. 

Laiptų pakopoje matėsi galerija; jos pabaigoje pastebėjo šviesą. Žengė 
tiesiai jos link. 

Galerija baigėsi didžiule sale, į kurią vedė daugybė požeminių koridorių, 
panašių į tą, kuriuo Ragastenas nusileido žemyn. 

- Katakombos! - pamanė. 

Apsidairė. Salė buvo apvali. Išilgai sienų stovėjo eilėmis sustatytos kėdės. Jų 
buvo apie dvidešimt. Kiekvienoje sėdėjo po vyrą. Vienas jų parodė kavalieriui 
laisvą vietą. Ragastenas atsisėdo ir laukė. 

Praslinko ketvirtis valandos. Ragastenas sujaudintas iškilmingo ir paslap- 
tingo reginio, pradėjo studijuoti susirinkusiųjų veidus. 

Dauguma jų buvo jaunuoliai. Galėjai spręsti juos priklausant aukštesnią- 
jam luomui, esant italų aristokratijos atstovais. Jų veidai dvelkė energija ir 
nepalaužiama valia. 

- Po velnių! Čia tai bent žmonės! Jei jie ruošia sąmokslą, ką galima įspėti, 
nesveikinu tų, prieš kuriuos nusistatę. Bet, kokį sąmokslą jie ruošia? O “ji"? Kur 
yra “ji"? Koks jos vaidmuo šioje baisioje. dramoje, kurią išskaitau iš jų veidų? 
Kokį vaidmenį paskyrė man? Kam gali jai būti reikalingas neturtingas riteris, 
avantiūristas, be skatiko kišenėje? 

Staiga pasigirdo suknios šlamėjimas, galerijoje lengvų žingsnių atgarsis. 
Susirinkusiųjų galvos pasisuko į galerijos pusę. 

Kavalierius dar kartą greitu žvilgsniu peržvelgė paslaptingąjį susirinkimą. 
Giliai atsiduso. 

Beveikvisi veidai degė nekantrumu, bet keli išjų dvelkė jausmu, kurio esmę 
Ragastenas suprato; jis negalėjo klysti - tai buvo meilė. 

Koridoriaus angoje pasirodė moteris. Ragastenas pajuto, jogtai Primavera. 
Atvykusios veidą dengė ilgas juodas šydas, ji buvo apsisiautusi gedulo rūbais. 

Pamačius gedulo rūbus, tarp susirinkusiųjų pasigirdo nustebimo murme- 
sys. Visi vyrai pakilo iš vietų ir apstojo merginą, kuri, atsirėmusi į sieną, jau 
nebegalėdama susivaldyti, pravirko. Vienas sąmokslininkų, žilagalvis senis, pri- 
ėjo prie jos ir paėmė už rankų. 

- Ką reiškia šie gedulo rūbai, brangioji Beatriče? Sakyk, kokia nelaimė tave 
ištiko? 

Beatričė pakėlė šydą. 

- Nelaimė! - atsakė, - įspėjai kunigaikšti Manfredi. Mane ištiko nelaimė, 
sugriovusi mano karščiausius jausmus, dukters meilę motinai! - tyliai pridėjo. 

Susirinkusieji nustebę nutilo, O ji tęsė: 

- Mano motina mirė! 

- Mirė! Grovienė Alma! 

- Nužudyta! Nunuodyta! To gana! Ponai, kunigaikščiai, baronai ir grovai, 
visi apiplėštieji ir paniekintieji, ar bereikia dar daugiau nusikaltimų? Po tiek 
žmonių, svajojusių apie Italijos laisvę, po tiek liaudies atstovų, po tiek bajorijos 
atstovų, gynusių savo nuosavybę... dabar mano motina auka... ir, kas žino, 
galbūt vien dėl to, kad buvo mano motina... Visą laiką smogia ta pati ranka, 
nepavargstanti, nepasotinama, vis trokštanti žudynių... vis tas pats žmogus... tas 
pats tironas žudo! Vis tas pats žmogus, tas pats tigras puola savo pasirinktą 
auką! Tas tigras yra sūnus pirmojo tirono... Cezaris Bordžija! 

- Cezaris Bordžija! - dusliai šūktelėjo baldamas kavalierius de Ragastenas, 
- Cezaris! Mano protektorius! Paskyręs mane būrio vadu! Tas, su kuriuo turiu 
vykti į karo žygį! 

Išgirdę Bordžijos vardą, visi sąmokslininkai krūptelėjo; nė vienas garsas 
neišsiveržė iš jų krūtinių, bet jų veidų išraiškoje galėjai išskaityti mirtiną neapy- 
kantą. ' 

- Beatriče! - prabilo kunigaikštis Manfredi... - mano dukra! Leisk man tave 
šiuo vardu vadinti, kadangi nėra čia tavo tėvo, nors ir privalėtų būti... mano 
vaikeli, veltui ieškau žodžių, kuriais galėčiau tave paguosti... Taigi Bordžijos 
išdrįso pakelti ranką prieš grovienę Almą! Motina, kurią taip labai mylėjai, mirė! 
Tai baisi nelaimė, mano kūdiki... Tik mintis, pasakysiu daugiau, įsitikinimas, kad 
kruvino keršto valanda jau artėja, gali tave paguosti. Visi mūsų draugai, pasku- 
tinį kartą čia susirinkę, atneša mums gerų žinių. Romanai jau kyla... Florencija 
nerimsta dė! Bordžijos galybės... Bolonija ir Piombino ruošiasi sukilti... Forli, 
Pesaro, Imala, Rimini - taip pat... Užteks žiežirbos sukelti jau rūkstančiam 
gaisrui. * 

Beatričė nusišluostė akis. Jos žavus veidas dvelkė neišsenkančia energija. 

- Brangūs ponai, - prabilo, - mane ištikusi nelaimė nesumažino mano 
pasiryžimo. Nors ir labai skaudus smūgis man teko, jau nebepadidins jis mano 
neapykantos, nepakeis mano nusistatymo... pirmąjį kartą Montefortė pasiprie- 
šino Cezariui... šį kartą taip pat iš Montefortės pasklis laisvės šūkis... Žinau, kad 
Cezaris ruošia žygį į Almų šeimos tvirtovę, tai yra paskutinis mūsų laisvės 
pylimas. Ponai, Montefortėje privalome surinkti visas mūsų pajėgas. Ten skiriu 
jums susirinkimo vietą. Jei kuris iš jūsų turi geresnį sumanymą, tepasako... 

- Į Montefortę!!! 

Šis šūkis išsiveržė iš visų krūtinių. 

- O dabar skirsimės, - kalbėjo Beatričė, - bet prieš tai turiu dar atlikti vieną 
pareigą, turiu jums pristatyti naujai atvykusį draugą. 

Visų žvilgsniai, kupini simpatijos ir susidomėjimo, nukrypo į Ragasteną. 

- Tikrai, - tarė kunigaikštis Manfredi, - matėme kavalierių įeinant, bet, 
kadangi tik Beatričė galėjo jam pasakyti slaptažodį, niekas nė vienu judesiu 
neparodė nustebimo, jį pamačius. 

Primavera paėmė Ragasteną už rankos: 

- Ponai, - tarė, - štai kavalierius de Ragastenas, kuris turi puikią špagą ir 
kilnią širdį. Suprasite mano pasitikėjimą, sužinoję, kad norėdamas mane išgel- 
bėti nepabijojo užsitraukti Bordžijų neapykantą. 

Pasklido simpatijos murmesys; kunigaikštis Manfredi ištiesė Ragastenui 
ranką. 

- Kavalieriau, - pasakė, - sveikinu tave mūsų tarpe. 

Tačiau didžiam visų nustebimui Ragastenas nepriėmė ištiestos rankos. 
Nuleido galvą. Jo linksmą veidą užtemdė liūdesio debesis. 

Katakombos kriptoje įsiviešpatavo grąsi ir pilna nepasitikėjimo tyla. Prima- 
vera atsitraukė per dvejetą žingsnių. Nubalo, o jos akys su nerimu žvelgė į 
Ragasteną. 

Pakėlė galvą; jo vyriškas žvilgsnis apibėgo susirinkusius ir sustojo ties Pri- 
mavera. 

- Ponia, - tarė, -ir jūs, ponai, mus ištiko baisus nesusipratimas. Negaliu slėpti 
teisybės. Kokios bebūtų mano atvirumo pasėkos, turiu prisipažinti, kad nuo 
mano atvykimo į Romą, esu Cezario Bordžijos šalininkas. 

- Išdavimas! - sušuko kunigaikštis Manfredi, o visi kiti griebė durklus. 

- Ne, ne išdavimas, kunigaikšti! - išdidžiai atsakė Ragastenas... - Tai tik 
nesusipratimas, už kurį nesu atsakingas! Kitomis aplinkybėmis, mano pone, 
užmokėtumei gyvybe už išsireiškimą, kurį išgirdau iš tavo lūpų.,, Bet dėl tavo 
senatvės, dėl tavo nerimo, o ypatingai dėl tam tikrų man kilusių minčių... 
atleidžiu tau. 

- Tamsta man atleidi! - sušuko senis. - Dėl Dievo! Pirmą kartą mano 
gyvenime kas nors išdrįsta taip kalbėti su kunigaikščiu Manfredi! 

- Taip, pone, turiu teisę tai pasakyti, nes įžeidei mane, neteisingai įtardamas. 
Jei tamsta būtumei net karalius, net aukščiausias bažnyčios valdininkas, aš, 
vargšas riteris, esu aukštesnis už tave, nes įstengiu susivaldyti... 

Tuos žodžius Ragastenas pasakė ypatingai švelniai. Jo išvaizda dvelkė kil- 
numu, o balse skambėjo begalinis liūdesys. Visi šie žmonės, gerai pažįstantieji 
tikrąją drąsą, gerai suprantantieji kilnius ir gražius jausmus, negalėjo suvaldyti 
savo nustebimo. 

Primavera, stovėdamas nuošaliai, stebėjo šią nemalonią sceną; niekas ne- 
galėtų įspėti, kokie jausmai varstė jos širdį. 

Kunigaikštis Manfredi prikando lūpas. 

- Pasiaiškink tamsta, - tarė trumpai. 

Ragastenas kreipėsi į Primaverą. 

- Ponia, - tarė, - tuo metu kai turėjau laimės tamstą sutikti, kai stojau tarp 
tamstos ir ano begėdžio vienuolio, nežinojau, kas yra tamstos draugai ir kas 
priešai. Jei net eigdamasis taip, kaip pasielgtų mano vietoje kiekvienas padorus 
vyras, pelniau Bordžijos nepykantą, nieko apie tai nežinojau... Žinoma, jei ir 
būčiau žinojęs, laikyčiau didele garbę leistis dėl tamstos į bet kokį pavojų... Bet, 
kartoju, nieko nežinojau. Iš čia aiški išvada, kad nesu nusipelnęs tų pagyrimų, 
kuriais ponia teikeis mane apdovanoti. Be to, pridėsiu, kad neturtingas, vieni- 
šas, atvykau į Italiją pasiūlyti savo paslaugų. Jo Kunigaikštiškajai Didenybei 
Cezariui Bordžijai. 

- Tai, mano pone, - gyvai tarė kunigaikštis Manfredi, - jei dar nesi užverbuo- 
tas... 

- Jau esu užverbuotas! - pertraukė Ragastenas. - Mačiau kunigaikštį Bor- 
džiją. Buvau josutiktas taip, kaip negalėjau tikėtis. Nors ir daug priekaištų būtų 
galima jam padaryti, jo prielankumas man buvo toks didelis, kad paprastas 
dėkingumo jausmas draudžia man jį smerkti, kol nesu asmeniškai AKKKLS dėl 
jo piktų darbų. 

- Vadinasi, eidamas čia? 

- Eidamas čia, prisiekiu, nežinojau, kad susitiksiu su kunigaikščio Bordžijos 
priešais. 

Primavera priėjo prie kalbančių. 

- Mano brangūs ponai, - tarė ryžtingu tonu, - kavalierius de Ragastenas yra 
teisus, pateko čia mano patarimu, dėl to pirmiausia aš esu atsakinga... Pone 
Ragastenai, tamsta gali pasišalinti nekiiudomas. Aš pasitenkinsiu tamstos Žo- 
džiu, kad niekas iš tavęs neišgirs, ką esi matęs ar girdėjęs... 

Ragastenas pabalo. Jam pasirodė, lyg atsiveria kažkokia milžiniška bedu g- 
nė tarpjo irtos, kurią mylėjo, pats dar aiškiai to nežinodamas, atsakė sujaudin- 
tas: 

- Poniai taip pat atleidžiu... Reikalauji, ponia, iš manęs žodžio, kad niekam 
neišduosiu paslapties, kurią nenoromis sužinojau. Tas verčia mane spėti, tams- 
tą mane įtariant, kad, jei nebūčiau surištas žodžiu, galėčiau jus išduoti. Bet 
kadangi ponia to žodžio reikalauji, turi jį, ponia... 

Sąmokslininkai, nustebinti paprastumo, pasitikėjimo savimi ir kilnumo, 
kuriuo dvelkė jo žodžiai, tylėdami nusilenkė. 

Su skausminga melancholija priėmė Ragastenas šių drąsių žmonių pagar- 
bos pareiškimą. PuslEdkė taip pat ir tvirtu žingsniu įėjo į koridorių, vedantį 
laukan. 

Primavera žiūrėjo į tolstantį. Tą akimirką jai pasirodė, kad skausmas, 
netekus motinos,yra dar didesnis, negu buvo prieštą akimirką. Jai pasirodė, kad 
būtų labai laiminga, galėdama padėti galvą ant krūtinės to, kuris jau nutolo 
amžinai, ir duoti valią ašaroms, kurios jau graužė akis ir kurias didelėmis 
pastangomis stengėsi suvaldyti. 

XIV 
SIELOS KANČIOS 


Ragastenas, išėjęs iš požemio, buvo išbalęs, kaip tikras išeivis iš ano pasau- 
lio. Kažkoks naujas, labai gilus jausmas, įsipynė į jo gyvenimą... Tai buvo aštrus 
sielvarto, o kartu ir išdidaus, vos pastebimo džiaugsmo, jausmas. Jautė esąs 
didesnis, jautė galįs atlikti milžiniškus darbus, bet kartu jį slėgė kažkokios 
tuštumos jausmas. 

Lėtai ėjo tarp dviejų eilių kapinynų, stengdamasis suprasti, kas vyksta jo 
sieloje. 

- Kadaise, kai man tekdavo krūptelėti pamačius kurią nors moterį, daug 
kartų sakydavau sau, kad esu įsimylėjęs. Paskui dūkimas smuklėje, ginčas, 
dvikova ir užmiršdavau mylimą moterį. Vėl buvau laisvas. Koks svaiginantis 
šis žodis! Eini į pasaulį, grįžti, darai kas patinka, valkiojies iš krašto į kraštą, 
mezgi nuotykingas pažintis ir draugiškai sveikini, kaip gerus pažįstamus, 
medį, maloniai šakelėmis linguojantį, plaunantį apsiaustą lietų, siūbuojantį 
bereto plunksną vėją... Esi laisvas, nepririštas nei prie vietos, nei prie gatvės, 
nei prie namų. Perbėgi visą pasaulį džiaugsmingai jausdamas, kad visur esi 
savo namuose. 

Sustojo, perbraukė, ranka kaktą, paskui sukuždėjo: 

- Laisvas! Ir vienišas! 

Jįsuėmė staigus pyktis. 

- Vienišas! Na ir kas? Ar tas mane gali nugąsdinti? Laisvas! Vienišas! Ar 
šiandien kas pasikeitė? Po velnių! Kas man gali uždrausti atsisveikinti su tuo 
prakeiktu Bordžija, atsisveikinti su Italija? Kas man gali uždrausti rytoj pasibal- 
noti Kapitoną ir vėl keliauti keliais ir slėniais, kepinant saulei ir lyjant lietui... 
Taip! Kas man gali uždrausti? 

Lyg per miglas pamatė vaizdą... pamatė ją, tokią, kokią buvo matęs prieš 
valandą, gražią, keliančią gailestį, apsiašarojusią... noriai atiduotų savo kraują, 
kad tik galėtų nubraukti jos ašaras. Suprato, kad merginos vaizdas jau jo 
nebeapleis. Širdyje pakilo pyktis prieš save patį. 

- Primavera! - sukuždėjo. 

Nejučiomis užsidengė ranka akis. Jo akys degė karščiu... pajuto, kad ranka 
drėgna... 

Verkė. 

Tos ašaros jį nustebino. 

- Po velnių! - nusikeikė, - esu labai susijaudinęs! Tai jau per daug, peržen- 
giau visas ribas... Myliu! Taip! Čia visa nelaimė... Myliu... nėra jokių abejonių. 
Bet, po šimts velnių, argi nerasiu kokios išeities! Pirmiausiai, ko galiu tikėtis? 
Mačiau ją apsuptą ponų, kurių kiekvienas yra mažiausiai kunigaikštis arba 
grovas, kurių pats neturtingiausias vadovauja būriams tokių varguolių, kaip aš! 
Tarpe jų yra jaunų, gražių, drąsių... mylinčių ją... Be abejo, taip yra... Taigi? Ar 

galiu jiems prilygti? Aš, kurio visas lobis tėra špaga ir vargas Na! Na! Eik savo 
keliu, kavalieriau! Nueik rytoj rytą atsisveikinti su kunigaikščiu Bordžija... 

Sudrebėjo. Nauja mintis kilo jo galvoje. 

- Palikti Bordžiją! Palikti jį, kai visa mano ateitis yra jo užtikrinta. Padarė 
mane kapitonu, suteikė man galimybę įgyti garbę, apie kurią taip senai svajo- 
jau... Ir, kai esu jau taip arti tikslo, viso to išsižadėti... Kodėl? Taip, dėl ko? 

Su dideliu kartumu atsakė: 

- Dėljos! Dėljos išsižadu Kapitono titulo! Išsižadu valdžios, turtų, o galbūt 
ir garbės! Apleidžiu Bordžiją, nes jis yra Almų šeimos priešas... Bėgu nuo 
Cezario, kuris užtikrino mano ateitį, nes Cezaris pakėlė ranką prieš Primaveros 
motiną... Taip, taip padarysiu, bet ji šito nesužinos... Į platųjį pasaulį! Ragaste- 
nai! Ten sulauksi pagalbos! Prisek špagą prie diržo ir jok kitur, vilkdamas 
drauge savo vargą, statyk save pavojun, be garbės, tik todėl, kad leidai sau 
įsimylėti! 


XV 
SUSITIKIMAS 


Ragastenas grįžo į Romą. 

Vyko į “Gražiojo Januso" užeigą. Jodamas tiesiai vedančia į užeigą gatve, 
pamatė kažką gulintį. 

- Kas čia galėtų būti, po velnių? - sukuždėjo pasilenkdamas. - Žmogus... 
Turbūt girtuoklėlis! O gal sužeistas? Ei, žmogau, kelkis! 

Pasilenkė dar žemiau ir papurtė gulintį, kuris net nesujudėjo. 

- Vargšo būklė apverktina, - pamanė. - Bet nesužeistas... antraip užčiuop- 
Čiau kraują... 

Balzganoje auštančios dienos šviesoje, kuri jau skverbėsi tarp namų stogų, 
Ragastenas pamatė nepažįstamąjį; tai buvo jaunuolis banguojančiais, tamsiai 
kaštoniniais plaukais ir aukšta bei plačia kakta. Jo veidas buvo ryškus, nors ir 
sustingęs. Jaunuolis buvo tik apalpęs, nes kavalierius, palietęs ranka jo krūtinę, 
aiškiai pajuto piakant širdį. 

Apsižvalgė ir pamatė esąs tik per kelias dešimtis žingsnių nuo “Gražiojo 
Januso“ užeigos. Pakėlė nepažįstamąjį, užsimetė ant nugaros ir nusinešė. 

Ponas Baltramiejus, smarkaus spyrio į duris pažadintas, skubiai atidarė 
savo užeigos vartus ir šaukdamas “Sancta Maria!" pagelbėjo Ragastenui per- 
nešti vis dar apalpusį jaunikaitį į kavalieriaus kambarį. 

Paguldė nepažįstamąjį į lovą. Ragastenas ir užeigos šeimininkas pradėjo jį 
trinti ir vilgyti jo kaktą šaltu vandeniu. 

- Nejaugi būtų miręs? - tarė ponas Baltramiejus.... - Bet, - staiga pridėjo, - 
aš jį pažįstu! Kartais čia užeina išgerti gero balto vynelio ir užkąsti žuvies. Tai 
dailininkas... Jo vardas - Rafaelis Sancio... 

Tas vardas kavalieriui nieko nesakė. Taigi gaivino apalpusį toliau, neatsaky- 
damas į užeigos šeimininko plepėjimą. 

- Pagaliau! - sukuždėjo. 

Jaunikaitis atmerkė akis. 

Staiga grįžo jam sąmonė. 

- Tamsta geriau jautiesi? - paklausė Ragastenas. 

- Ačiū... Taip, geriau... daug geriau... Kas tamsta esi? 

- Vadinuosi kavalierius de Ragastenas, esu riteris. 

- O aš esu dailininkas Rafaelis Sancio. Dėkoju tamstai už globą. Bet kas 
mane čia atnešė? 

- Aš. Radau tamstą gatvėje, gulėjai ai be jokių gyvybės žymių... per 
dvidešimt žingsnių nuo čia. 

- Taip... ėjau Keturių Fontanų gatve... 

Rafaelis perbraukė ranka per veidą, iš jo krūtinės išsiveržė kimus atodūsis, 
daugiau panašus į raudojimą. . 

- Koks baisus sapnas! -sukuždėjo. 


78 


Ragastenas žiūrėjo į jį su neslepiama simpatija. Norėjo sužinoti jo apalpimo 
priežastį, troško pasiūlyti savo pagalbą, nes jaunuolio išvaizda bylojo pergyve- 
nant jį kažkokį skausmą. 

-Pone,- tarė Rafaeliui, - matau ištavo veido, kad kenti, norėčiau žinoti tavo 
kančių priežastį... Jei kas nors gali tavo nelaimėje pagelbėti, būčiau laimingas 
juo būti. Nors tamstos nepažįstu, neslėpsiu, kad jaučiu didelę simpatiją. 

Rafaelis žiūrėjo į kalbantį, ir jo nuoširdumas gaivinamai veikė kenčiantį. 

- Taip, - tarė švelniai, valandėlei praslinkus, - matau, kad galiu tamsta 
pasitikėti. Jaučiu tamstą esant draugu. 

Abu jaunuoliai kartu ištiesė vienas kitam rankas, tai buvo pirmasis mazgas 
jų abipusio draugiškumo, kurį abu pajuto. 

- Pone, - sušuko Ragastenas, - kadangi laikai mane savo draugu, prašau, 
naudokis mano paslaugomis ir sakyk, kuo galėčiau tau būti naudingas? 

Rafaelis jautė turįs papasakoti savo nelaimę. 

- Kavalieriau, mano asmėnyje matai nelaimingiausią žmogų Romoje. 

Ragastenas karčiai nusišypsojo. Ar galėjo kas būti nelaimingesnis už jį? 

- Nejaugi myli ir nesi mylimas?- paklausė. 

Rafaelis palingavo galvą. 

- Myliu ir esu mylimas, bet dėl to mano nelaimė yra dar skaudesnė. Bet 
sprendžiant iš tavo žodžių, kenti taip pat, kaip ir aš. 

- Ach! Nekalbėkime apie mane. Esu varguolis, kurio visas turtas yra špaga 
ir troškimas garbės. Buvau beprotis ir pamilau moterį, stovinčią taip aukštai, 
kad klausiu savęs, ar mano viltis, kurią dar vakar turėjau, buvo juokinga ar 
kvaila... Myliu, tas tiesa, ir... nesu mylimas... 

Ragastenoveidą iškreipė pastangos sulaikyti iš po blakstienų besiveržiančią 
ašarą. 

„ Mano pone, - sušuko Rafaelis, sudėdamas rankas, - visa siela užjaučiu 
tamstą. 

Jaudinanti buvo išvaizda dviejų jaunuolių, kurių kiekvienas, užmiršdamas 
savo skausmą, stengėsi paguosti antrąjį. Ragastenas liūdnai nusijuokė. 

- Juokingas nuotykis, - pasakė, - tamsta kenti, tamstai reikalinga pagalba, o 
aš skundžiuosi ir ieškau paguodos! Nebekalbėkime apie mane. Bet to, pažįstu 
savo būdą, žinau, kad po poros savaičių, kai jau būsiu nuo čia toli, kai vėl 
pradėsiu bastūno gyvenimą po pliku dangumi - užmiršiu viską... 

- Tai išvyksti iš Romos? 

- Kuo skubiausiai! - atsakė negalvodamas kavalierius. - Jei tik mano pagalba 
bus tamstai reikalinga... Tada kelionę noriai atidėsiu. 

Ragastenas kalbėjo nuoširdžiai. Buvo nutaręs bėgti. Sieloje nenorėjo prisi- 
pažinti, kad jaustųsi laimingas, jei galėtų pasilikti, įei galėtų turėti nors vieną 
vilties spindulį, tačiau ta mintis nebuvo jam aiški. 

Rafaelis rimtai kalbėjo toliau: 

- Tikiu, kad tamstos pagalba, maloniai man pasiūlyta, busreikalinga. Kovoje 
su priešais, kurių nepažįstu, bet kurie, be abejo, yra labai galingi, esu vienišas. 
Su draugu, pas kurį ėjau... 

- Tai sakyk tamsta ir būk tikras, kad mano pagalba bus reikalinga. 

Rafaelis susimąstė. 

Dienos šviesa veržėsi į mažą Ragasteno kambarėlį. Jis, žiūrėdamas į jauną 
ir susimąsčiusį dailininko veidą, jautė, kaip didėja jo simpatija nepažįstamajam. 

- Kavalieriau, - pagaliau tarė Rafaelis, - maždaug prieš metus atvykau į 
Romą mano mokytojo, garsaus ir visur gerbiamo Perudžino rekomendacijos 
laiškais nešinas. Atvažiavau iš Urbimo, savo gimtojo miesto, trumpai buvęs 
Florencijoje, norėdamas pamatyti Romos aristokratijos rūmus, o ypatingai 
Vatikane garsių dailininkų kūrinius. Pradėjau darbą su užsidegimu, kuris mane 
patįstebino, buvau tikras, kad tapyba busvienintelis mano gyvenimo tikslas. Bet 
vieną dieną neturtingame miesto kvartale pamačiau išeinančią iš kažkokių 
narų jauną įstabaus grožio mergaitę... 

- Tai turbūt buvo tavo kunigaikštytė? - paklausė šypsodamasis Ragastenas. 

- Tai buvo toji, kurią pamilau... kūrią pamilau taip, kad be jos laimė atrodė 
man negalima. Nusekiau ją. Ėjo į Ghetto kvartalą. Lyg magneto traukiamas 
įėjau paskui ją į namus, kuriuose gyveno... drauge su sena, Maga vadinama, 
burtininke. Iš karto pajutau lyg nusivylimą, jos bendra gyventoja man atrodė 
nemaloni, bet greit pamačiau ją esant pagarbos vertą, o Fornarina savo sukry- 
pusioje bakūžėje atrodė man dar gražesnė negu anksčiau... 

- Fornarina? 

- Taip... toji, kurią myliu... Tai buvo neturtinga mergaitė, kurią priglaudė 
Maga ir kuri dirbo kepykloje. Paklausiau jos, ar nori pozuoti mano dirbtuvėje. 
Tik kelis kartus apsilankius Maga leido, tikriausiai įžiūrėjo mano meilę, suprato, 
kad be galo gerbiu mergaitės dorą ir nekaltybę. 

- Mergaitė taip pat pamilo tamstą? 

- Taip, kavalieriau! Mūsų abipusė meilė kasdieną stiprėjo. Nutarėm susi- 
tuokti. Rozita - tai Magos jai duotas vardas... - Rozita mylėjo mane paprasta ir 
naivia jaunos mergaitės meile. Mano jausmas vis stiprėjo. Pagaliau prieš kelias 
dienas paskyrėme jungtuvių dieną; Maga pradėjo manęs maldauti jungiuves 
pagreitinti. Reikalavo, kad mūsų jungtuvės būtų laikomos paslaptyje ir kad tuoj 
pojų išvyktume iš Romos. Kažkoks baisus pavojus grėsė Rozitai. Koks pavo- 
jus? Šios paslapties negalėjau iš Magos sužinoti. Bet ji buvo taip sujaudinta, kad 
nutariau paklausyti jos patarimo. Viską paruošiau išvykimui, šią naktį nuėjau 
Rozitos, nusivedžiau ją į Angelų bažnyčią, kur mus sutuokė. Ach, kavalieriau, 
tada įvyko baisi katastrofa! 

Rafaelis išbalo, jo kaktą išpylė šaltas prakaitas. 

- Drąsos! - tarė Ragastenas. Ė 

- Tikrai, reikia jos daug turėti... išėjome iš bažnyčios truputį po dviejų, 
skubėdami prie Florencijos vartų, kur mūsų laukė pašto vežimas. Staiga mus 
užpuolė... Gavau smūgį į galvą, nustojau sąmonės. Kai atsipeikėjau, Rozita 
buvo dingusi. Nubėgau pas Magą... jos taip pat neradau namie! 

- Ir ką tamsta manai? 

- Ar aš žinau! -sušuko skausmingai Rafaelis. - Rozitą pagrobė. Manau, kad 
tai ir yra tas pavojus, apie kurį man sakė Maga. Manau, kad Magą taip pat 


80 


pagrobė. Bet kas? Kokie priešai? Ko jie nori? Tai klausimas, kurį visą laiką 
svarstau. Išėjęs iš Magos, norėjau vykti pas savo draugą, kuris turėjo paruošti 
vežimą, bet skausmas buvo didesnis už mano jėgas. Griuvau ant žemės, rūkas 
uždengė man akis, maniau, kad jau mirsiu gatvėje... gal tikrai būčiau miręs, jei 
ne tamstos pagalba. Tai visa mano istorija. 

Ragastenas atidžiai klausėsi pasakojimo. Paskutinius žodžius Sancio ištarė 
vos girdimu balsu. Matėsi, kad jaunuolis baisiai kenčiai ir kad tik didžiausiomis 
valios pastangomis tramdo savo skausmą. 

Ragastenas paėmė jį už rankų. 

- Drąsos! - tarė jam. - Tamstos nuotykis tikrai yra liūdnas, bet dar nėra 
pagrindo sielvartui. Ar nespėji tamsta kas yra tie priešai, apie kuriuos kalbėjo 
senoji Maga? 

- Nei kiek! Ach! Kodėl jų nepažįstu! 

- Na ir ką padarytumei? 

- Pulčiau juos. Geležimi, ugnimi priversčiau prisipažinti, užpulčiau juos, 
nors kažin kas jie būtų... susidoročiau su jais, prisiekiu tamstai; mirtis ar gyvybė, 
bet nesikankinčiau taip. 'Arba žūčiau, arba Rozita grįžtų pas mane. 

- Tamstos būdas yra geras, trūksta tik mažo dalykėlio: žinoti, kas yra tas 
priešas. Ar turi tamsta priešų? 

- Aš - priešų? Ne! 

- O galkonkurentą? 

Rafaelis krūptelėjo. 

- Tai kaip tik ir yra mano sielvarto priežastis! - sušuko. - Ši mintis degina ir 
sprogdina mano smegenis. Ach! Tamstos tiesa, nereikia nustoti vilties. Kas nors 
įsimylėjo Rozitą... Maga žinojo, kas jis yra... perspėjo mane, bet per vėlai! 

Jaunasis dailininkas užlaužė rankas. 

- Tikėk manim, pone, - tarė sujaudintas Ragastenas, - tamsta laimėsi, tik 
reikia ramumo ir šalto kraujo. 

Rafaelis prislėgtas mostelėjo ranka. 

- Taip, tikšaltai galvodamas tamsta turėsi persvarą ir įstengsi aiškiai suprasti 
padėtį. Galvokime apie blogiausią: tarkim, tamstos Fornariną pagrobė tamstos 
konkurentas... Mergina myli tamstą? 

- Ach! Tuoesu įsitikinęs! 

-Mylinti moterisyra stipri! Turbūt tamsta neįsivaizduoji, kad ramiai įvertins 
susidariusią padėtį. Be abejo, bus saugoma. Bet būk tamsta tikras, kad jau 
dabar galvoja, kaip įspėti tamstą. 

- Och! Grąžini man gyvybę! Apie tai nepagalvojau! 

- Antravertus, jau esu sakęs, kad turiu tam tikrą įtaką. Vienas galingiausiųjų 
Romos ponų yra man palankus... Tiesa, noriu jį palikti... Bet neabejoju, kad 
sutiks Čia pagelbėti. 

Rafaelis puolė Ragastenui į glėbį. 

- Esi vienintelis mano išganymas! - sušuko. - Dvigubas išganymas. Kai 
pagalvoju, kad vos pricš valandą su tavimi susipažinom, kad galėjai praeiti pro 
šalį, manęs nepastebėjęs; kai pagalvoju apie aplinkybes, kurios padarė tave 

mano draugu, mano brangiausiuoju draugu, jaučiu, kad atgimstu ir kad mūsų 
susitikimas po susitikimo su Rozita, yra laimingiausias įvykis mano gyvenime... 

Ragastenas nusišypsojo. 

- O dabar gali eiti ir būk ramus iki kito mūsų pasimatymo! 

- O kada tai bus? - skubiai paklausė Rafaelis. 

- Vėliausiai po dviejų valandų... Pasakyk man pone, kur tamstą rasiu? 

- Pas draugą, kurį minėjau. Jo pavardė Makiavelis, jis gyvena Keturių 
Fontanų gatvėje, priešais to paties pavadinimo paminklą. 

- Gerai. Lauk manęs tamsta pas savo draugą... Būk ramus... 

Du draugai paspaudė viens kitam rankas; Rafaelis išbėgo iš užeigos sustip- 
rėjusia dvasia, kupinas vilčių ir tikėjimo. Ragastenas atsiduso ir sukuždėjo: 

- Koks laimingas žmogus... kada jis mylimas! 

XVI 
TIKROJI VALDOVĖ 


Visą naktį Ragastenas nesumerkė akių. Tačiau nejuto nuovargio. Sujau- 
dintas praeitos nakties įvykių ir netelpančių jo smegenyse minčių, negalėjo 
užmigti. 

Pavedęs Kapitoną pono Baltramiejaus globai, pėsčias nuėjo į Šventojo 
Angelo Pilį. Laikas dar buvo ankstyvas, bet Ragastenas žinojo kunigaikštį 
Bordžiją anksti keliant. 

Įėjusįkambarius, esančius prieš Cezario apartamentus, nieko juose nerado 
- nei dvariškių, nei karininkų. Prie Ragasteno priėjo intendantas. 

- Šiuo metu kunigaikštis yra Vatikane, - pareiškė, - man įsakyta tamstai 
pranešti. 

- Vatikane? 

- Taip. Šiandieną iškilmingos audiencijos pas Jo Šventenybę. 

- Ir tamsta sakai, kad kunigaikštis liepė man pranešti? 

- Kunigaikštis man įsakė dar pranešti, kad laukia kavalieriaus audiencijų 
salėse... 

Ragastenas paliko pilį. Po kelių minučių buvo jau Vatikane ir įėjo į tarnybi- 
nius kambarius. 

Ten jau laukė tyliai šnekučiuojanti minia, kurios žvilgsniai visą laiką krypo į 
milžiniškas duris. 

Laikas nuo laiko tos durys atsidarydavo. Ceremonialmeisteris, lydimas 
dviejų baltomis livrėjomis heroldų, išeidavo į priekį, ištardavo kokį nors vardą, 
ovienas heroldų garsiu balsu jį pakartodavo. 

Tuoj vienas kuris kardinolas arba karininkas, arba kokia nors delegacija, 
eidavo paskui ceremonialmeisterį. 

Po didžios tylos, kuri įsiviešpataudavo salėje, vėl prasidėdavo pusbalsiai 
pokalbiai; minia laukė kito ceremonialmeisterio pasirodymo. 

Salėje buvo kardinolų, sėdinčių giliuose foteliuose, besišnekučiuojančių ir 
baltomis rankomis mojuojančių vyskupų, buvo ir aukso pentinais žvangančių 
popiežiaus gvardijos karininkų, buvo jaunų, išsikvėpinusių, kaip gražios mote- 
rys užsilaikančių kunigų; buvo pagaliau dvariškių, kurie laukė pasirodant savo 
pono, norėdami gauti nors vieną jo malonią šypseną. 

Ragastenas pagalvojo, kad daugelio karalių prieškambariai atrodytų labai 
menkai, palyginus juos su popiežiaus apartamentų prieškambariu. Nejučiomis 
prisiminė Beatričę, tą drąsiąją ir žavingąją Primaverą, kuri beveik visai viena 
numalšintoje Italijoje drįso kovoti prieš tokią galybę. 

Tarnas palietė jo petį. Krūptelėjo. 

- Atleiskite, pone, - sukuždėjo tarnas. 

- Konori? 

- Gal tamsta teiksies eiti paskui mane, - tarė tarnas. 

- Kur mane vesi? 

- Į priėmimų salę, taip man įsakyta. 

- Rasiu ten kunigaikštį Bordžiją? 

- Kunigaikštis laukia tamstos. 

Ragastenas negalvodamas nusekė paskui tarną, besiskverbiantį per susirin- 
kusių salėje interesantų minią. Iš kupinų pavydo žvilgsnių, kurie jį lydėjo, galėjo 
spręsti, kad jam teko ypatinga pono malonė. 

Atsiduso, pagalvojęs, kad visa tai jam jau nebereikalinga. Tikrai buvo 
pasiryžęs atsisveikinti su Cezariu. Net mintis apie galimumą kovoti Primaveros 
priešų eilėse keldavo siaubą. Antra vertus, malonus Cezario priėmimas neleido 
jam kovoti prieš jį... Norėjo išnaudoti aiškią Bordžijos malonę pagalbai savo 
naujam draugui Rafaeliui Sancio. 

Taip galvodamas, įėjo į priėmimų salę, bet ne per dideles tarnybines duris, 
O per mažesnes, privačias, skirtas tik artimiesiems ir bendradarbiams - šitoji 
malonė sukėlė dvariškių eilėse tikro nusistebėjimo kuždesį. 

Prie pat durų stovėjo ceremonialmeisteris su dviem heroldais. Prie aukšto 
lango dvylika sekretorių pareigas einančių kunigų, pasilenkę prie stalo, skubiai 
rašė. Aplink salę stovėjo sustingusi ir niūri garbės sargyba su kardais rankose, 
visai nejudėdama. 

Prie stalo, viduryje salės, sėdėjo moteris, energingai atplėšinėdama prieš ją 
sukrautus laiškus. Per kelis žingsnius nuo jos fotelyje sėdėjo vyras, apsiavęs 
ilgais batais ir užsidėjęs kirasą. Mosavo koja užkėlęs ant kitos kojos. 

Tas vyras buvo Cezaris. 

Moteris - Lukrecija Bordžija. 

- Ach! - sušuko Cezaris pamatęs įeinantį, - štai kavalierius, drąsusis Ragas- 
tenas, kurį, kaip jo tautietį Bajardą, galima pavadinti “riteriu be baimės ir 
nuodėmės". 

- Kunigaikšti! - pertraukė jį sumišęs Ragastenas. 

- Sesut, - kalbėjo toliau Cezaris, - nematei, kaip kavalierius griebė kareivį ir 
panaudojo jį vietoj tarano, verčiančio uolų skeveldras. Nematei, kaip kavalie- 
rius ant savo žirgo peršoko trigubą eilę durklais ginkluotų driskių... 

- Viską jau esi man pasakojęs, mano broli, - tarė Lukrecija. - Sėsk, baisusis 
riteri... turime pasikalbėti. 

Ragastenas nusilenkė prieš jauną moterį; staiga prieš jo akis iškilo Juoko 
Rūmuose praleistų puikių valandų prisiminimas. 

- Gerai, - kalbėjo toliau Lukrecija, permesdama žvilgsniu vieną laišką, - -štai 
kardinolas Vincenti protestuoja prieš dešimtinę, kurios reikalaujam nuo kiek- 
vienų jungtuvių ir laidotuvių. Parašyk jam, - tarė, kreipdamasi į vieną kunigą - 
sekretorių, - kad privalo išstudijuoti mūsų paskutinės Esto matrimonium bulės 
paragrafus. Padėk man, kavalieriau! Atplėšk šitą voką. 

Ragastenas nustebęs išpildė jos reikalavimą. 

Lukrecija valdė taip, lyg ji būtų popiežius! Tai nebebuvo jau Lukrecija iš 
Juoko Rūmų. Tai buvo kieto žvilgsnio karalienė, trumpai įsakanti, valdovės 
gestų, tai buvo diplomatė, ministerė, tvarkanti valstybės reikalus! 

- Ach! - sušuko juokdamasis Cezaris, - esi nustebęs, kavalieriau... Prisipa- 
žink, kad esi nustebęs... Pamatysi dar geresnių dalykų... Mūsų Lukrecija - tai 
geriausioji galva tarp mūsų visų. 

- Kunigaikšti! - tarė Ragastenas, - esu sužavėtas lankstumu ir pajėgumu 
dirbti. . 

- Laiškas iš mūsų pasiuntinio Pesaroje! - tarė Lukrecija. - Na, na! Įspėjo 
mus, kad du tūkstančiai vyrų... Tai liečia tave, Cezari! 

- Gerai! Bematant sutvarkysiu šį reikalą! 

- Parašyk Ispanijos ambasadoriui, kad jo reikalavimai yra nepateisinami, - 
tęsė toliau. - Popiežius negali toleruoti jo teisių uzurpavimo. Ispanijos karalius 
yra per daug geras katalikas, kad to nesuprastų. Jei bus reikalas, pasistengsime, 
kad suprastų... 

- Po velnių! Pyksti, Lukrecija? - pašiepiamai nusijuokė Cezaris. - Kas 
atsitiko? 

- Nieko... menkniekis. * 

Ragastenas su kylančiu nusistebėjimu sekė šią sceną. Lukrecija atidengė 
savo kortas. Ji buvo “popiežė"! Pajuto pasištykštėjimą, matydamas tokį begė- 
dišką įžūlumą. Pasitraukė į tamsią nišą sienoje. Iš ten viską matė ir girdėjo. 

- Rašyk, - tarė Lukrecija, kreipdamasi į vieną sekretorių, - parašyk kardino- 
lui Orsini, kad Jo Šventenybė kviečia jį rytoj į savo vilą pusryčiauti, į Belvederį... 

- Vadinasi tas vargšelis kardinolas Orsini rytoj su mumis pusryčiaus? - 
pusbalsiu paklausė Cezaris. 

- Tai atims jam norą aiškintis mūsų brangaus Pranciškaus mirties aplinky- 
bes, - atsakė tokiu pat tonu Lukrecija. 

Ragastenas išgirdo jų žodžius. Jam pasirodė, kad suprato niūrią šio pakvie- 
timo pusryčiams prasmę. 

- Bet, bet - paklausė balsiai Lukrecija, - ar mūsų brangaus brolio žudikas jau 
susektas? 

- Liepiau suimti kelioliką driskių, - nerūpestingai atsakė Cezaris... Tačiau 
žudikas turi būti surastas, toks nusikaltimas negali būti neišaiškintas... 

- Esu tos pačios nuomonės, - šaltai tarė Lukrecija... 

Ragastenas smalsiai klausėsi šio pokalbio, nepraleisdamas nė vieno žodžio; 
klausė savęs ar nesapnuoja... Nebūdamas įsitikinęs, jautė sieloje, kad Pranciš- 
kus Bordžija buvo nužudytas Juoko Rūmuose. Tikro siaubo apimtas, klausėsi 
Cezario žodžių, persunktų žiauriu cinizmu, kurio neslėpė kalbėdamas apie 
kankinimus tų, kurie turėjo prisipažinti įvykdžius žmogžudystę... 

Jau norėjo pasakyti Cezariui, atėjęs su juoatsisveikinti, bet Rafaeliui duotas 
pažadas jį sulaikė. Nutarė laukti iki galo. 

Tuo metu, kai norėjo prieiti prie stalo, prie kurio sėdėjo Lukrecija, mažos 
durelės atsidarė. Įėjo kažkoks vienuolis ir žengė prie Lukrecijos. Ragastenas 
krūptelėjo; pažino vienuolį Garkonio. 

Šis kavalieriaus nepastebėjo. Sustojo prie stalo, atsigrįžęs į Ragasteną nu- 
gara... 

- Na?! - paklausė vienuolio Lukrecija. 

- Taip! Darbas atliktas, kunigaikštiene. 

- Gerai! Tėvas bus labai patenkintas. 

- Viskas įvyko kuo puikiausiai. Dailininkas gavo per pakaušį... 

- Bet tikiuosi, kad liko gyvas? Mano tėvui labai rūpi, kad pabaigtų “Viešpa- 
ties Atsimainymą"... Senio užgaida... 

- Taip, kunigaikštiene, gyvas!.. neužmuštas, nebent tik perpus... Išgis... O 
mažytę pagrobėme ir, pagal tavo įsakymą, nugabenome į Tivolį... 

- Puiku! Gali eiti, Garkonio... Pone ceremonialmeisteri, - pridėjo pakeltu 
balsu, - pranešk, kad audiencija baigta... 

Vienuolis išėjo. Išbalęs Ragastenas, prakaito suvilgyta kakta, prikando iki 
kraujo lūpas. 


XVII 
GERAS SUMANYMAS 


Vadinasi, Garkonio pagrobė Rozitą... Vadinasi, ji pagrobta Bordžijos įsa- 
kymu. Jauna moteris nugabenta į Tivolį! Štai trys tiesos, gimusios Ragasteno 
galvoje, kuris nustebęs klausė savęs, iš kokių baisių banditų susideda ši Bordžijų 
giminė, kuriai buvo pasiūlęs savo paslaugas. 

Kokiu tikslu pagrobta mergina? Nedrįso sau į šį klausimą atsakyti. Tačiau 
nugirstas žodis “Tivoli" kiek nušvietė reikalą. Prisiminė, kas buvo Romoje 
kalbama apie šią popiežiaus vilą... prisiminė visus pasakojimus apie ten vykstan- 
čias orgijas. Apie tai buvo pasakojama pašnibždomis, slaptai. 

Krūptelėjo pagalvojęs apie Rafaelį, kuris sužadino jam karštos simpatijos 
jausmą. Nutarė turįs jam papasakoti viską, ką buvo išgirdęs. 

Ieškojo akimis kelio, kuriuo galėtų pasprukti Cezario nepastebėtas, kai 
staiga kažkokia minkštutė rankutė griebė jo ranką. 

- Apie ką galvoji, gražusis riteri? 

Pamatė šalia savęs Lukreciją Bordžiją. 

Vos susivaldė neparodęs pasišlykštėjimo ir siaubo. Prisivertė nusišypsoti. 

- Koks ten sąmokslas? - sušuko iš tolo Cezaris. 

- Šįvakar dešimtą Juoko Rūmuose, - sukuždėjo Lukrecija. - Palieku tau 
kavalierių, mano broli, - pridėjo balsiai. - Iki pasimatymo, kavalieriau. 

Ragastenas, norėdamas paslėpti savo sumišimą, žemai nusilenkė. 

- Mano sesuo - tai iš tikrųjų moteris su galva, tiesa? - paklausė Cezaris, 
prieidamas prie Ragasteno ir draugiškai imdamas jį už parankės. 

- Tai žavėtinas ministeris, kunigaikšti. 

- Taip. Tai ji tvarko einamuosius reikalus*, ji skaito laiškus, atsako į juos, 
taip pat ji priima ambasadorius... Mano tėvas dažnai būna pavargęs... tiek daug 
dirbo savo gyvenime... Bet einam, kavalieriau, pristatysiu tave jam. Šiam tikslui 
tavęs čia laukiau. 

- Kunigaikšti, - pradėjo aiškintis... - vėliau... labai prašau... nesu pasirengęs 
tai garbei... Norėčiau... ' 

- Na! Na! - pertraukė jį Cezaris, termpdamas paskui save, - sakiau jam apie 
tave... Nori tave matyti... Einam... 

Ragastenas daugiau nesispyrė. Degė nekantrumu. Tačiau turėjo valdytis ir 
rodyti atitinkamą veido išraišką. į 

Po akimirkos atsidūrė kabinete, kuris buvo nuo audiencijų salės skiriamas 
tik portjera. Iš ten Aleksandras VI visados girdėdavo viską, kas buvo salėje 
kalbama. 

Cezaris greit perėjo kabinetą ir atsidūrė oratorijoje. Ten su malonia šypsena 
lūpose sėdėjo popiežius. 


* Istorinis faktas. 

Peržvelgė Ragasteną veriančiu žvilgsniu, norėdamas jį tinkamai įvertinti. 
Kavalieriusnusilenkė ir priklaupė, kaip reikalavoetiketas. Bet popiežius paėmė 
jį už rankos: . 

- Sėsk, mano sūnau, - tarė švelniai ir mandagiai, dėl ko kavalierius labai 
sumišo, - tai ne vyriausias kunigas priima tave, tai Cezario ir Lukrecijos tėvas. 
Girdėjau iš savo vaikų tiek pagyrimų tavo atžvilgiu, kad panorau tave pažinti. 

- Šventasis Tėve, - sušvebleno Ragastenas, - esu iš tikro sumišęs dėl Jūsų 
Šventenybės man teikiamos garbės ir palankumo... 

Ragastenas beveik neveidmainiavo. 

Viskas, ką buvo girdėjęs... Grovienės Almos nužudymas, nusikaltimai, 
kurie buvo Bordžijoms priskiriami, Rozitos pagrobimas, anoji scena, kur Ceza- 
tis ir Lukrecija ligi aukščiausio laipsnio buvo ciniški, - viskas bylote bylojo 
popiežių esant baisų asmenį, keliantį siaubą ir pasišlykštėjimą. Tuo tarpu dabar 
jis stovėjo prieš malonų senelį su melancholiška veido išraiška, nepaprasto 
švelnumo šypsena lūpose, malonaus elgesio. 

Aleksandras VI pastebėjo jaunuoliui padarytą įspūdį, lengva, pašiepiančio 
pasitenkinimo šypsena nuslinko įo lūpomis. 

- Nusiramink, mano vaikeli, - tarė dar švelnesniu tonu, - nežiūrėk visų 
etiketo reikalavimų... Jei nori man suteikti malonumą, kalbėk su manim drąsiai, 
kaip sūnus su tėvu. 

- Pasistengsiu, Šventasis Tėve, - atsakė Ragastenas, sėsdamas į popiežiaus 
jam skirtą fotelį... 

- Tai atvykai į Italiją, norėdamas tarnauti pas mano sūnų? 

- Taip, Šventasis Tėve, turėjau tokį tikslą... 

- Gali turėti ir kitų, mano vaikeli... Viskas rodo tave esant vieną tų drąsuolių, 
kurie, įvesti į gerą kelią, gali atlikti milžiniškus darbus. 

- Ach! Mano tėve, kad būtumei jį matęs Pranciškaus laidotuvių dieną! 

- Vargšas Pranciškus! - sukuždėjo šluostydamas akis senis. - Deja, neturiu 
teisės pasiduoti tėviškam skausmui... Valstybės rūpesčiai yra svarbesni net už 
širdies gedulą... Och! Kavalieriau, nei neįsivaizduoji, kiek skausmo teikia kiek- 
viena valdžia šiame pasaulyje! 

Popiežiui toliau kalbant, Ragastenas juto, kad joširdis nebetelpa krūtinėje. 
Šis tikrai supras jo jausmus ir nesistengs jį įtraukti į kovą prieš Primaverą... Ir... 
kas žino? Gal pasiseks jį sujaudinti tos merginos likimu, jis taip gerbia tikrąją 
drąsą! Beprotiška viltis pradėjo skverbtis į jo širdį. 

- Šventasis Tėve, - tarė susijaudinęs, - tavo šventas skausmas sukelia atgarsį 
mano širdyje... Maldauju Jūsų Šventenybę tikėti manim, kad esu jums tikrai 
atsidavęs. 

- Žinau šitą, kavalieriau... Turi kilnią širdį, ranką, kuri nesudrebės kovoje, o 
sielą kupiną pasišventimo... Taigi šaukiuosi šiuo metu šito tavo pasišventimo, 
šitos ištikimybės, mano vaikeli, kadangi taip jaudinančiai man visą tą aukoji... 

- Mano tėve, - pertraukė gyvai Cezaris, - garantuoju už kavalierių de 
Ragasteną... visais atžvilgiais yra tinkamas tai misijai, kurią nori jam patikėti. 

Ragastenas krūptelėjo. Norėjo jam pavesti kažkokią misiją! Paslauga, kurią 

turėjo suteikti, turėjo būti labai svarbi, jei pats Šventasis Tėvas su juo apie tai 
kalbėjo. 

Galvojo, ar negalėtų perkalbėti juos ir gauti pažadą nepulti Montefortės? 

Likimas tikrai jam šypsojosi! Laimingai susidėjusios aplinkybės leido įam 
ištikimai tarnauti tam gerajam seneliui ir tuo pat metu išgelbėti tą, kurią mylėjo. 

Aleksandras VI atidžiai stebėjo Kavalieriaus veido išraišką: ji dvelkė vis 
augančiu atsidavimo jausmu. Patenkintas ir tikras, kad pasieks viską, ko tik 
pareikalaus, susikaupė valandėlę galvodamas. 

- Kavalieriau, - pagaliau prabilo, - turiu priešų... tačiau didžiausias mano 
skausmas, kurį kenčiu savo dienų pabaigoje, yra įsitikinimas, kad visos mano 
mintys yra blogai suprastos, visi mano pasiryžimai klaidingai aiškinami... Visą 
savo gyvenimą stengiausi kovoti su šio pasaulio galingaisiais, kad galėčiau 
prisiartinti prie mažųjų... Norėjau nusilpninti kunigaikščių jėgą ir įžūlumą, kad 
pagerinčiau dalią nuskriaustųjų, nuolankiųjų ir tų, kurie, kaip tu, yra atstumti 
nuo aukštesniosios bajorijos sluoksnių tik todėl, kad turi tuščią kapšą. Bet šitie 
tikslai kaip tikir subūrė ištisas minias galingų priešų... kad nors kovotų su manim 
padoriai... bet vartoja užnuodytą šmeižto ginklą... skleidžia tokius piktinančius 
gandus apie mano įpročius, apie mano gyvenimą ir taktiką, kad net pagalvojęs 
apie tuos niekšingus plepalus, raustu iš gėdos. 

Ragastenas susimąstė dėl šių popiežiaus žodžių... Tikrai, jis buvo viešai 
smerkiamas dėl baisios paleistuvystės... Buvo kalbama, kad pakvietimas ko nors 
prie jo stalo buvo lygus mirties nuosprendžiui... 

Prisiminė Rozitos pagrobimą. Jo atmintyje lyg žaibas žybtelėjo Lukrecijos 
ir Garkonio pasikalbėjimas. 

Blaškėsi pražūtingoje faktų tamsoje. Ar galima tikėti, kad šis puikus senu- 
kas tikrai būtų tokia baidyklė, kokia buvo laikomas? 

Aleksandras VI kalbėjo toliau: 

- Dievas man leido, mano vaikeli, nugalėti priešus... Bet jie dar stiprūs... taigi 
paskutinės mano gyvenimo dienos yra kupinos rūpesčių... 

-Manotėve, -sušuko Cezaris... - mirsime dėl tavęs, jei bus reikalinga... Turiu 
ydų, po velnių! Esu staigus, net brutalus... bet, po šimts velnių, mano krūtinėje 
širdis ne iš akmens! 

Cezario žodžiai padarė stebėtiną įspūdį. 

Popiežius pažvelgė į Cezarį patenkintas. Tas pasitenkinimas buvo pateisi- 
namas. Cezario sušukimas galėjo įtikinti kavalierių dar labiau negu protinga 
Aleksandro VI diplomatija. 

- Kunigaikšti, - karštai tarė Ragastenas, - diena, kurią atiduosi savo gyvybę 
užJo Šventenybę, bus taip pat ir mano mirties diena. 

- Kavalieriau, - tęsė toliau Aleksandras VI, - paslauga, kurios iš tavęs 
reikalauju, yra daug lengvesnė... 

- Klausau, Šventasis Tėve... 

- Taigi, tarp mano priešų yra vienas, kuris už jokią kainą nenori padėti ginklo... 

Ragastenas sukluso: jam pasirodė, kad popiežius turi galvoje Primaverą. 
Bet atsiduso lengviau, išgirdęs tolesnį pasakojimą: 

- Tai yra kupinas išdidumo, arba tikriau ambicijų žmogus... tam žmogui 
dingus iš horizonto, Italijos ramumas užtikrintas. Karas, kurį mano sūnus 
„Cezaris turi pradėti, bus jau nebereikalingas. Vienas kūdikis, kurį mylėjau kaip 
tėvas ir kuris leidosi įtraukiamas į maištininkų eiles, vėl galės laimingai ir ramiai 
gyventi. 

Šie žodžiai taip aiškiai tiko Primaverai, kad kavalierius lyg nušvito. 

Vadinasi, buvo kažkoks vyras, kurio likimas buvo susipynęs su Beatričės 
likimu! Dabar jau neabejojo! Tas vyras ją mylėjo... tą pačią akimirką instinkty- 
viai pajuto jo atžvilgiu neapykantą. 

- Taip, - tęsė toliau popiežius, - jei šis priešas bet kuriuo būdu dingtų, esu 
tikras, kad viskas sunormalėtų... 

- Nejau nori man pasiūlyti jį nužudyti? - paklausė savęs Ragastenas. - Viską 
galiu, tik ne šitą! 

Aleksandras VI, skaitydamas jo mintis, tęsė toliau: 

- Aišku, nenoriu nusikaltėlio mirties... Nenoriu kraujo praliejimo... Reikia 
priešą pagrobti... ir atgabenti Čia... į 

- Pagrobti! - sušuko Ragastenas. 

- Skubu pridėti, kad tas pagrobimas nesudarys didelių sunkumų... Suprask, 
mano vaikeli... tas asmuo noriai pasiduos jėgai, nes yra belaisvis savo draugų 
rankose.. 

- Suprantu, Šventasis Tėve. Yra tavo priešas, karštai trokštantis būti tavo 
draugu... 

- Supratai mane, kavalieriau! Taigi... ar sutinki atlikti tai, ko prašau? 

- Nemanau, Šventasis Tėve, kad tas žygis būtų surištas su dideliais pavojais. 
Norėčiau palaukti tikro pavojaus progos... 

.- Nusiramink, kavalieriau. Žygis yra labai pavojingas... Reikia nemaža 
gudrumo, drąsos, šalto kraujo, narsumo. Reikia taip pat išlaikyti visišką paslap- 
tį... Žmogus, pasiryžęs tai atlikti, privalo veikti visai vienas. Turės sujungti 
diplomato atsargumą su tikro kario drąsa. Tamsta turi visas šias ypatybes! Esu 
įsitikinęs, kad tik tamsta sugebėsi šį reikalą atlikti... Pagalvok tik tamsta, kad 
reikės vienam įsiskverbti į gerai ginamą tvirtovę, manevruoti tarp baisių priešų, 
pagrobti jėga, arba prikalbėti įgulos vadą ir atvežti jį čia... Vienu žodžiu, reikia 
statyti pavojun savo gyvybę. 

Ragasteno veidas prasiblaivė. Jam buvo siūloma kova. 

Jautė, kad atgimsta. 

- Kada turiu vykti? - paklausė. 

- Tuojau! Tuo tarpu Cezaris surinks kariuomenę ir Montefortės tvirtovė, 
netekusi vado, pasiduos mūsų malonei ar nemalonei. 

„ Montefortė! - pakartojo Ragastenas baldamas. 

- Taip... ten nuvyksi. Vyras, kurį turi pagrobti, tai grovas Alma! 

- Beatričės tėvas! - išsprūdo iš Ragasteno lūpų vos girdimas kuždesys. 

Visos jo svajonės virto griuvėsiais. Vėl grįžo jį kankinęs slogutis; grįžo 
realybės jausmas - būtinai bėgti! Net gavęs durklo smūgį labiau nenubaltų. 

- Kas tau yra, kavalieriau? - sušuko Cezaris. 

- Grovas Alma! Monteforte tvirtovė! - mikčiojo Ragastenas. 

- Taip! - tvirtai pareiškė Cezaris. - Kas čia tokio stebėtino? 

- Niekad! Niekad! 

- Ką tamsta sakai? 

- Kad niekad nieko neveiksiu prieš grovą, nė prieš Monteforte tvirtovę... 
Niekad! 

- Dėl kokios priežasties? - paklausė kimiu balsu Cezaris; jo akys svaidė 
piktus žaibus, o galvoje kilo įtarimų spiečius. 

Ragastenas nepastebėjo nei jo tono, nei jo pykčio iškreiptų akių... 

- Šventasis Tėve, - sieivartaudamas sušuko, - ir tu, kunigaikšti, klausykite! 
Reikalaukite iš manęs gyvybės. Reikalaukite, kad vienas stočiau prieš visus jūsų 
priešus... Esu pasiryžęs viskam... Bet prieš Almą, prieš Monteforte... niekad! 
Tai negalima! 

- Kokia priežastis? - paklausė jį antrą kartą, tramdydamas įniršį Cezaris; tuo 
tarpu popiežius pakilo, pakėlė BaEELGs duris uždangą ir padarė kažkam 
paslaptingą ženklą. 

- Kokia priežastis? - -sušuko nebesivaldydamas nelaimingasis, - myliu ją, kaip 
proto netekęs... myliu kaip beprotis... myliu daugiau už gyvybę... geriau žiau- 
riausia mirtis negu mintis, kad gali mane niekinti ar neapkęsti... 

- Myli? Ką? Ką? 

- Grovo Almos dukterį... Beatričę... Primaverą... 

Iš Cezario krūtinės išsiveržė kažkoks nežmoniškas staugimas. Griebė durk- 
Ią ir puolė kavalierių, kuris vienu šuoliu atšoko į šalį ir pasiruošė gintis. 

Aleksandras VI prišoko prie sūnaus. 

Senis, kuris prieš valandėlę kalbėjo apie besiartinančią mirtį, o jo žodžiai 
atrodė nuoširdžiausia tiesa, griebė dabar Cezario ranką ir suspaudė ją lyg 
geležinėmis replėmis. 

- Pasiutai, Cezari! - sušuko ispaniškai. - Leisk man veikti... 

Cezaris pasitraukė. 

- Kavalieriau, - prabilo senukas stebėtinai švelniu tonu, - atleisk mano sūnui. 
Jisyra staigus, pats tą sakė. Bet esu tikras, kad jau dabar gailisi savo neapgalvoto 
pykčio. 

- Kunigaikštis gali elgtis kaip tinkamas, - atsakė šaltai Ragastenas, jau 
atgaudamas savitvardą, matydamas gresiantį pavojų. 

- O tu, kavalieriau, gali jausti, ką nori, - tęsė toliau nenusakomai saldžiai 
popiežius. - Misija, kurią norėjau tau pavesti, neatitiko tavo skonio? Tebūnie 
taip! Tačiau pats supranti, kad negalime laikyti savo rūmuose žmogaus, taip 
atsidavusio mūsų priešams, ypatingai, jei tas žmogus yra toks kaip tamsta... 
kavalieriau... Taigi paprašysiu išvykti iš Romos, kai tik galėsi... Neverčiu skubė- 
ti... Duodu tau mėnesį laiko.... tikėdamasis, kad apsigalvojęs grįši pas mus. 

- Dėkoju, Jūsų Šventenybe, - skubiai tarė Ragastenas. 

“Mintyse pridėjo. 
- Dar šįvakar iš čia išvyksiu! 
- Taigi neatsisveikinu su tavim, kavalieriau, - pasigirdo vis toks pat malonus 

popiežiaus balsas. - Širdies gelmėse turiu viltį, kad dar pasimatysime... Eik, 
mano sūnau, eik ramybėje... 

Kavalierius nusilenkimu atsisveikino su Cezariu Bordžija, dar žemiau nusi- 
lenkė popiežiui ir išėjo pro duris, kurias dengė uždanga. 

- Ką padarei, mano tėve! - sušuko Cezaris. - Tas žmogus dabar yra mano 
mirtinas priešas... vienas miklus durklo smūgis... 

- Per bacco, yra pasaulyje kai kas geresnio negu durklas... Yra budelis! 

- Budelis! 

- Taip! Dar nesusekiau Pranciškaus žudiko? Tiesa? Štai aš jį suradau! Jau 
rytoj prasidės byla... Po aštuonių dienų jo galva nukris nuo kirvio smūgio... Tuo 
žudiku... mano sūnau... yra žmogus, kuris čia prieš valandėlę įėjo... Palauk... tik 
paklausyk... Šitą akimirką jį suima... 

Tikrai jų ausis pasiekė triukšmingos kovos atgarsis....Ji tęsėsi keletą minu- 
čių, pagaliau nutilo... Tarpdury pasirodė vyro gaiva, tai buvo Garkonio. 

- Na? - paklausė popiežius. 

- Baigta, Šventasis Tėve. Jau tupi kalėjime, prirakintas stipriomis grandinė- 
misužrankų ir kojų prie sienos. Bet darbas buvo nelengvas... penketas užmuštų 
ir trys sužeisti... 

- Pašalinti lavonus ir išmokėti po penkiasdešimt dukatų sužeistiems, - šaltai 
tarė popiežius. 

- Aha, kunigaikšti, - pareiškė Garkonio, laukiniu džiaugsmu spindinčiu 
veidu, - buvau teisus, sakydamas, kad reikia jo saugotis. 

- Buvai teisus, mano gerasis Garkonio, - atsakė Cezaris. - Bet, bet, mano 
tėve, žadėjau jam Jaunesniųjų MAC vienuolyno beneficijas... 

- Gerai, turi jas! 

Garkonio nūsilenkė net iki žemės ir dingo. 

- Na ką, mano sūnau, - paklausė Aleksandras VI, - ar manai, kad tavo 
durklas suteiktų tokią paslaugą, -ar pagelbėtų surasti Pranciškaus žudiką, ar 
įrodytų Romos liaudžiai, kad Bordžijos moka greitai ir gerai surasti teisybę? 

- Esu sužavėtas, mano tėve. Tavo protas neturi ribų... 

- Žinau tą... Bet dabar turime rasti ką nors, kas galėtų pagrobti ir čia atvežti 
Almą... 

- Mano tėve, panaudokime šiam darbui Astorre. Tą gerąjį Astorre, ant 
kurio buvau truputį piktas nuo tada, kai pasirodė tas prakeiktas Ragastenas... 

- Tebūnie Astorre! O dabar eik, Cezari, turiu pasikalbėti su tavo seserimi 
Lukrecija... apie politiką ir kitus tavęs visai nedominančius dalykus. 


XVIII 
PENKTASIS RATAS 


Ragastenas ėjo greitu žingsniu, lyg norėdamas kuo skubiausiai atitolti nuo 
Cezario Bordžijos, kurį dar vakar laikė dideliu vadu ir kuriam tarnauti jautė garbę. 

Staiga pajuto, kad jį kažkas stipriai sugriebė už pečių. Tuo pat metu jam 
užmetė ant galvos gobtuvą, kurį stipriai surišo ant kaklo. 

Iš pasalų užpultas, tankios gobtuvo medžiagos troškinamas, Ragastenas 
neištarė nė vieno žodžio, nė vieno garso. Sukaupė jėgas, įtempė raumenis ir 
galingu bei staigiu judesiu nubloškė nuo savęs jį laikančius užpuolikus. 

- Surišti jį! Jau laikome jį! - pasigirdo Garkonio balsas. 

- Dar ne! - atsakė Ragastenas. 

Su gobtuvu ant galvos, tiesdamas prieš save rankas, šoko pirmyn ir įpuolė į 
nišą sienoje, kur sustojo, atsirėmęs nugara į mūrą. Norėjo ištraukti špagą, bet 
tuo momentu, kai siekė jos rankeną, vienuolis pagrobė ginklą ir prapliupo 
juoku. 

- Šerno iltis ištraukta! - pašicpiamai sušuko. 

- Liko dar viena! -atrėžė Ragastenas, ištraukdamas iš už diržo didelį durklą. 

Smogė iš visų jėgų. Smūgis pataikė į tuštumą, o Ragastenas uždusęs, 
susikaupęs, viena ranka pasirengęs puolimui, kita ranka nesėkmingai stengėsi 
išsilaisvinti iš gobtuvo. 

Dabar Garkonio iš pasiutimo pabalo. Tyiėdamas sustatė savo žmones 
pusračiu, uždarydamas prisiglaudusiam įdubime Ragastenui kelią. 

Du jjosėbrai turėjo virves. Kiti stovėjo nustebę, kvailai vienas į kitą žiūrėda- 
mi. 

Staiga vienuolis davė ženklą. Užpuolikai šoko į ataką. 

Prasidėjo baisi, įtūžusi kova... Tylą sudrumsdavo tik trumpas krenkštimas, 
duslus keiksmas, prislėgtas šauksmas... Kova tęsėsi vos minutę. Kas sekundę 
pakildavo Ragasteno petys, durklas žaibiškai smogdavo į krūtinę, petį, ranką... 
aklai, kur pataikė... Smogė įaplink jį besisukinėjančią, kaip įkyrių širšių spiečius, 
Žmonių masę... 

Staiga krito ant žemės; Garkonio užmetė jam ant kojų virvę ir suveržė kilpą. 
Viskas buvo baigta. 

Nuginkiuotą ir virvėmis surištą išnešė iš kambario. 


Ragastenas, nors jo galva buvo uždengta storo gobtuvo, juto, kad jį neša 
laiptais žemyn, paskui per koridorius eina vis tolyn ir tolyn... Išgirdo atidarant 
duris... Suskambo geležis, pajuto šaltą prisilietimą... paguldė jį ant grindų. 

Pagaliau sukaustė grandinėmis. Balsas iš viršaus įsakė: 

- Nuimkite jam gobtuvą! 

Akimirkai apakino deglo šviesa, kuri degė ties juo. Jis buvo siaurame rūsy, 
prikaltas prie sienos keturiomis grandinėmis. 


93 


Rūsio lubos buvo labai aukštai. Juodos, drėgnos sienos buvo išmargintos 
salietros dėmėmis... Per akmenines plytas šliaužiojo įvairūs bjaurūs gyvūnai, 
šlykštūs vorai, kuriuos išgąsdino deglo šviesa. 

Vietoje grindų - plūkta žemė. Iš užpelkėjusių vandens balų sklido nepaken- 
čiamai sunkūs garai. Nebuvo rūsy nei suolo, nei šiaudų, kurie galėtų atstoti 
guolį. 

Grandinės ant kojų buvo tik tokio ilgumo, kad kalinys tegalėjo žengti du 
žingsnius pirmyn; pančiai ant rankų leido jam judinti rankas, kryžiuoti jas ant 
krūtinės ir naudotis jomis. 

Ties juo stovėjo pinte pridengtas ąsotis, kuriame buvo vanduo. Ant pinties, 
dengiančios ąsotį, gulėjo duona. 


Šventojo Angelo Pilyje buvo šešios eilės kalėjimo kamerų, esančių viena ant 
kitos; pirma eilė pirmame aukšte, antra eilė parteryje, o kitos keturios jau 
požemiuose. 

Kiekvienoje žemiau esančioje eilėje buvo mažiau kamerų. Pirmame aukštę 
jų buvo dvylika, o paskutiniame požemyje tik viena. Visos šios kameros sudarė 
lyg apverstą žemyn piramidę, kurios viršūnė buvo žemės gelmėje. 

Cezaris Bordžija visus šiuos kalėjimo aukštus vadino šešiais pragaro vartais. 

Pirmojo aukšto kameros buvo skirtos baudžiamiems areštu rūmų karinin- 
kams ir nusikaltusiems Romos ponams. 

Tai buvo pirmasis ratas. 

Antrasis ratas buvo parteris, susidedantis iš paprastų kamerų, skirtų įgulos 
kareiviams. 

Toliau - požemiai. Juose buvo nemaža ganėtinai šviesių ir grotomis apkaltų 
langelių vėdinamų kamerų. Tai buvo trečiasis ratas, skirtas vagims ir žmogžu- 
džiams. 

Vienu aukštu žemiau buvo laikomi kaliniai, pripažinti labai pavojingais ir 
kurie turėjo stoti prieš teismą už kokius nors baisius nusikaltimus. 

Pagaliau šeštąjį, paskutinį ratą, sudarė tik viena kamera. Ji buvo lyg tamsus 
šulinys, kurio skersmuo buvo vos poros pėdų. 

Nelaimingasis, kurį virve į tą bedugnę nuleisdavo, negalėjo nė atsisėsti, nė 
atsigulti, nebuvo vietos. Bet jei ir galėtų kaip nors rasti vietą, pats to nepadarytų, 
nes šuliny buvo nemaža vandens. Siekė iki pusės šlaunų; tai buvo purvinas, 
dvokiantis vanduo, į kurį buvo metami visokie ropliai, rupūžės ir milžiniškos 
žiurkės. 

Kai pasmerktąjį įleisdavo į šulinį, visa išalkusi banda, o pirmiausia žiurkės, 
puidavo nelaimingąjį, kad numalšintų alkį ir apsisaugotų nuo vandens. 

Ragasteną įmetė į vieną trijų penktojo rato kamerų. 

Kai jam nuėmė nuo galvos gobtuvą, greitu žvilgsniu apžiūrėjo kamerą. 
Garkonio rankos judesiu liepė visiems pasišalinti, o pats išėjo paskutinis, mes- 
damas į kalinį pilną neapykantos žvilgsnį. 

- Priešas pasitraukė! -sukuždėjo Ragasienas, likęs vienas. - Atrodo, kad jau 

su manim baigta! Bet nesuteiksiu jiems to malonumo ir mirdamas nevaitosiu... 

Buvo jaunas ir kupinas noro gyventi. Jam atrodė, kad jau niekas jo neišgel- 
bės nuo Bordžijų keršto. Tačiau nepaisant visos jo apverktinos būklės, buvo 
dabar daug mažiau nusiminęs negu tada, kai išėjo iš Via Appia katakombų, 
įsitikinęs, kad tarp jo ir Primaveros atsivėrė niekuo neužpildoma bedugnė. 

Keista permaina įvyko jo mikliame ir gyvame prote! Jautėsi atsipalaidavęs 
nuo ryšių su Bordžijomis. 

Jei būtų visai laisvas, niekad neliktų priešu žmogaus, kuris aiškiai įrodė savo 
palankumą jo atžviigiu. Jį sietų dėkingumas. 

Bet, įsakęs jį be jokio pagrindo suimti, Cezaris atleido jį nuo visų įpareigoji- 
mų. Dabar sau kartojo, kad, jei kada nors ištrūktų į laisvę, galėtų visai nesivar- 
žydamas pasiūlyti Primaverai savo paslaugas. 

Valandos slinko lėtai. Kalinys mėgino ištraukti iš mūro geležines sankabas, 
laikančias pančius. Bet greitai įsitikino, kad net turint kokį nors stiprų įrankį, 
tam prireiktų keletos dienų. 

Tada pamėgino sudaužyti užraktus, mušdamas juos vieną į kitą, bet tik 
susižeidė. | 2 

Pagaliau visu kūno svoriu pakibo ant pančių, tikėdamasis, kad gal truks 
kokia surūdijusi grandis. Viskas buvo veltui. Atsisėdo prie sienos ir negaivoda- 
mas suvalgė duoną. Galų gale nuovargis nugalėjo - užmigo. 

Staiga jį pažadino atitraukiamos velkės garsas. Kameroje sužibo šviesa. 

Įėjo du prižiūrėtojai, kiekvienas laikė po deglą. Juos lydėjo keturi ginkluoti 
kareiviai; už kareivių trys vyrai, kurių kiekvienas buvo uždengęs galvą vienuo- 
lišku gobtuvu. Visi sustojo prieš kalinį; koridoriuje Ragastenas pamatė ietis, 
alebardas... pirmu mostelėjimu jį pultų bent dvidešimt kareivių. 

Vienas iš apsigaubusiųjų priėjo prie jo, kitas viską paruošė rašymui. 

- Ar tu esi kavalierius Ragastenas? - paklausė pirmasis. 

- Taip, pone... o tamsta? 

- Aš esu vyriausiojo tribunolo teisėjas, kurio sprendimai aukščiausios dva- 
siškos valdžios ir dieviško teisingumo vardu, yra neapeliuotini. Kaltinamasis! 
Atvykai į Italiją tikslu surengti sąmokslą prieš mūsų Šventąjį Tėvą ir jo šeimą. 

Atvykau į Italiją pasiūlyti savo ginklą kunigaikščio Bordžijos paslaugoms, - 
atrėžė Ragastenas. 

- Liudininkai rodo, kad tavo tikslai buvo visai priešingi tam, ką sakai. Bet 
nenorime tirti tavo minčių... Tik kaltiname tave žmogžudyste... 

- Žmogžudyste! - sušuko, labiau nustebęs negu sukrėstas, Ragastenas. 

« Iš pasalų, kaip bailys, niekšingai slinkdamas, tamsta nudūrei kunigaikštį 
Pranciškų, Gandijos kunigaikštį. 

Ragastenas apstulbęs iš nustebimo tik gūžtelėjo pečiais. 

- Atsakyk į kaltinimą... Tyli... 

- Tyliu, nes kaltinimas yra nepagrįstas... Žudikas... Tamsta turbūt jį taip pat 
gerai žinai, kaip ir aš. Iki šiol abejojau tuo, ką mačiau, abejojau, netikėdamas 
savo akimis... Dabar matau, kad klydau... Pasakykite kunigaikščiui Cezariui, 
kad kitą kartą protingai padarys, jei atidžiai nušluostys kraujo pėdsakus... 

Vyrą, stovintį dešinėje teisėjo pusėje, sukrėte staigus drebulys. 

- Veltui stengies tamsta suklaidinti teisingumą, skelbdamas bjaurų šmeižtą, 
- skubiai pertraukė jį teisėjas. - Ar gali tamsta įrodyti, kad nenudūrei Pranciš- 
kaus, Gandijos kunigaikščio? 

Ragastenas pradėjo švilpti pro dantis kažkokią medžiotojų dainelę. 

- Rašyk tamsta, kad kaltinamasis prisipažįsta kaltas! - sušuko teisėjas. 

- Parašyk tamsta taip pat, kad vyriausiasis tribunolas sumelavo, - pridėjo 
Ragastenas. 

Nieko neatsakydamas, teisėjas paėmė į ranką pergamentą, kurį jam padavė 
raštininkas, ir pradėjo skubiai skaityti. Baigė žodžiais. 

- Kaltinamasis, sprendimas bus įvykdytas po trijų dienų. Turi tris dienas 
laiko maldauti Dievo mielaširdingumo... 

-Ojūs turite visą gyvenimą, kad nuplautumėt nuo savo sąžinės nušikaltimą, 
kurį vykdote. ž 

Po kelių minučių liko vienas. Teismo parodija įvyko taip greit, kad nejučio- 
mis savęs klausė, ar jam tik neprisisapnavo. 

Tačiau greit atsiminė visas šios stebinančios scenos smulkmenas. Sprendi- 
mo tekstas skambėjo ausyse. 

- Pasmerktąjį įmesti į paskutinę kamerą ir laikyti ten dukart po dvylika 
valandų, kad gailestis pripildytų jo nuodėmingą sielą. Paskui turi būti kankina- 
mas ratu, budelis viešoje vietoje turi nukirsti gyvam ar mirusiam abi rankas... 
vienukart prisiekęs budelis turi nukirsti ant ešafoto jam galvą kirviu arba 
kardu... pagaliau jo lavonas bus padėtas po gėdastakte dviem dienom, įvykdžius 
sprendimą. 

Kokia buvo ta paskutinioji kamera, Ragastenas tikrai nežinojo. Bet užtat 
puikiai žinojo, kad jam nukirs galvą. 

Grįžo mintimis prie Cezario Bordžijos. 

+ Gražų poną pasirinkau! - sukuždėjo; - atvykau mokytis garbės, tuo tarpu 
vos manęs neišmokė žudymo meno. 

XIX 
ROZE 

Kai Rafaelis su Fornarina išėjo iš senosios Rožės namelio, ji, sielvarto 
apimta, įėjo į mergaitės kambarį. Ž 

- Dabar visai viena! Viena pasaulyje! Vienasu savo prakeiktomis mintimis... 
su savo kerštu... 

Šie žodžiai be sąryšio veržėsi iš jos krūtinės graudžiu raudojimu. Bet gali 
būti, kad Magos širdis užsigrūdino skausme ir tose “prakeiktose mintyse“. 
Greitai, atrodė, atgavo visišką ramumą. 

Grįžo į kamarėlę, kurioje priėmė popiežių. Atidarė senąskrynią, išėmė iš jos 
dėžutę ir įsipylė į kapšelį aukso ir brangiųjų akmenų, kuriuos išėmė iš vieno 
slapto stalčiuko. Baigusi ruošti, pažvelgė paskutinį kartą į kamarėlę ir, pati 
nežinodama kodėl, balsiai tarė: 

- Viskas baigta. Niekad jau manęs nebepavadins motina... Jau nebesu 
motina; jau nebesu žmona; jau nebesu meilužė, nė moteris; esu kerštas, kuris 
slepiasi nakties tamsoje... 

Išėjo į gatvę. 

Perėjusi uždarančias įėjimą į Ghettą grandines, atrodė atgavusi kiek šalto 
kraujo. Po dešimties minučių sustojo ties Juoko Rūmais. 

Apėjusi juos ir sustojusi toje vietoje, kur Tiberio vanduo beveik plovė 
pastato sienas, raktu atidarė mažus vartelius. 

Galimas daiktas, kad senoji Rožė jau nebe pirmą kartą naudojosi tuo raktu, 
ir, kad jau keletą kartų buvo Lukrecijos rūmuose. Tikrai, nė kiek nedvejodama, 
perėjo mažą kiemą ir įėjo į koridorių, kurio gale matėsi siauri laiptai. 

Užlipusi į pirmą aukštą, Maga įėjo į koridorių labirintą; matėsi, kad gerai 
žino jų išsidėstymą, ėjo tikru, ramiu žingsniu. Pagaliau sustojo prie kažkokių 
durų, į kurias tyliai pasibeldė. 

Kiek palaukusi pakartojo dar kartą, bet dabar jau ypatingiau, lyg duodama 
sutartą ženklą. Greitai durys atsidarė ir kažkoks balsas sumurmėjo kambario 
tamsoje. i : 

- Ar tai tu, sinjora? Jėzau Kristau! Kokia šalta ranka! Sėsk, prašau... ten... 
tuojau uždegsiu žibintą. 

Maga leidosi vedama už rankos, pagaliau atsisėdo, visą laiką tylėdama. 

Pradėjęs kalbą ir uždegęs žibintą, vyras buvo tas mažas senukas Mefistofe- 
lio veidu ir pašaipia šypsena. Tai buvo tas pats senukas, kurį jau matėme 
“Gražiojo Januso" užeigoje, kai atnešė Ragastenui maišą pistolių. Tai buvo 
Juoko Rūmų intendantas - sinjoras Džiakomo. 

- Skarą ant pečių, pagalvę ant kojų... Ar patogu poniai šitame fotelyje? - 
triūsė, patarnaudamas viešniai. 

Pagaliau sustojo prieš moterį kupinoje pagarbos pozoje. 

- Džiakomo - tarė Maga, - noriu ją matyti... 


Senis sudrebėjo, sudėdamas rankas. 

- Ką ponia sakai?! - sušuko. 

„ Noriu matyti Lukreciją! 

- Sinjora, ko tu iš manęs reikalauji?! 

- Labai paprasto ir natūralaus dalyko. 

- Bet kaip gali norėti, kad ją pažadinčiau ir praneščiau apie tavo atvykimą... 

„Niekas tau šito neliepia. Nenoriu jos žadinti... noriu įeiti į jos kambarį... štai 
ir viskas... 

- Jai miegant... 

- Nataip! 

Senis užlaužė rankas: 

- Nubus... nužudys tamstą... tai tigrė... 

- Be reikalo kalbi, Džiakomo, tada, kai privalai tik klausyti... O gal jau 
nebegaliu tavimi pasitikėti? Bet tas būtų visai natūralu, - pridėjo karčiai; - 
pirmiausia prisieki Evangelija, kad pirmu mano reikalavimu atiduosi gyvybę, 0 
paskui, esant reikalui, išsisukinėji... 

- Ponia, - pasigirdo duslus atsakymas, - brangi ir kilni ponia, visados esu 
pasiruošęs mirti už tave... 

- Bet ir neįleisti manęs į Lukrecijos kambarį, tiesa? Klausyk manęs, Džiako- 
mo... kadaise, prieš daugelį metų, atsekei čia žmogų, kurį prisiekei nužudyti... 
tiesa? 

- Tas žmogus užnuodijo mano gyvenimą... Turėjau Jativoje mane mylinčią 
žmoną, kurią aš dievinau. Tas žmogus įtraukė ją į spąstus... Aštuonias dienas 
ieškojau jos visame mieste ir kalnuose... Pagaliau vieną naktį grįžo įnamus, bet 
taip išblyškusi, kad neturėjau jėgų ją kvosti... Tada... tvirtu balsu pasakė man 
baisią tiesą... tas vyras ją išniekino... o patenkinęs savo geidulius, liepė jai 
pasitraukti... Baigusi savo pasakojimą, mano akivaizdoje nusidūrė, o aš jai 
nesukliudžiau to padaryti. Nes jei ji šito nebūtų padariusi, aš tatai būčiau 
įvykdęs. Ties jos lavonu prisiekiau keršyti... ėjau to vyro pėdomis, sekiau jį dieną 
ir naktį... Atvykau į Romą... tapo kardinolu... pagaliau popiežium... Buvo toks 
galingas, kad tiesiog negalėjau tikėtis jį pasiekti. Tada sutikau tave... Nepaisant 
tavo menkų rūbų, pažinau tave esant didelę ponią, ne kartą matytą Jativoje... 
važiuojančią karieta... 

- Taip, mano Džiakomo. Buvai i nuliūdęs, paguodžiau tave; buvai neturtin- 
gas - daviau tau pinigų; buvai silpnas, pažadėjau tave paremti ir, man atrodo, 
išlaikiau žodį... 

- Ach! Sinjora, tiesa! Išgelbėjai vienintelį mano gyvenimo lobį... Išvykdamas 
iš Jativos, pasiėmiau drauge savo dukterį... Niną, tokią gražią ir tokią panašią į 
savo mirusią motiną, kad kartais, žiūrėdamas į mergaitę, akimirkai užmiršda- 
vau, kad mano nelaimingoji žmona mirusi... 

- Pasakok toliau, Džiakomo, mėgstu kartais įsitikinti, kad turi gerą atmintį. 

- Jau daug metų gyvenau Romoje. Klausydamas tavo patarimų, ponia, ir, 
be bejo, tavo santykių dėka, patekau į popiežiaus rūmus antrojo ūkvedžio 
pareigoms. Taip pat tavo įsakytas pasistengiau įgyti visišką sinjoros Lukrecijos 

pasitikėjimą ir pagaliau gavau pirmojo jos rūmų ūkvedžio titulą. Vieną vakarą 
- Ninai tada buvo keturiolika metų, - aplankei mane, ponia, patarei man 
pasamdyti Ninai mažą namelį, kuriame gyventų su tarnaite, išeidama tik naktį. 
Taigi tą vakarą išgelbėjai mano paskutinį lobį... Kažkieno žvilgsnis susekė 
Niną... Tas kažkas buvo Cezaris, popiežiaus sūnus. Tėvas išniekino mano 
žmoną, o sūnus norėjo tą pat padaryti su mano Nina!.. Bet ponia budėjai! Aną 
vakarą, kai ponia teikeisi mane aplankyti, nuėjome kartu link namelio, kuriame 
gyveno Nina... nieko man nesakei... bet drauge su manim pasislėpusi už kažko- 
kios lūšnos, atidžiai stebėjai viską, kas vyko prie namelio... Negalėjau suprasti 
tavo elgesio... Staiga pasirodė keliolika ginkluotų vyrų... įsiveržė į namelį... 
Apsvaigęs iš pasiutimo ir sielvarto, norėjau juos pulti... “Mano Nina! Mano 
vargšė Nina!" - šaukiau. š 

- Ji yra saugioje vietoje... tylėk! 

- Pasakei tiesą. Jau iš anksto sutvarkei visą reikalą ir, neperspėjusi manęs, 
išvedei iš namelio mano dukterį. Kareiviai grįžo atgal; praėjo pro mus, piktai 
keikdamiesi... Pažinau - jų priešakyje žengė Cezaris... Nuo tos akimirkos jaučiu 
tau, ponia, tiek dėkingumo, kiek neapykantos Bordžijoms... 

- Jauti man dėkingumą ir atsisakai.. 

- Ne, sinjora! Nuo nieko neatsisakau! Reikalauk iš manęs gyvybės, noriai ją 
atiduosiu... Jei esu nugąsdintas to, ką nori padaryti... tai tik drebu dėl tamstos... 
tik dėl tamstos... 

- Dėl manęs! Och! Ar nesupranti... Klausyk, Džiakomo... nori atkeršyti, ar 
ne? 

- Kaip tai, ar noriu? 

Pašoko iš vietos, jo veide pasirodė baisaus keršto išraiška. 

- Ar aštrokštu keršto?! Aš tik juo gyvenu! Turbūt stiprus yra tas iroškimas, 
kad sutikau tiek metų kęsti laukinio kančias... 

Maga žiūrėjo į jį su niūriu pasitenkinimu. 

- Tai suprask, kad mano tikslas taip pat yra kerštas... Suprask, kad mano 
pažeista širdis taip pat kenčia laukinio kančias... Ar nesupranti, kad mano 
neapykantasiekia to paties tikslo, kaip ir tavo? Suprask pagaliau, kad jau atrodo 
artėja lauktoji valanda! 

Šiuos žodius burtininkė ištarė su nuostabia ir iškilminga energija. Jos suvar- 
gusius bruožus nušvietė jaunystės spindulys... 

- Och! - sušuko Džiakomo, - man atrodo, kad matau ponią tokią, kokia 
buvai prieš daugelį metų!.. 

- Tai neapykanta atjaunino mane! 

- Taip... Atrodai ponia šią akimirką beveik taip, kaip ten - Ispanijoje, 
Jativoje! 

- Ispanija! -sukuždėjo senoji Rožė. - Jativa! Ach! Kaip tai toli! Kaip seniai 
tas buvo! . 

Kalbėjo iš lėto, taip neaiškiai ir tyliai, kad Džiakomo sunkiai suprato jos 
žodžius. 

- Laiminga! Taip! Buvau tuomet laiminga! Turtinga, gerbiama, buvau 

galingos Vanozzų šeimos pasididžiavimas ir džiaugsmas, galingiausiųjų šeimų 
sūnūs siekė mano rankos... buvau graži aštuonioliktąjį gyvenimo pavasarį... 
galvojau tik apie džiaugsmą ir laimę... mano tėvai mane dievino... Kiekviena 
mano užgaida buvo lygi įstatymui mūsų puikios Vanozzo pilies gyventojams. 
Gražūs jaunuoliai laukė mano šypsenos... Bet nemylėjau iš jų tarpo nė vieno. 
Vieną dieną atvyko jis... Praūžė pro mūsų pilį, kaip piktą lemianti kometa. 
Vanozzų šeimai teko garbė vaišinti po savo stogu Rodrigą Bordžiją, Aragonijos 
karalių palikuonį, popiežiaus Kalikso III seserėną... jis buvo mūsų priimtas taip, 
kaip ispanų grandai buvo pratę priimti karališko kraujo asmenis... 

- Rodrigas Bordžija! - sušuko kerštingu tonu Džiakomo. - Jis! Tas niekšas! 
Tas beširdis... tas beginklių moterų niekintojas! 

Maga kalbėjo toliau, lyg negirdėdama jo šauksmo. 

- Pamačiau jį ir pažinau, kas tai yra meitė. Buvo gražus...kažkokiu niūriu, 
piktu grožiu... jo karštas žvilgsnis sukrėtė mano širdį... jo aistringi žodžiai mane 
apsvaigino... Visa mano gyvenimo laimė buvo tapti jo... kūnu ir siela... amžiams. 
Išvyko, o aš pirmu jo kvietimu nusekiau paskui jį, palikusi tėvą, motiną, namus, 
šeimą... nusekiau paskui jį, laiminga, kad galiu būti jo vergė... nusekiau paskui 
jį vien todėl, kad jis man pasakė: “Eik!" Nuo tos dienos prasidėjo mano kančios. 
Priminiau Rodrigui, kad man prižadėjo pašventinti mūsų ryšį; prapliupo juoku. 
Jau greitai įsitikinau, kad meilė, kurią skaičiau jo akyse, buvo melas... kad jo 
žodžiai buvo melagingi... viskas, ką jis kalbėjo ir darė, buvo melas... Slinko ilgos, 
niūrios dienos... Mano tėvai mirė iš sielvarto... Atėjo į pasaulį vaikai, mėginau 
rasti paramą ir gyvenimo prasmę motiniškoje meilėje... Vieną dieną Rodrigas 
man pareiškė, kad jį varžau... Puoliau po jo kojomis, maidavau pasigailėjimo... 
verkiau... Kitą dieną dingo, palikdamas tokio turinio raštelį: “Kadangi tu nenori 
pasitraukti, pasitrauksiu aš". Iš skausmo pablūdusi, puoliau į vaikų kambarį... 
mano vaikai taip pat dingo... 

- Siaubas! - sukuždėjo tyliai nusikeikęs Džiakomo. 

- Stebiuosi neišėjusi iš proto! Stebiuosi nenumirusi iš sielvarto! Kai šešis 
mėnesius sirgusi pasveikau, siaubo apimta įsitikinau, kad dar myliu Rodrigą... 
Deja! Mylėjau jį dar ilgai! Mylėjau jį iš tolo! Nusekiau paskui jį į Romą... Visą 
gyvenimą praleidau jį sekdama, aiškindama jo meilės nuotykius... iš lėto augo 
mano širdyje kerštas... Ilgai ir aršiai kovojo mano sieloje meilė ir neapykanta... 
kerštas laimėjo! 

- Ach! Ponia! Kiek tamstai teko iškęsti! Bet tavo vaikai... | 

- Mano vaikai! Kai jau suaugo, norėjau su jais pasimatyti, papasakoti visą 
tiesą... Cezaris vos manęs neužmušė... Pranciškus turėjo norą uždaryti mane, 
kaip pavojingą beprotę... Lukrecija išmetė mane į gatvę... 

- Sinjora, šie prisiminimai yra per daug skaudūs... 

-Jie man gelbsti... kai išdraskau senas žaizdas, susidarau įspūdį, kad kanki- 
nanti mane liga silpsta... ta liga tai nelaiminga meilė... Tarp daugelio Rodrigo 
meilužių buvo viena, kurios labiau neapkenčiau, negu kitų... Nes man atrodė, 
kad Rodrigas tikrai ją myli... Sužinojau... per pažintis, kurias užmezgiau Vati- 
kane... sužinojau, kad ji yra nėščia... Gimė kūdikis. Tai buvo mergaitė... sunku 

išreikšti žodžiais mano neapykantą jai, o vėliau baisų džiaugsmą, kai sužinojau, 
kad motina, tokia pat niekšinga, koks žiaurus tėvas, nutarė savo kūdikį pamesti. 

- Gąsdini mane, ponia! 

- Toji motina buvo grovienė Alma! Kūdikis buvo pamestas ant Angelų bažny- 
čios laiptų. Pakėliau jį... pagrobiau... nusinešiau pas save... Visas mano kerštas teko 
tam nekaltam sutvėrimui... Atidaviau baisiai raganai, kuri ją kankino... tai tęsėsi, kol 
supratau, kad viskas manyje verda matant kūdikio kančias... Tada ji buvo šešerių 
metų. Pasiėmiau pas save... ji tapo man vieninteliu šviesiu spinduliu, išsklaidančiu 
gyvenimo tamsą. Pavadinau ją Rozita... Rožyte... Išaugo graži... nenusakomai graži 
mergina, o aš, žiūrėdama į ją... užmiršau savo aukščiausiąjį tikslą... kerštą! Bet 
Rodrigas pats save man priminė. Senis... supelėjęs senis... užsidegė meile mano 
Rozitai! O žinai, kas buvo tas įsimylėjęs ją senis? Tai buvo Rodrigas Bordžija, mano 
vaikų tėvas, grovienės Almos meilužis, Rozitos tėvas. 

- Mano žmonos žudytojas... - pridėjo Džiakomo, kuris siaubo apimtas klausėsi 
pasakojimo, žiūrėdamas į Magą plačiai pravertomis kupinomis baimės akimis. 

Maga nusišypsojo; tai buvo keista šypsena. 

- Kaip išgelbėjau tavo dukterį Niną, taip pat išgelbėjau Rozitą. Šią naktį išvyks 
iš Romos... dabar jau turbūt yra saugi. Žinok, kad keršto valanda išmušė! Tu taip 
pat galėsi atkeršyti už savo skriaudas! Kol turėjau prie savęs Rozitą, dvejojau, bet 
dabar jau nieko gyvenime man nebeliko... tik suteikti kančias tiems, dėl kurių pati 
kentėjau. 

- Taip, sinjora! Pagelbėsiu tau, kiek galėdamas... 

- Pirmiausiai, Rodrigas turi žinoti, kur gali mane rasti... 

- Manai ponia, kad norės tamstą matyti? - tarė nustebęs Džiakomo. 

- Esu tikra! Pats ateis arba atsiųs manęs į Ghetto. Manęs ten neradęs, norės 
sužinoti, kas atsitiko su Maga... Ar apsiimi jį painformuoti? 

- Tai labai paprastas dalykas... 

- Ar žinai Sibilės šventyklą? 

- Tirotyje... netoli popiežiaus vilos... Buvau ten kadaise su ponia Lukrecija. 

- Gerai, turiu pagrindą manyti, kad popiežius viloje praleis keletą dienų... Tai jo 
paleistuvingų orgijų vyriausioji būstinė... - pridėjo pusbalsiu. - Taigi būsiu ten... Per 
dvidešimtį žingsnių nuo Sibilės šventyklos yra ties pat bedugne natūrali ola. Joje 
apsigyvensiu... Jau kadaise joje gyvenau... Ten ras mane Rodrigas, jei turės į mane 
reikalą... O greitai jį turės! Taigi turi žinoti, kur manęs ieškoti. 

inos šitą, sinjora. Apsiimu tai atlikti. 

- Gerai, Džiakomo, esi ištikimas tarnas... O dabar, kai žinai, kad esu Lukrecijos 
motina, nuvesk mane pas ją... | 

- Sinjora! Sinjora! Saugokis! - sušuko virpėdamas Džiakomo. - Jei nubus, 
užmuš tave! 

- Ne, Džiakomo, neužmuš manęs! O pagaliau!.. Mėgstu riziką... Prieš atsisvei- 
kindama su praeitimi, o galbūt ir su gyvybė, noriu pamatyti savo dukterį... Noriu 
to, Džiakomo!.. 

- Einam, ponia! Esu paklusnus, - tarė senukas mėšlungiško drugio krečiamas. 

Užpūtė žibintą, paėmė Magą už rankos ir slinko ilgais, tamsiais korido- 

riais, lipdavo ir nulipdavo laiptais, ėjo per tylius salonus, pagaliau sustojo siau- 
rame kabinetėlyje. 

- Čia! -sukuždėjo Magai į ausį senis. - Niekad niekas neįeina į šį kambarį. 
Durys, kurių slenkstį peržengėme, niekad neatsidaro... Tik ponia Lukrecija 
turi jo raktą... bet, tavo įsakymu, ponia, įsigijau dar vieną... Ten yra miega- 
masis... lova stovi tiesiai prieš duris... tarnaitės, einančios pareigas naktį, 
miega gretimame kambaryje... 

- Lauk manęs čia! -tarė Maga, nepaprastai atsargiai atidarydama mažas 
dureles, jungiančias miegamąjį su kabinetu. | 

Lukrecijos motina pravėrė duris ir valandėlę sustojo ant slenksčio. 

- Och! -tarė mintyse, - kokia maloni yra mintis apie kerštą! Ji ten miega! 
Tai mano duktė! Tai ta, kuri įsakė išmesti mane į gatvę! Tai ta, kuri nepasi- 
gailėjo mano ašarų! Ir aš nepasigailėsiu nei jos jaunystės, nei jos grožio... Tai 
ne mano duktė!.. Tai - atstumianti baidyklė... kaip ir jos broliai... kaip jos 
tėvas... visiems ateis eilė... kantrybės! Bet ji, niekšinga duktė, turi kristi 
pirma! 

Išėmė iš užančio mažą buteliuką, prislinko prie lovos... iš lėto, visai nesijau- 
dindama atkimšo buteliuką... 

- Vienas lašas... tik vienas lašas nukris tau ant lūpų... ir jau nebėra Lukreci- 
jos... agonija bus baisi... rytoj Bordžijos užsidės gedulą... rytoj seno Bordžijos 
siela nulinks pirmą kartą po mano keršto našta. 

Nakties žibintuvėlio šviesoje pamatė Lukreciją. Miegojo. Jos lūpose klai- 
džiojo šypsena. Viena ranka buvo nuleista, kitą buvo padėjusi po galva, kurią 
supo išskleistų plaukų banga... Buvo karališkai graži... 

- Mano duktė! - pagalvojo Maga. 

Sustingusi kaip stovyla, tylėdama žiūrėjo į Lukreciją. Jauna moteris pajudė- 
jo, atsiduso, sušvebeldžiojo keletą neaiškių žodžių ir jos šypsena tapo dar 
saldesnė... 

Kai vėl kietai įmigo, senė prislinko prie lovos. 

- Svajoja... - pagalvojo. - Svajoja. Laiminga... jos šypsena rami.. Kadaise... 
ateidavau į jos kambarį ir, kaip dabar, pasilenkdavau ties jos lopšeliu... kartais 
pabusdavo... ištiesdavo į mane rankutes, juokdamasi, ir sakė: 

- Labanakt, motute!.. O dabar noriu ją nužudyti! 

Jos krūtinę pakėlė kimus atodūsis. Verksmas suspaudė gerklę... 

- Kaip mane tada mylėjai! Kaip mylėjai mane, savo motutę! Šypsojais mane 
pamačius... Ilgų mūsų pasivaikščiojimų metu... vesdavau tave visados už ranku- 
tės... kabinėdavais už mano sijono... tempdavai mane į savo pusę... visados buvai 
užsispyrėlė... vesdavai savo motutę ten, kur norėdavai... 

Burtininkė pasilenkė ties Lukrecija, beveik liesdama jos veidą. Pergyve- 
no sielos skausmą... aiškiai matė Lukreciją... mažą mergaitę... kurią glamo- 
nėjo ir glaudė prie savo krūtinės. Nusišypsojo pro ašaras. 

- Kokia tu buvai rajūnė, kai dar žindai mano krūtį, - sukuždėjo... - Vieną 
dieną taip norėjai valgyti, kad net įkandai man krūtį iki kraujo... 

Vargšė sena motina karčiai verkė. Nejučiomis užkimšo buteliuką ir įsidėjo 

jį už juostos... Ne nuodų lašas nukrito ant miegančios Lukrecijos lūpų.. 
Tai buvo ašara... šalta, saldi, o kartu tokia karti. Ašara, skaisti ir kilni, kurioje 
slėpėsi mažas, bet neįvertinamas motinos širdies deimantas... 


Lukrecija krūptelėjo... Valandėlę kovojo su snauduliu, paskui staiga nubu- 
dusi pakėlė ranką prie lūpų. 

„ Kas ten yra? Kas ten? - suriko siaubingai iššokdama iš lovos. 

Akimirkai praslinkus, pažadintos tarnaitės įpuolė su žibintais į kambarį. 
Lukrecija piktai įsakinėjo: 

- Ieškoti! Teapieško kiekvieną kampą! Kažkas čia buvo, esu įsitikinusi... 
jutau... ant lūpų... Och! tai buvo vaiduoklio pabučiavimas! 

Apieškojo visus rūmus. Nerado nieko. 


Tuo tarpu Džiakomo palydėjo Magą iki mažų vartelių, per kuriuos burti- 
ninkė įėjo į Juoko Rūmus. 

- Ar esi patenkinta, sinjora? - paklausė ją, kai jau rengėsi eiti. - Matei ponią 
Lukreciją? 

- Ne! - atsakė senė keistu balsu... - bet mačiau... savo dukterį... 

Dingo nakties tamsoje, eidama vienų miesto vartų link. Palaukė ten iki 
aušros. 

Vartus atidarius, apleido miestą ir žengė per laukus ryžtingu žingsniu. 

XX 
KARO TARYBA 


Dviem dienom po Ragasteno suėmimo, Aleksandro VI mėgiamame bib- 
liotekos salonėlyje, apie aštuntą valandą vakaro, prie plačiai atidaryto lango, per 
kurį buvo matomas visas miestas, buvo popiežius, Cezaris ir Lukrecija. Pusbal- 
siu tarpusavy kalbėjosi. 

- Šeimos pasitarimas! - kuždėjo vienas kitam į ausį su paslaptinga mina 
prelatai ir gausūs ponai, esantys pilies salonuose. - Kas iš to išeis? Kokia nauja 
bulė? Koks karas? 

Aleksandras VI sėdėjo fotelyje. 

Lukrecija gulėjo ant sofos ir žiūrėjo pro langą į plačią Romos panoramą 

- Ar Astorre nuvyko? - paklausė popiežius. 

- Šįryt, - atsakė Cezaris. e 

- Vienas? 

- Ne, pasiūliau jam į kompaniją Garkonio, kaip man, tėve, patarei; jau yra 
kelyje. Bet, mano tėve, viskas per daug ilgai tęsiasi. 

- Kantrybės... Corpo di bacco, mano Cezari!.. Turi laiko... Visas gyvenimas 
prieš tave. Ką sakytumei, jei tau beliktų pora mėnesių?.. 

- Po velnių! Dar labiau skubėčiau! Rūdiju!.. Esti valandų, kai pasiilgstu 
mūšio... kovos... Svajoju apie titaniškus žygius, maiau žmonių minią mano ir 
mano raitų draugų draskomą, kaip geležinis kylis įkaltas į gyvą kūną, tą kūną 
drasko... Toks triukšmas ir sumišimas... tai graži muzika... o tas naikinimo 
džiaugsmas! Džiaugsmas skandinti plieną žmonių krūtinėse! Tas puikus regi- 
nys: arklių kanopų sudaužyto kiaušo trykštančios smegenys... tos juodos kraujo 
balos, kuriose braidžioja arkliai. Svajoju apie tai, nuobodžiauju, negalėdamas 
žudyti... 

Cezario žodžiai buvo juo baisesni, kad sakė tyliu, prislėgtu balsu... Tik 
krauju patvinusios akys rodė, kokia audra virė jo sieloje. ' 

Tėvas žiūrėjo į jį su nusistebėjimu. 

- Koks puikus tigras - pagalvojo. 

Lukrecija tylėjo, žiūrėdama į kažkokius ūkanotus reginius, kuriuos jai rodė 
jos vaizduotė. 

- Taigi, mano tėve, - kalbėjo Cezaris toliau, - juo greičiau, juo geriau. Reikia 
neatidėliojant viską baigti, nes kitaip sukils prieš mus visa Italija... Taip... taip... 
juo greičiau, juo geriau. Privalome paimti Montefortę, tą gyvačių lizdą. 

- Kai tik gausiu žinią apie grovą Almą, pradėsime veikti. Tu svajoji tik apie 
žaizdas... bet aš noriu užtikrinti pasisekimą ir užkirsti kelią bet kokiems netikė- 
tumams... Pagaliau pats iš arti stebėsiu visą šį reikalą... 

- Kaip tai, mano tėve, norėtumei patsai dalyvauti žygyje? 

- Ne, bet apsigyvensiu Tirolyje, esančiame prie kelio. Iš ten man bus leng- 
viau sekti Romos ir Montefortės įvykių eigą. Būsiu arti tavęs, vadovaujančio 

karui, ir Lukrecijos, laikančios rankoje diplomatijos siūlą. Bet, bet, Lukrecija, 
reikės perspėti Magą iš Ghetto, kad kai kas padarys jai vizitą... kai kas, kam 
žadėjo tam tikrą gėrimą... 

- Magos nėra Romoje, - nerūpestingai tarė Lukrecija. 

Popiežius pašoko iš fotelio ir suraukė antakius. 

„Ji yra Tirolyje, - pridėjo Lukrecija. 

- Tirolyje - sušuko senasis Bordžija, beveik nusigandęs; - galima įsivaizduo- 
ti, kad ragana įspėja mano mintis... Kaip tik norėjau jai įsakyti ten nuvykti. Bet 
kąji veikia Tirolyje? 

- Turbūtatiduoda pagarbą savo prosenelei... senųjų amžių burtininkei, nes, 
kiek žinau, apsigyveno oloje, esančioje prie Sibilės šventyklos. 

- Žinau tą olą... Taigi viskas eina gerai, mano vaikeli. 

- Jums, - pastebėjo Lukrecija, lengvai iškreipusi lūpas. - Cezaris kovos prie 
Montefortės sienų, galės maudyti savo arklį kraujo upeliuose, kuo, be abejo, 
pavergs širdį nekaltos Beatričės, kuri savo gausių meilužių yra vadinama Prima- 
vera, nes sako ją esant tokią gražią ir jauną... 

Dėl geliančių Lukrecijosžodžių Cezaris iš pykčio nubalo. 

- Ar myli mane, ar ne, -sumurmėjo, - bus mano. 

- Tu, mano tėve, - tęsė toliau Lukrecija, - sėdėsi prabangos rojuje, vadina- 
mame Tiroli... galėsi gėrėtis iki sočiai aplink esančių laukų reginiu; spėju, kad 
tas gėrėjimasis bus dar malonesnis, nes dar kai kas juo su tavim dalinsis... tai 
reiškia, nekaltoji Fornarina, kuri laukia tavęs, dūsaudama, kol suteiksi jai 
pluoštą žinių iš... gyvenimo meno... 

Dabar Aleksandras VI krūptelėjo. Lukrecija kalbėjo toliau: 

- Tik aš čia nuobodžiausiu, kaip prakeikta. 

- Na! Užsiimsi savo brangaus vyrelio mistifikavimu, - tarė Cezaris. 

- Kunigaikštis de Bisaglia! Vargšelis! Argi jis vertas, kad domėčiausi jo o 

- Rasi sau kokią nors pramogą. Sugebėsi... jei tik turėsi noro: 

Lukrecija gūžtelėjo pečiais. 

- Bet, bet, kadangi jau kalbame apie pramogas, - prabilo senis Bordžija, - 
mūsų romiečiai turės puikią... 

- Taip... egzekuciją pono de Ragasteno - pridėjo Cezaris. 

Dabar Lukrecija staigiai krūptelėjo. 

- Kada jį nužudys? - šaltai paklausė. 

- Poryt, saulei tekant, mano sesut. Būsi aikštėje? 

- Aišku. 

- Geras vyras. Mane labiausiai nudžiugins išvaizda šio didvyrio, įmesto į 
liūtų duobę. 

"Taip pašiepiamai Cezaris vadino kamerą su šliužais ir žiurkėmis. 

- Rytoj jį į ją nuleis, dalyvausiu pats, kad galėčiau tam brangiam draugui 
pareikšti nuoširdžiausią užuojautą. Po šimts velnių. Pats pasirūpinsiu, kad jam 
netruktų kompanijos. Šiandieną išsiųsiu dešimtį medžiotojų, kad apieškotų 
aplinkinius miškus bei slėnius ir surinktų puikią gyvačių, žalčių ir rupūžių 
kolekciją... Jau matau jį šiame stebuklingame būryje... 

Cezaris nusijuokė ir sugriežė dantimis. Buvo baisus. Staiga atsirėmė alkūne 
įkelius, jo kaktoje pasirodė susirūpinimo raukšlė. 

- Myli Primaverą - pagalvojo. - Kas žino, ar ji nemyli jo taip pat? Kas Žino, ar 
jau nepasikeitė meilės bučiniais? Och! Jeigu tai buvo, noriu išgalvoti kokį nors 
ypatingą... nežinomą kankinimo būdą... Ach! Pažiūrėsime! Tu niekše! 

Sėdėjo tylus, gniauždamas kumščius. Jei Lukrecija ir Aleksandrastą akimir- 
ką pamatytų, jo išvaizda tikrai juos išgąsdintų. 

Bet jie nežiūrėjo į jį. 

Senis Bordžija mintyse buvo Tirolyje... klaidžiojo medžių paunksmėje, 
laikydamas glėbyje merginą, kuri turėjo pasaldinti jo seną įkarštį. Lukrecija 
nejudėdama gulėjo ir galvojo. 

- Och! Tai nenusakoma prabanga! Įeiti į požemį, kai jo siela merdės iš 
artėjančios mirties baimės! Atsiduoti jam, jam - sukaustytam grandinėmis. 
Jausti jo meilę, padidintą siaubo... Įsisiurbti į jo lūpas, susižeisti kūną į jo 
grandines... ir tą valandą, prieš tai, kai bus nuleistas į patį šio pragaro dugną! 
Padaryti taip, kad siaubo riksmas, pamačius šliaužiojančias bjaurybės, susilietų 
su aistringu šauksmu nuo mano pabučiavimo... trokštu tokios akimirkos! 

Gili tyla įsiviešpatavo virš užsisvajojusio trejeto. 

Praslinko valanda. 

Kai pagaliau atsipeikėjo, pažvelgė įsave ir nustebo pamatę savo išblyškusius 
veidus. 

- Labanakt, mano vaikeliai, einu ilsėtis, - tarė senis Bordžija. 

- Oašeisiu ruošti kampanijos planą, - pareiškė Cezaris. 

- O aš galvosiu apie dar nežinomą pramogą, - užbaigė Lukrecija. 

Po keletos valandėlių jau buvo savo kambarėlyje, Juoko Rūmuose. Nusi- 
maudė, liepė padaryti masažą ir ištepti kvepalais, paskui atsigulė ir atleido 
tarnaites. 

Įkišusi galvą į pagalvės mezginius, kuriuos kramtė ir draskė dantų galiukais, 
nutarė pasimatyti su Ragastenu. Nueis į jo kamerą ir tada, kai nelaimingąjį 
rengsis įmesti į “liūtų duobę"... 

Nė karto nepagalvojo apie jo išlaisvinimą. Labiausiai žadino jos jausmus 
mintis apie pasmerktojo mirti pabučiavimą, apie glamones žmogaus, už kurio 
nugaros stovi mirtis, žmogaus, kuris žino, kad niekas pasaulyje nebepajėgs jo 
išgelbėti... 

Apie trečiąvalandą ryto atsikėlė iš lovos ir apsirengė, nešaukdama tarnaičių. 

Apsigaubė plačiu apsiaustu, išėjo iš rūmų ir pėsčia nuėjo greitu žingsniu į 
Šventojo Angelo Pilį. 

Roma miegojo. Didi tyla gaubė Amžinąjį Miestą. 

Toje iškilmingoje tyloje ėjo Lukrecija... ieškodama pramogos, norėdama ją 
susirasti net ant mirties slenksčio. 

XXI 
CEZARIS BORDŽIJA 


Cezaris Bordžija, grįžęs į savo miegamąjį, krito į fotelį ir suspaudė delnais 
galvą. 

Jo nukankinta, paini ir neryžtinga mintis buvo išreikšta žodžiais: 

- Myli ją... Primaverą... Bet ji? Ar taip pat jį myli? 

Cezaris buvo laukinis žvėris. Dažnai mylėjo, bet kaip ir laukinio žvėries, jo 
meilė buvo panaši į greitai praeinantį rujos laikotarpį. Tai buvo patinas, sugun- 
dytos praeinančios patelės išvaizda - ėmė patelę ir viskas buvo baigta. Niekad 
dar nejautė pavydo, kai jo geiduliai nebuvo moters išvaizdos sužadinti. 

Taigi, pirmą kartą to žvėries gyvenime gimė žmogiškas jausmas. Pirmą 
kartą mintis apie norimos moters priklausomumą jam jo nepatenkino. Pirmą 
kartą sudomino jį mylimos moters jausmai. 

Tai supratęs nustebo, paskui jį apėmė staigus pyktis. Pašoko iš vietos, 
pradėjo bėgioti skersai ir išilgai kambario, sudaužė kažkokią statulėlę ir du 
puikius porceliano vazonus, putojo... keikė. Pagaliau krito apsirengęs į lovą ir 
grįžo prie nutrukusių minčių: 

- Myli jį, nėra abejonių! Jie matėsi! Melavo man, sakydamas jos nepažįstas... 
Ji myli jį... tiek to! Bet ar priklausė jam? Och! - sukriokė, - tas nežinojimas! Kad 
nors žinočiau! Baigtųsi mano kančios! Bet nieko nežinau... 

Staiga pašoko iš lovos ir pradėjo vaikščioti, puldinėti po kambarį, kaip tikras 
laukinis žvėris, kuris staugia ir laukia grobio. 

- Ar man tas rūpi! Kas man gali rūpėti, ar priklausė jam ar ne! Juk iki šiol tai 
man niekad nerūpėjo! Nenoriu galvoti apie tai... ne, nenoriu! Buvojo meilužė?! 
Na, tai kas? Bus mano! Didelis daiktas! 

Bet nežiūrint to, kad jaudinosi, siuto ir keikė, kankino jį vis tas pats klausi- 
mas. Rado atsakymą. 

- Paklausti jo? Nueiti į kamerą! Iškvosti! 

Tačiau tą mintį atmetė su sielvartu. Pagaliau prapliupo juoku: 

- Aš, Cezaris Bordžija, klausiantis kavalieriaus de Ragasteno ar mano 
būsima meilužė yra nekalta! Graži istorija! Och! Galima pasiusti! 

Dalį nakties vartėsi lovoje, tarpais įpuldamas į kažkokio liguisto nusiminimo 
būklę, tarpais krečiamas karštligiško kliedėjimo priepuolio, o jo šauksmai, 
aiškiai girdimi net gretimose salėse, žadino iš miego nusigandusius tarnus. 
Pagaliau nuvargintas tos ypatingos dvasios kovos, sudarė planą, kuris atrodė 
sutaikąs visus, jo mintis blaškančius, prieštaringus jausmus. 

- Taigi eisiu pasjį, - košė per dantis, eisiu! Turiu žinoti! - negaliu ilgiau kęsti... 
Jau aušta diena... kai Ragastenas dings paskutinėje kameroje, niekad jau nebe- 
sužinosiu... O privalau žinoti! Och! Nusižeminsiu... Pasakys... Esant reikalui, 
jam pasiūlysiu už teisybę laisvę. Nebus toks beprotis, kad atsisakytų! 

Šypsodamasis kalbėjo toliau: 

- Kas dėl jo laisvės... išlaikysiu žodį... atidarysiu duris... bet kai man jau 
pasakys... vienas taiklus durklo smūgis į tarpupetį... 

Nebaigė... Tik pasitikrino, ar turi už diržo durklą. 

Nulipo į esantį parteryje sargybos būstą ir paėmė raktą nuo kameros, 
kurioje sėdėjo Ragastenas, tas raktas taip pat tiko pančių užraktams - paskui 
įėjo į požemį. 

XXII 
PASMERKTOJO MIRTI NAKTIS 


Tuo metu, kai Lukrecija ir Cezaris, kiekvienas atskirai, ruošėsi aplankyti 
Ragasteną rūsyje, tuo metu, kai abu ieškojo vis naujų malonumų ir žiaurumo 
būdų, Ragastenas miegojo. 

Kaip galėdamas patogiau atsirėmė į sieną. Nepaisant to, jo padėtis buvo 
baisi. Bet teisingai galvojo, kad jei jau nebegalima pagerinti būklę, tai reikia 
pasirinkti mažesnį blogumą ir rasti kokį nors kompromisą. 

Dabar jau žinojo, ką turi galvoti apie aną paskutiniąją kamerą, kuria grasino 
jam teisėjas. Garkonio pasistengė jį smulkiai apie tai painformuoti. 

Pagarbos vertas vienuolis, sužinojęs, kad turės lydėti Astorre kelionėje į 
Montefortę, buvo šios žinios nemaloniai nustebintas. 

Negalės dalyvauti kankynėse! Kaip gaila! 

Malonusis Garkonio pagalvojo, kaip sunku viską turėti šioje ašarų pakalnė- 
jeir kad reikia kartais pašvęsti užtarnautą malonumą. Nutarė bent asmeniškai 
informuoti kavalierių apie tai, kas jo laukia. 

- Kas bebūtų, ta aplinkybė suteiks nors ketvirtį valandos malonumo. Nega- 
lėdamas stebėti visos bylos eigą, pasistengsiu nors viską jaunuoliui nupasakoti. 

Atliko tą su dideliu džiaugsmu. Nepraileido nė vienos smulkmenos. Ragas- 
tenas pasitenkino atsakęs: 

- Jei tik mane pasodins ten drauge su tavim, tai suteiks man didžiausią 
malonumą. 2 

Nuo paskutinio vienuolio vizito nebematė daugiau nieko, be prižiūrėtojo, 
kuris ateidavo tris kartus, atnešdamas jam duonos ir vandens. 

Taigi Ragastenas miegojo. 

Staiga jį pažadino kameroje sužibusi šviesa. Atmerkė akis ir pamatė Cezarį 
Bordžiją. Negalėjo susivaldyti nekrūptelėjęs. 

- Atėjo valanda, kurią nuleis mane žemyn. Sudieu, gyvybe... Lik sveika, 
Primavera! 

Betžiūrėjo į Cezarioveidą tiesiai, nerodydamas savo susijaudinimo. Didžiai 
patenkintas pastebėjo, kad Cezario netydėjo joks prižiūrėtojas, nė sargybinis. 
Metė žvilgsnį per Cezario paliktas atdaras duris į koridorių, kurį su malonumu 
konstatavo esant tuščią. 

- Suklydau... dar ne laikas... Bet ko čia atėjo? Ach! Taip, suprantu... kaip ir 
joištikimasis Garkonio, atėjo pasotinti savo kerštą. Parodysiu jam, kaip prieš tai 
Garkonio, kad klysta manydamas, jog nubalsiu jį pamatęs. 

Pakilo nuo žemės ir sušuko pašaipiu balsu: 

- Sveikinu jūsų kunigaikštiškąją didybę... atleisk man, kad nesiūlau fotelio... 
bet užmiršo šiuos baldus pastatyti į mano apartamentus... 

Cezaris įbedė į žemę atsineštąjį deglą, atsigrįžo į kalbantį ir nieko neatsaky- 
damas niūriai į jį pažvelgė. 

- Ateini čia gėrėtis savo darbu? - kalbėjo toliau Ragastenas; - ateini pamatyti 
veido išraišką, kokią tamsta turėtumei, sėdėdamas urve, kuris, tikrai sakant, yra 
tarnstai skirtas. Aš iš savo pusės labai gailiuosi, kad negali tamsta mano veide 
pastebėti taip trokštamos baimės išraiškos, kurią manei pamatysiąs. 

Cezaris sukryžiavo ant krūtinės rankas. 

- Kočia daug kalbėti, sėdžiu kalėjime už tamstą... tamsta padarei nusikalti- 
mą, 0 aš esu sukaustytas grandinėmis... Neprikaišioju tamstai, bet man atrodo; 
kad tai truputį nelogiška... Bet, kaip gyvuoja tamstos tėvas? Vikrus žmogus... 
dėl to vikrumo jaučiu jam didelę pagarbą... Retai man tepasitaikė sutikti tokį 
ciniką ir klastingą šposininką, kuris taip sugebėtų apsimesti padoriu žmogum... 
kai su manim kalbėjo, buvau beveik įsitikinęs, jog jis nei žmogžudys, nei nuody- 
tojas, nei priesaikos laužytojas, nei veidmainis, kaip teigia žmonės. Atsiprašyk 
tamsta jo mano vardu už tą mano apsirikimą... Pasakyk jam, kad labiausiai esu 
sužavėtas to saldumo, su kuriuo mane atidavė į savo samdytų niekšų rankas. Iš 
tikrųjų. Suklydau ir labai šito gailiuosi... 

Cazaris vis tylėjo; tik žiūrėjo į Ragasteną niūriu ir tiriamu žvilgsniu. 

Ragastenas prapliupo juoku. Kažkaip keistai skambėjo tas juokas po šio 
baisaus kalėjimo skliautais. 

-Paklausi tamsta, kojuokiuosi? Iš savęs, kunigaikšti. Neįsivaizdavau,kad gali būti 
toks naivus žmogus, koks aš buvau. Įsivaizduok tamsta, kad maniau tamstą esant didį 
karį, kaituo tarpu tamsta paprastas niekšas... Mačiau tamstos rankoje ugningąšpagą, 
otuo tarpu tai buvo ... tik durklas. Pagaliau toks, kokį tamstą įsivaizdavau dar prieš 
valandą, turėjai tamsta bent savostilių. Povelnių! Puikuslaukinis žvėris! Buvai mano 
akyse bent didelio masto piktadaris! Tai irgi šio to vertas daiktas! Ir štai staiga 
nusileidai nuo to pjedestalo, kuris taip labai tau tiko. Nusileidai taip žemai, kad 
susilyginai su Garkoniu. Jis taip pat čia buvo, norėdamas pamatyti su kokia išraiška 
mirsiu... O tamsta, pone Cezari? Ar atėjai patikrinti, kaip pančiai sužeidė mano 
rankas, arba ar pasmerktojo mirti veido išblyškimas yra pakankamas atlyginimas už 
nusivylimą, kurį patyrei bendraudamas su manim? Sakyk. Ko čia atėjai? 

- Tavęs išlaisvinti, - tarė Cezaris. 

- Išlaisvinti?.. 

- Taip, esi pasmerktas mirti. Žinau, kad ne tu nužudei Pranciškų... aš tai 
padariau... Tai tiesa. Bet tu esi pasmerktas mirti... Tu mirsi... Už valandėlės 
atrakinsiu užraktus, nuimsiu tavo pančius ir būsi laisvas... Ar nori? 

- Nesuprantu tamstos... 

- Paaiškinsiu tau, - kalbėjo Cezaris virpančiu iš susijaudinimo balsu. - Toji 
mergina. Beatričė... Myli ją? 

< Myliu. 

Cezario ranka mėšlungiškai suspaudė durklą. Tačiau suvaldė pykčio bangą. 

- O ji... atsakyk... ji. 

- Ką reiškia tamstos klausimas? 

- Noriu žinoti, ar ji myli tave... ar tave mylėjo?.. 

- Supratau, - sušuko Ragastenas, kurio akys sviedė staigų žaibą, - tai štai kas 
tamstai rūpi?.,, 

Cezaris priėjo prie kalinio. Jautė, kad jo krūtinėje staiga užvirė banga pasiutusio 
pykčio, kuris sukrėtė jį, paversdamas laukiniu žvėrimi, nesugebančiu protauti... 

- Pasakysi! - sukriokė, užmiršdamas visus suplanuotus diplomatiškus išsisu- 
kinėjimus, - pasakysi! Noriu žinoti! 

-Ragasteno protas dirbo nepaprastai aiškiai...staiga blykstelėjovilties spindulys... 

- Pone, - tarė šaltai ir ramiai, - apsirikai... Nesužinosi nieko... Spindulinga 
tiesa dings kartu su manim gelmėse rūsio, į kurį mane nori įmesti. 

- Niekše! - sustaugė Cezaris. - Spėju! Priklausė tau! Mirtis tau! Niekše! 

Puolė Ragasteną su pakeltu durklu... 

Ragastenas, laukęs puolimo, žinojęs jį būsiant, nežmoniškomis pastango- 

mis sukaupė visas jėgas ir sukaustyta ranka griebė Cezario ranką. 

Staigiai užkluptas, Cezaris stengėsi ištrūkti... Bet antroji Ragasteno ranka 
sugriebė Cezarį už gerklės. 

- Esi mano galioje! - sušnypštė iš džiaugsmo užkimusiu balsu Ragastenas. 

Kova tęsėsi vos keliasdešimt sekundžių. Viena ranka išsuko Cezariui ranką, 
spausdamas ją lyg geležinėmis replėmis, kita nenustojo smaugęs jį. Pirmiausiai 
Cezaris išmetė ant žemės durklą, paskui krito ant kelių. 

Stiprios Ragasteno rankos neatsileido nė akimirkai. Sukriokė... lyg negyvas 
krito ant žemės. 

Ragastenas nerviškai pradėjo jį kratyti. 

- Och! Jei sumelavo! - sukuždėjo šalto prakaito išpilta kakta, - jei neturi su 
savim raktų. 

Staiga džiaugsmingai krūptelėjo, vos susilaikė garsiai nesušukęs. Jo ranka 
užčiuopė diržo kišenėje mažą geležinį raktelį... 

Po poros minučių visi užraktai buvo atrakinti... Pasilenkė ties nebejudančiu 
Cezario kūnu ir uždėjo jam ant širdies ranką... 

- Niekas jam neatsitiks! - sukuždėjo. - Jei būčiau Bordžijų būdo, būtų 
ypatinga proga... kokią paslaugą suteikčiau žmonijai, baigdamas dešimties 
mano pirštų pradėtą darbą... Na! Tai ne mano reikalas... 

Taipsu savim kalbėdamas, nurišo Cezario diržą ir juo persijuosė... Užsidėjo 
ant galvos juodo aksomo biretą, kurį paprastai dėvėjo jaunas Bordžija, ir 
pagaliau užsimetė ant pečių jo apsiaustą. 

- Atrodo, - nusijuokė, - kad galiu sėkmingai pavaduoti Cezarį. 

Dar kartą pažvelgė apalpusį ir žengė prie durų. Jau žengdamas per slenkstį, 
sudavė sau į kaktą ir grįžo. 

Pasilenkė ties gulinčiu ir užsiėmė kažkokiu paslaptingu darbu. Už valandė- 
lės atsistojo ir tyliai nusijuokė. 

Neilgai galvojęs, uždėjo Cezariui ant rankų ir kojų pančius, užrakindamas juos. 

Cezaris Bordžija, Romos pabaisa, atsidūrė tokioje būklėje, kokioje dar 
prieš ketvirtį valandos buvo Ragastenas. 


Ragastenas paliko kamerą. Į dešinę vedė trumpas koridorius, silpnai apš- 
viestas žibinto šviesa. 

Ties pat koridoriaus siena pamatė kiaurymę. Prisiartino prie jos. 

- Aa... - tarė nejučiomis krūptelėjęs, - matau šulinį, apie kurį buvo kalbėta. 
Po perkūnais, ponas Cezaris Bordžija turi gerų sumanymų... Supūti tokioje 
duobėje! Fe! Gerą niekšą išsirinkau savo protektorium! 

Atsitraukė nuo kiaurymės, pasipurtęs iš pasištykštėjimo ir baimės. 

Į kairę koridorius turėjo apie penkiolika žingsnių ilgio ir tęsėsi iki pat 
akmeninių laiptų pakopos; nuėjo ta linkme ir pradėjo kopti laiptais aukštyn. 

Staiga sužibo šviesa. Ragastenas jau buvo beveik laiptų viršuje: ten stovėjo 
prižiūrėtojas, laikydamas rankoje žibintą. 

Įsisukęs į Cezario apsiaustą, spausdamas rankoje aurą, Ragastenas ėjo 
tiesiai į pusiau nusilenkusį prižiūrėtoją. 

- Jūsų kunigaikštiškoji aukštybė įsakys pašviesti? - paklausė. 

Ragastenas neatsakė nė žodžio ir ėjo toliau. Prižiūrėtojas, įsitikinęs kuni- 
gaikštį norint būti vieną, nes nesiteikė atsakyti, nepajudėjo iš vietos. Ties ant- 
ruoju laiptų posūkiu nebuvo nieko. Ragastenas atsiduso. Jau liko pereiti tik 
vienas aukštas. Dar tik vienas aukštas... ir laisvė... Ragastenas pradėjo kopti į 
viršų. Bet vos užkopęs porą laiptelių, sustojo: smilkinius išpylė šaltas prakaitas. 
Kažkas ėjo laiptais žemyn. 

Tai buvo paprasti, siauri, sukti laiptai. 

Ragastenas sustingo... laukė... 

Būdamas padoraus, kilnaus būdo, šlykštėjosi žmogžudyste... bet čia buvo 
gyvybės klausimas... Taigi, jei žmogus, kuris šiuo metu ėjo laiptais, jį pažins, 
turės už tai sumokėti gyvybe. 

Greitai sužibo šviesa, pradėjoslinkti sienomis, vis artėdama į jį. Paskui šviesą 
išslinko iš nakties tamsos nepažįstamas svečias. Ragastenas užtraukė biretą ant 
akių ir įkišo nosį į apsiausto raukšles. 

- Mano brolis! - staiga pasigirdo duslus šūksnis. 

Ragastenas pakėlė akis į nepažįstamąjį. 

- Moteris - sukuždėjo... - Ponia Lukrecija. 

Neatsargiu judesiu kiek atidengė savo veidą. 

Lukrecija jį pažino. Suvaldė nusistebėjimo gestą; su ironiška šypsena paklausė: 

- Man atrodo , kad matau kavalierių de Ragasteną? 

- Taip, tai aš... 

Vienukart ištraukė Ragastenas iš makštų durklą, ruošdamasis brangiai 
parduoti savo gyvybę, jeigu kunigaikštienė panorėtų pašaukti sargybą. 

- Taip pat man atrodo, mano pone, kad nori palikti kalėjimą, - kalbėjo toliau, 
jau visai susivaldžiusi. 

- Ponia, miriau išnuobodulio toje štykščioje skylėje, kurią tavo tėvas paskyrė 
vietoj buto. 

- Ir pajutai norą pakvėpuoti tyru oru? 

- Tikrai! O paskui... Turėjau kai kam padaryti vizitą... mane graužė sąžinė, 
kad vilkinu šią mandagią pareigą... 

- Vizitą? Kam? Turbūt kur nors pakelyje į Prancūziją? 

- One! Brangioji ponia! Tas “kai kas" esi tu, ponia! 

- Aš? 

- Deja, mano pasitikėjimas savimi yra labai didelis!.. bet įsivaizduoju, kad 
ponia neužmiršai apie maloniai man paskirtą pasimatymą Juoko Rūmuose. 
Matau, ponia, iš griežtos tavo veido išraiškos, kad pyksti ant manęs už žodžio 
nelaikymą... Atleisk man... Bet tamstos tėvas išrado man tokį užsiėmimą, kuris 
man iš tikrųjų sutrukdė. 

- Vadinasi, ėjai tamsta pas mane? - paklausė Lukrecija nustebinta jo drąsos 
ir pasitikėjimo savimi. 

- Kaip mane gyvą matot!.. Lukrecija valandėlę susimąstė. 

- Na tai einam! - sušuko staiga. 

- Esu tamstos paslaugoms! 

Lukrecija pažvelgė jam į akis. 

- Turiu tamstą perspėti, kavalieriau, kad šių laiptų viršuje yra sargybos 
būstas, o jame budintis karininkas ir dvidešimt kareivių - alebardininkų ir 
šaulių... už sargybos būsto reikia pereiti per iškilmių kiemą, kur gali sutikti daug 
smalsuolių... Už kiemo dar vienas sargybos punktas ir dar vienos durys... Pats 
nenueisi nė dešimties žingsnių, kai jau būsi pažintas ir suimtas... pagaliau turiu 
tamstą perspėti, kad jei išėjus už Pilies sienų koks nors skubus reikalas verstų 
tamstą atidėti vizitą, kurį... 

- Och! ponia, - su labai rimta išraiška pertraukė Ragastenas, - jei tik teiksies 
suteikti man tą garbę ir sutiksi, kad lydėčiau tave iki tavo rūmų, nėra tokio 
reikalo, kuris galėtų man sukliudyti tą malonią pareigą atlikti; nesutrukdys nė 
mirties bausmė, paskirta man Bordžijų iš didelio draugiškumo. 

Lukrecija krūptelėjo. 

- Tas tai bent tikras vyras! - pagalvojo. Balsiai pasakė: 

- Eik tamsta! 

Kaip jau buvo sakiusi, laiptų viršuje buvo sargybos būstas. Kunigaikštienė 
atidarė į jį duris ir įėjo atsirėmusi į Ragasteno petį. Vadovaujantis sargybai 
karininkas sukomandavo; dvidešimt kareivių sustojo į dvi ilgas eiles, sustingda- 
mi kupinoje pagarbos pozoje ir spausdami rankoje ginklą. 

- Ach, mano broli, - tarė pakeltu balsu Lukrecija, - esu laiminga, tave čia 
sutikusi. Iš tikro šie požemiai kelia man baimę... Nebenoriu jau jų lankyti, bent 
nakties metu... Bailė esu... 

Karininkas atidarė išeinančias į pilies kiemą duris ir žemai nusilenkė. Po 
valandėlės Lukrecija ir jos draugas jau buvo kieme. 

Ragastenas su malonumu įkvėpė visa krūtine gaivinančio nakties oro, 
pripildyto gėlių kvapo. 

Sustojo ties svarbiausiais Pilies vartais. 

Čia taip pat buvo sargybos būstas, karininkas ir kareiviai. Šis būstas skyrėsi 
nuopirmojo tik dvigubu kareivių skaičium. Pamačius Lukreciją ir tą, kurį manė 
esant Cezariu, įvyko ta pati pasveikinimo ceramonija... kareiviai taip pat pager- 
bė ginklu. 

Atsidūrė už pilies vartų... aikštėje. 

- Uff! -sušuko lengvai atsidusęs Ragastenas. 

XXIII 
ĮSIMYLĖJUSI TIGRĖ 


Iš Šv.Angelo Pilies į Juoko Rūmus buvo netolimas kelias. Lukrecija, vis dar 
įsikibusiį Ragasteno petį, įėjo į mažų,siaurų gatvelių labirintą. Skubiai ėjo tylėdama. 

Becinant Ragastenas kelis kartus savęs klausė ar nebūtų geriau vienu šuoliu 
šokti į šalį ir dingti bet kurioje tamsioje gatvelėje. 

Bet jo pašėlusi drąsa, kartu ir budrumas, gėrėjimasis pavojumi, didelis 
pasitikėjimas milžiniška savo raumenų jėga ir stebuklingu mokėjimu valdyti 
ginklą, beribis pasitikėjimas savo sumanumu, privertė jį sekti kunigaikštienę de 
Bisaglia ir įeiti su ja į Juoko Rūmus. 

Visi juose miegojo. Lukrecija buvo iš jų išėjusi slaptai, pėsčia, nieko neža- 
dindama. 

Įvedė Ragasteną į buduarą, kuriame vieną naktį jau buvo jį priėmusi. 

- Sėsk, tamsta, - tarė. - Už valandėlės būsiu tamstos paslaugoms. 

Dingo. 

- Ko gali iš manęs norėti? - paklausė savęs Ragastenas. - Jau pats laikas 
apleisti Romą. Padorusis Cezaris jau turbūt atgavo sąmonę... Pavojingas bus 
tas nubudimas! 

Po kelių minučių įėjo Lukrecija, nešdama sidabrinį dubenį, pridėtą užkan- 
dos. Ragastenas pastebėjo, kad ant dubenio stovi tik viena taurė vynui. 

- Galtai leis tamstai užmiršti apie duoną ir vandenį, kuriuo buvai vaišinamas 
Šv. Angelo Pilyje, - tarė šypsodamasi. 

- Ką tamsta darai? - sušuko Ragastenas. 

- Ką gi?.. patarnauju tamstai... 

- Nori sukelti mano puikybę! Patarnavimas kunigaikštienės de Bisaglia, 
garsiosios sinjoros Lukrecijos... Tai per daug, tai per daug, vargšui nuotykių 
ieškotojui... 

Jo balsas virpėjo. Lukrecija savęs paklausė, ar tai iš tikro susijaudinimas, ar 
tik ironija yra to virpėjimo priežastis. 

- Kiek kartų esu Vatikane, šiai šitos rankos, - pridūrė labai rimtai, - patar- 
nauja popiežiui. Be jo, joks kitas didikas negali pasigirti, kad matė Lukreciją 
įpilančią jam vyno, kaip kad dabar darau... kavalieriau... 

Tikrai kunigaikštienė pripildė vyno į vienintelę stovinčią ant dubenio taurę. 
Ragastenas pamatė putojančią vyno srovę ir įbedė į taurę veriantį žvilgsnį, lyg 
norėdamas atspėti, ką slepia savyje tas masinantis vynas. 

Kasyra taurės dugne? Gyvybė ar mirtis? 

- Tamstos žodžiai teikia man skausmą. 

„ Kodėl, kavalieriau? 

- Ši neužmirštama valanda liks amžinai mano širdyje, ar ilgai, ar trumpai 
man skirta gyventi... Bet matai, ponia, neturiu apetito... Nenoriu nei valgyti, nei 
gerti... Šią akimirką negalėčiau nieko praryti... 

- Pagaliau matau, kad kažkas sužadino baimę neįbauginamoje Ragasteno 
sieloje, - sušuko Lukrecija, plodama delnais... - Ir tai esu aš! 

- Baimė sakai, ponia? 

- Na taip, kavalieriau, šis vynas kelia tamstai baimę... 

- Po šimts velnių! Gerbiamoji ponia, - sušuko griebdamas taurę Ragaste- 
nas... - ponia klysti... Jei šitame vyne būtų net Lokustos* nuodų priemaiša, 
niekas negalės pasakyti, kad nusigandau... Štai įrodymas. 

Tai pasakęs išlenkė pusę taurės. 

- Dabar manoeilė, - tarė Lukrecija. 

Visai ramiai išlenkė taurę iki dugno, paliesdama ją lūpomis toje vietoje, kur 
prieš akimirką buvo Ragasteno lūpos. 

- Matai tamsta, - pridėjo, jei net esi nunuodytas, mirsime kartu. 

- Keista moteris - pagalvojo Ragastenas. - Su didžiausiu malonumu žaidžia 
laidotuvių temomis... 

- Dar niekad gyvenime nebuvau taip pralinksminta, - juokėsi. - Taigi, 
kavalicriau, manai, kad esu linkusi žudyti žmones nuodų pagalba? 

- Ponia, manau, kad eši linkusi daug didesniems žygiams; man atrodo, kad 
jei tavo kelyje, vedančiame į pasirinktą tikslą, atsiras kokia nors kliūtis - net ir 
žmogus, esi, ponia, vienas tų aukštesniųjų protų, kurie, kaip įkaitęs meteoras, 
viską savo kelyje degina... taigi tamstos kelyje sutikta kliūtis jau iš anksto yra 
pasmerkta vien todėl, kad likimas ją suvedė su meteoru... 

Kaip ir prieš akimirką, Ragasteno balsas buvo virpantis kažkokia ypatinga 
jėga; bet dabar Lukrecija suprato, kad tai nėra baimės jausmas ir kad jis yra 
žodžių ir jausmų dvikovoje toks pat nepalaužiamas, kaip ir kitose srityse. 

Ragastenas įtarė ją esant nuodytoja. Sutiko šį baisų kaltinimą kaip kompli- 
mentą. 

Sielos gelmėse Ragastenas pajuto siaubo jausmą, pamatęs pasirodžiusią 
Lukrecijos lūpose šypseną. 

- O dabar paaiškink man tamsta, - paklausė, - kuriuo būdu išėjai iš kameros 
ir kaip įsigijai mano brolio biretą, apsiaustą ir kardą?.. 

Ragastenas nutarė savo pavojingoje būklėje laužtis pirmyn... brutalus atvi- 
rumas turėjo atstoti jam skydą, taigi atsakė į jos klausimą su naivia veido 
išraiška, kuri sužavėjo Lukreciją. 

- Och! Tai labai paprastas dalykas! Tamstos brolis atėjo pas mane, siūlyda- 
mas man padaryti niekšybę; siūlė man laisvę užatidengimą slapčiausiųjų vienos 
moters minčių... aišku, jei tos mintys yra man žinomos. 

- Kas yra toji moteris? 

- Panelė Beatričė, ką tik nunuodytos grovienės Almos duktė. 

- Ach!.. Taigi?.. 

- Taigi palaukiau iki kunigaikštis Cezaris mano žodžių suerzintas puls mane, 
norėdamas užmušti. Netrukus tas įvyko... Sugriebiau tamstos brolį į glėbį, 


*Lokusta - senovės nuodytoja, Nerono įsakyta nunuodijusi Britaniką, o Agripina - 
Klaudijų. 


115 


truputį prismaugiau, kad negalėtų gintis, sukausčiau jį savo grandinėmis ir... 
išėjau iš kameros. 

- Sukaustei Cezarį savo grandinėmis? 

Ragastenas teigiamai linktelėjo galva. 

- Ir tamsta man tą sakai? Man? 

- Kadangi ponia manęs klausi ...- atsakė padvigubinęs naivumą ir sukaupęs 
visą dėmesi... 

Lukrecija lengvai nubalo. Po jos akimis pasirodė mėlyni šešėliai, o akys dar 
labiau sublizgo, pasirodė dar juodesnės ir dar labiau neaiškios. Atsikėlėir perėjo 
per kambarį, slopindama atodūsį. 

- Lemiama valanda! - pagalvojo Ragastenas. - Laikykimės tvirtai... Tuojau 
pašauks savo tarnus ir įsakys jiems mane nudurti, kaip savo vargšą brolį Pran- 
ciškų... 

Lukrecija priėjo prie Ragasteno. 

- Ar žinai tamsta, kad tas, ką padarei, buvo stebuklinga? 

- Gėdini mane, ponia? 

- Ne! -esu sužavėta! 

- Pagaliau, čia buvo mano gyvybės klausimas, tik tiek! Labai man nemalonu, 
kad turėjau taip pasielgti su kunigaikščiu Cezariu... bet tokiais atsitikimais, 
ponia supranti, žmogus daro, ką gali... 

- Visai tamstos nesmerkiu... Kartoju - esu sužavėta... o tikėk manim tamsta 
iki šiol šio žodžio nesvaidžiau... 

Ragastenas metė į Lukreciją tiriamą žvilgsnį. 

Suprato viską! 

- Povelnių! - pagalvojo. - Nuodytoja virsta paleistuve. Jei likimas užmigdo- 
mas, esu žuvęs. Mesalina*, atrodo, esanti labiau pavojinga, negu Lokusta. Už 
penkių minučių jau privalau būti gatvėj. - 

Lukrecija kalbėjo toliau lengvai virpančiu balsu: 

- Tą moterį, kavalieriau... tą merginą... Tamsta myli? Tiesa? 

- Ponia, nekalbėkime apie tai, meldžiu... 

- Myli ją... tai man sakė mano brolis... pagaliau - matau, kad taip yra... Bet 
tiek to! Man tas nerūpi! Jei tik panorėsi, duosiu tau šią merginą! 

Matydama staigų Ragasteno krūptelėjimą, pridėjo: 

- Tas tamstą stebina? Nustebinsiu tave dar labiau... Nori turėti tą moterį... 
Duosiu tau ją, kartoju! Ach! Tu nežinai, ką galiu padaryti laimei to, kurį myliu... 
O aš tave myliu, Ragastenai... Taigi mylėk ją, jei tas tau patinka, bet mylėk ir 
mane taip pat... Mylėk mane! Giliai įsmigo į mano atmintį tos dvi valandos, 
kurias kartu praleidome. Priklausai man... nors truputį... nes aš esu visa tavo... 

- Ponia... 

- Pamilk mane, Ragaštenai, pamilk!.. Būsiu tokia, kokia tu norėsi, kad 
būčiau... Nori apleisti Romą? Pabėgti? Viduržiemio jūroje, Kapreros saloje 


*Mesalina - trečioji Romos imperatoriaus Klaudijaus Žmona, pagarsėjusi ištvirkavi- 
mu. Šis vardas duotas ištvirkusioms moterims. 

turiu sustiprintą pilį... Niekas neišdrįs tavęs ten ieškoti... Nuvešiu tave ten... 
pamilsi mane... 

- Siaube! Prisiekiu, ponia, kad žadini mano širdyje siaubo jausmą... 

- Taip! Žinau šitą... ir myliu dėl to tave dar labiau... Ragastenai... noriu tavo 
paniekos... Spjauk man į veidą, jei tokia yra valia, bet mylėk mane... Nenori 
bėgti? Tai gerai! Gal nori tapti antruoju Cezariu, tik dar didesniu, dar stipresniu, 
dar galingesniu? Ar nori? Žinau būdą suterorizuoti savo tėvą... bus paklusnus 
mano valiai... Jei priešinsis - užmušiu jį ir padarysiu tave popiežium jo vietoje... 

Ragastenas atsistojo; kabinėdamasi už jo viena ranka, draskydama ją den- 
giančius plonus rūbus, kita ranka, Lukrecija stengėsi priglausti Ragasteno galvą 
prie savo krūtinės. 

- Mylėk mane! - kimiai kuždėjo; - pamilk mane! 

- Ponia! Geriau baisiausieji tavo nuodai... geriau aštriausias durklas... geriau 
viskas, kas tik tau patinka, bet tik ne tavo glėbis! Leisk mane! Leisk mane, 
paleistuve! Man koktu darosi, klausant tavo kalbos... Dvelki nusikaltimu... keli 
pasišlykštėjimą! . 

- Būk mano! Būk mano! 

- Geriau atiduočiau savo liežuvį šunims suėsti, nei įžeisčiau moterį! Bet tu 
šlykšti patelė, tu nesi moteris... esi šmėkla, vilkolakis... turiu teisę tave įžeisti... 

Staigiu judesiu išsilaisvino išjos glėbio. Lukrecijosrankos nusviro...atsitrau- 
kė išblyškusi, laukinė... 

- Tai nenori manęs pamilti! - iškošė. 

- Prisiekiu tau ponia, kad prieš akimirką vos neužmokėjai už savo žodžius 
gyvybe... 

- Niekšas! 

- Tikrai, niekšas, nes neatpalaiduoju žmonijos nuo tavo asmens „Nes, neži- 
nau dėl kokios priežasties neužmušu šiykščios baidyklės, siūlančios man niekšy- 
bę ir žmogžudystę! Ir tai dar kokią žmogžudystę, Nužudymą tikro brolio... 
nužudymą savo tėvo! Koks niekšingumas! Paskui tos tavo šlykščios mintys, 
niekinančios skaisčiausiąją pasaulyje merginą! 

- Niekšas! -sugriežė dantimis kaip pantera, ruošdamasi šuoliui... - bijai kelių 
lavonų... maniau tave esant tikrą vyrą, o tu esi tik moterų tarnas... Nenori mano 
meilės galybės... Nori smarkiausiųjų mano nuodų, nori aštriausiojo mano durk- 
lo... Džiaukis! Štai turi čia vieną ir antrą! 

Prišokusi prie stalo staigiai griebė gulintį ant jo durkią ir puolė Ragasteną. 
Durklo smaigalys buvo užnuodytas! Lengviausias jo įdrėskimas buvo mirtinas. 

Ragastenas atšoko į šalį, slėpdamasis už stalo. 

- Och - sukuždėjo siusdamas. - Kodėl ji nėra vyras! Užmušti ją! Ne! Ne! 
Negaliu... Negaliu!.. . 

Lukrecija staigiai sugriebė stalą, patraukė jį ir staiga apvertė... prišoko prie 
Ragasteno. 

Tas, stovėdamas gynimosi pozicijoje, laukė puolimo. Staiga abi jo rankos 
išsitiesė ir kaip dvi galingos geležinės spyruoklės sugriebė Lukrecijos rankas. 

Putojo iš pykčio. 

- Mirsi! -staugė pasiutusiai. 

: Ponia, - pasigirdo jo šaltas, baisus balsas, - saugokis, kad nesusižeistumei 
tuo užnuodytu žaisliuku, kurį laikai rankoje... 

Jo pirštai nervingai suspaudė Lukrecijos ranką; sušuko iš skausmo; durklas 
iškrito iš rankos; įsmigo giliai į grindis, valandėlę virpėdamas... 

Lukrecija krito ant nugaros. 

Ragastenas priklaupė, nesušvelnindamas savo rankų spaudimo. Sugriebė 
durklą. Lukrecija pabalo... ' 

-Jau su manim baigta! - suvapaliojo. 

- Pasigailėsiu tamstos! - šaltai atrėžė. - Prieš valandą dovanojau gyvybę kitam 
žmogžudžiui... tavo broliui... Bet dabar gana... jau to... Nesimaišykit man niekad po 
ranka nei vienas, nei kitas... sunaikinsiu jus kaip kenksmingas gyvates... 

Atsikėlė ir, paėmęs durklą, puolė į gretimą kambarį. 

Lukrecija taip pat atsistojo nubalusi, pašėlusiai urzgianti... sudavė į gongą 
šaukdama: 

- Pas mane! Sargyba! Pas mane! Čia yra žmogžudys! 

Subildėjo durys, į kambarį įbėgo ginkluoti vyrai ir pusiau apsirengusios 
moterys... Visi buvo nusigandę... 

- Yra čia, rūmuose! Negali pabėgti! Saugokit visus išėjimus! Tai Gandijos 
kunigaikščio žudikas... norėjo mane taip pat nužudyti! 

„ Puolė Ragasteno pėdomis, ją saugojo keliolika sargybinių ir tiek pat tarnų, 
kiti puolė prie durų, griebdami šaudykles. 

Ragastenas perbėgo porą kambarių. Staiga atsidūrė erdvioje salėje, kurios 
prabanga turėjo progos stebėtis. Tai buvo pasitarimų salė. 

Išgirdo vis didėjantį riksmą, šauksmus. Daugybės riksmų at garsis vis artėjo... 

Pasigirdo Lukrecijos balsas. 

- Nejau turėsiu čia mirti? - pagalvojo, - mirti kaip jauna lapė, dar nežinanti 
vikrių gudrybių ir leidžianti save užklupti oloje. 

Jo pastabus žvilgsnis apibėgo salę. 

- Och! - sukuždėjo, - kraujo pėdsakai! Kraujo kelias! Nusikaltimo kelias, 
kuris man bus laisvės keliu! 

Prisiminė, kad kraujo pėdos, kuriomis ėjo tą naktį, kai tarnaitė paslaptingai 
buvo jį vieną palikusi salėje, vedė į Tiberį... Puolė į tą pusę. 

Vos dingo už durų, kai Lukrecija pasirodė kitame salės gale... 

- Štai! Laikykite jį! - sušuko uždususi. 

Keliais šuoliais perbėgo salę. Tai buvo baisios lenktynės. Pagaliau pasiekė 
paskutinį kambarį, kai Ragastenas pečių spūstelėjimu vertė stiklines duris į 
Tiberio pakrantę. 

- Taip, laikykite jį! Gaudykit! 

-Ragastenas, vietoj atsakymo, prapliupo juoku. Lukrecijos žmonės sustojo 
nustebę. Lukrecija sustojo išbalusi, ištardama sielvartingo pasiutimo keiksmą 
if krito apalpusi. 

Ragastenas pasilenkė į priekį, šoko į upę ir dingo geltoname Tiberiovandenyje. 

Tekanti saulė uždengė dangų karališko purpuro apsiaustu. 

Apie tolimesnius mūsų herojų žygius skaitytojai sužinos iš netru- 
kus išeisiančios knygos “Primavera". 

Dž.LONDONAS 
ŽŪKLĖS 
SARGYBINIO 
PASAKOJIMAI 


Apysaka 


Antrasis leidimas 
Pirmasis leidimas 1947 m. 


Vertė 
D.Judelevičius 


BALTIEJI IR GELTONIEJI 


San Francisko įlanka tokia didelė, kad vandenyno laivams vėtros čia daug 
pavojingesnės, negu didžiausios audros pačiame vandenyne. Įvairiausių žuvų 
si laiveliai. Žuvims nuo šios margaspalvės plaukiojančios minios apsaugoti 
išleista daug išmintingų įstatymų, ir specialios žūklės sargybos turi žiūrėti, kad 
niekas šiems įstatymams nenusižengtų. Kartais žūklės sargyboms tenka visko 
patirti: jų istorija pasakoja, jog sargybiniai per susirėmimus su žvejais žūva, 
pralaimi; bet pasitaiko, kad nugalėti žvejai negyvi sudrimba ant savo tinklų, 
kuriais jiems uždrausta žvejoti, - ir sargybiniai laimi. 

Atkakliausi žvejai bene bus kiniečiai, krevečių* gaudytojai. Didžiulės kre- 
večių armijos ropoja dugnu, kol pasiekia gėlą vandenį, o paskui grįžta atgal, į 
sūrųjį. Potvynių metu kiniečiai nugramzdina dugnan didelius tinklomaišius su 
plačiomis skylėmis viename gale, ir krevetės įšliaužia pro tas skyles, iš kur 
patenka tiesiai į verdančio vandens katilus. Viskas, rodos, būtų gerai; bet šio 
tinklo akutės tokios mažytės, kad net smulkios, tik ką išsiritusios žuvelės, vos 
ketvirčio inčio** didumo, ir tos negali pro jas išlįsti. Gražiose Pedro ir Pablo 
iškyšulių pakrantėse, kur išmėtyti krevečių gaudytojų kaimeliai, nuo gausybės 
pūvančių žuvų kyla baisi smarvė, tad nuolatinė žūklės sargybinių pareiga - 
kovoti su šiuo beprasmišku naikinimu. 


*Krevetės - maži jūrų vėžiukai. 
**Inčias (inch) - anglų ilgio matas, 2,56 cm. 

Jau šešiolikos metų jaunuolis aš buvau patyręs buriuotojas, gerai pažinau 
visą įlanką, ir todėl komisija pasisamdė mano valtį „Elnią“ „ir taip laikinai aš 
tapau sargybinio padėjėju. Aukštutinėje įlankoje ir upėse gerokai pasikamavę 
su graikais žvejais, kurie bematant griebiasi peilio ir leidžiasi suimami tik tada, 
kai jiems įremi į kaktą revolverį, - mes su dideliu pasitenkinimu sutikome 
pradėti ekspediciją į Žemutinę Įlanką prieš kiniečius, krevečių gaudytojus. 

Šešiese mes turėjome dvi valtis; nenorėdami sukelti įtarimo, išplaukėme jau 
sutemus ir nuleidome inkarą ties stačiu išsikišusiu krantu, kuris žinomas Pinpo- 
lio rago vardu. Kai rytuose padangė ėmė blykšti ir pasirodė pirmieji aušros 
spinduliai, mes vėl leidomės į kelionę ir, sausumos vėjui pučiant, plaukėme 
skersai įlankos, tiesiog į Pedro iškyšulį. Rytmečio ūkanos kamuoliais driekėsi 
vandens paviršiumi, ir mes nieko negalėjome matyti; mes tiek ir teveikėm, jog 
gėrėm karštą kavą, kad sušildytume savo sustingusius sąnarius. Be to, turėjome 
dar kitąrūpestį - reikėjo semti išvalties vandenį, nes mūsų „Elnias“ dėl kažkokių 
priežasčių buvo labai prakiuręs. Mes praleidome pusę nakties, kilnodami balas- 
tą ir tikrindami dugno sąvaržas; bet mūsų darbas buvo nesėkmingas. Vanduo 
vis labiau ir labiau sunkėsi, ir mes buvome priversti trilinki samstyti iš kabinos 
vandenį. 

Po kavos trys vyrai persėdo į antrąją valtį (tokiomis valtimis Kolumbijos 
upėje dažniausiai gaudo lašišas), ir „Elnyje“ mūsų liko tik trys. Abi valtys plaukė 
kartu, kol pagaliau rytiniame dangaus pakraštyje išnėrė saulė. Jos ugniniai 
spinduliai išsklaidė tirštus rūkus, ir štai prieš mūsų akis, kaip paveiksle, pasirodė 
visas krevečių gaudytojų laivynas, išsirikiavęs didžiuliu pusmėnulių, kurio galai 
buvo vienas nuo kito per tris mylias; kiekviena džonka* buvo tvirtai pririšta prie 
krevečių tinklo plūdės. Bet niekas nejudėjo, nebuvo jokio gyvybės ženklo. 

Mes tuojau supratome, koks reikalas. Kiniečiai laukė atoslūgio, ir, sugulę 
valčių kajutėse, visi miegojo. Mūsų nuotaika pakilo; mes tuoj sudarėme kovos 
planą. 

- Tegu tavo abu vyrai pasiima po džonką, - pašnibždėjo man Legrantas iš 
lašišinės valties. - Pats gi griebk trečiąją. Mes irgi taip pat padarysime, ir aš 
nenumatau nieko, kas mums sukliudytų pačiupti bent šešias džonkas. 

Mesatsiskyrėm. Aš pakeičiau „Elnio“ kryptį, praplaukiau provieną džonką; 
atleidęs grotą**, pasivariau į priekį ir lėtai iš arti prasistūmiau su valtimi pro 
džonkos užpakalį taip, kad vienas mano vyrų lengvai užšoko ant jos denio. Aš 
tučtuojau pasukau į šalį ir, iškėlęs grotą, nuvairavau prie kitos džonkos. 

Iki šiol vis dar buvo tylu, bet pirmojoj džonkoj, kurią paėmė Legrantas, 
dabar jau kilo triukšmas. Pasigirdo spiegiąs rytietiškas klyksmas, pistoleto šūvis 
-ir vėl klyksmas. 

- Viskas baigta. Jie įspėja kitus, - tarė Džordžas, antrasis sargybinis, stovėjęs 
šalia manęs. 

Tuo metu mes jau atsidūrėme pačiame laivyno vidury; laiveliuose visi 


*Džonka - kiniečių burinis laivas. 
** Grotas - didžioji burinės valties burė. 

nuostabiai greit pajuto pavojų. Deniuose grūdosi mieguisti pusnuogiai kinie- 
čiai. Pikti įspėjimo šauksmai ir klyksmas sklido ramiu vandens paviršiumi, 
kažkasišvisų jėgų pūtė į jūrų kiaukutą. Dešinėje pamačiau, kaipvienas džonkos 
kapitonas kirviu nukirto inkaro lyną ir šoko į talką savo įgulai, kuri kėlė didžiulę, 
keisto pavidalo keturkampę burę. Tuo tarpu kairėje, iš kitos džonkos, besižval- 
gydamos iš apačios, tekyšojo kelios galvos; aš pasukau „Elnią“, priplaukiau prie 
pat šios džonkos, ir Džordžas užšoko ant jos denio. 

Visas laivynas dabar jau buvo sujudęs. Iškėlė bures, kiniečiai dar išsitraukė 
ilgus irklus, ir įlankos bangas į visas puses ėmė skrosti džonkos, mėgindamos 
pasprukti. Dabar buvau likęs „Elnyje“ vienas ir susijaudinęs žvalgiausi, kur čia 
sučiupus trečiąjį laimikį. Pirmasis mano mėginimas buvo nesėkmingas: džonka, 
kurią pradėjau vytis, pakėlė bures ir ūmai, vėjo pagauta, nuostabiu greičiu 
nuskriejo tolyn; netrukus ji jau buvo per pusę lyno atstumo pralenkusi mano 
„Einią“, ir aš pajutau pagarbą šiam nerangiam laiviūkščiui. Matydamas, kad 
toliau vytis - beprasmiška, aš pasukau atgal, kiek sutraukiau grotą ir, pakreipęs 
laivą, užėjau, plaukdamas prieš vėją, kitoms džonkoms už akių; tuo būdu jų 
padėtis pablogėjo. 

Džonka, kurią buvau pasirinkęs, suposi priešais mane, lyg nebežinodama, 
kam ryžtis; o kai aš, norėdamas išvengti per didelio smūgio, padariau drąsų 
posūkį - jinai, išskėtusi bures, staiga spruko į šalį; judrūs kiniečiai yrėsi užgulę 
irklus, sulig kiekvienu judesiu rėkdami laukiniais balsais. Bet aš buvau tam 
pasiruošęs. Ūmai pasukau laivą pavėjui ir, staigiai spustelėjęs vairą žemyn, 
prispaudžiau jį visu kūnu ir plaukdamas ėmiau pamažu atleisti grotą, kad mano 
laivas neprarastų smogiamosios jėgos. Abu dešinieji džonkos irklai triokštelėjo, 
ir valtys su trenksmu susidūrė. „Elnio“ bušpritas*, tartum milžiniška ranka, 
užgriebė keverzišką džonkos stiebą ir sulamdė jį kartu su iškelta bure. 

Tai buvo sutikta šiurpiu įtūžio riksmu. Didelis, rauplėtas, panašus į plėšiką 
kinietis, apsivyniojęs galvą geltona šilkine skara, įsmeigė į „Elnio“ pirmagalį 
žeberklą, mėgindamas išskirti susikibusias valtis. Aš kiek sugaišau, kol atleidau 
kliverio** lynus; paskui, kai tik „Elnias“ atsikabino ir, srovės nešamas, ėmė 
plaukti atgal, šokau į džonką ir pritvirtinau ją lynu prie savovalties. Geltonskaris 
rauplėtas kinietis grėsmingu veidu artinosi prie manęs, bet aš įkišau ranką į 
užpakalinę kelnių kišenę, ir jis susvyravo. Buvau beginklis, bet kiniečiai labai 
privengia amerikiečio užpakalinės kišenės, ir galvojau, kad man tuo būdu 
pavyks laikyti tam tikrame atstume jį ir jo laukinę įgulą. 

Ašliepiau jam, kad jis džonkos priešakyje nuleistų inkarą; jis atsakė, kad „ne 
sabbe"***. Panašiai atsakė ir jo bendrai; ir nors aš mostais paaiškinau, ką noriu 
pasakyti, bet jie dėjosi nieko nesuprantą. Matydamas, kad tolimesnės kalbos vis 
tiek nieko nepadės, aš pats atvyniojau lyną ir nuleidau inkarą. 

- Na, o dabar keturi - į laivą, - garsiai pasakiau, parodydamas pirštais, kad 


*Bušpritas - išsikišęs laivo priekyje rąstas. 
**Kliveris - aukštutinės priekinės laivo burės. 
*** „Ne sabbe" - nesuprantu. 

keturiišjų turės eiti su manimi, o penktasis liks džonkoje. Geltonoji Skara delsė; 
bet aš rūsčiai (mano balse buvo daug daugiau rūstumo, negu iš tikrųjų jo 
turėjau) pakartojau įsakymą, tuo pat metu paliesdamas ranka kišenę. Geltonoji 
Skaravėlpasijuto įveiktas ir, žvelgdamaiš paniūrų į mane,nuvedė tris savovyrus 
į „Elnią". Nepakeldamas kliverio, aš tučtuojau leidausi kelionėn ir pasukau 
laivą prie Džordžo džonkos. Dabar mums buvo lengviau, nes buvome dviese; 
be to, jeigu būtų riesta, Džordžas visada galėjo griebtis pistoleto, kurį turėjo su 
savimi. Taip pat ir iš jo džonkos mes pervedėme keturis kiniečius į „Elnią“, o 
džonkoje tvarkytis palikome vieną. 

Prie šio mūsų būrio prisidėjo dar keturi keleiviai iš trečiosios džonkos. 
Legranto vaitis taip pat jau spėjo surinkti dvylika beiaisvių; toji valtis, smarkiai 
perkrauta, plaukė artyn. Ji buvo maža, ir sargybiniai su savo belaisviais grūdosi 
krūvoj, ir, kilus sambrūzdžiui, jie būtų tuoj atsidūrę keblioj padėty. 

„ Turėsite mums padėti, - tarė Legrantas. 
Aš apžvelgiau savo belaisvius, kurie buvo susikimšę kabinoje ir sulipę ant 
jos. 

„» Trejetą galiu paimti, - atsakiau. 

- Imk jau keturis, - pasiūlė jis, - c aš pasiimsiu su savimi Bilį (taip vadinosi 
trečiasis sargybinis). - Pas mus nėra kur apsisukti. 

Apsikeitus žmonėmis, Legranto valtis pakėlė priešakinę burę ir nuplaukė 
įlanka į pelkes prie San Rafaelio. Aš iškėliau kiiverį ir nusekiau „Elniu" paskui 
juos. San Rafaelį, kur mes turėjome perduoti valdžios organams savo laimikį, 
su įlanka jungė ilgas išsiraitęs dumblynas - lyg ir koks pelkėtas upeliūkštis; 
plaukti juo buvo galima tik potvynio metu. Atoslūgis jau buvo beprasidedąs, tai 
teko pasiskubinti, kad nereikėtų pusę dienos laukti kito potvynio. 

Bet saulei kopiant vis aukščiau, vėjas iš sausumos nuolat silpnėjo ir dabar 
jau tik retkarčiais dvelktelėdavo į mus. Legranto valtyje čiupo už irklų, ir 
bematant mes toli pasiiikome. Priešakinėje kabinos dalyje, palei duris, stovėjo 
keletas kiniečių; ir štai, kai aš, persisvėręs per turėklus, norėjau šiek tiek išlyginti 
kliverį, pajutau, kad kažkas čiupinėja mano kelnių kišenę. Aš dėjausi nieko 
nepastebėjęs, bet, skersomis pažvelgęs į Geltonąją Skarą, supratau, kad jis jau 
žino, jog kišenė, kuri ligi tol jį taip baugino, iš tikrųjų tuščia. 

Padėtis buvo juo rimtesnė, nes visą laiką, kol mes darbavomės su džonko- 
mis, niekas nesėmė vandens iš „Elnio“, ir vanduo dabar jau ėmė kliuksėti 
kabinoje ant grindų. Krevečių gaudytojai tai irgi matė ir klausiamai žiūrėjo į 
manė. 

- Taip, - pasakiau, - mes visi greit paskęsime, labai greit, jei jūs nesemsite. 
Sabbe? 

Ne,jie „ne sabbe", - ar bent tai jie norėjo pasakyti, papurtę galvomis, tačiau 
jie kažką klegėjo savaip, lyg būtų visa supratę. Aš pakėliau tris keturias lentas 
nuo grindų, paėmiau iš dėžės-spintos porą kibirų ir labai aiškiais ženklais 
kviečiau kiniečius imtis darbo. Jie tik nusikvatojo; kai kurie sulindo į kabiną, 
keletas užsirioglino ant viršaus. 

Jų juokas buvo rūstus. Jame skambėjo grasinimas ir pagieža, kuri atsispin- 

dėjoir jų žvilgsniuose. Nuo tos minutės, kai Geltonoji Skara įsitikino, kad mano 
kišenė tuščia, jis pasidarė be galo akiplėšiškas ir landžiojo tarp kitų belaisvių, 
labai karštai jiems kažką pasakodamas. 

Suvaldęs apmaudą, aš nusileidau žemyn ir ėmiau pilti iš laivo vandenį. Bet 
aš dar nespėjau kaip reikiant įsitraukti į darbą, kai staiga bomas* pranėrė pro 
mano galvą, burė išsipūtė, ir „Elnias“ pasviro į šoną. Ėmė pūsti dienos vėjas. 
Džordžas buvo tikriausia sausumos žiurkė, tad aš lioviausi sėmęs vandenį ir 
turėjau vėl imti vairą į savo rankas. Vėjas pūtė tiesiog nuo Pedro iškyšulio ir 
aukštų apylinkės kalnų; jis nešė lietų ir pūtė gūsiais; burės čia išsipūsdavo, čia 
tingiai plakdavosi. 

Džordžas pasirodė esąs kerėpla, kokio tikrai man dar niekad nebuvo tekę 
sutikti. Be viso to, jis dar buvo džiovininkas, ir aš žinojau, kad jei jis pamėgintų 
semti vandenį, tai jį gali ištikti kraujoplūdis. Betvanduovis kilo, ir reikėjo ką nors 
daryti. Aš vėl įsakiau krevečių gaudytojams imti kibirus ir man padėti. Jie įžūliai 
nusijuokė; vieni jų braidžiojo po apsemtą kabiną ir kažką šaukė esantiems 
viršuj, o tie jiems garsiai atsakinėjo. 

- Geriau išsiimk revolverį ir priversk juos semti, - pasakiau aš Džordžui. 

Bet tas papurtė galvą, ir buvo visai aišku, kad jis bijo. Kiniečiai taip pat tai 
pastebėjo, kad jį apėmė baimė, ir jų įžūlumas pasidarė nebepakenčiamas. Tie, 
kurie buvo kabinoje, išlaužė maisto spinteles, o sėdėjusieji viršuj nukėblino 
žemyn į savo draugų puotą - mūsų sausainių ir konservų ryti. 

- Ką gi mes galime padaryti? - vapaliojo Džordžas. 

Mane degino bejėgis įtūžis. 

- Jei jie mūsų visiškai nebeklausys, tai mes tikrai atsidursime keblioje padė- 
tyje. Geriau tu juos sutramdyk - ir tučtuojau, nieko nelaukdamas. 

Vanduo valtyje vis kilo ir kilo; vėjas trūkčiodamas pūtė vis stipriau ir 
stipriau; viskas rodė, kad veikiai ims pūsti smarkus, patvarus vėjas. Tarp vėjo 
smūgių, ramesnėmis minutėmis, belaisviai, nudžiovę mūsų ištisos savaitės 
maisto atsargą, būriavosi čia viename, čia kitame laivo šone, ir „Elnias“, lyg 
kokia lengvutė geldelė, siūbavo. Geltonoji Skara prisiartino prie manęs ir, 
parodęs į savo kaimą, kuris buvo Pedro iškyšulio pakrantėje, leido man suprasti, 
kad jei aš pasukčiau ta kryptimi ir išlaipinčiau juos į krantą, jie, savo ruožtu, 
padėtų man semti vandenį. Vanduo kabinoje dabar jau pasiekė narus, ir mūsų 
patalas ėmė mirkti. Ant kabinos grindų vandens jau buvo per pėdą gilumo. Vis 
dėlto aš atsisakiau ir tuo, kaip tai galėjau suprasti iš Džordžo veido išraiškos, 
labai jį apvyliau. 

- Jei tu neparodysi bent kiek drąsos, - pasakiau aš jam, - jie puls mus ir 
nublokš į vandenį. Geriau duok man savo revolverį, jei nori išsigelbėti. 

- Saugiausia būtų, - bailiai pravapėjo jis, - jei išsodintume juos į krantą. Aš, 
sakysim, visai nenoriu paskęsti dėl saujelės kiniečių. 

- O aš, sakysim, nenoriu nusileisti tai saujelei kiniečių vien dėl to, kad 
bijočiau nuskęsti, - atsakiau aš karštai. 


*Bomas - burės apačią laikąs skersinis. 

- Taip elgdamasis tu paskandinsi „Elnią“ so mumis visais, - verkšleno jis. - 
Aš nematau, kad iš to išeitų kas nors gera. 

- Kiekvienas turi savo skonį, - atšoviau. 

Jis neatsakė; pastebėjau, kad jis visas dreba. Matydamas, kad išvienos pusės 
vis labiau graso kiniečiai, oiš kitos - be paliovos kyląs vanduo, jis, siaubo apimtas, 
tiesiog neteko nuovokos, o aš ne tiek bijojau kiniečių ir vandens, kiek paties 
Džordžo ir viso to, ką jis, išgąsčio pagautas, galėjo iškrėsti. Aš mačiau, kokius 
aistringus žvilgsnius jis svaidė į valtelę, pririštą laivo užpakaly, tad, vėjui kiek 
aprimus, pripiukdžiau valtelę prie laivo šono. Džordžo akys nušvito viltimi; bet 
jis dar nespėjo suvokti mano ketinimo, kai aš kirvuku pramušiau trapų valtelės 
dugną, ir jis ligi kraštų prisisėmė vandens. 

- Arba kartu skęsime, arba kartu laikysimės, - pasakiau. - Tik duok man savo 
revolverį, pamatysi - per akimirką „Elnyje“ nebeliks nė lašo vandens. 

-Jų daug, o mudu tik du, - verkšleno jis. - Mes negalėsime su jais susidoroti. 

Aš pasišlykštėjęs nusigrįžau nuo jo. Legranto valtis jau seniai buvo išnykusi 
iš akių už nedidelio salyno, vadinamųjų Marino salų; todėl pagalbos iš ten 
nebebuvo ko tikėtis. Prie manęs visai laisvai, nesivaržydamas, priėjo Geltonoji 
Skara, brisdamas per užtvinusios kabinos grindis. Jo visa povyza man nepatiko. 
Nujaučiau, kad nuolankia šypsenos skraiste pridengti klastingi sumanymai. Aš 
įsakiau jam atsitraukti, ir taip griežtai, kad jis pakluso. 

- O dabar nemėgink artintis, - įsakinėjau aš. - Nė žingsnio artyn! 

- Kodėl taip jūsų mane sutinka? - paklausė jis įsižeidęs. - Aš galvoju, mes 
galime pakalbėti gerą dalyką. 

- Kokį pakalbėti dalyką? - atsakiau ašsu kartėliu, nes man dabar buvoaišku, 
kad jis suprato visa, ką mes kalbėjome su Džordžu. - Kuriems galams su tavim 
kalbėti dalyką? Tu ne sabbe kalbėti. 

Jis kreivai šyptelėjo. 

- Ne, aš sabbe labai daug. Aš dora kinietis. 

- Na, gerai, - atsakiau. - Tu sabbe kalbėti, tai tau semti vanduo daug daug. 
Poto mes galėsime kalbėti dalyką. 

Jis papurtė galvą, rodydamas per petį į savo bendrus. 

- Semti negali. Labai blogas kiniečiai, baisiai labai blogas. Aš galvoju... 

- Traukis! -sušukau aš, pastebėjęs, kad jo ranka dingo po marškiniais, ovisas 
kūnas įsitempė šuoliui. 

Blogai nusiteikęs, jis grįžo į kabiną - greičiausia pasitarti su savo bendrais, nes kilo 
neapsakomas klegesys. „Elnias" buvo jau gilokai panėręs ir dabar tapo visai nepas- 
lankus. Kilus audrai, jis būtų tikriausiai nuskendęs, bet, laimei, vėjas, jei retkarčiais ir 
dvelktelėdavo, tai taip silpnai, kad vandens paviršius vos vos suribuliuodavo. 

- Aš manau, kad reikėtų geriau sukti į krantą, - šiurkščiai pratarė Džordžas, 
ir jo visa laikysena rodyte rodė, jog, baimės apimtas, jis pasiryžo veikti. 

- O aš manau, kad ne, - trumpai atkirtau jam. 

- Aš tau įsakau, - tarė jis įžūliai. 

- Man įsakyta nugabenti šituos belaisvius į San Rafaelį, - buvo mano 
atsakymas. Ž 

Mes pradėjome karščiuotis, ir mūsų rietenų garsai išviliojo kiniečius iš 
kabinos. 

- Na, ar suksi pagaliau į krantą? 

Tai pasakė Džordžas, ir aš pamačiau nukreiptą į mane jo revolverio vamzdį 
- to revolverio, kurį jis išdrįso pavartoti prieš mane, bet buvo per bailus, kad 
nukreiptų jį prieš belaisvius. 

Aš pasijutau taip, tarsi ūmai žaibas būtų nušvietęs mano smegenis. Dabar 
man buvo visiškai aišku: aš tuoj sumečiau, kokia bus mano padėtis, kai dėl 
Džordžo niekšybės ir bailumo netekęs belaisvių, aš neturėsiu kur dėtis iš gėdos, 
susitikęs su Legrantu ir kitais sargybiniais, ir kaip nevykusiai teks man aiškinti 
jiems savo nesekmę, ir pagaliau juk ne tam aš su tokiu įniršiu kovojau, Kad iš 
manęs paveržtų pergalę tada, kai ji, atrodė, buvo jau pasiekta. Metęs akį, aš 
pamačiau, kaip kiniečiai sn2udėsi prie kabinos durų ir džiūgaudami vienas 
kitam mirktelėdavo. Ne, šito nebus! 

Aš staiga iškėliau aukštyn ranką, o galvą patenkiau žemyn. Pirmuoju judesiu 
kilstelėjau revolverio vamzdį, o antruoju pakreipiau galvą iš kelio kulkai, kuri 
prašvilpė prošalį. Viena radka sugniaužiau Džordžoriešą, kita sugriebiau revolverį. 
Geltonoji Skara puolė mane su savo gauja. Dabar arba niekuomet. Sukaupęs visas 
savojėgas, ašstaigiaisviedžiau Džordžąjįkiniečius. Ir taippat staigiai atsitraukdamas 
išplėšiau iš jo rankų revolverį, O jį patį partraukiau ant žemės. Jis sudribo prie 
Geltonosios Skaros kojų, šis suklupo, -ir, susikibę, juodu griuvo į angą, kurią buvau 
padaręs grindyse semti vandeniui. Kitą minutę aš jau laikiau nukreipęs į juos 
revolverį; įsiutę krevečių gaudytojai susigūžė ir iškriko, pasilenkdami prie grindų. 

Bet greitai aš patyriau, kad visai kas kita šaudyti į žmones, kai jie tave puola, 
ir tada, kai jie tiek tedaro, kad atsisako tavęs klausyti. Jie ir dabar nepaklausė, 
kai aš jiems liepiau lipti žemyn ir semti vandenį iš laivo. Aš grasinau jiems 
revolveriu, bet jie abejingai tūnojo užtvinusioje kabinoje ir ant stogo ir nė 
nemanė pasijudinti. 

Praėjo penkiolika minučių; „Elnias“ grimzdo vis giliau ir giliau, o jo grotas 
vos plevėsavo - vėjo nebuvo. Bet Pedro iškyšulio pusėje ant vandens pasirodė 
tamsus ruožas, kuris vis plėtėsi ir artėjo į mus. Tai buvo stiprus patvarus vėjas, 
kurio aš taip ilgai laukiau. Aš pašaukiau kiniečius ir parodžiau jiems tą tamsųjį 
ruožą. Jie šūkaudami ėmė sveikinti vėją. Tada aš parodžiau į burę ir į vandenį 
„Elnyje“ ir ženklais paaiškinau, jog tada, kai vėjas pasieks burę, mes apvirsime, 
nes laive jau buvo labai daug vandens. Bet jie tik akiplėšiškai nusijuokė, nes 
žinojo, kad tokiu atveju man užteks tik pasukti vairą pavėjui ir atleisti burę, tuo 
būdu sumažinant vėjo jėgą, ir mes neapvirsime. 

Bet aš apsisprendžiau, ką turėjau daryti. Įtraukiau per keletą pėdų grotą, 
stuktelėjau jį ir, tvirtai įsirėmęs kojomis, atsilošiau į vairo rankeną. Tuo būdu 
viena ranka aš galėjau pasiekti burę, kitoje rankoje - laikyti revolverį. Tamsusis 
ruožas artėjo, ir kiniečiai žvalgėsi čia į jį, čia į mane, ir, nors jie stengėsi tat 
nuslėpti, bet buvo gerokai išsigandę. Mano protas, valtis ir ištvermė buvo 
sukaupti prieš jų protą, valią ir ištvermę, ir viskas priklausė nuo to, kas ilgiau 
ištvers neišvengiamos mirties akivaizdoje ir nesusvyruos. 

Pagaliau vėjas pasiekė mus. Grotas įsitempė, garsiai subildėjo blokai, iškilo 
bomas, ir „Elnias“ ėmė vis labiau krypti į šoną, kol pagaliau dešinysis bortas ir 
kabinos langai pasinėrė, o vanduo ėmė lietis per turėklus. Laivas pakrypo taip 
staigiai, kad žmonės kabinoje suvirto jos dešiniame šone ant narų į krūvą; jie 
spurdėjo, rangėsi ir plūduriavo vandenyje, o tiems, kurie atsidūrė apačioje, 
grėsė rimtas pavojus nuskęsti. 

Vėjas vėl pasmarkėjo, ir „Elnias“ dar labiau pakrypo. Valandėlę maniau, 
kad jis jau žuvęs: dar vienas toks siūbtelėjimas - ir viskas baigta. Kol aš mėginau 
laivą nors kiek išlyginti ir net svarsčiau - ar man pasiduoti kiniečiams, ar ne, - jie 
ėmė maldauti pasigailėjimo. Tai skambėjo mano ausyse, kaip maloniausia 
muzika. Ir tik tada aš pasukau pavėjui ir atieidau grotą. „Elnias“ labai iš lėto 
atsitiesė, ir net kai jau plaukė lygiu kiliu*, jis vis dar buvo taip giliai panėręs, kad 
aš labai abejojau, ar dar pavyks jį išgelbėti. 

Bet dabar kiniečiai, sulindę į kabiną, ėmė kaip pasiutę semti vandenį kibi- 
rais, puodais, keptuvėmis ir visu, kas tik pakliuvo į rankas. Koks gražus buvo 
reginys, kaip iš laivo per jo kraštą liejasi vanduo! Ir kai „Einias“ vėl kaip pirma 
išdidžiai ir aukštai iškilo virš vandens, mes nudūmėme, vėjo nešami, pirmyn, ir 
kaip tik laiku, kad suspėtume prasmukti pro dumbluotas seklumas ir įplaukti į 
upeliūkštį. 

Kiniečių valia buvo palaužta, ir jie tapotokie paklusnūs, kad, dar nepasiekus 
San Rafaelio, Geltonosios Skaros vadovaujami, jie ėmė traukti lyną. Kai dėl 
Džordžo, tai šis jo, kaip žūklės sargybinio, žygis buvo paskutinis. Jis sakėsi esą 
nelabai tesidomįs šiuo darbu ir manąs, kad jam labiau tinkanti tarnyba sausu- 
moje. Tą patį manėme ir mes. 


*Kilis - statmenai iš jūros laivų dugno nuleista plokštė; jo tikslas - išlaikyti bangose 
laivo lygsvarą. 

GRAIKŲ KARALIUS 


„Didžiojo Alekožūklėssargybiniams nė karto nepavyko sučiupti. Jis didžiuo- 
damasis pareikšdavo, kad niekas negalįs jo gyvo sugauti, ir pasakodavo istorijas, 
jog tie, kurie mėgino paimti jį, visuomet grįždavo nieko nepešę. Žmonės taipgi 
pasakojo istoriją, kaip du sargybiniai iš tų, kurie mėgino jį gyvą sučiupti, patys 
žuvę. Oreikia pasakyti, kad niekas taip dažnai ir taip apgalvotai nenusižengdavo 
žūklės įstatymams, kaip tat darė Didysis Alekas. 

Didžiuoju Aleku jį praminė dėl jo milžiniško ūgio. Jis buvo šešių pėdų ir 
ketvirčio aukščio, o taip pat atitinkamai plačių pečių ir galingos krūtinės. Turėjo 
puikius plieno kietumo raumenis, ir žvejai pasakodavo begalę legendų apie jo 
nuostabią jėgą. Jis buvo tiek pat drąsus ir sugebąs priversti kitus savęs klausyti, 
kiek ir fiziškai pajėgus, ir todėl jį visur vadino dar ir kitu vardu, būtent „Graikų 
Karaliumi". Daugumasžvejų buvo graikai, jie laikė jįsavo vadu ir aklai jo klausė. 
Ir kaip tikras vadas, jis kovodavo už jų reikalus, žiūrėdavo, kad niekas jų 
neskriaustų; pakliuvusius įstatymui į nagus, gelbėdavo; jis mokė žvejus, kad 
nelaimėje jie vienas antram, o taip pat ir jam pačiam, padėtų. Seniau žūklės 
sargybiniai kartkartėmis nesėkmingai bandė sučiupti Didijį Aleką, bet pagaliau 
visiškai atsisakė to sumanymo; todėl suprantama, kaip nekantriai aš laukiau 
Didžiojo Aleko, kai pasklido gandas, kad jis ketina atvykti į Benišiją. Ieškoti jo 
man neteko. Jis elgėsi drąsiai, kaip visuomet: atvykęs jis visų pirma pasistengė 
mussusirasti. Tuometu mes su Čarliu Legrantu tarnavome sargybinio Karmin- 
telio vadovybėje; visi trys ruošėme „Elnią“ kelionei, kai į denį užlipo Didysis 
Alekas. Karmintelis, matyt, buvo su juo pažįstamas, nes sveikindamiesi jie 
paspaudė vienas antramrankas. Į maneir Čarlį Didysis Alekas nė nepasižiūrėjo. 

- Aš atvykau porai mėnesių eršketų gaudyti, - tarė jis Karminteliui. 

Bekalbant jo akyse tvykstelėjo akiplėšiška ugnelė, ir mes pastebėjome, kad 
mūsų sargybos viršininkas nuleido prieš jį akis. 

- Gerai, gerai, Alekai, - tykiu balsu tarė Karmintelis. - Aš tau nekliudysiu. O 
dabar cime į kajutę, ten pašnekėsime apie viską, - pridūrė jis. 

Kai jie įėjo į vidų ir uždarė paskui save duris, Čarlis man reikšmingai 
mirktelėjo. Bet aš buvau tuo metu dar visiškai jaunas, nepažinau žmonių, 
nežinojau, kaip elgiasi kai kurie iš jų, ir todėl dabar nieko nesupratau. Tačiau 
paaiškinti Čarlis nieko nepaaiškino; aš tik nujaučiau, kad čia slypi kažkokia 
suktybė. 

Palikę juos besitariančius, mes, Čarliui pasiūlius, persėdome į valtį ir nup- 
laukėme į senąją garlaivių prieplauką, kur stovėjo Didžiojo Aleko arka. Arka - 
tai plaukiojantis namas, nedidelis, bet labai patogus; Aukštutinės Įlankos žvejai 
negali išsiversti be tokių plaukiojančių namų lygiai taip pat, kaip ir be tinklų bei 
valčių. Mudviem buvo labai įdomu pamatyti Didžiojo Aleko arką, nes žmonės 
pasakojo, kad tas laivas matęs ne vieną atvirą susirėmimą ir esąs visas kulkų 
suvarpytas. 

Mesaptikome skyles nuo kulkų; jos buvo užkaišiotos mediniais kamščiais ir 


131 


uždažytos, bet pasirodė, kad jų ne taipjau daug, kaip mes anksčiau manėme. Čarlis, 
pastebėjęs, kad aš kiek nusivyliau, ėmė juoktis; norėdamas mane paguosti, jis :man 
smulkiai papasakojo apie vieną žygį, kurio metu buvo užpulti Didžiojo Aleko 
plūduriuojantieji namaiirbuvosiekiama, jei pavyks, pačiupti jį gyvą,o jei nebus kitos 
išeities - mirusį. Pusę dienos trukusi kova; vienas sargybinis buvo užmuštas, trys 
sužeisti, o likusieji turėjo trauktis prakiurintuose laiveliuose. 

Kitos dienos rytą jie grįžo su paspirtim, bet rado tik kuolus, prie kurių aną 
dieną stovėjo patvirtinta Didžiojo Aleko arka; pati gi arka po to bent kelis 
mėnesius buvo paslėpta Siuzuno nendrynų tankmėse. 

- Bet kodėl Didžiojo Aleko nepakorė užžmogžudystę? - paklausiau aš. - Juk 
Jungtinės Valstijos pakankamai galingos, kad galėtų nuteisti tokį žmogų. 

-Jis pats pasidavė valdžios organams ir buvo teisiamas, - atsakė Čarlis. - Bylą 
jis laimėjo geriausių valstybės advokatų pagalba, procedūrinės painiavos ir 
priekabių dėka; visa tai kainavo penkiasdešimt tūkstančių dolerių. Visi graikai, 
kurie verčiasi žvejyba upėse, padėjo jam šią sumą surinkti. Kaip tikras karalius, 
jis paskyrė mokestį ir išieškojo jį iš savo pavaldinių. Gal Jungtinės Valstijos ir 
visagalės, mano mielas, bet faktas lieka faktu: didysis Alekas - tikras karalius 
Jungtinių Valstijų viduje, turįs savo valstybę ir savo pavaldinius. 

- Bet ką tu manai daryti dėl to, kad jis sumanė eršketus gaudyti? Jis ketina 
žvejoti „kinietišku lynu". 

Čarlis gūžtelėjo pečiais. 

- Pagyvensim - pamatysim, - tarė jis, vengdamas aiškaus atsakymo. 

O „kinietiškas lynas" - puikus įtaisas; jį sugalvojo kiniečiai, kurių vardu jis ir 
vadinamas. Plūdžių, svarsčių ir inkarėlių pagalba tūkstančio kabliukų (pritvir- 
tintų ant atskirų virvučių) laikosi vandenyje per pusę pėdos ar pėda nuo dugno. 
Įdomiausias dalykas šitame įtaise yra pats kabliukas. Jis neturi spyglelių, kaip 
kiti, bet jo galas ilgas ir aštrus, panašus į adatos smaigalį. Tarp atskirų kabliukų 
vos kelių inčių tarpas, todėl tūkstančiai tokių kabliukų, kai jie, nuleisti prie pat 
dugno, nusidriekia lynu per kelis šimtus pėdų - labai pavojinga kliūtis toms 
žuvims, kurios plaukioja beveik dugne. 

Kaip tik tokia žuvis ir yra eršketas: jis plaukioja, knisinėdamas dugną, kaip 
kiaulė, ir jį dažnai vadina „kiaulžuve“". Užkliuvęs už pirmo pasitaikiusio kabliu- 
ko, eršketas iš baimės šokteli, ir tada į jį susminga visas pustuzinis kitų kabliukų. 
Eršketas ima padūkusiai blaškytis, ir kabliukai vienas po kito sminga į jo minkštą 
kūną ir, iš visų pusių spausdami ir durdami, laiko nelaimingąją žuvį, kol ją 
ištraukia. Kadangi nė vienas eršketas negali praplaukti pro kinietišką lyną, tai 
žūklės įstatymai šį įtaisą laiko spąstais, o tokį gaudymo būdą, kuriuo eršketai gali 
būti greitai visai išnaikinti, įstatymai laiko neteisėtu. O mes turėjome tikrų 
duomenų, kad Didysis Alekas ketina žvejoti kaip tik tokiu lynu, tuo atvirai ir 
akiplėšiškai pažeisdamas įstatymą. 

Po Didžiojo Aleko apsilankymo praėjo kelios dienos; mes su Čarliu visą šį 
laiką budriai sekėme kiekvieną graiko žingsnį. Jis nuplukdė savo arką pro 
Soleino prieplauką į įlanką ties Ternelio laivų statykla. Mes žinojome, kad toje 
įlankoje veisiasi daug eršketų, ir buvome tikri, jog Graikų Karalius pradės 


132 


darbuotis ne kur kitur, o tik čia. Iškelti, gramzdinti ir tiesti kinietišką lyną galima 
tik protarpiais tarp potvynio ir atoslūgio, nes kitu laiku vanduo, lyg malūno 
perkasu, veržiasi iš įlankos į jūrą ar atvirkščiai. Todėl mes su Čarliu ir nutarėme, 
kai tik baigsis potvynis arba atoslūgis, pamainomis budėti Soleino prieplaukoje. 

Ketvirtąją dieną, gulėdamas saulės atokaitoje už prieplaukos rąstų, staiga 
pamačiau, kad nuo tolimo kranto į įlankos vidurį plaukia valtelė. Aš bematant 
pridėjau prie akių žiūronus ir ėmiau stebėti kiekvienąvaltelės judesį. Joje sėdėjo 
du vyrai, ir nors jie buvo nuo manęs per mylią, aš pastebėjau, kad vienas jųjų - 
Didysis Alekas; ir valtelė dar nebuvo grįžusi į krantą, o aš jau galėjau neklysda- 
mas pasakyti, jog graikas „pastatė“ lyną. 

- Didysis Alekas jau išmetė kinietišką lyną įlankoje ties Ternerio laivų 
statykla, - pranešė tą pačią dieną po pietų Čarlis Legrantas Karminteliui. 

Mūsų sargybos viršininko veide pasirodė vos pastebimas nepasitenkinimas. 

- Ak, taip? - tarė jis abejingai ir tuo pasitenkino. 

Čarlis, tramdydamas pyktį, prikando lūpą, nusigręžė ir pasišalino. 

- Ar tu viskam pasiruošęs, vyruti? - paklausė manęs Čarlis vakare, kai mes 
baigėm plauti „Elnio“ dėnį ir jau ruošėmės eiti gulti. 

Man lyg kažkas suspaudė gerklę, ir aš tik linktelėjau galva. 

- Na, gerai, - Čarlio akyse žybtelėjo ryžtingumo kibirkštėlė, - mes patys 
turime sučiupti Didįjį Aleką - tu ir aš - ir turime tai padaryti, neatsiklausdami 
Karmintelio. Tu man padėsi? 

Ir patylėjęs pridūrė: 

- Tai nelengvas uždavinys, bet mes susidorosime. 

- Žinoma, susidorosime, - džiaugsmingai aaa aš. 

Tada jis dar pakartojo: 

- Žinoma, susidorosime! - Mes paspaudėme vienas antram rankas ir nuė- 
jom pamiegoti. 

Bet uždavinys, kuriam mes ryžomės, pasirodė nelengvas. Jei nori įrodyti, 
kad žmogus nusikalto žūklės įstatymams, turi būtinai sugauti jį bežvejojant ir 
pristatyti visa, kas įrodytų jo kaltę - kabliukus, žuvį ir jį patį. Tai reiškė, kad Didįjį 
Alekąreikės užklupti atviruose vandenyse, kur jam bus nesunku mus pastebėti, 
kai artinsimės prie jo, ir suruošti mums vieną iš tų „vaišingų“ priėmimų, kuriais 
jis buvo išgarsėjęs. 

- Nieko kito nesugalvosi, - tarė vieną rytą Čarlis. - Jei tik pasisektų mums 
priplaukti prie jo valtelės, tai turėtume šiokius tokius šansus laimėti; nieko kito 
mums nelieka - turim mėginti prie jo priplaukti. Eime, drauguži. 

Mes sėdome į Kolumbijos upės lašišinę valtį - į tą pačią, kuria vijomės 
kiniečius, krevečių gaudytojus. Prasidėjo atoslūgis, ir kai mes aplenkėm Soleino 
prieplauką, pamatėm, kad Didysis Alekas jau darbuojasi su lynu - velka jį iš 
vandens ir nunarsto žuvį. 

- Pasikeiskime vietomis, - įsakė Čarlis, - tu vairuok tiesiai paskui jį, lyg 
plauktum į laivų statyklą. 

Aš paėmiau įrankas vairą, o Čarlis atsisėdo valtiesvidury ant suolelio ir šalia 
pasidėjo revolverį. 

- Jeigu jisai ims šaudyti, - įspėjo mane, - gulk į valties dugną ir vairuok taip, 
kad būtų išsikišus tik tavo ranka. 

Aš linkelėjau, ir mes daugiau nebeištarėme nė žodžio; valtis palengva slydo 
vandens paviršiumi, ir mes vis labiau artėjome prie Didžiojo Aleko. Jau galėjo- 
me visai aiškiai matyti, kaip jis pačiupdavo žuvį ir mesdavo ją į valtį, ojo bendras 
tempė lyną ir, apvalęs kabliukus, leido jį atgal į vandenį. Ir vis dėlto, nors mes 
dar buvome per penkis šimtus jardų nuo jų, didysis žvejys mus pasitiko šauks- 
mu: 

- Ei, jūs! Ko jurns čia reikia? 

- Varyk pirmyn, - prašnibždėjo man Čarlis. - Apsimesk, kad negirdįs. 

Kitos kelios minutės buvo labai nejaukios. Žvejys atidžiai mus stebėjo; tuo 
tarpu mes kiekvieną sekundę vis arčiau čiuožėme į jį. 

- Nešdinkitės iš čia, jei branginat savo kailį! - staiga suriko jį jis, lyg būtų jam 
galutinai paaiškėję, kas mes tokie ir ko čia atvykome. - Jei nesinešdinsit, aš su 
jumis susidorosiu! 

Jis pridėjo prie peties šautuvą ir nutaikė į mane. 

- Na, ar nešdinsitės jūs, ar ne? - paklausė jis. 

Išgirdau, kaip Čarlis sustenėjo iš nusivylimo. 

- Suk atgal, - prašnibždėjo jis, - šį kartą mums nebėra kas čia veikti. 

Aš pasukau vairo rankeną, atleidau grotą, ir valtis nuplaukė penkių ar šešių 
lynų kelią. Didysis Alekas neišleido mūsų iš akių, kol, jo manymu, mes neatsi- 
dūrėme pakankamai toli, - ir tada jis vėl ėmėsi savo darbo. 


- Geriau palik Didijį Aleką ramybėje, - šiurkščiai pasakė vakare Karmintelis 
Čarliui. 

- Tai jis tau skundėsi, tiesa? - reikšmingai paklausė Čarlis. 

Karmintelis sumišo ir nuraudo. 

- Aš tau sakau, palik geriau jį ramybėje, - pakartojo jis. - Tai pavojingas 
žmogus, ir neverta jo erzinti. 

- Taip, - tyliai atsakė Čarlis. - Aš girdėjau, žymiai geriau apsimoka nesikišti į 
jo reikalus. 

Tai buvo taikyta Karminteliui, ir iš pastarojo veido buvo matyti, kad įgelta 
buvo taikliai. Visi gerai žinojo, kad Didysis Alekas mietai ne tik kaudavosi, bet 
ir papirkinėdavo, ir paskutiniais metais dažnas sargybinis SNES šito žvejo 
pinigais. 

- Tai tu nori pasakyti... - Karmintelis pradėjo užgaulių šanėi 

Bet Čarlis tuoj jį pertraukė: 

- Nieko aš nenoriu pasakyti, - tarė jis. - Tu girdėjai mano žodžius; ir jei tavo 
kepurė dega, tai... 

Jis gūžtelėjo pečiais, o Karmintelis piktai dėbtelėjo į jį, netardamas' nė 
žodžio. 


- Žinai, ko mums trūksta? Vaizduotės mums trūksta, - pasakė man Čarlis 

sykį po to, kai mes ankstyvo rytmečio prieblandoje vėl bandėme užklupti Didįjį 
Aleką ir kai jis mus apšaudė, atlygindamas už mūsų triūsą. 

Potoašdaugelį dienų sukau sau galvą, kaipčia suradus tinkamą būdą, kad mudu, 
du vyrai, atvirame vandens plote galėtume sučiupti trečią vyrą, kuris moka pavartoti 
šautuvą ir kurio niekad be ginklo neužklupsi. Kiekvieną kartą, vos tik baigdavosi 
potvynis ar atoslūgis, galima buvo pamatyti, kaip Didysis Alekas drąsiai ir atvirai, be 
jokių gudrybių, pačiame vidurdieny žvejoja savo lynu. Ir mus ypač pykino tai, kad 
kiekvienas žvejys, nuo Benišijos iki Valecho, žinojo, jog graikas vykusiai vedžioja mus 
už nosies. Karmintelis taip pat mums trukdė, nes gaišino mus, siuntinėdamas prieš 
silkių žvejus San Pablo įlankoje, todėl mes teturėjome visai mažai laisvo laiko, kurį 
galėtume skirti Graikų Karaliui. Beje, Beničijoje gyveno Čarlio žmona ir vaikai, todėl 
mes ten įkūrėme savo vyriausią štabą ir po kiekvieno žygio čionai sugrįždavome. 

- Aš tau pasakysiu, ką mes galim padaryti, - tariau aš, praslinkus kelioms 
bergždžių pastangų savaitėms. - Palauksime potvynio ar atoslūgio pabaigos ir, 
kada Didysis Alekas, patikrinęs lyną, nuveš žuvį į krantą, mes išplauksime ir 
pagriebsime lyną. Jis sugaiš daug laiko ir turės nemažai išlaidų, kol pasigamins 
naują, otada mesvėi surasime būdąir tą pagrobti. Jei mes nepajėgiame pačiupti 
jo paties, tai jis bent nebeteks noro čia žvejoti, supranti? 

Čarlis pritarė mano sumanymui ir pasakė, kad tikrai neblogai sugalvota. 
Meslaukėme tinkamos progos, ir vos tik baigėsi kitas atoslūgisir Didysis Alekas, 
suėmęs žuvį, grįžo į krantą, mes išplaukėme lašišine valtimi į jūrą. Vietą, kur 
buvo nuleistas lynas, mes įsidėmėjome pagal kranto žymes, todėl buvome tikri, 
kad ją lengvai surasime. Potvynis jau buvo prasidėjęs, kai mes pasiekėme tą 
vietą, kur, pagal mūsų apskaičiavimą, turėjo būti ištiestas lynas, ir išmetėme iš 
valties nedidelį inkarėlį. Nuleidome jį trumpa virve taip, kad vos liestų dugną, ir 
pamažu vilkome, kol jis už kažko užkliuvo, ir valtis staiga stabtelėjo. 

- Na, štai ir radome! - sušuko Čarlis. - Eikš ir padėk jį įtraukti į valtį. 

Mes ėmėme drauge traukti virvę, kol išnėrė inkaras, ant kurio vieno rago 
buvo užsiraizgęs :erškėtlynis. Daugybė pragaištingųjų kabliukų sužvilgo, kai 
mes painiojome inkarą, ir vos tik pradėjome plaukti į galą, iš kur būtume galėję 
pradėti jį kelti, kai kažkas dusliai trinktelėjo į valtį, ir mudu krūptelėjome. Staiga 
apsižvalgėme, bet nieko nepastebėjome ir toliau tęsėme savo darbą. Kitą aki- 
mirką vėl pasigirdo toks pat duslus trinktelėjimas, ir tarp Čarlio ir manęs nuo 
valties krašto atskilo keli šipuliai. 

- Žinai, drau guži, tai labai panašu į kulką, - tarė susimąstęs Čarlis. - Na, ir 
toli šaudo tas Didysis Alekas. 

- Ir vartoja bedūmį paraką, - padarė jis išvadą po to, kai ištyrė akimis per 
mylią esantį krantą. - Todėl mes ir negirdime šūvio. 

Aš pažvelgiau į krantą, bet negalėjau įžiūrėti jokių žymių, kad Didysis 
Alekas būtų tenai; jis, be abejo, tūnojo pasislėpęs kur nors uolos plyšy, ir mes 
buvome jo galioje. Trečioji kulka krito į vandenį, atšoko, prazvimbė viršum 
mūsų galvų ir kiek tolėliau vėl pliumptelėjo į vandenį. 

- Aš manau, bus geriau, jei mes spruksime iš čia, - šaltai pastebėjo Čarlis. - 
Kaip tu galvoji, drauguži? 

Aš sutikau su juo ir dar pridūriau, kad, kaip ten bebūtų, lynas mums 
nereikalingas. Mes tučtuojau nuplaukėme nuo lyno ir pakėlėme priešakinę 
burę. Tučtuojau kulkos liovėsi zvimbusios, ir mes prislėgta nuotaika nuburia- 
vome savo keliu, nes buvome įsitikinę, kad Didysis Alekas dabar tikriausiai 
juokiasi iš mūsų - nevykėlių. 

Bet atsitiko dar blogiau: rytojaus dieną, kai mes tikrinome žvejų uoste tinklus, 
Didysis Alekas ėmė tyčiotis ir šaipytis iš mūsų -ir dargi visų žvejų akivaizdoje. Čarliui 
net veidas pajuodo iš pykčio, bet jis susivaldė ir tik pagrasino Didžiajam Alekui, kad 
galų gale tikrai pasodinsiąs jį kalėjime už grotų; daugiau jis jam nieko nepasakė. Čia 
Graikų Karalius ėmė girtis, kad niekada žūklės sargybiniai jo nepačiupę ir niekada 
to nepadarysią; žvejai džiugiai šūkaudami pritarė jam ir sakė, kad tai tiesa. Jie ėmė 
karščiuotis, ir valandėlę atrodė, kad tuoj bus muštynės; bet Didysis Alekas panau- 
dojo savo karališką valdžią ir nuramino žvejus. 

Karmintelis taip pat juokėsi iš Čarlio, svaidėsi sarkastiškomis pastabomis ir 
visaip erzino jį. Bet Čarlis nesileido įpykinamas, nors, kai mes pasilikome vieni. 
jis pasakė man, jog nutarė žūt būt sučiupti Didįjį Aleką, kad ir reikėtų tam visą 
likusijį gyvenimą paaukoti. 

- Aš dar nežinau, kaip tai padarysiu, - pasakė jis, - bet kad tai įvykdysiu, tai 
taip pat tikra, kaip tikra, kad aš esu Čarlis Legrantas. Idėja ateis man į galvą 
pačiu tinkamiausiu laiku, tu nesijaudink. 

Ir ji atėjo. Kaip tik laiku ir visiškai nelauktai. Praėjo ištisas mėnuo, o mes be 
paliovos tik plaukiojome upe - aukštyn ir žemyn, skersai ir išilgai išvagojome 
įlanką, neturėdami laisvos valandėlės skirti šitam žvejui, tiesusiam kinietišką 
lyną Ternerio prieplaukos įlankoje. Vieną popietį, būdami tarnyboje, mes 
užsukome į Selbio liejyklą, ir čia visiškai netikėtai pasitaikė seniai lauktoji proga. 
Ją užtikome bejėgėje jachtoje, pilnoje jūros liga sergančių keleivių; mums net 
ir nedingtelėjo, kad kaip tik ši jachta suteiks mums tą progą. Tai buvo didelė 
gafelinė* jachta, ir ji buvo bejėgė, nes pūtė gana smarkus žiemryčių vėjas, o Iš v= 
nebuvo nė vieno prityrusio jūreivio. 

Iš prieplaukos prie Selbio liejyklos mes abejingai stebėjome, kaip, lyg kokie 
keverzos, nuleidžia iš jachtos inkarą; taip pat, lyg kokie keverzos, yrėsi valtele į 
krantą. Labai liūdnai atrodąs vyriškis, suteptais drobiniais drabužiais, po to, kai 
vos neapvertė valteiės barguojančioj jūroj, padavė mums virvę ir išlipo. Jis 
svirdinėjo taip, iyg priepiauka siūbuotų, ir papasakojo mums savo vargus, tikriau 
sakant - jachtos vargus. Vienintelį jachtoje buvusį vėtytąir mėtytą jūreivį, vyrą, nu... 
kurio jie visi priklausė, telegrafu iššaukė atgal į San Franciską, i“ jie pamėgino 
patys tęsti kelionę. Smarkų vėją ir dideles bangas San Pablo įlankoje jie vos aiiaikė, 
visa iaivo įgula Sc4žgo jūros liga, niekas nieko nežinojo ir nesugebėjo nieko 
padaryti; ir todėl jie įplaukė čia - į liejyklos prieplauką - pasiryžę arba mes:i 
jachtą, arba susirasti, kas galėtų ją nuplukdyti į Benišiją. T-umpai kalbant - gal 
mes pažįstam kartais jūreivių, kurie nuvestų ja:htą į Beniš ją. 


*Gafeiis - pric stiebo pritvirtintas, įstrižai aukšiyn eiuąs ir grotą laikąs skersinis. 

Čarlis pasižiūrėjo į mane. Mūsų „Elnias“ buvo saugioje vietoje. Jokio mums 
skirto tarnybinio darbo mes neturėjome iki vidurnakčio. Tuo metu pūtė toks 
vėjas, kad per porą valandų galėtume jachta nuburiuoti į Benišiją, tenai mums 
liktų dar kelios valandos, ir mes sugrįžtume į liejyklą vakariniu traukiniu. 

- Tvarka, kapitone, - tarė Čarlis nusiminusiam jachtininkui, kuris išgirdęs, 
kad šitaip į jį kreipiamasi, ligūstai šyptelėjo. 

- Aš esu tik laivo savininkas, - paaiškino jis. 

Mes nusiyrėme su juo prie jachtos daug geresniu stilium, negu tai atliko jis, 
plaukdamas į krantą, ir pamatėme, kad jachtos keleiviai buvo tikrai visiškai bejėgiai. 
Buvo jų apie tuziną - vyrų ir moterų - ir visi tokie ligoniai, kad net neparodė 
dėkingumo mums atvykus. Jachta pašėlusiai siūbavo, vartėsi, ir nespėjo laivo 
savinikas paliesti koja denį, kai jis griuvo ir nuriedėjo prie kitų keleivių. Niekas 
nepajėgė mums padėti, tai mudu su Čarliu vienu du išnarpliojome susipynusius ir 
susiraizgiusius lynus bei virves, įvilkome inkarą ir pakėlėme bures. 

Kelionė buvo varginanti, bet greita. Karkinezo sąsiauris šėlo, kunkuliavo ir 
putojo, ir kai mes, kaip pagiutę,-vėjo varomi, plaukėme pirmyn, groto bomas čia 
panerdavo į vandenį, čia išlėkdavo aukštyn. Bet keleiviai nekreipė į tai dėmesio. Jie į 
nieką nekreipė dėmesio. Du ar trys - tarpjų ir laivo savininkas - gulėjo padriki kabinoje 
ir drebėjo kas kartą, kai tik jachta iškiklavo, pasinešdavo pirmyn ir paskui staigiai 
garmėdavo į prarąją tarp dviejų bangų; O protarpiais jie žiūrėjo ilgesingomis akimis į 
krantą. Visi kiti tysojo vienoje krūvoje tarp pagalvių ant kajutės grindų, kartkartėmis 
kuris norssudejuodavo, bet daugumas buvo taip nusilpę, jog gulėjo kaip negyvi. 

Kai mums prieš akis iškilo Ternerio laivų statykla, Čarlis nuvairavo į įlanką, 
kad patektų į ramesnius vandenis. Benišija iš čia jau buvo matyti, ir mes dabar 
sklendėme palyginti neaukštomis bangomis, kai valties taškelis ėmė šokinėti 
priešais mus tiesiai mūsų kelyje. Buvo ką tik po atoslūgio. Mes su Čarliu 
pažvelgėme vienas į kitą. Neištarėm nė žodžio, bet tuoj pat jachta ėmė išdarinėti 
nuostabiausius dalykus, lyg prie vairo būtų stovėjęs nieko neišmanąs buriuoto- 
jas-naujokas. Tai buvo reginys, kurį vertėtų jūreiviui pamatyti. Iš šalies žiūrint, 
atrodė, kad nusitre kus: ja: ;-a dūksta pu; jjanką ir kad tik protarpiais pasiseka 
ją bent kiek suvaldyti ir didelėm pastangom pakreipti į Benišiją. 

Laivo savininkas pamiršo savo jūros ligą ir atrodė labai susirūpinęs. Valties 
taškelis vis didėjo ir didėjo, ir pagaliau mes pamatėme Didįjį Aleką ir jo bendri- 
ninką, kurie apsuko lyną apie kuoliuką ir metė savo darbą, kad galėtų iš mūsų 
pasijuokti. Čarlis užsismaukė skrybėlę ant akių, aš irgi pasekiau jo pavyzdžiu, 
nors vis dar negalėjau suvokti sumanymo, kuris jam, matyt, atėjo į galvą ir kurį 
jis ketino įvykdyti. 

Keldami putų ir purslų debesis, mes priplaukėme prie valties taip arti, kad 
net pro vėjo kaukimą išgirdome Didžiojo Aleko ir jo bendrininko balsus: jie 
plūdo mus niekindami, kaip kad tai daro profesionalai jūrininkai, kai susitinka 
su naujokais, ypač jei pastarieji pasirodo tokie kvailiai ir neišmanėliai. 

Mes praūžėme pro žvejus, ir nieko neįvyko. Pastebėjęs mano veide nusivy- 
limą, Čarlis tik šyptelėjo ir sušuko: 

- Stok prie groto - ruoškis posūkiui! 

Jis staigiai pakreipė vairą į kitą pusę, ir jachta paklusniai apsisuko. Grotas 
atsileido, paskui, bomo traukiamas, praskriejo pro mūsų galvas ir trenksmingai 
išsitempė ant bigelio*. Jachta beveik atsigulė ant šono, ir jūros liga sergantieji 
keleiviai suklykė ne savo balsais, kamuoliu nusirito per visą kajutę ir suvirto į 
krūvą kairiojo borto paloviuose. 

Bet mes negalėjome dėl jų gaišti. Įvykdžius manevrą, jachta pasisuko, 
burėms plazdant, priešvėją ir atsitiesė. Mes vis movėme pirmyn, tiesiai į priešais 
plūduriuojančią valtelę. Aš pamačiau, kaip Didysis Alekas neria į vandenį, o jo 
bendras puola mūsų bušpritą. Pasigirdo barkštelėjimas, kai mes trenkėme į 
valtelę, ir kartkartinis tratėjimas, jai sliuogiant pro jachtos dugną. 

- Šitaip sudorojom jo šautuvą, - išgirdau, kaip sumurmėjo Čarlis, šokdamas 
į denį pasižvalgyti, ar nepamatys kur užpakaly mūsų Didžiojo Aleko. 

Vėjas ir bangos greitai sustabdė mūsų judėjimą į priekį ir pradėjo mus nešti 
atgalįtąvietą, kur anksčiau buvovaltelė. Didžiojo Aleko juoda galva ir nudegęs 
veidas išnėrė iš vandens - taip arti, kad jį pasiektumei ranka; ir jis dar nespėjo 
susivokti ir tebebuvo labai įtūžęs ant mūsų, naujokų, nerangumo, kaip jam tai 
vis dar atrodė, o mes jau jį užtempėme ant denio. Jis sunkiai kvėpavo, nes buvo 
giliai panėręs ir ilgokai tūnojęs vandenyje, kad nepakliūtų po mūsų kiliu. 

Beregint, kas ypač nustebino ir išgąsdino laivo savininką, Čarlis užgulė Didįjį 
Aleką, o aš padėjau jį suraišioti virvėmis. Savininkas šokinėjo susijaudinęs aplink 
mus ir reikalavo, kad jam paaiškintume; tuo tarpu Didžiojo Aleko bendrininkas 
atrėpliojo nuo bušprito į denį ir baimingai žiūrėjo per turėklus į kabiną. Čarlis 
pačiupo jį už sprando ir sviedė aukštielninką greta Didžiojo Aleko. 

- Dar virvių, - šūktelėjo Čarlis, ir aš sukrutau jų ieškoti. 

Sudužusi valtelė plūduriavo netoliese, iš vėjo pusės; aš suderinau bures, o 
Čarlis stojo prie vairo ir pasuko prie vaitelės. 

- Šiuodu vyrai - seni nusikaltėliai, - paaiškino įpykusiam savininkui, - ir jie 
labai atkakliai laužė žūklės ir medžioklės įstatymus. Jūs dabar matėte, kaip mes 
juos sugavome nusikaltimo vietoje, ir galite tikėtis, kad, kai teisme nagrinės šią 
bylą, jus pakvies liudininku. 

Taip kalbėdamas, jis priplaukė prie valtelės. Ji buvo atplėšta nuo lyno, kurio 
gabalas vilkosi paskui ją. Čarlis užtraukė apie keturiasdešimt ar penkiasdešimt 
pėdų lyno, kurio bebarzdžių kabliukų raizginy dar tebekabojo jaunas eršketas, 
nupjovė savo peiliu šitą lyną ir numetė jį į kabiną greta belaisvių. 

- O štai ir šių žmonių kaltės įrodymas Nr.1, - tęsė Čarlis. - Atsidėję apžiūrė- 
kite jį, kad paskui galėtumėte teismc salėje atpažinti ir papasakoti, kada ir kur 
mes tai pačiupome. 

Ir tada, kaip tikri nugalėtojai, daujiau nebekrypuliuodami ir nebesiblašky- 
dami, mes nuburiavome į į Benišiją; kabinoje kietai ir tvirtai surištas gulėjo 
Graikų Karalius - pirmąkart žūklės sargybinių belaisvis. 

(Tęsinys kitame numeryje) 


*Bigelis - bomu slankiojantis metalinis žiedas, kuriuo pritvirtinama burė. 

Dž.RETKLIFAS 


RUSŲ IMPERIJOS 
GALAS 


Istorinis romanas 
TT A 2 


Tai buvo pirmosiomis lapkričio dienomis. Nuversta nuo sosto carienė Alek- 
sandra Fiodorovna įėjo į savo vyro kambarį. Nikolajus II tuo metu pusryčiavo 
su vyresniąja dukterimi, didžiąja kunigaikštyte Olga, savo darbo kabinete. 
Pilkas dangus juoda skraiste gaubė Tobolską. 

Netekęs sosto imperatorius atsikėlė ir nuėjo sutikti savo karališkosios drau- 
gės. 

- Mano brangioji, - paklausė, - kas atsitiko? 

Carienė beviltišku veidu sunkiai sudribo į kėdę. Čemodurovas, caro šeimos 
kamnerdineris, pakišo jai po kojomis kėdutę. Jam pasirodė, kad carienę vėlištiko 
vienas iš tų sielos priepuolių, kurie nuo to laiko, kai buvo nužudytas Rasputinas 
ir prasidėjo paskutinieji baisūs įvykiai, ėmė vis dažniau ir dažniau kartotiš. 

- Dingo mėlynasis Mogolis*, - tyliai pasakė carienė. Akyse spindėjo fiyku- 
mas ir desperacija. Jos buvo visiškai išžydėjusios nuo KEDLĖJInIŲ ir ištinusios nuo 
ašarų. 

- Mėlynasis Mogolis, - pakartojo caras. - O gal tu jį kur pametei? 

Carienė išdidžiai pakėlė galvą. Jos judėsiai pasidarė keisti ir atkaklūs. 

- Nika, kaip tu gali apie mane taip galvoti... Pats brangiausias briliantas, 
imperatoriaus pažiba, buvo užsiūtas į mano kailinius. Tai padarė Ana Demido- 
va, o prižiūrėjau aš pati. Kiekvieną dieną, Nika! 

Carienė staiga pradėjo verkti. 


* Briliantas, kurį prietaringa carienė tikėjo turint paslaptingą galią, susijusią su Roma- 
novų šeimos tragišku likimu. Toks prietaringumas Vakaruose beveik nežinomas. (Vert.) 

- Tu žinai, Nika, ką reiškia brilianto dingimas? Kotrina II atėmė iš Elžbietos 
Voroncovos, kuri buvo jį gavusi iš savo meilužio, caro Petro III. Tuoj po to 
teisėtąjį carą pasmaugė Aleksejus Orlovas. Aleksandras II jį padovanojo kuni- 
gaikštienei Katerinai Jurevskajai, bet ši atsisakė jį iš jo priimti, nes jai buvo 
žinoma mėlynojo Mogolio istorija. Po keletos valandų caras buvo sudraskytas 
mestos bombos. 

Nikolajus nusišypsojo. Jis vis laikėsi taip ramiai, kaip tuomet Carskoje Selo, 
kol! Kerenskis jo neišgabeno į Tobolską. 

- Nedera tokiais dalykais tikėti. Mūsų gyvenimasyra Dievo rankose. Niekas 
mums blogo nenori ir nieko blogo prieš mus nerengia. 

Carienė, apgailėtinai susiraukus, pravirko. 

- Nuotolaiko, kai buvo užmuštas Rasputinas, nelaimėms nėra galo. Kiek- 
vieną rytą mano akys sustoja prie Marijos Antuanetos paveikslo, kuris vaizduo- 
ja, kaip ją veda į ešafotą. Su kokiu džiaugsmu mirčiau už jus, mano brangieji! 
Bet tas laukimas... tie kentėjimai... ta baimė... Ir ko tik aš paskutiniu metu 
neišgyvenau! Kiekvieną dieną įslenka vis nauji nelaimių šešėliai! To jau per 
daug... 

Tuo momentu į kambarį įėjo budintis karininkas. Carienė skubiai nusiš- 
luostė ašaras. Kiekvienas iš jų, išskyrus pačią carų šeimą, buvo arba šnipas, arba 
negailestingas piktadarys. 

Didžioji kunigaikštytė pabučiavo motinai ranką. 

- Laivyno kapitonas von Brenkenas prašosi priimamas, - pranešė karinin- 
kas. 

- Paprašykite įeiti, - garsiai atsakė caras. 

Carienė nusišypsojo, bet vis dar pro ašaras. 

- Tas bent ištikimas, - tyliai sušnibždėjo ji. 

Karininkas praleido Voldemarą von Brenkeną. 

- Kapitone,- džiaugsmingai pasakė carienė, atsikeldama nuo kėdės. Jos akys 
žėrėjo širdingumu ir meilumu. - Kaip jums pasisekė čia pas mus prasiskverbti? 

- Aš atvykau iš laivyno, jūsų didybe. Sąmyšis truks neilgai. Vokiečiai sustojo 
Rygoje. Iš pranešimų sužinojome apie pasiruošimą pulti Kijevą. 

- O Kerenskis? - sulaikęs kvėpavimą, paklausė caras. - Taika neturi būti 
pasirašyta anksčiau, kol paskutinis vokiečių kareivis paliks Rusijos žemę! 

- Gaila, jūsų didybe, kariuonene negalima pasitikėti. Situacija fronte, bolše- 
vikų propagandos įtakoje, darosi beviltiška. Kerenskiui trūksta jėgų stoti prieš 
Leniną. Dabar jam pačiam tenka skaudžiai mokėti už tai, kad paskelbė Korni- 
lovą tėvynės išdaviku. 

- Okąjūs žinote apie narsųjį generolą? - paklausė carienė. 

- Taip, truputį žinau. Kornilovas su savo ištikirąa apsauga prasimušė iki 
Rostovo prie Dono. Jis pasiryžęs ten surinkti naują armiją. 

Carienė metė staigų žvilgsnį į savo vyrą. Ji turėjo vyr'šką būdą ir buvo gabi 
greitiems sprendimams. Ji nė minutei neišsižadėjo vilties, kad jai ištikimos 
kariuomenės dalys vieną gražią dieną ateis jos vaduoti. 

Voldemaras von Brenkenas pasakojo toliau: 

- Ašesu labai dėkingas Kerenskiui, kad jis mane, vieną iš karininkų, paskyrė 
jūsų didybių apsaugai. 

- Mes turime būti laimingi, žinodami, kad jūs esate arti mūsų, kapitone, - 
atsakė carienė. - Visi žmonės, kurie yra pristatyti prie mūsų, išskyrus pulkininką 
Kobilinską, yra šiurkštūs ir kartais beveik nepakenčiami. Šiandien mane ištiko 
nelaimė. 

Ramus Brenkeno žvilgsnis nukrypo į carą. Šis tarė: 

- Dingo mėlynasis Mogolis... 

Per apdegusį tartum iš bronzos karininko veidą perbėgo drebulys. 

- Lemiamas Romanovų šeimos briliantas, jūsų didybe? 

Caras linktelėjo galva ir nusigrįžo. 

- Pasistengsiu iš visų savo jėgų... Vagiui nepasiseks pasprukti... 


*kk 


Taip prasideda romanas apie paskutiniojo Rusijos imperatoriaus 
Nikolajaus II šeimos tragišką likimą. 

Čia pat smalsiems skaitytojams pravartu priminti, kad knygą lei- 
džia UASB susivienijimo „Varpas“ leidykla „Laikas“, o spausdina 
„Spindulio“ spaustuvė. 

Netrukus romanas pasirodys knygynuose. 

